
PIRMAS SKYRIUS 


duardas — turtingas baronas, žydinčio amžiaus vyras — 

praleido gražią balandžio popietės valandą savo me- 

delyne, skiepydamas jaunus medelius ką tik gautais 
skiepais. Baigęs, ką buvo sumanęs, susidėjo į dėklą įrankius 
ir grožėjosi nuveiktu darbu, kai priėjęs sodininkas irgi ėmė 
gėrėtis darbštaus šeimininko stropumu. 

— Ar nematei mano žmonos? - paklausė Eduardas jau reng- 
damasis eiti. 

— Ji ten, naujuosiuose želdiniuose, — atsakė sodininkas. — 
Šiandien nori baigti samanų trobelę prie uolos priešais rūmus. 
Pavyko labai gerai, Jūsų šviesybei turėtų patikti. Iš jos atsiveria 
puikūs vaizdai: apačioje kaimas, kiek dešiniau bažnyčia, ku- 
rios bokšto smailė paįvairina reginį, priešais rūmai ir sodai. 

— Iš tikrųjų, — tarė Eduardas. Vos už kelių žingsnių matė 
dirbančius žmones. 

— Be to, — toliau kalbėjo sodininkas, — dešinėje atsiveria 
vaizdas į slėnį, į vešlias pievas su kur ne kur žaliuojančiais 
medžiais ir į gražias tolumas. Maloningoji ponia gerai išmano 


tokius darbus, su ja tikrai smagu dirbti. 

— Eik pas ją, - pasakė Eduardas, - ir paprašyk, kad palauk- 
tų manęs. Pasakyk, kad noriu apžiūrėti naująjį jos kūrinį ir 
pasigrožėti. 

Sodininkas greitai nuėjo, netrukus ten link pasuko ir 
Eduardas. 

Leisdamasis terasomis žemyn apžiūrėjo šiltadaržius ir so- 
dinių lysves, paskui priėjo tvenkinį ir lieptu pasiekė tą vietą, 
kur takas į naujuosius želdinius šakojasi į du. Jis pasuko ne 
tuo, per kapines gana tiesiai einančiu prie uolų sienos, o kitu, 
kairiuoju, kiek ilgesniu, pamažu kylančiu pro gražius krūmus 
aukštyn. Ten, kur abu takai vėl jungiasi, jis valandėlę prisėdo 
ant patogaus suolo, paskui pasiekė didįjį taką ir visokiausiais 
laiptais laipteliais siauru Čia statesniu, čia vėl nuolaidesniu ke- 
liu pagaliau priėjo samanų trobelę. 

Prie durų vyrą pasitiko Šarlotė ir pakvietė atsisėsti taip, kad 
pro duris ir langus vienu žvilgsniu galėtų aprėpti atsiveriančius 
skirtingus vaizdus tarytum įrėmintus paveikslus. Jis džiaugėsi 
gražiais reginiais ir išreiškė viltį, kad pavasaris netrukus viską 
dar labiau pagyvins. 

— Norėčiau pasakyti tik viena, — pridūrė jis. —- Trobelė man 
atrodo kiek per ankšta. 

— Mudviem joje tikrai užtenka vietos, — atsakė Šarlotė. 

— Ką gi, žinoma, - sutiko Eduardas. — Trečiam irgi atsirastų. 

— Kodėl gi ne, - pritarė jam Šarlotė. — Tilprų net ir ketvir- 
tas. O jei draugija bus didesnė, teks ieškoti kitos pastogės. 

— Kadangi mudu čia vieni, —- kalbėjo Eduardas, - ramūs ir 
gerai nusiteikę, noriu prisipažinti — jau seniai širdyje nešio- 
juosi vieną mintį, kurią turėčiau, kurią norėčiau išsakyti ir 
tau, bet vis nesiryžtu. 

— Jau senokai kažką pastebėjau, — atsakė jam Šarlotė. 

— Prisipažinsiu, — toliau kalbėjo Eduardas, - būčiau dar il- 
giau tylėjęs, bet rytoj rytą turi išvykti pasiuntinys, taigi reikia 
viską nuspręsti šiandien. 

— Ir koks gi reikalas? — maloniai paklausė Šarlotė, stengda- 
masi jam padėti. 

— Norėjau pakalbėti apie mūsų draugą, kapitoną, — atsakė 
Eduardas. — Juk žinai, kokia liūdna jo padėtis, nors pateko 
į ją, kaip ir daugeliui pasitaiko, be jokios savo kaltės. Kaip 
skaudu turėtų būti tokiam išsilavinusiam, talentingam ir taip 
daug gebančiam vyrui likti be jokios veiklos ir užsiėmimo. 
Ilgai neslėpsiu, ką noriu daryti: būtų gera, jei kiek laiko pri- 
imtume jį. 

— Turime viską gerai apgalvoti ir apsvarstyti, — atsakė Šarlotė. 

— Savo požiūrį galiu išsakyti iš karto, - pasakė Eduardas. — 
Paskutiniame jo laiške galima išgirsti tyliai reiškiamą didžiu- 
lį nepasitenkinimą; žinoma, jis neskursta, nes moka gyventi 
labai kukliai, be to, būtinais dalykais ir aš jį aprūpinu, jam 
nesunku priimti mano pagalbą, nes per ilgą draugystę abu 
vienas kitam esame tiek pagelbėję, kad ir patys negalėtume 
pasakyti, katras kitam daugiau skolingas, — didžiausia kančia 
jam ta, kad neranda sau tinkamos veiklos. Didžiausias malo- 
numas, galima sakyti, aistra, jam yra kas dieną ir kas valandą 


vartoti kitų labui tas gausias žinias, kurių įgijo lavindamasis. 

O dabar aplinkybės verčia jį sėdėti sudėjus rankas arba dar ką 
nors studijuoti, įgyti naujų įgūdžių, kadangi negali pritaikyti 
tų, kurių taip gausiai turi, - suprask, mieloji, tai išties nepavy- 
dėtina padėtis, o vienatvė jo kančias dar labiau aitrina. 

— Kiek man žinoma, - atsakė Šarlotė, — jis yra gavęs nema- 
žai įvairių pasiūlymų. Pati dėl jo esu rašiusi ne vienam vei- 
kliam draugui ar draugei, ir jie, kiek žinau, taip pat jį kvietė. 

— Tikra tiesa, — atsiliepė Eduardas. — Bet tos įvairios gali- 
mybės, tie pasiūlymai kelia jam dar daugiau kančių, dar dau- 
giau nerimo. Siūlomos pareigos neatitinka jo lūkesčių. Jam 
neužtenka tik veikti; jis turi aukotis, aukoti visą savo laiką, 
visas mintis, visą gyvenimą, o tokios veiklos jam neatsiranda. 
Juo daugiau apie tai mąstau, juo labiau įsijaučiu į jo padėtį, 
tuo didesnis kyla noras matyti jį čia, pas mus. 

— Labai gražu ir kilnu, — atsakė Šarlotė, — kad su tokia užuo- 
jauta mąstai apie savo draugo padėtį, bet leisk tau priminti, 
kad turi pagalvoti ir apie save, ir apie mudu. 

— Aš ir pagalvojau, - tarė jai Eduardas. - Jei jis bus čia, šalia 
mūsų, turėsime tik naudos ir džiaugsmo. Apie išlaidas, jam 
persikėlus, nenoriu kalbėti, šiaip ar taip, man jos tikrai nebus 
didelės, ypač jei turėsime galvoje, kad jo buvimas čia mums 
nesudarys jokių nepatogumų. Jis galėtų gyventi dešiniajame 
rūmų sparne, o visa kita didesnių rūpesčių nesukels. Kokia 
jam tai bus didelė parama ir kiek daug džiaugsmo, netgi kiek 
naudos patirsime mes, bendraudami su juo! Jau seniai no- 
riu atlikti tikslius dvaro žemių matavimus; jis tuo pasirūpins, 


galės vadovauti darbams. Tu ketini pati valdyti dvarus ateity- 

je, kai baigsis dabartinių nuomininkų metas. Ar įsivaizduoji, 
koks tai sunkus darbas! Kiek reikalingų dalykų jis gali mus 
išmokyti! Ūkininkai žino, kas jiems reikalinga, bet kitiems tas 
žinias perteikia padrikai ir ne visada sąžiningai. Akademiškai 
išsilavinę miestiečiai yra sąžiningi ir padorūs, bet jiems trūks- 
ta praktinio konkrečių dalykų išmanymo. Tuo tarpu iš savo 
draugo galiu tikėtis ir vieno, ir kito; be to, galiu gerai įsivaiz- 
duoti dar šimtus kitokių dalykų, susijusių ir su tavimi, tikiuo- 
si, kad iš viso to išeis daug gera. O dabar dėkoju, kad mane 
taip maloniai išklausei, tu irgi turėtum laisvai, nuodugniai 
išsakyti savo nuomonę, esu pasirengęs atidžiai klausytis. 

— Gerai, — atsakė Šarlotė. — Pradėsiu bendra pastaba. Vy- 
rai pirmiausia galvoja apie atskirus dalykus, apie dabarties 
rūpesčius, ir tai suprantama, nes jie pašaukti veikti, dirbti; 
tuo tarpu moterims pirmiausia ateina į galvą tai, kas sudaro 
gyvenimo sąsajas, ir tai taip pat teisinga, nes jų likimas, jų šei- 
mų likimas priklauso nuo tų sąsajų, iš moterų ir reikalaujama 
tomis sąsajomis rūpintis. Todėl pažvelkime į savo dabartinį ir 
prabėgusį gyvenimo tarpsnius, ir turėsi pripažinti, kad kvies- 
tis kapitoną ne visai sutiktų su mūsų ketinimais, planais ir 
dabartine būtimi. 

Priminsiu tau ankstesnius mūsų santykius. Dar labai jauni 
mudu vienas kitą nuoširdžiai mylėjome, bet buvome išskir- 
ti: tave nuo manęs atskyrė tavo tėvas dėl nepasotinamo turto 
troškimo apvesdindamas tave su gerokai vyresne turtinga mo- 
terimi; o mane nuo tavęs atskyrė tai, kad, nematydama ge- 


resnių galimybių, turėjau atiduoti savo ranką pasiturinčiam, 


nemylimam, bet gerbiamam vyrui. Vėliau mudu vėl tapome 
laisvi; tu anksčiau, tavo pagyvenusi žmona paliko tau didelį 
palikimą, aš vėliau, kaip tik tada, kai grįžai iš kelionių. Taip 
mudu vėl susitikome. Džiaugėmės prisiminimais, mylėjome 
prisiminimus ir galėjome niekieno netrukdomi gyventi kartu. 
Tu norėjai, kad mudu susituoktume; aš sutikau ne iškart: juk 
mudu beveik vienmečiai, taigi aš, moteris, ko gero, senstelė- 
jau, tuo tarpu tu, būdamas vyras, vis dar galėjai laikyti save 
jaunu. Galų gale negalėjau atstumti to, ką tu, regis, laikei vie- 
nintele savo gyvenimo laime. Po visų neramumų, patirtų rū- 
muose, karo tarnyboje, kelionėse, troškai šalia manęs pailsėti, 
atsigauti, pasidžiaugti ramiu gyvenimu, bet norėjai būti tik su 
manimi viena. Vienintelę dukterį atidaviau į pensioną, kur ji, 
žinoma, gauna geresnį išsilavinimą, negu gautų gyvendama 
kaime; ir ne tik ją, mylimą dukterėčią Otiliją išsiunčiau į tą 
patį pensioną, nors ji, mano prižiūrima, ko gero, būtų pui- 
kiai užaugusi čia ir tapusi mano geriausia namų pagalbininke. 
Visa tai įvyko tau pritariant, kad galėtume gyventi tik mudu 
vieni, kad galėtume netrukdomi džiaugtis kadaise taip trokš- 
tama ir pagaliau taip vėlai sulaukta laime. Šitaip mudu pradė- 
jome šiame dvare bendrą gyvenimą. Aš ėmiausi vidaus ruošos 
darbų, tu rūpiniesi išore ir bendrais dalykais. Viską tvarkiau 
taip, kad įvykdyčiau visus tavo norus, kad galėčiau gyventi tik 
dėl tavęs. Pabandykime dar bent kiek taip pagyventi ir pažiū- 
rėti, ar ilgai užteks troškimo būti kartu. 

— Kadangi vidiniai ryšiai, kaip sakai, yra jūsų, moterų, sri- 


tis, — atsakė Eduardas, — galbūt nereikėtų jūsų klausytis, kai 

kalbate apie ateitį, o gal tiesiog vertėtų pripažinti, kad esate 
teisios. Galėčiau tau pritarti, bet tik iki šios dienos. Parkai ir 
želdiniai iki šiol buvo didžiausias mūsų rūpestis, ir jie tikrai 
puikūs; bet ar neturėtume ko nors daugiau padaryti, ar iš jų 
daugiau niekas neturi išaugti? Ar tik atsiskyrėliams turi tar- 
nauti tai, ką aš nuveikiu sode, o tu — parke? 

— Labai puiku! - pritarė jam Šarlotė. - Labai teisinga! Bet ar 
neturėtume saugotis to, kas galėtų trukdyti, kas mums sveti- 
ma? Nepamiršk, kad esame numatę, jog ir mūsų pokalbiai bei 
pramogos bus susiję tik su mudviejų bendravimu. Pirmiausia 
norėjai supažindinti mane su savo kelionės dienoraščiais ir ta 
proga sutvarkyti kai kuriuos užrašus, mano padedamas iš tų 
vertingų, bet padrikų sąsiuvinių, paskirų lapų sukurti mums 
ir kitiems įdomią visumą. Žadėjau padėti tau viską perrašyti, 
norėjome bent atsiminimuose patogiai, jaukiai ir maloniai pa- 
keliauti po tą pasaulį, kurio mums nepavyko pamatyti kartu. 
Kai ką esame ir padarę. Be to, vakarais vėl pradėjai groti Aeita, 
pritari man, kai skambinu fortepijonu. Svečių iš kaimynystės 
ir mūsų pasisvečiavimų pas kitus taip pat netrūksta. Bent jau 
aš iš viso to suplanavau pirmąją tikrai linksmą vasarą, apie 
kokią seniai svajojau. 

— Viskas tiesa, ką taip mielai ir protingai dėstai, — pasakė 
Eduardas, prisidėjęs prie kaktos ranką, — bet kartu man kyla 
mintis, kad kapitono viešėjimas tikrai viso to nesutrukdytų, 
gal net viską pagreitintų ir pagyvintų. Juk ir jis mano kelionių 
dalį praleido su manimi, ir jis kai ką, galbūt kiek kitaip, užsi- 
rašė, galėtume visa sujungti, ir tada išeitų tikrai graži visuma. 

— Norėčiau tau atvirai prisipažinti, — kiek nekantraudama 
paprieštaravo Šarlotė, - kad mano jausmai nepritaria tavo su- 
manymui, nujaučiu, kad iš to neišeis nieko gero. 

— Šiuo požiūriu jūs, moterys, tiesiog neįveikiamos, — atsakė 
Eduardas. — Pirmiausia kalbate taip išmintingai, kad niekaip 
nepaprieštarausi, paskui taip maloniai, kad nejučiomis turi 
pasiduoti, tuomet jausmingai, kad nesinori jūsų įskaudinti, o 
galop dar imate šnekėti apie nuojautas, kad tiesiog išsigąsti. 

— Nesu prietaringa, — atsiliepė Šarlotė, — man nieko nereiš- 
kia paslaptingos nuojautos, jei jos neturi pagrindo; bet juk 
nuojautos — tai dažniausiai nesąmoningi prisiminimai gerų 
ar blogų pasekmių, kadaise patirtų dėl savo ar kitų žmonių 
poelgių. Kiekvienai situacijai labai daug reiškia trečiojo as- 
mens įsiterpimas. Pažįstu draugų, brolių ir seserų, įsimylėjė- 
lių, kurių santykiai visiškai pasikeitė, kurių padėtis apvirto 
aukštyn kojomis, kai atsitiktinai ar pasirinktinai prisidėjo dar 
vienas žmogus. 

— Taip gali atsitikti žmonėms, - paprieštaravo Eduardas, — 
kurie gyvena daug negalvodami, bet ne tokiems, kurie suvo- 
kia patyrimo pamokas, kurie viską daro sąmoningai. 

— Suvokimas, mano mielasis, — atsakė Šarlotė, — nėra tvirtas 
ginklas, jis kartais pavojingesnis tam, kuris juo bando gin- 
tis, ir apskritai galime padaryti bent tokią išvadą, kad nedera 
per daug skubėti. Palik man dar keletą dienų laiko, nespręsk 
iš karto! 

— Iš to, kaip yra dabar, matyti, — pritarė jai Eduardas, — kad 
mums ir po keleto dienų atrodys, jog sprendimas per daug 
skubotas. Pasamprotavome už ir prieš, bet svarbiausia yra 


sprendimas, o čia, ko gero, tikrai turėtume pasikliauti likimu. 

— Žinau, — tarė Šarlotė, - kad tu, apimtas abejonių, mėgsti 
lažintis ir mesti burtus, bet tokiu svarbiu atveju laikyčiau tai 
labai blogu dalyku. 

— Ber ką gi parašyti kapitonui? — sušuko Eduardas. - Turiu 
tuoj pat sėstis ir atsakyti į jo laišką. 

— Parašyk ramų, protingą, guodžiantį laišką, — patarė Šarlotė. 

— Tai beveik tas pat kaip nieko, - jaudinosi Eduardas. 

— Kai kada, - bandė guosti jį Šarlotė, — protingiau ir geriau 


rašyti nieko nesakančius žodžius, nei iš viso nerašyti. 

duardas vienas sėdėjo kambaryje, ir tai, kad iš Šarlotės 

lūpų dar kartą išgirdo apie savo gyvenimą ir likimą, kad 

ji jam priminė jųdviejų tarpusavio santykius, jųdviejų 
planus, iš tikrųjų maloniai sujaudino jautrią jo sielą. Šalia jos, 
jos draugijoje, jautėsi toks laimingas ir jau svarstė, kaip rašys 
kapitonui draugišką, supratingą, bet ramų ir nieko nežadantį 
laišką. Bet vos priėjo prie rašomojo stalo, paėmė ir dar kartą 
perskaitė draugo laišką, jam vėl aiškiai prieš akis stojo sunki 
šio šaunaus vyro padėtis, vėl pabudo jausmai, kamavę pasta- 
rosiomis dienomis, ir jam pasirodė neįmanoma neatsiliepti į 
draugo skundą. 

Eduardas nebuvo pratęs ko nors atsisakyti. Nuo pat vaikys- 
tės vienintelis išlepintas turtingų tėvų sūnus, vėliau įkalbėtas 
vesti gerokai vyresnę moterį — tai buvo keista, bet labai nau- 
dinga santuoka, — o toji moteris, atsakydama į gražų jo elgesį 
didžiausiu dosnumu, irgi jį visaip paikino; po jos mirties tapęs 

savarankišku žmogumi, jis galėjo nuo nieko nepriklausomas 
keliauti, viską keisti ir tvarkyti savo nuožiūra, netroško nesai- 
kingų dalykų, bet norėjo daug ko, ypač įvairovės; atviraširdis, 
geranoris, šaunus, net narsus, jei to narsumo prireikdavo, — kas 
pasaulyje būtų galėjęs pasipriešinti jo norams! 

Iki šiol viskas vyko taip, kaip jissumanydavo. Šarlotė jam irgi 
galų gale atiteko dėl jo užsispyrimo, dėl jo ištikimybės, apie ko- 
kią rašomi romanai; ir dabar staiga pajuto, kad jam pirmą kartą 
prieštaraujama, pirmą kartą trukdoma, kai jis nori pasikviesti 
jaunystės draugą, kai nori įgyvendinti bent vieną savo siekį. Jis 
susierzino, ėmė nekantrauti, keletą kartų griebė plunksną ir vėl 
ją numetė, negalėjo apsispręsti, ką parašyti. Nenorėjo priešta- 
rauti žmonos pageidavimui, bet ir negalėjo įvykdyti jos reika- 
lavimo; buvo sunerimęs, tačiau iš jo reikalavo parašyti ramų 
laišką, o tai atrodė visiškai neįmanoma. Paprasčiausias dalykas 
buvo pabandyti viską nustumti į ateitį. Parašė tik kelis žodžius, 
paprašė draugą atleisti, kad šiandien negali jam išsamiau at- 
sakyti, ir pažadėjo kuo greičiau išsiųsti reikšmingesnį, viltin- 
gesnį laišką. 

Kitą dieną Šarlotė per pasivaikščiojimą pasinaudojo proga 
ir vėl prabilo apie tą patį dalyką, galbūt manydama, kad juo 
dažniau apie kokį ketinimą kalbėsi, juo labiau jis gali pasi- 
rodyti nebeįdomus. 

Eduardui irgi knietėjo pasikalbėti dar kartą. Kalbėjo su bū- 
dingu draugiškumu ir lipšnumu; nors, būdamas jausmingas, 
greitai įsikarščiuodavo, nors dideli jo troškimai dažnai pri- 


spirdavo pašnekovą prie sienos, o dėl jo užsispyrimo galėjai 

greitai netekti kantrybės, vis dėlto jis stengėsi nė vienu žodžiu 
neužgauti pašnekovo savigarbos ir kalbėdavo taip švelniai, 
kad turėjai pripažinti — malonus, nors kartais ir nelengvas yra 
jo būdas. 

Taigi ir tą rytą pirmiausia Šarlotę labai pralinksmino, pas- 
kui žaviais pokalbio vingiais išmušė iš pusiausvyros, ir ji galų 
gale sušuko: 

— Aišku, tu nori, kad ten, kur prieštaravau savo vyrui, nu- 
sileisčiau savo mylimajam. Turi suprasti, mano mielasis, bent 
tai, kad tavo malonus atkaklumas ir norai, kai stengiesi juos iš- 
reikšti, jaudina ir mane ir aš negaliu būti abejinga. Tai ir mane 
verčia kai ką prisipažinti. Ir aš iki šiol slėpiau vieną dalyką. Ma- 
noji padėtis panaši į tavo, aš taip pat turėjau tvardytis, kaip, 
manau, teks tvardytis ir tau. 

— Malonu tai girdėti, - tarė Eduardas. - Imu pastebėti, kad 
ginčai santuokai kartais praverčia, nes tada daugiau sužinome 
apie vienas kitą. 

— Turiu prisipažinti, — pasakė Šarlotė, - kad kaip tau su kapi- 
tonu man panašiai klostosi reikalai su Otilija. Sunku pagalvoti, 
kad mieloji mergaitė turi gyventi pensione labai nelengvomis 
sąlygomis. Mano duktė Lucianė, gimusi pasauliui ir pensione 
lavinama pasauliui, mokosi kalbų, istorijos dalykų ir įgyja ki- 
tokių žinių, taip pat groja iš lapo gaidas ir variacijas, būdama 
gyvo būdo ir geros atminties, ji, galima sakyti, viską pamiršta 
ir čia pat vėl viską prisimena, nevaržomu elgesiu, žavingu gebė- 
jimu šokti, sklandžiais pokalbiais išsiskiria iš visų ir dėl įgimto 
noro valdyti tampa mažos bendruomenės karaliene, o pensiono 

viršininkė laiko ją mažąja dievaite, beje, tik jos rankose puikiai 
atskleidžiančia nepaprastus savo gebėjimus, kurie daro jai gar- 
bę, žadina pasitikėjimą ir kada nors patrauks būrius jaunuolių; 
kai skaitau pirmuosius viršininkės laiškų puslapius ir mėnesi- 
nes ataskaitas, visada išgirstu himnus nuostabiam savo vaikui, 
beje, gebu tuos himnus išsiversti į savąją prozą. Ir priešingai, 
kai laiško pabaigoje ji pamini Otiliją, tai tik atsiprašinėdama 
ir nesuprasdama, kaip tokia gražiai nuaugusi mergaitė visiškai 
neatskleidžia savo gabumų, nerodo jokių talentų ar gebėjimų. 
Tas truputis žinių, kurias ji dar priduria, man visiškai nėra mįs- 
lė, kadangi ta miela mergaitė aiškiai rodo savo motinos, mano 
brangiosios draugės, charakterį, o jos motina augo ir skleidėsi 
šalia manęs, ir jos dukterį, žinoma, jei būčiau jos auklėtoja ir 
prižiūrėtoja, galėčiau išauginti puikiu žmogumi. 

Ber kadangi tai neįeina į mūsų planus, kadangi negalime savo 
gyvenimo per daug kraipyti ir kaitalioti nuolat įtraukdami ką 
nors nauja, todėl aš visa tai nutyliu norėdama įveikti nemalonų 
jausmą, kad mano duktė, gerai žinodama, jog vargšė Otilija yra 
visiškai nuo mūsų priklausoma, naudojasi savo pranašumu tuo 
tarytum paneigdama gerus mūsų darbus. 

Tačiau kas yra toks tobulas, kad kartais gana žiauriai nepa- 
rodytų kitiems savo pranašumo? Kas gali taip aukštai pakilti, 
kad kartais nepatirtų kančios dėl tokio spaudimo? Tokie išban- 
dymai daro Otiliją dar kilnesnę, bet tada, kai aiškiai supratau 
sunkią jos būklę, visą laiką stengiausi ją apgyvendinti kur nors 


kitur. Netrukus turėtų ateiti atsakymas, o tada tikrai ilgiau ne- 

dvejosiu. Tokie mano rūpesčiai, brangusis. Kaip matai, mudu 
abu kamuoja panašūs ištikimos, draugiškos širdies rūpesčiai. 
Tad neškime juos drauge, nes jie vienas kito nepanaikina. 

— Esame tikrai keisti žmonės, — šypsodamas tarė Eduar- 
das. — Jei tik galime pašalinti iš savo gyvenimo ką nors, kas ke- 
lia mums keblumų, manome, kad tai ir neegzistuoja. Apskritai 
galime daug ką paaukoti, bet tikrai atsiduoti vienam ar kitam 
dalykui — su tokia pareiga dažniausiai nesusidorojame. Tokia 
buvo mano motina. Kol su ja gyvenau vaikystės ir jaunystės 
metais, ji kiekvieną akimirką būdavo dėl manęs susirūpinusi. 
Jei išjojęs pajodinėti susivėlindavau, aišku, kad man atsitiko 
nelaimė, jei mane užklupdavo lietus, žinoma, tuoj imsiu karš- 
čiuoti. Kai iškeliavau, atitolau nuo jos, regis, daugiau jai beveik 
ir nepriklausiau. 

Jei pažiūrėtume į tai atidžiau, — kalbėjo jis, — tai mudu abu 
elgiamės kvailai ir neatsakingai: paliekame kentėti skausmą ir 
vargti du kilnius žmones, tokius artimus mūsų širdžiai, kad 
tik nesukeltume sau pavojaus. Jei tai nėra savanaudiška, tuo- 
met ką ir vadinti savanaudiškumu? Pasikviesk Otiliją, leisk 
man pasiimti kapitoną, ir pabandykime su Dievo pagalba 
gyventi kartu! 

— Galėtume pabandyti, — susimąsčiusi pasakė Šarlotė, — jei 
pavojus kiltų tik mudviem. Bet ar teisinga būtų apgyvendin- 
ti vienuose namuose su Otilija kapitoną, vyrą maždaug tavo 
metų — tokių metų, kai — tiesiai į akis sakau tokius pataikūniš- 
kus žodžius — vyras tikrai sugeba mylėti ir tampa vertas meilės, 


o juk Otilija — žavi mergaitė. 

— Nelabai suprantu, — atsakė Eduardas, — kodėl taip aukštai 
iškeli Otiliją! Galiu paaiškinti tik tuo, kad ji paveldėjo tavo 
simpatijas jos motinai. Ji graži, tai tiesa, ir prisimenu, kad ka- 
pitonas atkreipė į ją mano dėmesį, kai prieš metus grįžome ir 
pamatėme ją pas tavo tetą. Ji graži, ypač gražios jos akys, bet 
negaliu pasakyti, kad man būtų padariusi didesnį įspūdį. 

— Iš tiesų nusipelnai pagyrimo, — tarė Šarlotė, — nes ten bu- 
vau ir aš, ir nors už mane ji daug jaunesnė, vyresnioji drau- 
gė tau pasirodė tokia žavi, kad net neįsižiūrėjai į pražystančią, 
daug žadančią gražuolę. Tai irgi vienas iš tavo būdo bruožų, dėl 
kurių mielai sutikau dalytis su tavimi savo likimu. 

Šarlotė kalbėjo tartum nuoširdžiai, bet kai ką vis dėlto nu- 
slėpė. Mat tada ji tyčia suvedė iš kelionių grįžusį Eduardą su 
Otilija, norėdama supažindinti mylimą globotinę su tokiu 
puikiu partneriu, nes pati jau nebesitikėjo suartėti su juo. Pa- 
kurstė ir kapitoną, kad atkreiptų Eduardo dėmesį į Otiliją, bet 
Eduardas, puikiai prisimindamas pirmąją savo meilę Šarlotei, 
nesižvalgė nei kairėn, nei dešinėn, tik džiaugėsi, kad pagaliau 
įmanoma pasiekti tą laimę, kurios labai troško ir kuri dėl dau- 
gelio įvykių rodėsi amžinai prarasta. 

Sutuoktiniai jau rengėsi pro naujuosius želdinius leistis prie 
pilies, kai išvydo atskubantį tarną, kuris jau iš tolo juokdamasis 
ėmė šaukti: 

— Jūsų šviesybės, prašom tuojau pat ateiti į rūmus! Ką tik į 
kiemą šuoliais įjojo Tarpininkas!. Triukšmingai sušaukė mus 
visus, liepė eiti Jūsų ieškoti ir paklausti, gal reikalinga jo pagal- 
ba. „Eikit ir paklauskit, ar esu reikalingas, — šaukė jis mums. — 


Greičiau! Judinkitės!“ 

— Ak, tas juokingas žmogus! - sušuko Eduardas. - Šarlote, o 
gal jis atvyko kaip tik laiku? Greitai grįžk atgal! — šūktelėjo jis 
tarnui. — Pasakyk jam, kad yra reikalingas, net labai reikalingas! 
Tegul lipa iš balno, pasirūpinkite jo arkliu, o jį patį veskite į 
svetainę, duokite pusryčių. Mudu tuoj ateisime. 

— Eime artimiausiu keliu, - pasiūlė Eduardas žmonai ir pasu- 
ko kapinių taku, kurio paprastai vengdavo. Bet kaip jis nustebo 
pamatęs, kad ir čia Šarlotė buvo viską gražiai sutvarkiusi, vis- 
kuo pasirūpinusi. Kiek įmanoma neliesdama senųjų paminklų 
viską taip suderino ir surikiavo, kad vieta virto malonia erdve, 
traukiančia akį ir duodančia peno vaizduotei. 

Ir seniausiam akmeniui surasta garbinga vieta. Senieji pa- 
minklai buvo išrikiuoti pagal metus ir atremti į sieną, kai kurie 
įmūryti, kiekvienam tinkama vietelė, aukštas bažnyčios pama- 
tas dėl to pasidarė įdomesnis ir puošnesnis. Įėjęs pro nedidelius 
vartelius, Eduardas pajuto nuostabą ir keistą jaudulį, jis spuste- 
lėjo Šarlotei ranką, o akyse sublizgo ašara. 

Bet jų dėmesį greitai išblaškė keistuolis svečias. Negalėdamas 
ramiai nusėdėti rūmuose nedelsdamas per kaimą prijojo prie 
kapinių vartų, čia sustojo ir geriems savo draugams šūktelėjo: 

— Tikiuosi, iš manęs nesišaipote? Jei iš tiesų esu reikalingas, 
pasiliksiu pietų, jei ne, prašyčiau negaišinti, šiandien manęs 
laukia dar daug darbų. 

— Kad jau taip toli atjojote, - sušuko jam Eduardas, — pra- 
šom joti arčiau. Susitinkame rimties kupinoje vietoje, pažiūrė- 


kite, kaip gražiai Šarlotė sugebėjo šį liūdesį išpuošti. 

— Į kapines nei arkliu josiu, nei vežimu važiuosiu, neisiu ir 
pėsčias. Kas čia guli, tas ilsisi ramybėje, ir tai jau nebe mano 
rūpestis. Ateisiu čia tik kojomis į priekį nešamas. Taigi sakykite 
rimtai, ar esu reikalingas? 

— Taip! — sušuko Šarlotė — Reikalas gana svarbus! Mudu, dar 
ne taip seniai susituokę, pirmą kartą susidūrėme su rūpesčiu, 
esame sumišę ir nerandame išeities. 

— Į jus pažiūrėjęs to nepasakysi, — tarė jis, — bet jei norite, 
galiu jumis patikėti. O jei apgaudinėjate, kitą kartą jums ne- 
padėsiu. Greitai eikite paskui mane, mano arkliui būtų ne pro 
šalį atsipūsti. 

Netrukus visi suėjo į svetainę, padavė valgyti, ir Tarpininkas 
ėmė pasakoti apie savo šiandienos darbus ir ketinimus. Šis keis- 
tuolis kadaise buvo dvasininkas ir savo neilstamą veiklą skyrė 
taikyti bei maldyti visokiausiems ginčams ne tik šeimose, bet ir 
tarp kaimynų, tarp paskirų žmonių, o paskui ir tarp bendruo- 
menių bei daugelio dvarininkų. Kol jis darbavosi, neišsiskyrė 
nė viena pora, o provincijos teismų kolegijoms niekas nesuko 
galvos dėl kivirčų ar teismo procesų. Netrukus žmogus supra- 
to, kaip jam reikia gerai išmanyti teisę. Ėmė uoliai ją studijuoti 
ir greitai pasijuto ne blogesnis už apsukriausius advokatus. Jo 
veikla neįtikimai plėtėsi, kažkas jau ketino kviesti jį į krašto 
rezidenciją, kad iš viršaus būtų galima baigti tai, ką jis buvo 
pradėjęs iš apačios, bet tada jam pavyko išlošti loterijoje gero- 
ką sumą; jis nusipirko kuklų dvarelį, išnuomojo jį ir pavertė 
savo veiklos centru, laikydamasis tvirtos nuostatos, o gal seno 


įpročio nesilankyti nė vienuose namuose, kur nereikia nieko 

taikyti ar gelbėti. Kas prietaringai tiki vardo reikšme, sako, 
kad Tarpininko pravardė jį paskatinusi vykdyti šį labai keis- 
tą pašaukimą. 

Kai atnešė desertą, svečias rimtai paragino svetingus šeimi- 
ninkus ilgiau neslėpti savo reikalų, nes išgėręs kavos turįs joti 
toliau. Sutuoktiniai išsamiai jam viską prisipažino, bet jis, vos 
suvokęs reikalo esmę, susierzinęs pašoko nuo stalo, pribėgo 
prie lango ir įsakė balnoti arklį. 

— Arba jūs manęs nepažįstate, - sušuko jis, - arba nesupran- 
tate, arba esate labai pikti! Argi tai ginčas? Argi čia reikalinga 
pagalba? Gal manote, kad atėjau į šį pasaulį dalyti patarimų? 
Tai būtų pats kvailiausias užsiėmimas. Kiekvienas yra pats sau 
geriausias patarėjas, tegul kiekvienas daro tai, be ko negali ap- 
sieiti. Jei pasiseks, tegul džiaugiasi savo išmintimi ir laime, o jei 
išeis kas bloga, tada tegul šaukiasi manęs. Kas nori atsikratyti 
blogo dalyko, tas gerai žino, ko nori, o kas trokšta ko nors ge- 
resnio, negu jau turi, tas visiškai aklas — taip, taip! Juokitės kiek 
tinkami; tas žaidžia gaudynes užrištomis akimis ir galbūt ką 
nors pagaus, tik nežinia ką! Darykite, ką norite, tai visiškai ne- 
svarbu! Kvieskite draugus į namus, nekvieskite — visai vis tiek! 
Esu matęs, kaip nepasiseka ir protingiausi sumanymai, o patys 
kvailiausi pavyksta. Nelaužykite galvų, o jei vienoks ar kitoks 
sprendimas atneštų ką nors negera, taip pat nelaužykite galvų, 
o siųskite žinią man, ir aš ateisiu į pagalbą. O iki tol lieku jūsų 
nuolankus tarnas! 


Ir jis šoko ant arklio nelaukdamas, kol atneš kavą. 

— Matai, — pasiguodė Šarlotė, — kaip mažai gali padėti tre- 
čias, kai tarp dviejų artimų žmonių atsiranda šiokių tokių ne- 
sklandumų. Dabar mudu, ko gero, dar netikresni, dar labiau 
sutrikę nei iki šiol, jei tai apskritai įmanoma. 

Sutuoktiniai būtų gal dar ilgai svyravę ir abejoję, jei nebūtų 
atėjęs kapitono atsakymas į paskutinį Eduardo laišką. Jis ryžosi 
eiti į vieną iš jam siūlomų vietų, nors ta jam visai netiko. Rašė 
turėsiąs kęsti nuobodulį su turtingais ir kilmingais žmonėmis, 
laukiančiais, kad jis tą nuobodulį išsklaidytų. 

Eduardas aiškiai suvokė jo padėtį ir mintyse ją įsivaizdavo 
dar ryškiau. 

— Argi galime apleisti savo draugą, kai jam taip sunku? - su- 
šuko jis. — Šarlote, tu negali būti tokia žiauri! 

— Galų gale, — atsakė Šarlotė, — mūsų keistuolis Tarpininkas 
vis dėlto teisus. Tokie veiksmai visad yra rizikingi. Niekas ne- 
gali numatyti, kas iš to išeis. Naujų santykių vaisius gali būti 
laimė arba nelaimė, ir mes neturėtume nei laikyti to savo nuo- 
pelnu, nei savęs labai kaltinti. Jaučiu, kad turėsiu tau nusileisti. 
Pabandykime! Prašau tik vieno: tebūnie tai tik neilgam laikui. 
Leisk man veikti dar daugiau, nei veikiau iki šiol, panaudoti 
savo ryšius, savo įtaką ieškant vietos, kuri bent iš dalies paten- 
kintų jo poreikius taip, kaip jis to nori. 

Eduardas žavingai išreiškė žmonai didžiausią dėkingumą. 
Linksmai, džiaugsmingai nusiteikęs nuskubėjo rašyti draugui 
apie jųdviejų pasiūlymą. Laiško prieraše Šarlotė turėjo pati pa- 
rašyti, kad ir ji tam pritaria, pridurti nuoširdų savo kvietimą. Ji 
vikriai rašė malonius ir mandagius žodžius, bet kažkodėl pas- 


kubomis, nors tai jai nebuvo įprasta; o dar rečiau pasitaikyda- 

vo, kad ji laiško pabaigoje užtėkštų rašalo dėmę kaip šį kartą. 
"Tai ją gerokai suerzino, tad bandė dėmę nusausinti, bet ji nuo 
to tik didėjo. 

Eduardas iš to juokėsi, ir kadangi dar buvo likę vietos, pri- 
rašė dar vieną prierašą: draugas iš tokio ženklo galįs suprasti, 
su kokiu nekantrumu jo laukiama, turįs padaryti išvadą ir kuo 
greičiau ruoštis į kelionę. 

Pasiuntinys išvyko su laišku, o Eduardas negalėjo savo dė- 
kingumo išreikšti kiraip kaip nuolat primindamas, jog; Šarlotė 
turinti greičiau parsivežti iš pensiono Otiliją. 

Ji prašė viską dar kiek atidėti ir tą vakarą ragino Eduardą 
kartu pamuzikuoti. Šarlotė itin gerai skambino fortepijonu, 
Eduardas grojo Aeita ne taip labai sklandžiai, nes kad ir daug 
pastangų dėjo, vis dėlto jam trūko tiek kantrybės ir ištvermės, 
kiek reikia tokiam talentui ugdyti. Todėl savo partiją jis grojo 
gana nevienodai — kartais gerai, nors kiek per greitai, kitose 
vietose tempą sulėtindavo, nes jos jam buvo mažiau žinomos, 
taigi kiekvienam kitam būtų buvę sunku groti su juo duetą. 
Bet Šarlotė mokėdavo prisitaikyti; ji čia sulėtindavo tempą, čia 
vėl pasiduodavo jo skubėjimui, taigi atliko tarytum dvejopas 
pareigas — gero kapelmeisterio ir protingos žmonos, visame 
kame gebančios laikytis saiko, vis dėlto kai kurie pasažai išėjo 


nelabai darnūs. 


*“IELŲ GIMINYSTĖ* 


TREČIAS SKYRIUS 


apitonas atvyko. Prieš tai atsiuntė labai taktišką laiš- 

ką, kuris Šarlotę visiškai nuramino. Laiške jis taip 

aiškiai aprašė savo padėtį ir pasirodė taip puikiai 
suprantąs draugų santykius, kad iš viso to sumanymo galėjai 
tikėtis vien džiaugsmo ir gražių pasekmių. 

Pokalbiai pirmosiomis jo viešnagės valandomis buvo, kaip 
tai dažnai atsitinka seniai nesimačiusiems draugams, gyvi ir 
kone varginantys. Vakarėjant Šarlotė pasiūlė pasivaikščioti po 
naujuosius parko želdinius. Kapitonui labai patiko naujojoje 
vietoje, jis pastebėdavo kiekvieną gražų vaizdą, kurį nutiesti 
naujieji keliai darė geriau matomą ir leido maloniau juo gėrė- 
tis. Jo žvilgsnis buvo išlavintas, bet nepriekabus; kad ir puikiai 
matė, ką čia dar būtų galima patobulinti, kapitonas vis dėlto, 
nors taip kai kada nutinka, nenorėjo gadinti nuotaikos žmo- 
nėms, rodantiems jam tai, kas jiems priklauso, nereikalavo 
daugiau, negu leido dabartinės aplinkybės, neprimindavo ko 


nors gražesnio, ką jam buvo tekę matyti kitur. 

Priėję rado samanų trobelę linksmiausiai išpuoštą, tiesa, tik 
dirbtinėmis gėlėmis ir žiemą žaliuojančiomis šakelėmis, bet 
tarp jų slėpėsi gražūs natūralių kviečių pėdeliai, kitokie laukų 
ir medžių vaisiai, tad vaizdas rodė tikrai puikų puošėjų skonį. 

— Nors mano vyras nemėgsta švęsti gimimo dienų ir varda- 
dienių, manau, jog šiandien jis nesupyks, kad kuklius vainikus 
paskyriau trigubai mūsų šventei. 

— Trigubai? — nustebo Eduardas. 

— O kaipgi! — atsakė Šarlotė. — Draugo atvykimas mums, 
žinoma, yra didelė šventė, be to, tikiuosi, kad nepamiršo- 
te, jog šiandien jūsų vardo diena. Argi ne abiejų jūsų vardas 
yra Otas? 

Draugai virš mažo stalelio ištiesė vienas kitam ranką. 

— Tu man priminei, - pasakė Eduardas, — draugišką mūsų 
jaunystės laikų gestą. Būdami vaikai mudu turėjome vienodus 
vardus, bet kai kartu gyvenome pensione ir mūsų vardai su- 
keldavo nemažai maišaties, aš savo noru užleidau jam šį gražų, 
lakonišką vardą. 

— Beje, nebuvai per daug dosnus, — priminė jam kapito- 
nas. — Gerai prisimenu, kad vardas Eduardas tau labiau patiko, 
ir iš tikrųjų tariamas gražių lūpų jis įgauna malonų skambesį. 

Taigi dabar jie trise sėdėjo prie to paties stalelio, prie ku- 
rio Šarlotė neseniai taip atkakliai ginčijosi, kad nereikia kviesti 
svečio. Patenkintas Eduardas nenorėjo žmonai priminti anos 
valandos, bet neištvėrė nepasakęs: 


— Čia gerai išsitektų dar ir ketvirtoji. 

Tą akimirką nuo rūmų pasigirdo rago grojimas, tarsi pri- 
tardamas tam ir patvirtindamas kartu laiką leidžiančių draugų 
gerus ketinimus ir troškimus. Klausė tylėdami, skęsdami sa- 
vose mintyse ir dar aiškiau pajusdami savo laimę šiame gra- 
žiame būrelyje. 

Eduardas pirmas nutraukė tylą, atsistojo ir išėjo priešais sa- 
manų trobelę. 

— Jau šį pirmąjį vakarą palydėkime mūsų draugą, — pasakė 
Šarlotei, — iki pat aukštumos, kad nemanytų, jog mūsų paliki- 
mas ir buveinė tėra tas ankštas slėnis; viršuje žvilgsnis platesnis, 
krūtinė ima lengviau kvėpuoti. 

— Tada mums teks, — atsiliepė Šarlotė, — kopti senuoju gana 
nelengvu taku; tikiuosi, kad netrukus mano laipteliais ir pako- 
pomis bus patogiau pasiekti viršūnę. 

Taip jie per uolas, per krūmus pakilo į aukštumą, kuri ne- 
buvo plokščia, tai buvo vienas su kitu susijungę derlingi kal- 
nagūbriai. Kaimo ir už jo esančių rūmų nebebuvo matyti. Že- 
mumoje galėjai išvysti plytinčius tvenkinius, už jų — krūmais 
apaugusias kalvas ir pagaliau — stačias uolas, kurios, leisdamosi 
į vandenį, ribojo paskutinio tvenkinio plotą, keistomis formo- 
mis atsispindėdamos vandens veidrodyje. Ten, tarpeklyje, kur 
sraunus upelis krito į tvenkinius, vos matomas stovėjo malū- 
nas, kartu su apylinkėmis sudarydamas ramią ir jaukią vietelę. 
Kiek akis užmato, kaitaliojosi slėniai ir aukštumos, krūmai ir 
miškai, pirmąja savo žaluma žadantys netrukus pasirodysiantį 
puikų vasaros vaizdą. Kai kur akį patraukdavo paskiros giraitės. 
Po besižvalgančių draugų kojomis ypač išsiskyrė tuopų ir plata- 
nų miškelis prie vidurinio tvenkinio pakraščio. Medžiai puikiai 


vešėjo, buvo gajūs, sveiki, smarkiai veržėsi į aukštį ir plotį. 

Eduardas pasistengė atkreipti į juos ypatingą savo drau- 
go dėmesį. 

— Šituos medžius jaunystėje pasodinau pats! — sušuko jis. — 
Tai buvo dar jaunučiai medeliai, aš juos tiesiog išgelbėjau, kai 
tėvas, rengdamas naują didžiojo pilies parko dalį, liepė juos 
vasaros viduryje išrauti. Nėra jokių abejonių, kad jie ir šiemet 
atsidėkodami išleis daug naujų atžalų. 

Namo grįžo linksmi ir patenkinti. Svečiui dešiniajame rūmų 
sparne buvo paskirtos gražios ir erdvios patalpos, kur jis nedels- 
damas išsidėliojo ir susitvarkė savo knygas, popierius ir įran- 
kius, kad galėtų tęsti įprastus darbus. Bet Eduardas pirmąją 
dieną nepaliko jo ramybėje: visur vedžiojo, čia raitas, čia pės- 
čias, rodė vietovę ir dvarą, kartu atskleisdamas jam planus, ku- 
riuos jau seniai puoselėjo, - kaip geriau pažinti savo nuosavybę 
ir apdairiau ją panaudoti. 

— Pirma, ką turime padaryti, - pasakė kapitonas, — tai apeiti 
vietovę su kompasu“. Toks darbas nesunkus ir malonus; nors 
ir negali pasiekti didžiausio tikslumo, vis dėlto jis naudingas 
ir pradžiai reikalingas; tai galima padaryti be didelės kitų pa- 
galbos, gerai žinant, kad netrukus viskas bus baigta. Jei kada 
nors ketini atlikti tikslesnius matavimus, tai ir čia galima rasti 
neblogą išeitį. 

Kapitonas turėjo daug tokių pradinių matavimų patirties. 
Buvo atsigabenęs reikalingus įrankius ir tuoj kibo į darbus. 
Jis viską paaiškino Eduardui, keliems medžiotojams ir valstie- 
čiams, turėjusiems jam padėti. Dienos buvo gražios, vakarais 


ir ankstyvą rytą jis braižydavo ir tušuodavo. Netrukus viskas 

buvo nupiešta ir nuspalvinta, Eduardas savo valdas matė aiš- 
kiausiai pavaizduotas popieriuje, tarytum ryškėjantį naują kū- 
rinį. Atrodė, lyg jis tik dabar su jomis susipažįsta, tik dabar 
tampa tikruoju jų savininku. 

Atsirasdavo daug progų pakalbėti apie vietovę, apie želdinius, 
kuriuos, pasižiūrint į planą, daug lengviau sodinti nei tada, kai 
bandai kažką daryti tik iš atsitiktinių įspūdžių, iš natūros. 

— Turime tai paaiškinti mano žmonai, — kalbėjo Eduardas. 

— Nedaryk to! — sudraudė jį kapitonas, nemėgstąs painioti 
savo nuomonės su kitų požiūriu; patirtis buvo jį išmokiusi, kad 
žmonių pažiūros pernelyg skirtingos ir kad net išmintingiausi 
patarimai nepadės jų suvesti į vien4 tašką. - Nedaryk to! — pa- 
kartojo jis. — Nereikėtų jos trikdyti. Kaip ir visiems mėgėjiškai 
dirbantiems tokius darbus, jai svarbiau, kad ką nors veikia, o 
ne tai, ką ji padaro. Kiek pakeičia gamtą, pasirenka kokią nors 
mielą vietelę, bet nedrįsta pašalinti vienos ar kitos kliūties, ne- 
turi drąsos ko nors paaukoti; iš anksto negali įsivaizduoti, kas 
čia turėtų būti sukurta, bando kažką daryti, kartais pasiseka, 
kartais ne, tada keičia, keičia galbūt tai, ko nevertėtų, palieka 
tai, ką reikėtų pakeisti, galų gale visada išeina tik fragmentas, 
kuris patinka, jaudina, bet negali tikrai patenkinti. 

— Prisipažink atvirai, - paragino jį Eduardas, - tau nepatinka 
jos želdiniai. 

— Jei darbas įgyvendina mintį, kuri yra labai gera, ką daugiau 
galėtum pasakyti? Ji didelėmis pastangomis prasiveržė pro uo- 


las į viršų ir dabar, jei nori žinoti, kankina kiekvieną, ką vedasi 

aukštyn. Nei greta, nei paskui vienas kitą neįmanoma žings- 
niuoti laisvai. Žingsnių ritmas kas akimirką trikdomas, na, ir 
dar nemažai ką galima būtų prikišti. 

— Ar būtų buvę lengva padaryti kitaip? — paklausė Eduardas. 

— Visiškai lengva, — atsakė kapitonas. — Tereikėjo pašalinti 
vieną uolos kampą, kuris, be to, visai neišvaizdus ir susideda iš 
nedidelių atplaišų, ir būtų išėjęs gražiai išlenktas posūkis, ky- 
lantis aukštyn, o atliekamus akmenis galima buvo įmūryti ten, 
kur kelias susiaurėja ir suprastėja. Bet sakau tai tik tau, kitaip 
ji gali sutrikti ir susierzinti. Kas jau padaryta, taip reikia ir pa- 
likti. Jei galite įdėti daugiau darbo ir pinigų, tada reikėtų ką 
nors sukurti virš samanų trobelės ir ant aukštumos, ten galima 
sugalvoti gražių dalykų. 

Taigi abu draugai buvo užsiėmę savo darbais, bet ne sykį 
gyvai, su džiaugsmu leisdavosi ir į praėjusių dienų prisimini- 
mus, o tokiuose pokalbiuose paprastai dalyvaudavo ir Šarlotė. 
Draugai rengėsi, kai tik bus nudirbti būtiniausi darbai, imtis 
kelionių užrašų ir gaivinti praeities įspūdžių. 

Beje, Eduardas nedaug apie ką galėjo kalbėtis su Šarlote, ypač 
kai jo širdį ėmė slėgti jos parko įrenginių kritika, kuri jam at- 
rodė visiškai teisinga. Ilgai nesakė, ką buvo kalbėjęs kapitonas, 
bet galų gale, pamatęs, kad žmona vėl pradeda statyti laiptelius 
ir tiesti takelius aukštyn nuo samanų trobelės, nebeištvėrė ir 
kiek padvejojęs prakalbo apie naująjį savo požiūrį. 

Šarlotė truputį apstulbo. Jai pakako įžvalgos greitai suprasti, 
kad vyro požiūris teisingas, bet tai, kas jau padaryta, buvo pa- 


daryta visiškai kitaip, jai tai atrodė gražu, miela širdžiai, netgi 

tai, kas buvo supeikta, kiekviena smulkmena, jai rodėsi sava 
ir jauki; priešinosi jo nuomonei, gynė mažutį savo kūrinį, net 
ėmė peikti vyrų polinkį visur plačiai užsimoti ir siekti to, kas 
didinga, iš išdaigos, iš pramogos padaryti didelį kūrinį, negal- 
voti apie išlaidas, kurių, planus išplėtus, žinoma, reikėtų daug 
daugiau. Ji susijaudino, įsižeidė, susierzino, nenorėjo nutraukti 
pradėto darbo, negalėjo visiškai atmesti ir to, kas nauja; bet 
ryžto jai netrūko, todėl ji tuoj nutraukė darbus ir nutarė viską 
ramiai apsvarstyti, leisti mintims subręsti. 

Ji neteko kasdienio užsiėmimo, tuo tarpu vyrai draugiškai 
darbavosi, ypač rūpinosi meniškais sodais ir šilrnamiais, o lais- 
valaikiu imdavosi tokių įprastų „riterių darbų“ kaip medžioklė, 
arklių pirkimas, arklių mainai, jų priežiūra ir išjodinėjimas, to- 
dėl Šarlotė kasdien jautėsi vis vienišesnė. Dabar dažniau rašė 
laiškus, taip pat ir dėl kapitono reikalų, bet netrūko ir vienatvės 
valandų. Todėl jai būdavo malonu ir įdomu skaityti laiškus, 
kurių sulaukdavo iš pensiono. 

Prie vieno išsamaus pensiono viršininkės laiško, kaip papras- 
tai plačiai aprašančio dukters pažangą, buvo pridėtas trumpas 
prierašas, be to, viršininkės pagalbininko ranka rašytas laišku- 


tis; juos abu čia pateikiame. 
Viršininkės prierašas 


Apie Otiliją, maloningoji ponia, iš esmės galėčiau tik pakartoti tai, ką 
Jau esu vašiusi ankstesniuose laiškuose. Neturiu jos už ką peikti, bet 
patenkinta taip pat nesu. Ji kaip visada kuklė i visiems maloni, bet 
Jos traukimasis į šešėlį, jos paslaugumas man netabai patinka. Jūsų 

net nepalietė, o audiniai taip pat guli nenaudojami. Žinoma, visus 
suo daiktus ir drabužius ji labai rūpestingai prižiūri, atrodo, jog ir 
drabužius keičia tik, kad būtų švari ir tvarkinga. Man kelia rūpestį 
4 didelės jos saikėngumas valgant ix geriant. Mūsų stalas nėra vis- 
ko pertekęs, bet man nėra nieko maloniau kaip matyti, kad vaikai 
iki soties prisivalgo gardžių ir sveikų valgių: Kas rūpestingai ir su 
meile patiekiama, turėtų būti suvalgoma. Bet Otilijos man niekaip 
nepavyksta įtikinti. Ji greičiau griebyis kokio nors darbo, kurį galbūt 
pamiršo tarnaitės, kad tik būtų užsiėmusi tuo metu, kai valgomas 
koks patiekalas av desertas. Be viso to, tuviu atkreipti Jūsų dėmesį, 
kad kartais ją, kaip neseniai sužinojau, kamuoja kairės galvos pusės 
skausmai. Tiesa, paprastai jie praeina, bet kartais būna stiprūs Wy 
nemalonūs. Tiek norėčiau Jums pasakyti apie šią, beje, tokių gražią 
4 mielą mergaitę. 


Pagalbininko laiškutis 


„Mūsųšaunioji viršininkė paprastai duoda man perskaityti laiškus, 
kuriuose ji tėvams ir globėjams praneša suo pastebėjimus aple mūsų 
auklėtines. Laiškus, vašomus jūsų šviesybei, visada skaitau su dvi- 
gubu atidumau, su dvigubu džiaugsmu, nes galime pasidžiaugti ne 
tk jūsų dukters laimėjimais, tomus puikiomis jos savybėmis, kurios 
padės jai augti ir kilti pasaulyje, tačiau artu turiu pasakyti, kad r 
Jūsų augintinė suteaks Jums daug džiaugsmo, nes Ji, atvo00, gimusi 
teikti gėrį ir malonumą kitiems, 0 kartu susikurti ir savo laimę. Oti- 

Kija yra, galima sakyti, vienintelė mūsų auklėtinė, dėl kurios mano 
nuomonė nesutampa su gerbiamos viršininkės. Visiškai nepykstu 
ant šios veiklios moters, kad ji novi savo pastangų vaisius aiškiai 
mažyti ir Išorėje; bet juk būna ir kukliai atrodančių vaisių; kurie ne 
mažiau saldės ix brandūs i anksčiau av vėliau atskleidžia puikias 
savybes. Tikrai tokia yra ir jūsų globotinė. Visą laiką, kai ją mokau, 
matau ją žengiančią lėtu žingsniu, santūriai, ramiai, bet visada 
pirmyn, niekada atgal. Jei kuriam nors mokiniui būtina viską pra 
dėti Iš pat pradžių, tai tą pirmiausia veikia pasakyti ir apie ją. Kas 
nešplaukia Iš ankstesnių žinių; to ji negali suvokti. Kad iy lengvai 
suprantamas dalykas, bet nesusijęs sa turimomis žiniomis, verčia 
ją sutrikti ir užsispirti. Bet kai galima rasti jungiamąją grandį ir 
Jai paaiškinti, supranta net sunkiausias dalykus 
"wmv 
gebėjimai visai kitokie, kurie nuolatos skuba pirmyn ir lengvai u- 
vekia viską, taip pat ir padrikus dalykus, visa lengvai įsimena ir 
gali apsukriai panaudoti. Kai mokoma tokiu greviu tempu, ji MA- 
žai ko išmoksta, mažai ką geta; taip atsitinka, Kai geri, bet skubrūs 
Kai kas skundžiasi dėl jos rašysenos, dėl jos negebėjimo suprasti 
gramatikos taisyklių. Kai geriau pasižiūrėjau į tuos skundus, pa- 
mačiau, kad jos rašysena i tikrųjų lėta ir kiek sukaustyta, bet nie- 
ku gyvu ne bejėgiška ar negraži. Pats pamažu mokau ją prancūzų 
kalbos, ir ji viską puikiai įstengia išmokti. Žinoma, keistoka, kad 
ji, daug žinodama ir gerai mokėdama, paklausta atvod0 tp, yg 

Jei leistte, baigsiu bendra pastaba: ji mokosi ne kaip toji, kavi novi 
būti auklėjama, 0 kaip toji, kuri pati novi auklėti, ne kaip moki- 
"tė, 0 kaip būsima mokytoja. Galbūt jūsų šviesybei pasirodys keista, 
kad ai, pats būdamas auklėtojas ir mokytojas, nerandu geresnio pa- 
gyrimo kaip VYygindamas ją sa savimi. Tikiuosi, kad jūsų šviesybė, 
turėdama geresnių įžvalgų, geriau pažindama pasaulį W žmonės, 
iš mano kuklių; bet palankių žedžių Yšskaitysite tai, kas geriau- 
sia. Tikrai įsitikingite, kad ir iš šios mergaitės galima tikėtis daug 
jams parašyti, kai man ažrodys, kad mano laiškas gali būti svarbus 
y malonus. 


Šarlotę laiškas nudžiugino. Jo turinys buvo labai artimas jos 
pačios požiūriui į Otiliją. Beje, ji nesusilaikė nenusišypsojusi, 
nes mokytojo simpatijos atrodė nuoširdesnės, negu paprastai 
būna, kai mokytojas kalba apie savo auklėtinės dorybes. Mąs- 
tydama ramiai ir be prietarų palankiai žiūrėjo ir į tokius santy- 
kius, kaip ir į daug ką kita; ji vertino išmintingo vyro domėji- 
mąsi Otilija, nes per visą savo gyvenimą ėmė suprasti, kad bet 
kokia nuoširdi simpatija — svarbus dalykas pasaulyje, kur taip 
išplitęs abejingumas ir priešiškumas. 


IELŲ GIMINYSTĖ* 


KETVIRTAS SKYRIUS 


opografinis žemėlapis, kuriame dvaras ir apylinkės 

gana stambiu masteliu buvo aiškiai, suprantamai 
pavaizduotas plunksnos brūkšniais ir įvairiomis 
spalvomis ir kurį kapitonas tvirtai pagrindė trigonometriniais 
matavimais, netrukus buvo baigtas, nes šiam darbščiam vyrui 
miego reikėjo mažiau nei daugumai iš mūsų, be to, ir jo die- 
nos buvo skirtos artimiausiam tikslui, taigi vakare visuomet 
būdavo galima pasidžiaugti konkrečiais dienos darbo vaisiais. 
— Dabar imkimės to, — pasakė jis draugui, — ką dar būti- 
nai reikia padaryti — dvaro aprašo, kuriam prireiks kai kurių 
išankstinių darbų, o iš jo vėliau išplauks nuomos kaina ir kiti 
dalykai. Tik viena turime tvirtai nuspręsti ir paisyti: atskirti 
visus verslo reikalus nuo asmeninio gyvenimo. Verslui reikia 


rimties ir griežtumo, o gyvenimui — spontaniškumo; verslui 

reikia didžiausio nuoseklumo, o gyvenimui dažnai tinka ir 
nenuoseklumas, jis netgi gali būti mielas, suteikti džiaugsmo. 
Versle turi būti visiškai tikras, o gyvenime - kiek galima laisves- 
nis, jei tai supainiosi, tikrumą laisvė gali sugriauti ir sunaikinti. 

Girdėdamas tokį siūlymą Eduardas pajuto nedidelį priekaiš- 
tą. Nors iš prigimties nebuvo netvarkingas, jis vis dėlto niekada 
neįstengdavo surūšiuoti savo popierių pagal paskirtį. Ką turėjo 
derinti su kitais žmonėmis, nebuvo atskirta nuo to, kas susiję 
tik su juo pačiu, taip pat nepakankamai aiškiai skirdavo darbą, 
užsiėmimus, pokalbius ir pramogas. Dabar lengviau galėjo tai 
padaryti, nes tą rūpestį perėmė draugas, antrasis Aš padėjo jam 
viską surūšiuoti, tuo tarpu pirmasis Aš nenorėdavo skaldytis 
į kelias dalis. 

Kapitonui skirtame rūmų sparne jie įrengė spintą dabarti- 
niams dokumentams, archyvą praeities dalykams, surinko visus 
dokumentus, popierius, užrašus iš įvairiausių dėklų, kamarėlių, 
spintų ir dėžių, labai greitai ši maišalynė virto akį džiuginančia 
tvarka — visur užrašyti pavadinimai, viskas sudėliota į tinkamus 
stalčius. Ko prireikdavo, galėjai rasti lengviau, negu galima 
buvo manyti. Čia labai geras jųdviejų talkininkas pasirodė esąs 
senas raštininkas, kiaurą dieną, o kartais ir dalį nakties nesi- 
traukdavęs nuo rašomojo pulto; juo Eduardas iki šiol visą laiką 
buvo nepatenkintas. 

— Tiesiog nebeįmanoma jo atpažinti, — kalbėjo Eduardas 
draugui. — Koks darbštus ir koks reikalingas žmogus! 

— Taigi, — atsakė kapitonas, — juk mes nereikalaujame iš jo 
nieko nauja, kol sudėlios tai, kas sena, savo nuožiūra, todėl, 
kaip matai, jis nudirba labai daug; jei imsi jį trikdyti, nieko 
nesugebės padaryti. 

Taip kartu leisdami dienas, vakare draugai niekados nepa- 
miršdavo aplankyti Šarlotės. Jei nesulaukdavo svečių iš kai- 
myninių vietovių ar dvarų, o taip irgi dažnai atsitikdavo, jų 
pokalbiai ir skaitiniai būdavo skiriami dalykams, kurie daugina 
žmonių nuosavybę, teikia jiems naudos ir patogumų. 

Šarlotė, ir šiaip jau mokanti naudotis dabarties teikiamomis 
progomis, matydama, kad jos vyras patenkintas, jautėsi ir pati 
raginama veikti. Kapitono veiklumas padėjo jai imtis įvairių 
namams reikalingų darbų. Gerokai papildyta namų vaistinė, 
kurioje iki šiol tebuvo vienas kitas vaistas, ir Šarlotė, skatinama 
tinkamų knygų bei patarimų, galėjo dar dažniau ir geriau at- 
skleisti veiklų ir paslaugų charakterį. 

Apgalvoję galimus ir, deja, gana dažnai pasitaikančius nelai- 
mingus atsitikimus, jie greičiau pasirūpino įsigyti visa, kas rei- 
kalinga gelbėti skęstantiesiems; kadangi netoli rūmų buvo tiek 
daug tvenkinių, vandens telkinių ir įrenginių, kartais atsitikda- 
vo nelaimių. Tuos dalykus labai rūpestingai tvarkė kapitonas, 
ir Eduardui netyčia išsprūdo žodžiai, kad vienas įvykis turėjo 
labai daug įtakos jo draugo gyvenimui. Tačiau kapitonas nieko 
neatsakė ir, regis, nenorėjo leistis į liūdnus prisiminimus, todėl 
nutilo ir Eduardas, o Šarlotė, nors bendrais bruožais žinojo aną 
istoriją, vengė apie ją kalbėti. 

— Galime pasidžiaugti visomis tomis atsargumo priemonė- 
mis, — vieną vakarą tarė kapitonas, — bet mums dar trūksta 
paties reikalingiausio — rūpestingo žmogaus, mokančio jomis 
naudotis. Galėčiau pasiūlyti vieną pažįstamą karo chirurgą, ku- 
ris sutiktų imtis tokio darbo už saikingą atlyginimą, puikų savo 

srities žinovą, ne kartą, kai kenčiau didelius skausmus, padėjusį 
ir man daugiau už ne vieną garsų gydytoją; o juk toli nuo mies- 
to labiausiai stokojama skubios pagalbos. 

Tas žmogus irgi netrukus buvo pakviestas; abu sutuoktiniai 
džiaugėsi proga panaudoti nenumatytoms išlaidoms skirtas lė- 
šas tam, kas tikrai būtina. 

Taip Šarlotė pamažu ėmė naudotis kapitono žiniomis ir 
veiklumu savo tikslams ir nusiraminusi pajuto, kad jo bu- 
vimas rūmuose bei to buvimo pasekmės ją visiškai tenkina. Ji 
rengėsi jį daug ko paklausti, ir kadangi mylėjo gyvenimą, sten- 
gėsi pašalinti viską, kas galėtų būti kenksminga ar kelti pavojų. 
Nemaža rūpesčių kėlė molinių indų švino glazūra, varinių puo- 
dų ir katilų apnašos. Noriai klausėsi patarimų, ir suprantama, 
kad tekdavo aptarti pagrindinius fizikos ar chemijos dėsnius. 

Ne vieną progą tokiems pokalbiams suteikdavo Eduardo 
pomėgis garsiai skaityti susirinkusiai draugijai. Jis turėjo labai 
skambų žemą balsą, kadaise buvo gerbiamas ir gana išgarsė- 
jęs savo gyvomis, jausmingomis poetinių ir oratorinių veikalų 
deklamacijomis. Dabar jam labiau rūpėjo kiti dalykai, kitokie 
raštai, jau senokai skaitė fizikos, chemijos ir technikos knygas. 

Eduardas turėjo vieną savybę, galbūt būdingą ir kitiems, — 
negalėjo pakęsti, jei kas jam skaitant per petį žiūrėdavo į knygą. 
Anksčiau, kai skaitydavo eilėraščius, dramas, pasakojimus, tai 
būdavo galima paaiškinti suprantamu noru, būdingu skaitovui, 
taip pat kaip ir poetui, aktoriui ar pasakotojui, noru nustebin- 
ti, daryti reikiamose vietose pauzes, sukelti lūkestį; aišku, kai 
sieki tokio poveikio, labai netinka, jei kas nors trečias užbėga 

akimis į priekį. Todėl skaitydamas visuomet sėsdavosi taip, kad 
nieko nebūtų jam už nugaros. Dabar, kai jie buvo trise, tokio 
atsargumo nė nereikėjo, be to, skaitymas nebuvo skirtas suža- 
dinti jausmams ar suaudrinti vaizduotei, jis ir pats nesistengė 
saugotis pašalinės akies. 

Tik vieną vakarą, kai jis nerūpestingai atsisėdo, pamatė, kad 
Šarlotė žvelgia į jo skaitomą knygą. Nubudo buvęs nekantru- 
mas, ir jis ją kiek šiurkštokai įspėjo: 

— Reikėtų kartą atprasti nuo tokio elgesio, kaip ir nuo kai 
kurių kitų dalykų, sunkinančių bendravimą. Kai aš kam nors 
skaitau, tai beveik tas pat, lyg pats jam tai pasakočiau. Tai, kas 
parašyta, kas išspausdinta, stoja mano paties minčių, mano šir- 
dies vieton; argi stengčiausi kalbėti, jei į mano kaktą, į mano 
krūtinę būtų įstatytas langelis taip, kad tas, kuriam noriu per- 
teikti savo mintis, išreikšti savo jausmus, iš anksto žinotų, ką 
ketinu pasakyti? Kai kas nors žvelgia man į knygą, atrodo, lyg 
būčiau plėšiamas perpus. 

Šarlotė, mokėdama didesnėse ir mažesnėse draugijose su- 
maniai nusukti kalbą nuo kiekvieno nemalonaus, pikto ar per 
daug jausmingo žodžio, nutraukti nusibostantį ar pagyvinti 
nutrūkstantį pokalbį, ir šįkart panaudojo savo sumanumą. 

— Tu man, be abejo, atleisi klaidą, jei prisipažinsiu, ką tą aki- 
mirką pagalvojau. Išgirdau tave skaitant apie giminystę ir kaip 
tik prisiminiau savo gimines, porą pusbrolių, dėl kurių dabar 
turiu nemažų rūpesčių. Tada mano dėmesys vėl nukrypo į tavo 
skaitymą, ir staiga išgirstu, kad kalbama apie negyvus daiktus, 
todėl ir žvilgtelėjau į knygą, kad geriau susivokčiau. 

— Tave suklaidino ir suvedžiojo palyginimų kalba, — paaiški- 
no Eduardas. — Čia tikrai kalbama tik apie žemę ir mineralus, 
bet žmogus yra nelemtas Narcizas, visur nori matyti tik savo 
atvaizdą, laiko save viso pasaulio pamatu. 

— Žinoma, — tęsė jo mintį kapitonas, — taip žmogus elgiasi su 
viskuo, ką sutinka išoriniame pasaulyje, primeta savo išmintį ir 
savo kvailybę, savo valią ir savo savivalę gyvūnams, augalams, 
stichijoms ir dievams. 

— Nenoriu jūsų atitraukti nuo aptariamo dalyko, — tarė Šar- 
lotė, — todėl gal galėtumėte man bent trumpai paaiškinti, apie 
kokią giminystę čia kalbama? 

— Mielai tai padarysiu, — atsakė kapitonas, į kurį Šarlotė ir 
kreipėsi, - žinoma, tik tiek, kiek sugebėsiu, kiek išmokau prieš 
maždaug dešimtį metų, kiek esu apie tai skaitęs. Negaliu pa- 
sakyti, ar mokslo pasaulyje vis dar galvojama taip pat, ar tai 
sutinka su naujomis teorijomis. 

— Taip, blogi reikalai! — sušuko Eduardas. - Šiais laikais nie- 
ko negali išmokti visam gyvenimui. Mūsų protėviai remdavosi 
tuo išsilavinimu, kurį gaudavo būdami jauni, tuo tarpu mes 
turime kas penkeri metai visko mokytis iš naujo, jei nenorime 
tapti atsilikėliais. 

— Mes, moterys, — pridūrė Šarlotė, — nežiūrime į tokius daly- 
kus taip rimtai. Pasakysiu atvirai: man iš tikrųjų rūpi tik žodžių 
vartojimas, nes kompanijoje nėra nieko juokingesnio, kai kas 
nors neteisingai pavartoja svetimžodį ar kokį dirbtinį naujada- 


rą. Norėčiau tik žinoti, kokia prasme šis žodis gali būti varto- 

jamas kalbant apie daiktus. Kokia viso to mokslinė reikšmė, 
palikime spręsti mokslininkams, kurie, beje, kaip suprantu, 
toli gražu ne visada turi vieną nuomonę. 

— Ir nuo ko gi turėtume pradėti, kad greičiau prieitume prie 
dalyko esmės? — kiek patylėjęs paklausė Eduardas kapitoną; šis, 
kiek pagalvojęs, netrukus atsakė: 

— Jei leisite man pradėti tarsi iš labai toli, tai greitai prieisime 
prie tikslo. 

— Būkite tikras, kad klausysiu jūsų su didžiausiu dėmesiu, — 
tarė Šarlotė, dėdama į šalį rankdarbį. 

Taigi kapitonas pradėjo aiškinti: 

— Pirmiausia reikia pasakyti, kad visi mums žinomi gamtos 
kūriniai turi sąsają su savimi. Žinoma, gali pasirodyti keista, 
kad kalbu apie tai, kas ir taip suprantama; bet, tik galutinai iš- 
siaiškinę žinoma, galėsime kartu žengti prie to, kas nežinoma. 

— Man atrodo, - įsiterpė Eduardas, - ir jai, ir mums tai len- 
gviau išsiaiškinti pavyzdžiais. Įsivaizduok vandenį, alyvą ar gyv- 
sidabrį ir pamatysi, kad jų dalys sudaro vienybę, yra susijusios. 
Tą vienybę jie išlaiko, ją galima sugriauti tik jėga ar kaip nors 
tas medžiagas panaudojant. Kliūtis pašalinus, dalys tučtuojau 
vėl susijungia. 

— Jei leisite, — pridūrė kapitonas, — greitomis priminsiu reikš- 
mingą momentą — ši visiškai gryna, skysčiams būdinga sąsaja 
visada ryškiai pasirodo tarsi rutulys. Krintantis vandens lašas 
yra apvalus; apie gyvsidabrio rutuliukus jūs patys kalbėjote, 
netgi krintantis ištirpintas švinas, jei užtenka laiko, kad visiškai 

— Leiskite man užbėgti į priekį, — pasakė Šarlotė, — ir paban- 
dyti atspėti, kur link jūs sukate. Kiekviena medžiaga susijusi su 
savimi, bet ji gali turėti santykį ir su kitomis medžiagomis. 

— Ir tas santykis priklausomai nuo esmės ypatumų bus skir- 
tingas, — skubėjo jai pritarti Eduardas. — Kartais medžiagos 
susitinka kaip draugės ir senos pažįstamos, greitai susijungia, 
susivienija nepakeisdamos viena kitos, kaip, pavyzdžiui, vynas 
susimaišo su vandeniu. Tuo tarpu kitos bus svetimos, laikysis 
atokiai, jų nesujungs joks mechaniškas maišymas ar kratymas; 
tarkim, vanduo ir alyva, jei bus sumaišyti, tą pačią akimirką 
vėl atsiskirs. 

— Nedaug reikia, — tarė Šarlotė, — kad šiose paprastose for- 
mose įžvelgtum pažįstamus žmones; dar labiau tai primena 
bendruomenes, kuriose tenka gyventi. Bet daugiausia pana- 
šumo su tomis bedvasėmis medžiagomis turi žmonių masės, 
stovinčios pasaulyje viena prieš kitą: luomai, profesijų atstovai, 
kilmingieji ir trečiasis luomas, kareiviai ir civiliai. 

— Ir vis dėlto, —- pasakė Eduardas, — kaip visuomenės gru- 
pes galima suvienyti pasitelkus papročius ir įstatymus, taip ir 
chemijos pasaulyje yra tarpinių medžiagų, padedančių sujungti 
tai, kas nenori jungtis. 

— Kaip, sakykime, alyvą galime sujungti su vandeniu įmaišy- 
dami natrio karbonato, — pridūrė kapitonas. 

— Neskubėkite taip greitai visko dėstyti, — paprašė Šarlotė, — 
kad ir aš galėčiau parodyti, jog suspėju su jūsų mintimis. Ar 

— Visiška teisybė, — atsakė kapitonas. — Netrukus susipažin- 
sime su didele jų jėga ir kryptingumu. Tas medžiagas, kurios 
susitikusios greitai viena kitą priima ir viena kitą pakeičia, va- 
diname giminingomis. Šitą giminystę labai ryškiai rodo šarmai 
ir rūgštys; nors tai ir priešiškos medžiagos, o gal kaip tik todėl, 
kad priešiškos, jos labai aktyviai viena kitos ieško ir viena kitą 
traukia, tada kinta ir kartu sukuria naują medžiagą. Prisimin- 
kime kad ir kalkes, turinčias didžiulį potraukį prie visų rūgš- 
čių, norinčias su jomis susivienyti. Kai tik gausime chemijos 
kabineto įrangą, galėsime jums pademonstruoti įvairių įdomių 
bandymų, suteikiančių aiškesnį vaizdą negu žodžiai, vardai ar 
dirbtinės sąvokos. 

— Turiu prisipažinti, - pasakė Šarlotė, - kad tos keistos me- 
džiagos man atrodo ne kraujo, o veikiau dvasios ar sielos gimi- 
nės. Tokiu pat būdu tarp žmonių gali rastis reikšminga drau- 
gystė: priešingos savybės leidžia glaudžiau susivienyti. Taigi 
palauksiu, ką jūs man pasakysite apie šį paslaptingą poveikį. O 
tau, — kreipėsi ji į Eduardą, — daugiau netrukdysiu skaityti ir 
dabar, kai man daug ką paaiškinote, su dar didesniu dėmesiu 
klausysiuosi tavo žodžių. 

— Kartą mus paraginusi pradėti tokį pokalbį, - atsakė Edu- 
ardas, — taip lengvai neišsisuksi; kaip tik painiausi atvejai 
esti įdomiausi. Būtent čia galima geriau pažinti giminystės 
pakopas, artimesnius ir stipresnius ryšius bei tolimesnius ir 
silpnesnius. Giminystė darosi labai įdomi, kai dėl jos kai kam 
tenka išsiskirti. 

— Ar tas liūdnas žodis, — sušuko Šarlotė, — kurį dabar taip 

— O kaipgi, — atsakė Eduardas. - Chemikams net būda- 
vo taikomas tipiškas garbės titulas, juos vadindavo skyry- 
bų menininkais. 

— Vadinasi, toks titulas jau nebevartojamas, — kalbėjo Šar- 
lotė, — ir tai labai gerai. Vienijimas yra didesnis menas, dides- 
nis nuopelnas. Visiems būtų maloniau, kad įvairių profesijų 
žmones vadintų vienybės menininkais. Ką gi, jei jau apie tai 
įsikalbėjome, pasakykite man keletą tokių atvejų. 

— Taip vėl grįšime prie to, — tarė kapitonas, - ką neseniai jau 
minėjome ir aptarėme. Pavyzdžiui, ką vadiname kalkakmeniu, 
yra daugiau ar mažiau gryni kalkių milteliai, glaudžiai susijun- 
gę su švelnia rūgštimi, pažįstama mums oro forma. Jei į skystą 
sieros rūgštį įdėsime kalkakmenio gabalą, rūgštis susijungs su 
kalkėmis ir sudarys gipsą, o ana švelni oro rūgštis pasitrauks. 
Čia įvyksta išsiskyrimas ir nauja sąjunga, gal būtų netgi tin- 
kama vartoti žodžius „sielų giminystė“, nes iš tikrųjų atrodo, 
tarytum vienas ryšys yra svarbesnis už kitą, vienam suteikiama 
pirmenybė, kitam ne. 

— Atleiskite man, — sakė Šarlotė, — kaip ir aš pasirengusi at- 
leisti gamtos tyrėjui, bet aš čia niekada neįžvelgčiau pasirinki- 
mo, greičiau tai natūrali būtinybė, ir tai kažin; juk galų gale tai 
tik progos dalykas. Sakoma, kad progai pasitaikius žmogus gali 
tapti vagimi, taip pat progai pasitaikius užmezgami santykiai; 
o jei kalbėsime apie jūsų medžiagas, tai pasirinkimas, man at- 
rodo, yra chemiko rankose, sujungiančiose tas medžiagas. Jei 
jos patenka į vieną vietą, tada tebūnie Dievas joms gailestingas! 
Jūsų pavyzdyje man labiausiai gaila vargšės oro rūgšties, juk ji 
ir vėl turi viena klajoti begalybėje. 

— Tai priklauso tik nuo jos pačios, — atsakė kapitonas. — Ji 
gali jungtis su vandeniu, tapti mineraliniu šaltiniu, gaivinti ir 
ligonius, ir sveikuosius. 

— Bepigu gipsui, — tarė Šarlotė, — su juo jau viskas baigta, 
jis tampa kūnu, jam daugiau niekas nebegresia, tuo tarpu ta 
atstumtoji medžiaga dar turės daug vargo, kol galės prie ko 
nors prisiglausti. 

— Arba aš klystu, — įsiterpė Eduardas, — arba tavo kalbose 
slypi maža gudrybė. Prisipažink, kad gudrauji! Nori pasakyti, 
kad aš tavo akyse esu kalkės, kurias pagavo kapitonas — sieros 
rūgštis, — atitraukė nuo malonios tavo draugijos ir pavertė ne- 
galinčiu su niekuo jungtis gipsu. 

— Jei tavo sąžinė leidžia tau tai pastebėti, — atsakė Šarlotė, — 
galiu būti rami. Tokios kalbos ir tokie palyginimai yra gražūs 
ir teikia džiaugsmo, juk kas gi nemėgsta žaismingai juokau- 
ti dėl panašumų. Bet žmogus stovi daugeliu pakopų aukščiau 
už minėtas medžiagas, ir jei jis kiek per daug švaistosi tokiais 
gražiais žodžiais kaip pasirinkimas ir sielų giminystė, tai ar ne- 
reikėtų vėl grįžti į save ir rimtai apmąstyti tikrąją tokių žodžių 
vertę? Deja, žinau daug atvejų, kai nuoširdus, regis, neišski- 
riamas dviejų būtybių ryšys suyra, kai netyčia prisideda tre- 
čias, ir vienas iš kadaise taip gražiai susijungusiųjų išvaromas į 
tuščias dykvietes. 

— Vadinasi, chemikai daug galantiškesni, — pasakė Eduar- 
das, — nes pasitelkia ketvirtą elementą, kad nė vienas neliktų 

— Taip, — atsakė kapitonas, - reikšmingiausi ir įdomiausi tie 
atvejai, kurie iš tikrųjų parodo trauką, giminystę, atstūmimą, 
tariamai priešiškų dalykų sąjungą, kai suvedamos keturios iki 
tol į poras susijungusios būtybės ir kai jos palieka savo porą bei 
ieško naujos sąjungos. Toks atstūmimas ir trauka, bėgimas ir 
ieškojimas iš tikrųjų atrodo tarytum aukštesniųjų jėgų nulem- 
tas; tikima, kad tokios būtybės iš tiesų gali norėti ir rinktis, ir 
sąvoka „sielų giminystė“ čia laikoma visiškai teisėta. 

— Papasakokite man apie tokį atvejį, - paprašė Šarlotė. 

— Kalbant apie tokius dalykus, — tęsė kapitonas, — nereikėtų 
per daug pasitikėti žodžiais. Kaip jau sakiau, kai pats galėsiu 
jums pademonstruoti bandymus, viskas pasidarys akivaizdžiau 
ir maloniau. Kitaip turėčiau kalbėti su jumis griozdiškomis 
dirbtinėmis sąvokomis, neatskleidžiančiomis tikrojo vaizdo. 
Reikia savo akimis pamatyti, kaip veikia tos neva negyvos, 
bet visą laiką veikti pasirengusios būtybės, su įsijautimu ste- 
bėti, kaip jos viena kitos ieško, viena kitą traukia, pagauna, 
sunaikina, praryja, sugeria ir iš tvirčiausios sąjungos išnyra 
atsinaujinusios, netikėtos jų formos; tik tada galime patikėti 
jų amžinumu, netgi jų protu ir sąmone, nes pajuntame, kad 
mūsų pojūčių nepakanka joms stebėti, mūsų protas pasirodo 
per menkas joms suprasti. 

— Neneigsiu, — pasakė Eduardas, — kad keisti dirbtiniai žo- 
džiai atrodys griozdiški ir net juokingi tam, kuris nepajus visko 
savo pojūčiais, neprieis prie tokių sąvokų savo patyrimu. Bet 
kartais nesunku ir raidėmis išreikšti tuos santykius, apie ku- 

— Jei jums nepasirodys pernelyg pedantiška, — tarė kapito- 
nas, — galėčiau viską trumpai paaiškinti ženklų kalba. Įsivaiz- 
duokite, kad A yra glaudžiai susijęs su B, jųdviejų negalima 
išskirti paprastais būdais ir didelėmis pastangomis; įsivaizduo- 
kite, kad C taip pat susirišęs su D; tada leiskite šioms dviem po- 
roms susitikti: A pasirinks D, o C susijungs su B, ir net negalė- 
sime pasakyti, kas ką pirma paliko, kas su kuo pirma susijungė. 

— Ką gi,- sušuko Eduardas, - kol visa tai išvysime savo aki- 
mis, žiūrėkime į šią formulę kaip į palyginimą, iš kurio galime 
pasimokyti ir jį tiesiogiai pritaikyti! Tu, Šarlote, sakykime, esi 
A, o aš - tavo B, nes iš tikrųjų esu tik nuo tavęs priklausomas 
ir seku paskui tave taip, kaip raidė B eina po A. Kapitonas, 
aišku, yra C, jis mane kiek atitraukia nuo tavęs. Tad jei nenori 
atsidurti neapibrėžtoje erdvėje, tau reikia parūpinti D, o tai, be 
jokių abejonių, yra mieloji panelė Otilija, su kuria tau neišven- 
giamai teks suartėti. 

— Gerai! — sutiko Šarlotė. — Nors pavyzdys, man rodos, ne 
visai tinka mūsų atvejui, vis dėlto laikau laime, kad dabar taip 
gerai sutariame ir kad ši gamtos bei sielų giminystė skatina 
nuoširdų mūsų bendravimą. Taigi turiu prisipažinti, kad šian- 
dien nusprendžiau pasikviesti Otiliją, nes ištikima raktininkė 
ir namų tvarkytoja išteka ir turės iš mūsų išsikelti. Tai mano 
interesas ir mano noras, o kodėl nusprendžiau tai padaryti dėl 
pačios Otilijos, gali mums paskaityti. Aš nežvilgčiosiu tau per 
petį, juk laiško turinį jau žinau. Taigi skaityk! 

Tardama šiuos žodžius, ji išsitraukė laišką ir padavė jį Eduardui. 


“IELŲ GIMINYSTĖ* 


PENKTAS SKYRIUS 


Viršininkės laiškas 


Tikiuosi, jūsų šviesybė atleisite, kad šiandienis mano laiškas bus vi- 
siškai trumpas. Kadangi neseniai baigėme viešą patikrinimą viso 
to, ko mūsų auklėtinės išmoko praėjusiais metais, turime pranešti 
visiems tėvams globėjams; galbūt rašyti trumpai galiu t todėl, 
kad keliais žodžiais tikiuosi daug ką pasakyti. Panelė jūsų duktė 
visais požiūriais pasirodė esanti geriausia. Pridedami pažymėji- 
mai, jos laiškas, pasakojantis apie gautus įvertinimus ir jos pačios 
džiaugsmą, kad viskas taip gerai pasisekė, turėtų būti jums paguo- 

da ir suteikti daug pasitenkinimo. Mano džiaugsmas dėl to nėra 
toks didetis, nes jau galia numatyti, kad netrukus nereikės laikyti 
mūsų įtaigoje taip toli pažengusios mergaitės. Tikiuosi jūsų ma- 
Lonės ir manau, kad leisite man vėliau išsakyti suvo nuomonę, kas 
būtų jai ateityje naudingiausia. Apie Otiliją jūsų šviesybei parašys 

Pagalbininko laiškas 


Apie Otiliją mis gerbiamoji viršininkė leidžia rašyti man, kadan- 
gl jai pačiai būtų nemalonu aiškinti tai, ką ji, j0s nuomone, turinti 
paaiškinti, be to, ji ir pati turėtų atsiprašyti, todėl novi, kad šitai už 
14 palaryčiau aš. 

Kadangi puikiai žinau, jog Otilija negali išreikšti to, ką turi 
4 ką sugeba, gerokai prisibijojau viešojo egzamino, juo labiau kad 
jam apskritai negalima pasiruošti, 0 jei ir būtų galima, Otilijos 
neįmanoma paruošti, kad padarytų gerą išorinį įspūdį. Rezultatai, 
deja, visiškai patvirtino mano nuogąstavimus: jai nesuteikta jokio 
įvertinimo, ji viena Iš tų, kurios negavo pažymos. Ką gi čia dar pri- 
dursi? Rašydami kiti nesugebėjo išvedžioti tokių dailių raidžių, bet 
daug laisviau veiškė savo samprotavimus, visi skaičiavo greičiau už 
Ją, 0 sunkių užduočių, kurias ji sprendžia geriausiai, iš viso nebu- 
vo. Prancūziškai kai kurie kalbėjo ir rašė apsukriau už ją, ištovijos 
vardų ir datų ji negalėjo iš karto išberti, geografijos egzaminuvtojai 
pasigedo dėmesio politiniams dalykams. Grolama keletą kuklių me- 
lodijų, ji neturėjo nei pakankamai laiko, nei ramybės susikaupti. 
Už piešimą ji, žinoma, būtų gavusi pirmąją vietą, kontūrai buvo 
vyškiūs iv darbas rūpestingas bei prasmingas, deja, užsimojusi hM- 
piešti kažką sudėtinga, ji pritrūko laiko. 

Kai mokinės išėjo, 0 egzaminuotojai ėmė tartis, kartais leisdami 
4 mums, mokytojams, įterpti vieną kitą žodetį, greitai pastebėjau, 
kad apie Otiliją beveik niekas nieko nekalba, 0 jei ką Vr pasako, tai 
visai abejingai, gal net su nepasitenkinimu. Tikėjausi, atvivai pA- 
pasakodamas apie jos būdą ix charakterį, sulaukti bent kokio palan- 

kumo r ėmiausi to labai stropiai, pirma, kadangi kalbėjau visiškai 
įsitikinęs, antra, kadangi ir aš pats Jaunystės metais buvau patekęs 
į tokią pat liūdną padėtį. Buvau atidžiai išklausytas, bet kai bai- 
giau, egzaminuotojų pirmininkas man, tiesa, maloniai, bet lako- 
niškai pareiškė: „Gabumai veikalingi tam, kad virstų gebėjimais. 
Tai bet kokio auklėjimo tikslas, toks yra aiškus, garsiai reiškiamas 
tėvų V globėjų novas, 4 patys vaikai tai tyliai, pusiau sąmoningai 
suvokia. Šitai ir tikrinama per egzaminą, kar vertinami ir moky- 
tojai, Yy mokiniai. Ką išgirdome iš jūsų, leidžia mums tikėtis, kad 
ateityje mergaitei seksis geriau, 0 Jus, beje, galime pagirti, kad kvei- 
piate daugiau dėmesio į mokinių gabumus. Per ateinančius metus 
Paverskite tuos gabumus gebėjimais, ir visi teigiamai įvertins jus ir 
Jūsų preteguojamą mrkinę.“ 

Aš jau buvau spėjęs susitaikyti sa tuo, kas įvyks toliau, bet ne- 
atspėjan dar blogesnio dalyko, kurio neteko ilgai laukti. Geroji 
msų viršininkė, kaip budrus piemuo nenovinti prarasti arba, ti 
kriau sakant, mažyti neparuoštos nė vienos suo relės, Kai ponai 
egzaminuvtojai pasišalino, nepajėgė nustėpti suvo nepasit EAKiHiMO 
ir pasakė Otilijai, visai ramiai stovinčiai prie lango, kai kitos tuo 
tarpu džiaugėsi gerais rezultatais: „Betgi, dėt Dievo malonės, saky- 
kite, kaip galima taip kvadlai atrodyti, jei tkvai nesi kvaila?“ Otilija 
nė kiek nesijaudindama atsakė: „Atleiskite, mieloji motinėle, man 
šiandien vėl skauda galvą, r gana smarkiai.“ „To niekas negali 
nusisukusi Katėjo. 

Ką gi, tai iš tikrųjų tesA: patikrinti tikrai Neįmanoma, nes Oti- 
Ujos veidas nebūna iškreiptas skausmo, nė karto nemačiau, kad ji 
vanka trintų smilkinį, 

Tai dar ne viskas. Panetė jūsų duktė, maloningoji ponia, Šiaip 
jau visada guvi ir neieškanti kišenėje žodžio, apsvaigusi nuo šian 
Aienio triumfo visiškai išdyko ir pamiršo bet kokį saiką. Ji lakstė 
po kambarius mojuolama suo pažymomės ir vertinimais, papur- 
tė juos ir Otilėjai priešais veidą. „Tau šiandign labai YHogai sekė- 

— sužuko ji. Otilija labai ramiai atsakė: „Juk dar ne paskutinė 
egzaminų diena.“ „Bet tu visada būsi paskutinė" - sušuko panelė 
y pasšokinėdama nubėgo. 

Visiems atrodė, kad Otilija nesijaudina, bet tik ne man. Nemalo- 
numai, didelis susijaudinimas, kurio ji niekam neparodo, pakeičia 
Jos veido spalvą: Akimirką kairysis skruostas parausta, 0 dešinysis 
šlykšta. Pamačiau šiuos ženklus ir negalėjau sutramdyti užuojau- 
tos. Pastvedėjau mūsų viršininkę į šalį ir rimtai pasikalbėjau apie 
mergaitę. šaunioji moteris suprato savo klaidą. Mes gai kalbėjomės, 
tarėmės, Ur, nenorėdamas plačiai apie tai pasakoti, pranešu jūsų 
šviesybei tik mūsų sprendimą ir mūsų prašymą: kol kas priimkite 
Otiliją į savo namus. Priežastis pati puikiausiai suprasite. Jei su 
tuo sutiksite, pasakysiu daugiau, kaip turėtumėte su gerąja mergaite 
elgtis. Kai panetė jūsų duktė, kaip galima tukėtis, iš mūsų įtaigos 
išeis, su džiaugsmu vėl priimsime Otiliją. 

Bijau pamiršti dar vieną dalyką: niekada nemačiau, kad Oti- 
Lija ko wovs reikalautų av ko nors atkakliai prašytų. Bet pasitaiko 
atvejų, nors ir retai, kad ji bando atsisakyti dirbti tai, ko Iš jos vei- 
kalaujama. Tokiu judesiu, kuriam tas, kuris supranta jo prasmę, 
negali atsispirti. Ji susideda rankas, pakelia jas aukštyn, paskui 
prispaudžia prie krūtinės, pati kiek pasitenkia į priekį ir pa- 
žvelgia į prašytoją tokiu žvilgsniu, kad kiekvienas nustoja veika: 

lauti iš jos to, ko norėjo, ko tikėjosi. Jei kada wos pamatytumėte 


4 gestą, maloningoji ponia, nors jūsų aplinkoje to turbūt niekuo- 
met neažsttiks, prisiminkite mano žedžius ir pasigailėkite Otilijos. 


Eduardas perskaitė laiškus su šypsena, purtydamas galvą. 
Negailėjo pastabų apie minimus asmenis ir apie visą šitą situaciją. 

— Gana! — pagaliau sušuko jis. — Viskas nuspręsta, ji vyksta 
čionai! Tavo pageidavimas, mano mieloji, bus įvykdytas, o mes 
norime pakalbėti apie savo pasiūlymą. Bus labai paranku, jei 
aš persikelsiu pas kapitoną į dešinįjį sparną. Ir rytą, ir vakarą 
labai tinkamas metas kartu padirbėti. Tuo tarpu tu su Otilija 
savojoje rūmų pusėje turėsite daugiau erdvės. 

Šarlotė sutiko, ir Eduardas ėmė kalbėti, kaip jie gyvensią 
ateityje. Jis, beje, sušuko: 

— Gana gražu iš dukterėčios pusės, kad jai truputį paskauda 
kairę galvos pusę; man kartais skauda dešinę. Jei atsitiktų taip, 
kad mudu sėdėsime vienas prieš kitą, aš pasirėmęs dešine alkū- 
ne, ji —- kaire, palenkę galvas į priešingas puses, tai bus tarytum 
graži priešybių pora. 

Kapitonas pasakė, kad tai gana pavojinga, bet Eduardas 
šūktelėjo: 

— Mielasis drauge, pasisaugokite D! Ką darytų B, jei C iš 
jo atimtų? 

— Na, man rodos, - atsakė Šarlotė, — tai visiškai suprantama. 

— Žinoma, — sušuko Eduardas, - jis grįžtų pas savąjį A, pas 
savo alfą ir omegą! 

Tai pasakęs Eduardas pašoko ir tvirtai prispaudė Šarlotę 


prie krūtinės. 


“IELŲ GIMINYSTĖ* 


ŠEŠTAS SKYRIUS 


tvyko karieta, atvežusi Otiliją. Šarlotė išėjo jos pa- 
sitikti. Miela mergaitė pribėgo, puolė jai po kojų ir 
apkabino kelius. 

— Kam toks nusižeminimas! — sušuko Šarlotė kiek sutrikusi 
ir norėjo ją pakelti. 

— Tai nėra didelis nusižeminimas, - atsakė Otilija, nesikel- 
dama nuo žemės. — Man tik labai miela prisiminti tą merą, 
kai buvau ne didesnė kaip jums iki kelių, bet jau gerai žino- 
jau, kad mane mylite. 

Ji atsistojo, ir Šarlotė nuoširdžiai ją apkabino. Supažindino 
su abiem vyrais, su ja iš karto imta elgtis kaip su garbinga vieš- 
nia. Grožis — visur labai laukiamas svečias. Ji atidžiai klausėsi 
pokalbių, bet juose nedalyvavo. 

Kitą rytą Eduardas Šarlotei pasakė: 

— Ji labai maloni, labai įdomi mergaitė. 

— Įdomi? — šypsodama paklausė Šarlotė. — Bet ji dar net 


burnos nepravėrė. 

— Tikrai? — nustebo Eduardas, stengdamasis prisiminti. — Iš 
tiesų keista! 

Šarlotė atvykusiai mergaitei davė tik keletą patarimų, kaip 
reikėtų tvarkytis namuose. Otilija greitai perprato visą tvarką, 
dar daugiau — ją tiesiog juste pajuto. Lengvai suvokė, ką turin- 
ti padaryti visiems ir kiekvienam atskirai. Viską darė tiksliai. 
Mokėjo šį bei tą nurodyti kitiems taip, kad anie nepasijustų, 
jog jiems komanduoja, o jei kas nesusidorodavo su užduotimi, 
tuoj viską padarydavo pati. 

Vos tik suprato, kiek laisvo laiko jai lieka, paprašė Šarlotę 
leisti paskirstyti savo valandas ir skrupulingai laikėsi nusistaty- 
tos tvarkos. Ji dirbdavo pavestus darbus, o Šarlotei apie tai pra- 
nešdavo tarnas. Jai leido darbuotis taip, kaip nori. Tik kartais 
Šarlotė kai ką patardavo. Pavyzdžiui, kartais duodavo nurašytų 
plunksnų, kad Otilija išmoktų lengviau jas valdyti, bet ir tos 
plunksnos netrukus vėl būdavo aštriai nudrožiamos. 

Moterys nusprendė, kai bus vienos, kalbėtis prancūziškai; 
Šarlotė to susitarimo tvirtai laikėsi, nes Otilija noriau kalbėda- 
vo svetima kalba, dabar tai buvo tarytum jai pavesta pareiga. 
Čia ji kartais pasakydavo, regis, daugiau, negu pati to norėjo. 
Šarlotę ypač pralinksmino, kai Otilija tarsi netyčia, bet gana 
tiksliai ir su meile papasakojo apie pensiono gyvenimą. Otilija 
darėsi miela palydove, ji tikėjosi, kad ateityje jos taps ištikimo- 
mis draugėmis. 

Šarlotė susirado nesenus laiškus ir užrašus, kur buvo kalbama 
apie Otiliją, norėdama prisiminti, kaip gerąją mergaitę vertino 
pensiono viršininkė ir jos pagalbininkas, kad pati galėtų paly- 

ginti ir įsitikinti, ar jie teisūs. Mat Šarlotė manė, jog reikia grei- 
čiau susipažinti su charakteriu žmonių, su kuriais tenka kartu 
gyventi, kad žinotum, ko galima iš jų tikėtis, ko galima juos 
išmokyti, o su kuo reikia visiems laikams susitaikyti ir atleisti. 

Žiūrinėdama tuos raštus ji nerado nieko nauja, bet kai kas 
jau krito į akis ir pasirodė reikšminga. Pavyzdžiui, jai iš tikrųjų 
kėlė rūpestį Otilijos santūrumas valgant ir geriant. 

Kitas svarbus dalykas buvo drabužiai. Šarlotė pageidavo, kad 
Otilija rengtųsi prabangiau ir subtiliau. Nieko nelaukdama 
darbščioji mergaitė pati susikirpo jai kadaise dovanotus audi- 
nius ir su nedidele kitų pagalba gebėjo juos greitai ir itin gražiai 
prisitaikyti. Nauji madingi apdarai darė ją kilnesnę: patrauklus 
žmogus ir savo apdarus daro patrauklesnius, jis kiekvieną kartą 
savo aplinkoje, atskleisdamas savo asmenį, pasirodo tarytum iš 
naujo ir vis gražesnis. 

Todėl ir iš pradžių, ir po kiek laiko ji vis labiau darėsi vy- 
rams — sunku rasti tinkamą žodį — tikras džiaugsmas akims pa- 
ganyti. Kaip smaragdas nuostabia savo spalva teikia džiaugsmo 
žvilgsniui ir subtiliems asmenims netgi turi gydomosios galios, 
taip ir žmogaus grožis su dar didesne galia veikia išorinius ir 
vidinius jausmus. Kas jį pastebi, prie to nelinksta blogis; toks 
žmogus pajunta darną su savimi ir pasauliu. 

Otilijos atvykimas draugijai buvo naudingas daugeliu požiū- 
rių. Abu draugai pradėjo dažniau ateiti į bendrus susitikimus, 
kad ir kiek jie būtų trukę — valandas ar vos kelias minutes. 
Nereikėdavo jų ilgai laukti nei prie valgio, nei prie arbatos, 


nei per pasivaikščiojimus. Neskubėdavo bėgti nuo stalo, ypač 

vakare. Šarlotė tai matė ir ėmė atidžiau juodu stebėti. Bandė 
išsiaiškinti, gal katras iš jų Otilijai skiria daugiau dėmesio, bet 
nepastebėjo didelio skirtumo. Abu apskritai darėsi labiau linkę 
bendrauti. Kalbėdami juodu, regis, stengėsi atsižvelgti į tai, kas 
galėtų dominti Otiliją, kas atitinka jos požiūrį ir žinias. Jei ką 
skaitydavo ar pasakodavo, nutildavo ir laukdavo, kol šioji grįš. 
Juodu darėsi švelnesni ir noriau dalijosi su kitais mintimis. 

Lyg atsakydama Otilija kasdien buvo vis paslaugesnė. Juo 
geriau susipažino su namų tvarka ir žmonių santykiais, juo la- 
biau darbavosi, greičiau suprasdavo kiekvieną žvilgsnį, judesį, 
pusę žodžio, kiekvieną garsą. Ji buvo rami, dėmesinga, plušėjo 
nesiblaškydama. Sėdėdavo, pakildavo, išeidavo, grįždavo, ką 
nors atnešdavo, vėl sėsdavosi be mažiausio nerimo, tai atrodė 
tarytum nuolatinė kaita, amžinas malonus judėjimas. Be to, 
vaikščiojo taip tyliai, kad jos žingsnių nė nebūdavo girdėti. 

Nuoširdus Otilijos paslaugumas Šarlotei teikė daug džiaugs- 
mo. Bet atvirai pasakė Otilijai vieną dalyką, kuris jai atrodė 
nelabai deramas. 

— Viena iš pagirtinų nuolankumo formų, - vieną dieną tarė 
ji Otilijai, — yra tai, kad mes skubame pasilenkti ir greit pakelti 
nuo žemės, ką kitas išmetė. Tuo parodome, kad jaučiame parei- 
gą pagelbėti; bet geresnėje bendruomenėje reikia žiūrėti, kam 
rodome tokį atsidavimą. Jei tai moteris, nenubrėšiu tau jokių 
taisyklių. Tu jauna. Kai moteris vyresnė ar aukštesnės kilmės, 
privalu jai patarnauti, kai ji tavo amžiaus — tai tiesiog malonus 
elgesys, kai moteris jaunesnė ar žemesnės kilmės, parodysi jai 
savo gerumą ir žmogiškumą; bet moteriai nelabai tinka su to- 


kiu pat atsidavimu tarnauti ir vyrams. 

— Pasistengsiu nuo to atprasti, — atsakė Otilija. - Galbūt at- 
leisite man už tokį neapdairumą, kai papasakosiu, kaip įpratau 
tai daryti. Pensione mus mokė istorijos; nedaug ką iš tų mokslų 
prisimenu, mažiau, negu privalėčiau, nes nesupratau, kam jie 
man reikalingi. Tik keletas įvykių man įstrigo atmintyje, pa- 
vyzdžiui, toks. 

Kai Anglijos karalius Karolis Pirmasis stovėjo prieš vadina- 
muosius savo teisėjus, nuo lazdelės, kurią laikė rankoje, nukri- 
to auksinis antgalis. Įpratęs, kad tokiais atvejais visi stengiasi 
jam patarnauti, karalius žvalgėsi ir laukė, kada kas nors padarys 
tą nedidelę paslaugą. Nė vienas nesujudėjo, ir jis pats pasilenkė 
ir pakėlė antgalį. Nežinau, ar ta mintis buvo teisinga, bet man 
tai pasirodė taip skaudu, kad nuo tada negaliu ramiai žiūrėti, 
ir jei kam nors kas iškrinta iš rankų, būtinai turiu pasilenkti 
ir pakelti. Bet jei toks elgesys ne visada deramas, — šypsodama 
tęsė Otilija, — ir aš ne visada turiu progos papasakoti šią istoriją, 
ateityje teks būti santūresnei. 

Tuo metu reikalingi darbai, kuriuos abu draugai norėjo pa- 
daryti, sparčiai judėjo pirmyn. Kasdien juodu rasdavo progų 
apsvarstyti ar atlikti ką nors nauja. 

Kai vieną dieną ėjo per kaimą, jiems nepatiko, kad čia daug 
mažiau tvarkos ir švaros nei kituose kaimuose, kur gyventojus 
laikytis ir vieno, ir kito skatino vietos trūkumas. 

— Prisimeni, — sakė kapitonas, — kaip mes, keliaudami per 
Šveicariją, pareiškėme norą savotiškai pagražinti kaimo parko 
želdinius ir sutvarkėme atsižvelgdami ne į šveicarų statybos tra- 
diciją, o į šveicarų tvarką ir švarą, kurios praverčia naudojantis 


tokiais parkais. 

— Manau, kad čia tai irgi tiktų, — atsakė Eduardas. - Rūmų 
aukštuma čia daro kyšulį, o kaimas pastatytas priešais gana tai- 
syklingu puslankiu. Per vidurį teka upelis, ir nuo jo potvynių 
vienas atsitveria akmenimis, kitas kuolais, trečias rąstais, o jo 
kaimynas lentutėmis, bet nė vienas nepadeda kitam, greičiau 
tik daro žalą ir sau, ir kitiems. Kelias taip pat kreivoja ir vin- 
giuoja čia aukštyn, čia žemyn, čia per vandenį, čia per akme- 
nis. Jei kaimiečiai kiek prisidėtų, būtų galima be didelių išlaidų 
pastatyti išlenktą sieną, kelią supilti aukščiau ir arčiau namų, 
gražiai sutvarkyti ir padaryti švaresnę visą aplinką, sutelkus pa- 
stangas išsyk pašalinti visus mažus, nereikalingus rūpesčius. 

— Pabandykime, - sutiko kapitonas, greitai nužvelgęs ir įver- 
tinęs vietovę. 

— Nenoriu turėti reikalų su miestiečiais ir kaimiečiais, jei ne- 
galiu jiems tiesiogiai įsakinėti, - pasiskundė Eduardas. 

— Tu, ko gero, teisus, — tarė jam kapitonas. — Ir man panašūs 
darbai gyvenime dažnai būdavo nemalonūs. Kaip sunku žmo- 
gui gerai pasverti, ką reikia paaukoti dėl to, kad ką nors laimė- 
tum! Kaip sunku trokšti tikslo ir neniekinti priemonių! Dauge- 
lis net supainioja priemones su tikslu, džiaugiasi priemonėmis 
išleisdami tikslą iš akių. Kiekvieną blogybę norima šalinti ten, 
kur ji pasirodo, nežiūrima, iš kur ji iš tikrųjų kyla, kur veikia. 
Todėl taip sunku tartis, ypač su minia, kuri kasdienius reikalus 
supranta, bet retai kada mato toliau nei iki rytojaus. O jei dar 
atsitinka taip, kad vienas iš bendro reikalo laimi, o kitas pralai- 
mi, tai susitarti visai neįmanoma. Bendrąjį gėrį turėtų skatinti 


neribota aukščiausios valdžios teisė. 

Jiems stovint vienas žmogus paprašė išmaldos. Atrodė jis 
greičiau įžūlus nei reikalingas pagalbos. Eduardui nepatiko, 
kad jis nutraukė pokalbį ir sutrikdė jų ramybę, todėl porą kar- 
tų ramiai paragino jį eiti šalin, o kai tas nepadėjo, ėmė barti; 
kai vyras murmėdamas ir atsikalbinėdamas mažais žingsneliais 
ėmė trauktis aiškindamas, kad ir elgeta turi savo teises, kad esą 
galima nieko neduoti, bet nereikėtų jo įžeidinėti, nes jis, kaip 
ir kiekvienas kitas, yra globojamas Dievo ir saugomas valdžios, 
Eduardas visai prarado kantrybę. 

Kapitonas, jį ramindamas, pasakė: 

— Pasimokykime iš šio atvejo ir pasistenkime, kad tuo pasirū- 
pintų krašto policija. Išmaldos kartais reikia duoti, bet geriau, 
jei tai darai ne pats ir ne savo namuose. Visur reikia laikytis sai- 
ko ir nuoseklumo, taip pat darant gerus darbus. Gausi išmalda 
tik privilioja daugiau prašytojų, ir neįmanoma jų atsikratyti; 
kas kita, kai kelionėje, skubėdamas pasirodai gatvės vargšui 
tarytum netikėta laimė ir mesteli jam gerą dovaną. Kaimo ir 
rūmų padėtis mums teikia tokią galimybę, jau anksčiau esu 
apie tai pagalvojęs. 

Viename kaimo gale yra užeiga, kitame gyvena pora senų 
gerų žmonių; ir vienoje, ir kitoje vietoje turėtum palikti tru- 
putį pinigų. Ne įeinąs į kaimą, o išeinąs galėtų ką nors gauti, o 
kadangi abu namai stovi prie kelių į pilį, visus, kurie kreipiasi, 
būtų galima pasiųsti į minėtus namus. 

— Eime, — tarė Eduardas, — tuoj viską taip ir sutvarkysime, o 
dėl smulkmenų galėsime susitarti vėliau. 

Juodu nuėjo pas užeigos šeimininką ir pas senąją porą; reika- 


las buvo sutvarkytas. 

— Gerai žinau, kad pasaulyje daug kas priklauso nuo protin- 
gos idėjos ir tvirto sprendimo. Mano žmonos parko įrenginius 
tu labai teisingai įvertinai ir užsiminei, kaip juos reikėtų patai- 
syti. Neslėpsiu, aš jai visa persakiau. 

— Aš taip ir spėjau, — atsakė kapitonas, — nors nepritariau 
tam. Tu ją sutrikdei, ji nutraukė visus darbus ir šiuo vieninte- 
liu klausimu priešinasi mums, vengia apie tai kalbėti, daugiau 
nekviečia į samanų trobelę, nors su Otilija, radusios laisvą va- 
landėlę, ten lankosi. 

— Dėl to, - pasakė Eduardas, - mudu neturėtume pasiduoti. 
Jei tvirtai tikiu, kad koks nors geras dalykas gali ir turi būti 
padarytas, nenurimstu, kol taip ir padaroma. Juk šiaip mums 
užtenka išminties ką nors sumanyti. Paimkime vakare angliškų 
parkų aprašymus su vario raižiniais ir paskui palyginkime juos 
su tavo nubraižytu dvaro žemėlapiu. Iš pradžių kalbėkime apie 
tai tik kaip apie galimybę, tartum juokaudami, o vėliau atsiras 
ir rimtesnis požiūris. 

Po tokio sąmokslo pradėta sklaidyti knygas, kuriose buvo 
vietovės kontūrų brėžinių ir gamtovaizdžių, pieštų, kai gamta 
dar buvo žmogaus nepaliesta, paskui imta vartyti kitus pieši- 
nius, rodančius, kas buvo sumaniai pakeista, kaip buvo panau- 
dota ir patobulinta pirmykštė medžiaga. Tada buvo visai ne- 
sunku pereiti prie dabartinės nuosavybės, dabartinės aplinkos 


ir prie to, ką iš jos būtų galima padaryti. 

Malonu kaskart pagrindu imti kapitono nubraižytą žemėla- 
pį; tik sunku visiškai atsiriboti nuo pirmojo plano, kurio lai- 
kydamasi Šarlotė buvo pradėjusi darbus. Bet paskui sugalvota 
nutiesti lengvesnį kelią į aukštumą, o viršuje, prie šlaito prie- 
šais jaukų miškelį, nutarta pastatyti pramogų pilaitę; ji turėjo 
kažkuo priminti pagrindinius dvaro rūmus, būti matoma pro 
rūmų langus, o žvilgsnis iš jos vėlgi turėjo pasiekti rūmus ir prie 
jų plytinčius sodus. 

Kapitonas viską gerai apgalvojo, išmatavo ir vėl užsiminė 
apie kaimo kelią ir sieną, norimą statyti prie upelio. 

— Tiesdamas patogesnį kelią į aukštumą, — sakė jis, — tu- 
rėsiu išlaužti tiek akmens, kad jo užteks sienai pastatyti. 
Jei suderinsime šiuodu darbus, viskas atsieis pigiau ir bus 
padaryta greičiau. 

— O dabar, — tarė Šarlotė, — pakalbėkime apie mano rū- 
pestį. Reikia aiškiai nuspręsti, o žinodami, kiek tokie darbai 
kainuoja, turime visus juos suskirstyti, jei ne savaitėmis, tai 
bent mėnesiais. Kasa mano rankose; aš apmoku vekselius ir 
tvarkau sąskaitas. 

— Atrodo, tu mumis nelabai pasitiki, - pasakė Eduardas. 

— Nelabai, kai sumanymai tokie netikėti, — paaiškino Šarlo- 
tė. — Su netikėtumais mes dorojamės geriau negu jūs. 

Dėl visko buvo susitarta, darbai netrukus prasidėjo, kapito- 
nas visą laiką jais rūpinosi, o Šarlotė kasdien matė, kaip rimtai 
ir ryžtingai jis visko imasi. Jis taip pat ėmė geriau suprasti ją, 


abiem pasidarė lengviau dirbti drauge, kurti viena ar kita. 

Darbai kažkuo panašūs į šokį: žmonės, mokantys suderinti 
žingsnius, darosi vienas kitam reikalingi, iš to neišvengiamai 
atsiranda abipusis palankumas, o Šarlotė pajuto palankumą 
kapitonui, kai geriau jį pažino. Tai liudija ir toks dalykas, kad 
ji visiškai ramiai leido sugriauti gražų poilsio kampelį, kurį, 
pradėdama savo darbus, buvo radusi ir išpuošusi, bet kuris ne- 


atitiko jo planų; ji dėl to nepajuto nė mažiausio gailesčio. 

abar, kai Šarlotė dirbo su kapitonu, Eduardas ėmė 
daugiau bendrauti su Otilija. Ir šiaip jau kiek lai- 
ko širdyje jautė jai tylią, aiškią simpatiją. Otilija 
su visais elgėsi atidžiai ir paslaugiai, bet jo savimeilei rodėsi, 
kad daugiausia prielankumo ji rodo jam. Be jokių abejonių, ji 
buvo gerai įsidėmėjusi, kokius valgius jis mėgsta ir kaip reikia 
juos paruošti, kiek cukraus paprastai dedasi į arbatą, ir dar 
daug kitokių dalykų. Ypač rūpestingai saugojo jį nuo skersvė- 
jų, nes jiems buvo pernelyg jautrus, dažnai susikivirčydavo su 
moterimis, kurioms nuolat atrodė, kad per maža gryno oro. 
Panašiai buvo ir su sodu bei medžiais. Ji rūpinosi tuo, ką jis 
mėgsta, ir vengė to, kas jį galėtų suerzinti. Netrukus ėmė da- 
rytis jam reikalinga kaip artima, jį sauganti dvasia, o kai jos 
arti nebūdavo, pasijusdavo blogai. Prisidėjo dar ir tai, kad ji, 
kai juodu susitikdavo vieni, būdavo kalbesnė ir atviresnė. 
Nors metai bėgo, Eduardas išlaikė kažką vaikiška, o tai la- 


bai patiko Otilijai, kuri dar buvo tokia jauna. Juodu mėgo 

prisiminti ankstesnius laikus, kai kadaise buvo susitikę; prisi- 
minimais nuklysdavo į tą metą, kai Eduardas Šarlotei meili- 
nosi. Otilija tvirtino prisimenanti juos kaip gražiausią rūmų 
porą, o kai Eduardas nenorėjo patikėti, kad galėjo tai įsidėmėti 
būdama maža, ji vis dėlto tvirtino gerai prisimenanti vieną kar- 
tą, kai, jam įeinant, pasislėpė Šarlotei ant kelių, ne iš baimės, o 
kad buvo taip netikėtai užklupta. Būtų galėjusi pridurti: todėl, 
kad jis darė jai labai didelį įspūdį, labai jai patiko. 

Kai klostėsi tokia padėtis, kai kurie abiejų draugų anksčiau 
numatyti darbai kiek sustojo, juodviem vėl reikėjo viską aptar- 
ti, peržiūrėti kai kuriuos planuotus rašinius, parašyti laiškus. 
Juodu susitiko kanceliarijoje, kur užtiko darbo nerandantį se- 
nąjį raštininką. Abu ėmėsi veiklos, bet netrukus daug ką pa- 
vedė jam, nė nepastebėdami, kad jam užkrovė tokius dalykus, 
kuriuos paprastai nuveikdavo patys. Kapitonui nesisekė jau 
pats pirmasis rašinys, Eduardui — pirmasis laiškas. Juodu kiek 
laiko triūsė darydami apmatus ir perrašinėdami, kol Eduardas, 
kuriam darbas visai nesisekė, paklausė, kuri dabar valanda. 

Paaiškėjo, kad kapitonas pirmąkart per daugelį metų buvo 
pamiršęs prisukti savo chronometrą, ir juodu, regis, staiga pa- 
juto, kad laikas pradeda neberūpėti. 

Kai vyrai kiek apleido savo darbus, moterys, priešingai, da- 
rėsi vis veiklesnės. Apskritai įprastas šeimos gyvenimas, kon- 
kretūs asmenys ir susiklosčiusios aplinkybės paprastai priima 
įsiliepsnojančią aistrą kaip indas, gali praslinkti nemažai laiko, 
kol nauja sudedamoji dalis sukels pastebimą fermentaciją ir 


putodama ims lietis per kraštus. 

Užsimezgančios mūsų draugų tarpusavio simpatijos darė 
kuo maloniausią poveikį. Atsiskleidė tai, kas slypėjo jų viduje, 
vieno asmens palankumas kitam kūrė bendrą malonią atmosfe- 
rą. Kiekvienas jautėsi laimingas ir nepavydėjo laimės kitam. 

Tokia būsena kelia dvasią, atveria širdį ir viskam, kas daro- 
ma ir veikiama, suteikia kryptį į neaprėpiamas tolumas. Taip ir 
mūsų draugai nebesėdėdavo užsidarę namie. Jų pasivaikščioji- 
mai ilgėjo, Eduardas su Otilija skubėdavo ieškoti naujo tako, 
rodydavo kelią, tuo tarpu kapitonas ir Šarlotė, išmintingai 
pasišnekučiuodami, džiaugdavosi rasta nauja vietele, netikėtu 
vaizdu ir ramiai sekė greitesniųjų pėdomis. 

Vieną dieną pasivaikščiojimas nuvedė juos pro dešiniojo 
rūmų sparno vartus, pro užeigą, tiltu prie tvenkinių, jie trau- 
kė palei vandenį kaip paprastai iki tos vietos, kur krantas eina 
palei krūmais apžėlusią kalvą, o toliau jį kerta uola ir pakrante 
eiti nebeįmanoma. 

Bet Eduardas, per medžiokles gerai susipažinęs su vietove, 
paragino Otiliją eiti užžėlusiu taku pirmyn, gerai žinodamas, 
kad netoliese turi būti senas, tarp uolų pasislėpęs malūnas. 
Menkai pramintas takelis greitai baigėsi, ir juodu atsidūrė tan- 
kiuose krūmuose tarp apsamanojusių akmenų, bet neilgai, nes 
vandens ratų šniokštimas skelbė - ieškoma vieta jau čia pat. 

Pasilypėję ant stačios uolos, slėnyje juodu išvydo seną pajuo- 
dusį keistą medinį pastatą, besislepiantį aukštų uolų ir didelių 
medžių pavėsyje. Ilgai negalvodami juodu nutarė samanoto- 
mis uolų nuolaužomis leistis žemyn: Eduardas ėjo pirmas, o 
kai pažvelgė į viršų ir išvydo Otiliją, lengvu žingsniu, be bai- 

mės ir svyravimo vikriai šokinėjančią nuo akmens ant akmens, 
pamanė, kad mato dangišką būtybę, sklendžiančią virš jo ore. 
Kai ji pavojingesnėse vietose kartais įsitverdavo į ištiestą jo ran- 
ką, netgi pasiremdavo jam į petį, Eduardas pajusdavo, kad jį 
liečia švelniausia moteriška būtybė. Beveik norėjo, kad ji su- 
kluprtų ar paslystų, o jis galėtų ją pakelti, priglausti prie širdies. 
Bet to nebūtų galėjęs padaryti dėl keleto priežasčių: bijojo ją 
įžeisti, įskaudinti. 

Ką jis turėjo galvoje, tuoj sužinosime. Nusileidęs prie malū- 
no ir po aukštais medžiais sėdėdamas priešais ją prie kaimiško 
stalo, kai šauni malūnininko žmona nuėjo atnešti pieno, o sve- 
tingas malūnininkas buvo pasiųstas pasitikti Šarlotės ir kapito- 
no, Eduardas, kiek padvejojęs, prašneko: 

— Turiu vieną prašymą, brangioji Otilija: atleiskite man, net 
jei ir atsisakysite jį vykdyti. Jūs neslepiate, ir nereikia slėpti, 
kad po drabužiais ant krūtinės nešiojate miniatiūrinį medalio- 
ną. Tai jūsų tėvo portretas, šaunaus vyro, kurio beveik nepaži- 
nojote ir kuris visais požiūriais vertas, kad nešiotumėte jį prie 
širdies. Bet atleiskite man: portretas per didelis, ir šis metalas, 
šis stiklas kelia man didžiausią baimę, kai jūs pakeliate kūdikį, 
kai ką nors nešate, kai susvyruoja karieta, kai braunamės per 
krūmus, kai ką tik leidomės nuo uolų. Man baisu ir pagalvoti, 
kad netikėtas susidūrimas, griuvimas, prisilietimas galėtų jus 
sužaloti, jums pakenkti. Padarykite tai dėl manęs, nusiimkite 
portretą, neištrinkite jo iš savo atminties, padėkite jį į gražiau- 
sią, į šventą savo būsto vietą, bet nusiimkite nuo krūtinės tai, 


kas man — galbūt dėl perdėtos baimės — atrodo taip pavojinga. 

Kol jis kalbėjo, Otilija sėdėjo tylėdama ir žiūrėdama į tolį, 
tada neskubėdama, bet ir nedvejodama, žvelgdama labiau į 
dangų negu į Eduardą, atsegė grandinėlę, nusiėmė portretą, 
prispaudė jį prie kaktos ir padavė sakydama: 

— Pasaugokite jį, kol grįšime namo. Nesugebu jums aiškiau 
parodyti, kaip vertinu draugišką jūsų rūpestį. 

Draugas nedrįso pabučiuoti portreto, tačiau jos ranką paėmė 
ir prispaudė sau prie akių. Galbūt tai buvo gražiausios rankos, 
kada nors susijungusios. Jam pasirodė, kad nuo širdies nusirito 
akmuo, kad griuvo siena, skyrusi jį nuo Otilijos. 

Malūnininko vedami patogesniu taku nusileido ir Šarlotė su 
kapitonu. Jie pasisveikino, visi džiaugėsi, kiek užkando. Grįžti 
tuo pačiu keliu nebenorėjo, Eduardas pasiūlė eiti uolų take- 
liu kitapus upelio, ten eiti irgi buvo nelengva, bet jiems prieš 
akis vėl pasirodė tvenkiniai. Kartkartėmis turėjo pereiti mažas 
giraites, pažvelgę į lygumą matė keletą kaimų, gyvenviečių, pa- 
vienių ūkių, žalias, derlingas apylinkes, galiausiai — prie aukš- 
tumos tarp medžių stovintį mažą, jaukų dvarelį. Gražiausias 
tų vietų pastatas, gerai atrodantis iš visų pusių ant nedidelės 
aukštumėlės, nuo kurios galėjai įeiti į malonią giraitę, o išėjęs 
atsidurdavai ant uolos priešais rūmus. 

Kaip jie džiaugėsi tartum visai netikėtai patekę į šią vietą! 
Apėjo mažą uždarą pasaulėlį, stovėjo aikštėje, kur turėjo būti 
pastatytas naujas pastatas, ir vėl žvelgė į savo namų langus. 

Paskui nusileido prie samanų trobelės, pirmą kartą susėdo 
joje keturiese. Suprantama, kad jie išsakė bendrą norą šiandienį 


kelią, nueitą iš lėto ir gana sunkiai, sutvarkyti ir nutiesti taip, 

kad juo būtų galima žengti visiems kartu, neskubant, patogiai. 
Kiekvienas siūlė savo planus, buvo apskaičiuota, kad kelias, ku- 
riam jiems prireikė kelių valandų, kai bus sutvarkytas, galės at- 
vesti prie rūmų per vieną valandą. Mintyse jie jau statė vietovę 
puošiantį ir gerokai kelią trumpinantį tiltelį žemiau malūno, 
kur upelis teka į tvenkinius, bet jų išradingumą ir vaizduotę 
sutramdė Šarlotė, primindama, kiek tokie darbai kainuotų. 

— Ir čia galima rasti išeitį, — pasakė Eduardas. — Aną dva- 
relį, taip gražiai stovintį miške ir duodantį nedaug pajamų, 
galėtume parduoti, o tai, ką gautume, panaudoti savo suma- 
nymui įgyvendinti. 

Smagiai vaikštinėdami tokiu puikiu keliu galėtume pasi- 
džiaugti ir gerai investuoto kapitalo procentais, tuo tarpu da- 
bar metų pabaigoje skaičiuodami su nepasitenkinimu matome, 
kad pajamos iš dvarelio visai menkos. 

Šarlotė, pati gerai išmanydama ūkio reikalus, turėjo jam pri- 
tarti. Apie šį reikalą juodu jau buvo kalbėję anksčiau. Kapitonas 
norėjo sukurti planą, kaip padalyti žemės sklypus valstiečiams, 
bet Eduardas pageidavo viską atlikti greičiau ir lengviau. Da- 
bartinis nuomotojas, ne kartą jiems siūlęs savo planus, turėtų 
gauti dvarelį, mokėti dalimis, o jie dalimis statytų planuojamas 
kelio atkarpas. 

Tokiam protingam sumanymui visi turėjo pritarti, ir draugi- 
ja mintyse jau regėjo, kaip vingiuoja naujieji keliai, prie kurių 


atsivertų puikios poilsio ir apžvalgos aikštelės. 

Kad geriau įsivaizduotų atskiras detales, vakare namie visi 
sužiuro į naująjį žemėlapį. Peržiūrėjo nueitą kelią, svarstė, kaip 
jį būtų galima patobulinti. Dar kartą aptarė visus ankstesnius 
siūlymus, sujungė juos su kilusiomis naujomis mintimis, įver- 
tino naujojo pastato priešais rūmus vietą ir kelių tinklą aplink jį. 

Otilija visą laiką tylėjo, bet galų gale Eduardas atgręžė į ją 
planą, iki šiol gulėjusį priešais Šarlotę, ir paprašė pasakyti savo 
nuomonę, o kai ji akimirką dvejojo, meiliai paragino netylėti, 
juk viskas dar netikra, dar tik planuojama. 

— Aš statyčiau naująjį namą čia, — pasakė Otilija, uždėjusi 
pirštą ant aukščiausio kalvos taško. — Tiesa, tada nebūtų matyti 
rūmų, nes juos paslėptų miškelis, bet užtai pasijustum lyg atsi- 
dūręs kitame, naujame pasaulyje, nes nematytum ir kaimo, ir 
kitų gyvenamųjų vietų. Vaizdai į tvenkinius, į malūną, aukštu- 
mas, kalnus ir slėnį be galo gražūs, tai pastebėjau eidama. 

— Ji teisi! - sušuko Eduardas. — Ir kaip mums neatėjo į galvą? 
Kodėl mums išsyk nesakėte, Otilija? 

Jis stvėrė pieštuką ir tvirta ranka, šiurkštokai nubrėžė pailgą 
stačiakampį ant aukštumos. 

Kapitonas gerokai susierzino, jam nepatiko, kad taip nepa- 
garbiai braukomas jo rūpestingai ir švariai nubraižytas planas, 
nors ir nepatenkintas, bet susitvardė ir sutiko su tokia mintimi. 

— Otilija teisi, — tarė jis. - Argi ne malonu išvažiuoti toliau 
nuo namų išgerti kavos, pavalgyti žuvies, kuri namie gal ne- 
atrodytų tokia skani? Mums patinka permainos ir nauji įspū- 
džiai. Rūmus protėviai protingai pastatė čia, jie gerai apsaugoti 


nuo vėjų ir gali tenkinti kasdienius poreikius, tuo tarpu pasta- 

tas, labiau skirtas leisti laiką draugijoje, o ne nuolatos gyven- 
ti, čia iš tikrųjų gerai tiktų ir šiltais metų laikais teiktų daug 
gražių valandėlių. 

Juo ilgau apie tai kalbėjo, juo įdomesnė atrodė mintis, o 
Eduardas negalėjo nuslėpti džiaugsmo, kad ji atėjo į galvą kaip 
tik Otilijai. Taip tuo didžiavosi, lyg pats būtų sumanęs. 


IELŲ GIMINYSTĖ* 


AŠTUNTAS SKYRIUS 


apitonas nedelsdamas anksti rytą išnagrinėjo vietą, 

nubraižė iš pradžių laikiną, o paskui, kai visa drau- 

gija dar kartą pritarė, tikslų planą, sudarė sąmatą ir 
viską, kas reikalinga. Pradėjo rimtai ruoštis. Imtasi žygių par- 
duoti dvarelį. Vyrai vėl rado dirvą bendram darbui. 

Kapitonas Eduardui patarė, kad būtų gražu ir net privalu 
Šarlotės gimimo dieną paminėti įmūrijant pamatinį akmenį. 
Nesunku buvo įveikti Eduardo nusistatymą prieš tokias šven- 
tes, nes jis tikėjosi kiek vėliau taip pat iškilmingai atšvęsti ir 
Otilijos gimtadienį. 

Šarlotė, kuriai naujasis pastatas ir kas su juo susiję atro- 
dė labai rimta, reikšminga, kone grėsminga, ėmė dar kar- 
tą tikrinti kainas, laiko ir pinigų išteklius. Dieną jie visi 
retai matydavosi, užtat juo labiau laukdavo vakaro, kai 
galėjo pabendrauti. 

Tuomet Otilija jau buvo visiškai perėmusi namų ruošą, ki- 
taip ir būti negalėjo, turint galvoje jos ramumą ir pasitikėjimą 


savo jėgomis. Visa jos mąstysena labiau linko į namus ir jų 

jaukumą negu į pasaulį, į laisvą gyvenimą laukuose ir pievose. 
Eduardas netruko pastebėti, kad ji iš tikrųjų tik nenorėdama 
jų užgauti kartu eidavo į laukus, kad tik iš draugiškumo ir par- 
eigos vakare ilgiau pasilikdavo ore, nors kartais rasdavo kokią 
dingstį grįžti prie savo darbų namuose. Todėl jis bendrus pasi- 
vaikščiojimus stengdavosi surengti taip, kad prieš saulėlydį visi 
pareitų namo, ir pradėjo tai, ką buvo jau seniai metęs, — skai- 
tyti eilėraščius, ypač tokius, kuriuos deklamuodamas galėdavo 
išreikšti tyrą, bet aistringą meilę. 

Paprastai vakarais jie sėdėdavo prie nedidelio stalelio įprasto- 
se vietose: Šarlotė ant sofos, Otilija ant minkštakrėslio priešais 
ją, o vyrai — abipus stalo. Otilija sėdėdavo Eduardui iš dešinės, 
prie jos jis pastumdavo ir žvakę, kai skaitydavo. Dažnai Otilija 
pasislinkdavo arčiau, kad galėtų pati žvilgtelėti į knygą, nes ir ji 
savo akimis tikėjo labiau nei kito lūpomis, o Eduardas stengėsi 
sėdėti taip, kad jai būtų patogu žiūrėti, kartais net darydavo 
ilgesnes, negu derėtų, pauzės, neperversdavo puslapio, kol ji 
perskaitydavo iki galo. 

Šarlotė ir kapitonas tai greitai pastebėjo ir šypsodami žvelg- 
davo vienas į kitą. Netrukus juos nustebino ir kitas ženklas, 
rodąas tylią Otilijos simpatiją. 

Vieną vakarą, kurį gerokai sugadino nemalonus vizitas, Edu- 
ardas pasiūlė dar truputį pabūti visiems kartu. Jam užėjo noras 
išsitraukti savąją Aeitą, nors jau seniai nebuvo ja grojęs. Šarlotė 
ėmė ieškoti sonatų, kurias juodu paprastai grodavo kartu, o 
kai niekaip negalėjo rasti, Otilija, kiek padvejojusi, prisipažino 
paėmusi jas į savo kambarį. 

— Ir jūs galite, jūs norite man akompanuoti fortepijonu? — 
sušuko Eduardas ir jo akys suspindo džiaugsmu. 

— Tikiuosi, — atsakė Otilija, - kad man pasiseks. 

Ji atsinešė gaidas ir atsisėdo prie fortepijono. Klausytojai nu- 
stebę sukluso, kaip puikiai Otilija buvo išmokusi muzikos kū- 
rinį, bet dar labiau juos stebino, kaip ji gebėjo prisitaikyti prie 
Eduardo grojimo. „Gebėjo prisitaikyti“ galbūt nėra tinkamai 
pasakyta, nes kai skambindavo Šarlotė, nuo jos sumanumo ir 
valios pareidavo, ar gros lėčiau, ar paskubės, tai priklausė nuo 
vyro grojimo, o šis kartais sulėtindavo tempą, kartais per daug 
skubėdavo, tuo tarpu Otilija keletą kartų girdėjusi juodviejų 
grojamą sonatą, regis, išmoko visiškai taip, kaip jai pritarė Edu- 
ardas. Jo grojimo trūkumus ji pavertė savais, ir taip vėl išėjo 
savotiška gyva visuma, ne visiškai prisilaikanti reikiamo ritmo, 
bet skambanti labai gražiai ir maloniai. Pats kompozitorius 
būtų apsidžiaugęs, jei būtų galėjęs išgirsti, kaip žavingai iškrai- 
pomas jo kūrinys. 

Ir į šį keistą, netikėtą dalyką kapitonas bei Šarlotė žvelgė 
tylėdami, su tokiu jausmu, su kokiu žiūrima į vaikų išdaigas, 
kurioms dėl abejotinų pasekmių negali pritarti, bet negali ir 
bartis, lieka tik jiems pavydėti. Iš tikrųjų abipusė jųdviejų sim- 
patija augo taip pat, kaip auga vaikai, tik ši galbūt buvo pa- 
vojingesnė, nes juodu elgėsi rimčiau, labiau pasitikėjo savimi, 
mokėjo elgtis viešumoje. 

Kapitonas jau pradėjo jausti, kad neįveikiamas įprotis jį vis 
labiau pririša prie Šarlotės. Jam sunku būdavo ištverti tas va- 


landas, kai Šarlotė paprastai eidavo prie želdinių. Jis keldavosi 

labai anksti, viską paruošdavo, o tada užsidarydavo savajame 
rūmų sparne ir imdavosi darbų. Pirmosiomis dienomis Šarlotė 
tai palaikė atsitiktinumu, ieškodavo jo visur, kur tik spėdavo, 
kad galėtų būti, bet paskui tarėsi jį suprantanti ir tik dar labiau 
ėmė už tai gerbti. 

Nors kapitonas vengė likti vienas su Šarlote, jis juo labiau 
stengėsi viską paruošti ir pagreitinti darbus, kad artėjanti gimi- 
mo dienos šventė išeitų tikrai puiki. Tiesdamas patogų kelią iš 
apačios, už kaimo, įsakė pradėti darbus ir viršuje, neva dėl to, 
kad reikia išlaužti akmenų, viską apskaičiavo ir paruošė taip, 
kad abi kelio pusės susijungtų tik paskutinį vakarą. Naujajam 
namui viršuje irgi jau buvo veikiau iškaltas negu iškastas rūsys, 
nutašytas gražus pamatinis akmuo su angomis ir plokštėmis 
joms uždengti. 

Tokia išorinė veikla, tie nedideli, malonūs slapti planai ir 
vidiniai daugiau ar mažiau slopinami jausmai neleido draugijai 
gyvai ir atvirai kalbėtis būnant visiems kartu, todėl Eduardas, 
jausdamas, kad kažko trūksta, vieną vakarą paragino kapitoną 
atsinešti smuiką ir Šarlotės akompanuojamam pagriežti. Kapi- 
tonas negalėjo atsispirti pageidavimui, taigi juodu su įsijautimu, 
gražiai ir laisvai pagrojo vieną iš sunkiausių muzikos kūrinių, 
suteikusių ir jiems, ir klausytojų porai didžiausią džiaugsmą. 
Pažadėjo tą kūrinį dar ne kartą pagroti ir dažniau parepetuoti. 

— Jie griežia geriau už mus, Otilija! - sušuko Eduardas. - Mes 


jais grožėsimės ir visi kartu džiaugsimės. 

tėjo gimimo diena, viskas buvo parengta: pastatyta 

siena, paaukštinanti kaimo kelią ir turėsianti saugo- 

ti kaimą nuo potvynių, baigtas tiesti kelias pro baž- 
nyčią, vietomis susiliejantis su Šarlotės išklotu taku; jis vin- 
giuodamas kilo aukštyn į uolas, palikdamas samanų trobelę iš 
pradžių kairėje virš savęs, o po staigaus posūkio atidengdamas 
kairėje apačioje ir pamažu pasiekdamas aukštumą. 

Į šventę prisirinko daug žmonių. Visi suėjo į bažnyčią, pa- 
rapijiečiai buvo pasipuošę šventiniais drabužiais. Po pamaldų 
eiseną surikiavo taip, kad pirmieji žengė berniukai, jaunuoliai 
ir vyrai, paskui juos — ponai su savo svečiais ir palyda, mergai- 
tės ir moterys traukė procesijos pabaigoje. 

Prie kelio posūkio ant aukštos uolos buvo įrengta aikštelė, 
ten kapitonas pasiūlė Šarlotei ir svečiams pailsėti. Iš čia buvo 
matyti visas kelias, aukštyn užkopę vyrai, moterys, kurios 
kaip tik ėjo pro šalį. Oras buvo puikus ir vaizdas nuostabus. 
Šarlotė pasijuto sujaudinta, nustebusi, ji nuoširdžiai spaudė 


kapitonui ranką. 

Paskui jie nusekė įkandin lėtai žengiančios minios, kuri su- 
stojo ratu aplink būsimą pastatą. Architektas, jo pagalbininkai 
ir garbingiausieji svečiai turėjo nusileisti į apačią, kur iš vieno 
šono paremtas gulėjo pamatinis akmuo, turėjęs šiandien būti 
paklotas. Gražiai apsirengęs mūrininkas su mente vienoje ran- 
koje ir plaktuku kitoje eilėmis pasakė gražią prakalbą, kurią tik 
apytikriai galime persakyti proza. 

— Statant namus, — pradėjo jis, — svarbiausi trys dalykai: jie 
turi stovėti tinkamoje vietoje, turėti tvirtus pamatus ir būti to- 
bulai pastatyti. Pirmas dalykas yra šeimininko reikalas: mieste 
tik kunigaikštis ir bendruomenė sprendžia, kur turi būti kas 
nors statoma, o kaime žemės savininkas turi teisę pasakyti: 
mano būstas stovės čia ir niekur kitur. 

Kai mūrininkas sakė šiuos žodžius, Eduardas ir Otilija ne- 
drįso pažvelgti į vienas kitą, nors stovėjo netoliese. 

— Trečias dalykas, pati statyba, yra daugelio amatų darbas; 
maža tokių, kurie joje nedalyvautų. Bet antrasis — tvirti pa- 
matai — yra mūrininko reikalas, ir drąsiai galime sakyti, kad 
tai svarbiausias visos statybos darbas. Tai rimtas dalykas, pa- 
kvietėme rimtus žmones, mat toks iškilmingas veiksmas vyksta 
gelmėje. Čia, šiame ankštame, giliai iškastame rūsyje suteikite 
mums garbę, būkite paslaptingo vyksmo liudytojai. Netrukus 
padėsime dailiai aprašytą akmenį, ir šios sienos, kurias dabar 
puošia gražūs ir kilmingi asmenys, vėliau bus nebeprieinamos, 
rūsys bus užpiltas. 

Pamatinį akmenį, savo kampu žymintį dešinįjį pastato kam- 
pą, savo taisyklingumu pabrėžiantį būsimo pastato taisyklingu- 
mą, savo statumu ir gulstumu - visų pastatų statumą ir gulstu- 

mą, galėtume padėti ir paprastai, nes jis ramiai gulėtų vien dėl 
savo svorio. Bet ir čia nepagailėsime kalkių ir jungiamojo skie- 
dinio, nes taip žmones, iš prigimties linkstančius vienas prie 
kito, dar geriau sujungia ir suriša įstatymas, taip akmenis, kurie 
gerai dera vienas prie kito, dar geriau susieja šios jungiamosios 
jėgos; tarp darbininkų netinka stovėti be darbo, nepasididžiuo- 
kite, ateikite mums į pagalbą. 

Tai pasakęs Šarlotei padavė mentelę, kad užtėkštų po 
akmeniu kalkių skiedinio. Paragino ir kitus padaryti tą patį, 
tada nuleido akmenį, o Šarlotei ir kitiems padavė plaktukus, 
kad tris kartus sudavę išraiškingai palaimintų akmens sąjun- 
24 Su pamatu. 

— Mūrininko darbas, — toliau kalbėjo oratorius, — nors šiuo 
metu dirbamas po atviru dangumi, paprastai vyksta ir ne visada 
slaptai, bet dažniausiai paskui paslepiamas. Gražiai išvesti pa- 
matai užberiami, ir nors sienas mūrijame dienos šviesoje, mūsų 
galų gale niekas ir nebeprisimena. Akmentašio ar skulptoriaus 
darbus visi mato, o mums tereikia pritarti, kai tinkuotojas 
mūsų rankų darbo pėdsakus visiškai uždengia ir pasisavina tai, 
ką mes sukūrėme, viską užtepa, išlygina ir nudažo. 

Todėl kam jei ne mūrininkui svarbu vien dėl savęs ir dėl 
paties darbo gerai padaryti tai, ką daro? Kas už jį turi dau- 
giau pagrindo puoselėti savo vertės jausmą? Kai namas pasta- 
tytas, žemė aplinkui išlyginta ir išgrįsta, sienos išpuoštos vi- 
sokiais išraitymais, jis pro visas uždangas mato vidų, įžvelgia 
taisyklingai ir rūpestingai suleistus akmenis, viską laikančius ir 


viską remiančius. 


*80 * 


Bet kaip tas, kuris padarė piktą darbą, turi bijoti, kad, ne- 
paisant slaptumo, jis gali iškilti į dienos šviesą, taip ir tas, kuris 
slapta darė gera, laukia, kad tas gėris prieš jo valią išryškėtų. 
Todėl šis pamatinis akmuo kartu yra ir priminimo akmuo. Į 
jame iškaltas įdubas įdėsime kai kurių dalykų, liudysiančių to- 
limoms ateinančioms kartoms. Šie metaliniai užkniedyti dėklai 
saugo parašytą žinią, ant šitų metalinių plokščių išraižyti svar- 
būs dalykai, šiuose gražiuose stiklo buteliuose įmūrysime ge- 
riausią seną vyną su vynuogių derliaus metais; įdėsime ir įvairių 
šiemet nukaltų monetų. Visa tai davė dosni mūsų šeimininko 
ranka. Be to, dar yra vietos, jei koks svečias ar žiūrovas įsigeistų 
ką nors palikti ateities kartoms. 

Kiek parylėjęs mūrininkas apsidairė, bet kaip paprastai to- 
kiais atvejais esti, visi nustebo, niekas nebuvo pasirengęs, kol 
pagaliau prabilo jaunas, linksmas karininkas: 

— Jei ir man galima ką nors įdėti į šitą brangenybių dėžutę, 
galiu išpjauti kelias sagas iš savo uniformos; argi jos ne vertos, 
kad būsimos kartos pamatytų? 

Pasakyta padaryta. Tada ir kitiems atėjo į galvą šis ar tas. 
Moterys dėjo savo mažas šukutes, kvepalų buteliukus, kito- 
kius papuošalus. Dvejojo tik Otilija, kol Eduardas maloniais 
žodžiais atitraukė jos dėmesį nuo visų tų į akmens įdubas de- 
damų daiktų. Tada ji nusiėmė nuo kaklo aukso grandinėlę, ant 
kurios anksčiau kabodavo tėvo portretas, ir švelniai padėjo ją 
ant kitų niekučių, tuo tarpu Eduardas skubėdamas ragino pri- 
taikytą dangtį greičiau uždėti, užvožti ir užglaistyti. 

Jaunasis mūrininkas, daugiausia čia pasidarbavęs, vėl nutaisė 


oratoriaus išraišką ir tęsė: 

— Mes dedame šį akmenį amžiams, kad dabartiniai ir būsimi 
šio namo savininkai galėtų ilgai ir džiaugsmingai gyventi. Bet 
įmūrydami tokį savotišką lobį, pradėdami vieną iš svarbiau- 
sių darbų — statybą, neturime pamiršti ir žmogaus gyvenimo 
laikinumo, suvokiame galimybę, kad tvirtai užantspauduotas 
dangtis kada nors gali būti nuimtas, o tai galėtų įvykti tik tada, 
jei būtų nugriauta visa, ko mes dar nė nepastatėme. 

Bet kaip tik dėl to, kad namas būtų pastatytas, mintimis 
grįžkime iš ateities į dabartį. Po tokios iškilmingos šiandienos 
šventės stverkimės darbo, kad nė vienas amatininkas, dirbąs 
mūsų apylinkėse, per ilgai nešvęstų, kad statinys spėriai kiltų 
aukštyn ir būtų baigtas, kad pro langus, kurių dar nėra, šeimi- 
ninkas su savo artimaisiais ir svečiais galėtų linksmai dairytis po 
apylinkes, ir išgerkime į jų ir visų čia susirinkusiųjų sveikatą! 

Jis vienu mauku išlenkė gražiai šlifuotą taurę ir metė ją į vir- 
šų: mat sudaužyti indą, iš kurio gėrei, rodo besaikį džiaugsmą 
ir linksmybę. Bet šįsyk išėjo kiek kitaip, taurė nenukrito ant 
žemės, nors jokio stebuklo čia nebuvo. 

Kad statyba vyktų greičiau, priešingame krašte jau buvo nu- 
kasta velėna ir pradėtos statyti sienos, stovėjo suręsti pastoliai, 
tokie aukšti, kad jų turėjo pakakti iki sienų viršaus. 

Kad netrukdytų statytojams, pastoliai šventės metu buvo 
apkloti lentomis, ant jų stovėjo daugybė žiūrovų. Taurė nulėkė 
ten, ir vienas žiūrovas ją pagavo, tokį atsitiktinumą palaiky- 
damas jam laimę lemiančiu ženklu. Jis aprodė taurę visiems 
aplink stovintiems, neišleisdamas jos iš rankos. Ant taurės buvo 
išgraviruotos dailiai susipynusios E ir O raidės. Viena iš taurių, 


pagamintų Eduardui, kai šis dar buvo visai jaunas. 

Pastoliai netrukus ištuštėjo, lengviausieji iš svečių užlipo 
ant jų pasižvalgyti negalėdami rasti žodžių gražiems apylinkių 
vaizdams pagirti, nes daug ką pamato tas, kuris ant aukštu- 
mos stovi dar vienu aukštu aukščiau. Tolumoje galėjai išvysti 
daug naujų kaimų, sidabrinį upės kaspiną, vienas netgi tvirti- 
no įžvelgiąs sostinės bokštus. Kitapus miškingų kalvų į dangų 
kilo mėlynos tolimų kalnų viršūnės, o artimesnes vietas galėjai 
puikiai apžiūrėti. 

— Reikėtų tiktai, — sušuko vienas iš svečių, — sujungti tris 
tvenkinius į vieną ežerą, tada vaizdas būtų dar didingesnis, tie- 
siog tobulas. 

— Tai ne taip sunku padaryti, - tarė kapitonas, — nes šie tven- 
kiniai kadaise sudarė vieną kalnų ežerėlį. 

— Tik labai prašyčiau neliesti mano platanų ir tuopų girai- 
tės, — pasakė Eduardas, — puošiančios vidurinį tvenkinį. Ma- 
tote, — kreipėsi į Otiliją, pasivedėjęs ją keletą žingsnių atstu ir 
rodydamas žemyn, — tuos medžius pats pasodinau. 

— Kiek laiko jie jau auga? — paklausė Otilija. 

— Maždaug tiek, - atsakė Eduardas, — kiek jūs gyvenate šia- 
me pasaulyje. Taip, mielas vaikeli, kai jūs dar gulėjote lopšyje, 
aš jau sodinau medžius. 

Visi vėl suėjo į rūmus. Po vaišių pakvietė pasivaikščioti po 
kaimą ir apžiūrėti naujovių. Kapitono paraginti kaimo gyven- 
tojai susirinko prie savo namų, bet nestovėjo išsirikiavę eilėmis, 
o susibūrę šeimomis kai kurie dirbo įprastus vakaro darbus, kiti 
sėdėjo ant suolų. Jiems buvo pavesta maloni pareiga kiekvieną 


sekmadienį pasirūpinti tvarka ir švara. 


* 83 * 


Nedidelė draugija, kurioje, kaip mūsiškėje, viską lemia sim- 
patijos, visada nesmagiai sutrikdoma, kai į ją įsiterpia daugiau 
svetimų žmonių. Visi keturi būdavo labai patenkinti, kai vieni 
susirinkdavo didžiojoje svetainėje, bet tą jaukumo jausmą kiek 
sutrikdė Eduardui įteiktas laiškas su žinia, kad rytoj atvyksta 
naujų svečių. 

— Mes puikiai atspėjome! — sušuko Eduardas Šarlotei. — Gra- 
fo apsilankymas neišvengiamas, jis atvyksta rytoj. 

— Vadinasi, kažkur netoliese yra ir baronienė, — spėjo Šarlotė. 

— Žinoma! — atsakė Eduardas. — Ji irgi atvažiuos rytoj iš savo 
valdų. Jie prašo nakvynės ir poryt žada kartu keliauti toliau. 

—Turime paskubėti, spėti laiku pasirengti, Otilija! — 
sunerimo Šarlotė. 

— Ką liepsite paruošti? — paklausė Otilija. 

Šarlotė nurodė pagrindinius dalykus, ir Otilija išėjo. 

Kapitonas paklausė, kokie tų dviejų asmenų santykiai, nes 
apie juos buvo tik kai ką girdėjęs. Kadaise juodu aistringai pa- 
milo vienas kitą, nors kiekvienas buvo vedęs ir turėjo šeimą. 
Ir viena, ir kita santuoka iširo, tai sukėlė nemažą skandalą, ke- 
tinta pradėti skyrybų procesą. Baronienės skyryboms nebuvo 
kliūčių, priešingai nei grafo. Todėl jie dėl akių turėjo laikytis 
atstu vienas nuo kito, bet jų santykiai nepakito; žiemą sostinėje 
juodu negalėjo rodytis kartu, užtat vasarą drauge pramogauda- 
mi keliaudavo, lankydavo kurortus. Abu buvo kiek vyresni už 
Eduardą ir Šarlotę, bet buvo draugai dar nuo tada, kai gyveno 
rezidencijos rūmuose. Santykiai išliko geri, nors Eduardas ir 


Šarlotė ne visada pritarė draugų elgesiui. Tik šį kartą jų apsilan- 

kymu Šarlotė visai nesidžiaugė. Gerai pagalvojusi suprato, jog 
pirmiausia rūpestį kelia Otilija. Gera, tyra mergaitė neturėtų 
taip anksti susidurti su tokiais pavyzdžiais. 

— Būtų geriau, jei jie būtų atvykę porą dienų vėliau, - kalbė- 
jo Eduardas kaip tik tuomet, kai įėjo Otilija. - Būtume spėję 
sutvarkyti dvarelio pardavimo reikalus. Sutartis paruošta, vieną 
nuorašą turiu, o antrojo dar nėra, nes senasis mūsų raštininkas 
smarkokai susirgo. 

Šį darbą pasisiūlė atlikti kapitonas ir Šarlotė, bet buvo kai 
kurių kitų svarbių reikalų. 

— Duokite dokumentą man! — paskubom sušuko Otilija. 

— Tau bus per sunku, - įspėjo ją Šarlotė. 

— Žinoma, juk man jo reikės jau poryt rytą, o darbo čia 
daug, - atkalbinėjo ją Eduardas. 

— Viskas bus padaryta! — sušuko Otilija, jau laikydama po- 
pierių rankose. 

Kitą rytą, kai jie iš viršutinio rūmų aukšto žvalgėsi laukdami 
svečių ir ketindami išeiti jų pasitikti, Eduardas paklausė: 

— O kas gi ten iš lėto atjoja? 

Kapitonas tiksliau nupasakojo, kaip atrodo raitelis. 

— Na, žinoma, juk tai tikrai jis, - pasakė Eduardas. - Atskiri 
bruožai, kuriuos matai geriau už mane, labai tinka visumai, 
kurią geriau įžvelgiu aš. Tai Tarpininkas. Bet kodėl, po galais, 
jis joja be galo lėtai? 

Raitelis prijojo arčiau, tai iš tikrųjų buvo Tarpininkas. Kai iš 
lėto užlipo laiptais, buvo maloniai sutiktas. 


— Kodėl neatvykote vakar? — sušuko Eduardas. 

— Nemėgstu triukšmingų švenčių, — atsakė svečias. — O šian- 
dien arjojau tyliai su jumis atšvęsti savo draugės gimtadienio. 

— Atrodo, turite daug laisvo laiko, - juokais tarė Eduardas. 

— Jei mano apsilankymas jums ko nors vertas, tai už jį gali- 
te būti dėkingi mano vakardienos apmąstymams. Pusę dienos 
nuoširdžiai džiaugiausi, kad vienuose namuose pavyko atkurti 
santarvę, o tada išgirdau, kad čia švenčiama gimimo diena. Juk 
tai egoistiška, pamaniau, kad tu nori džiaugtis tik su tais, ku- 
riuos pavyksta sutaikyti. Kodėl bent kartą nepasidžiaugus su 
savo draugais, kurie saugo ir puoselėja santarvę? Pasakyta pada- 
ryta! Štai padariau, ką nusprendžiau, — atvykau pas jus. 

— Vakar būtumėte radęs didelę draugiją, šiandien bus ge- 
rokai mažesnė, — sakė Šarlotė. — Sutiksite grafą ir baronienę, 
kurie jums irgi yra pridarę nemažai rūpesčių. 

Malonus, bet keistas svečias vikriai ištrūko iš jį apsupusių 
draugų būrelio ir tučtuojau griebė skrybėlę bei rimbą. 

— Ir kodėl mane nuolat lydi nesėkmė, kai nutariu valan- 
dėlę pailsėti ir pasilepinti! Bet juk aišku: nedera pamiršti 
savo vaidmens! Nereikėjo man čionai joti, nes vos tik atvykau 
— mane veja šalin. Su grafu ir baroniene negaliu likti po vienu 
stogu, o jūs irgi saugokitės, nes jie gali prišaukti tik nelaimę! Jie 
tarytum koks raugas, užkrečiantis visus, susiduriančius su jais. 

Jį bandė perkalbėti, bet veltui. 

— Kas ardo santuoką, — sušuko jis, — kas žodžiu ar juo la- 
biau veiksmu žlugdo šį bet kokios doros visuomenės pama- 
tą, tas turės reikalų su manimi, o jei negalėsiu jo įveikti, nė 


nežiūrėsiu jo pusėn. Santuoka — kiekvienos kultūros pradžia 

ir viršūnė. Šiurkštų žmogų ji paverčia švelniu, labiausiai išsila- 
vinusiam duoda gerą progą parodyti savo švelnumą. Santuoka 
turi būti nesuardoma, nes teikia tiek daug laimės, kad paski- 
ros nelaimės, palyginti su ja, nieko nereiškia. Kodėl kalbama 
apie nesėkmę? Kartkartėmis žmogų apninka nekantrumas, 
ir tada jam patinka laikyti save nelaimingu. Reikia akimirką 
pakentėti, ir turėsime džiaugsmo, tie, kurie taip ilgai ištvėrė, 
ištveria ir toliau. Nėra pateisinamo pagrindo skirtis. Žmogaus 
gyvenimui tenka daug kančių ir džiaugsmų, kad neįmanoma 
suskaičiuoti, ką sutuoktinių pora vienas kitam skolingi. Tai be- 
galinė skola, kurią atlyginti gali tik amžinybė. Sutinku, jog kar- 
tais gali būti nepatogu, bet taip ir turi būti. Argi nesame taip 
pat susituokę su sąžine, kurios dažnai norėtume atsikratyti, 
nes ji pridaro mums daug daugiau nepatogumų, nei jų galėtų 
pridaryti vyras ar žmona? 

Jis kalbėjo įsikarščiavęs, ir gal tai būtų trukę dar ilgai, bet 
pašto karietos ragas paskelbė — atvyksta garbingieji svečiai, 
kurie, lyg susitarę, iš abiejų pusių vienu metu įvažiavo į pilies 
kiemą. Šeimininkai nuskubėjo jų pasitikti, o Tarpininkas pasi- 


slėpė, liepė atvesti arklį ir piktas išjojo iš kiemo. 


“IELŲ GIMINYSTĖ* 


DEŠIMTAS SKYRIUS 


večius pasveikino ir įvedė į rūmus, jie apsidžiaugė ga- 

lėdami vėl įžengti į vidų, į kambarius, kuriuose kadaise 

patyrė malonių dienų, kur jau seniai nebuvo lankęsi. 
Mūsų bičiuliams draugų viešnagė irgi suteikė džiaugsmo. 
Grafas ir baronienė buvo iš tų aukštų, gražių žmonių, kurie, 
sulaukę vidutinio amžiaus, atrodo kone geriau negu jaunystės 
metais: nors pirmieji žiedai ir apvytę, bet maloniu savo elgesiu 
jie kelia daugiau pasitikėjimo. Su pora buvo labai lengva ben- 
drauti. Laisvas jų požiūris į neišvengiamus gyvenimo dalykus, 
linksmumas ir nesivaržymas užkrėsdavo ir kitus, jie elgėsi kil- 
niai, bet nė kiek neslėgė kitų. 

Jų poveikį visi pajuto labai greitai. Garbingieji svečiai at- 
vyko tiesiai iš didžiojo pasaulio, tai buvo matyti ir iš jų dra- 
bužių, ir iš naudojamų įrankių, ir iš kitų ženklų, juodu tarsi 
savotiška mūsų bičiulių, jų kaimiško gyvenimo būdo ir slaptų 
potraukių priešybė, tačiau skirtumas itin greit ištirpo, kai seni 
prisiminimai sumišo su dabartiniais jausmais, o visus susiejo 


gyvas pokalbis. 

Netrukus draugija išsiskyrė. Moterys pasitraukė į savąjį rūmų 
sparną, nuoširdžiai šnekučiavosi ir kartu ėmėsi apžiūrinėti nau- 
jausias pavasarinių drabužių, skrybėlaičių formas bei kirpimą, 
tuo tarpu vyrai susirinko prie naujų karietų, arklių ir pradėjo 
kalbėtis apie jų pirkimą ir mainus. 

Tik prie pietų stalo visi susirinko draugėn. Buvo persirengę, 
ir atvykusioji pora čia vėl parodė gerą skonį. Viskas, ką jie vil- 
kėjo, atrodė nauja ir tarytum dar nematyta, tačiau jie buvo jau 
pripratę prie naujųjų drabužių ir jautėsi laisvai ir patogiai. 

Pokalbis vyko gyvai, temos dažnai keitėsi, tokių asmenų 
kompanijoje, regis, viskas yra įdomu ir kartu nereikšminga. 
Kalbėjosi prancūziškai, kad nesuprastų tarnai, laisvai ir links- 
mai aptarinėjo aukštuomenės ir vidurinių sluoksnių santykius. 
Tik dėl vieno dalyko pokalbis užtruko ilgiau nei derėjo, kai 
Šarlotė paklausė apie vieną savo jaunystės draugę ir sužinojo 
nelabai džiugią naujieną, kad jos draugė rengiasi skirtis. 

— Nemalonus dalykas, — kalbėjo Šarlotė, — kai sužinai, kad 
toli esantys draugai, kadaise ramiai gyvenę, mylima draugė, 
gerai apsirūpinusi, staiga nei iš šio, nei iš to patenka į likimo 
audras ir žengia naują, bet galbūt rizikingą žingsnį. 

— Iš tikrųjų, mano mieloji, — atsakė jai grafas, - mes patys 
kalti, jei tokie dalykai mus nemaloniai stebina. Norėtume, kad 
žemiškieji dalykai, ypač vedybiniai santykiai, būtų parvarūs. O 
dėl pastarųjų tai mums tokią iliuziją teikia teatro vaidinimai, 
kuriuos dažnai žiūrime ir kurie toli gražu neatitinka tikrovės. 
Dramose vedybos yra tarytum galutinis keletą veiksmų trun- 


kančio ir dėl visokiausių kliūčių atidėliojamo troškimo tikslas. 

Tą akimirką, kai tikslas pasiektas, uždanga nusileidžia ir mes 
išeiname tebejausdami pasitenkinimą. Tikrovė kitokia; ten 
veiksmas tebevyksta ir uždangai nusileidus, o kai ji vėl pakyla, 
verčiau nematyti ir negirdėti, kas dedasi scenoje. 

— Gal viskas ne taip blogai, — manė Šarlotė. — Juk matome, 
kad ir asmenys, pasitraukę iš šio teatro, netrukus vėl vaidina 
vienokį ar kitokį vaidmenį. 

— Ką gi, nesiginčysiu su jumis, — nusijuokė grafas. - Malonu 
vėl imtis naujo vaidmens, o jei pažįsti pasaulį, pamatai, kad ta 
galutinė, amžina santuokinė tvermė tokiame judriame pasauly- 
je yra kažkoks sustabarėjimas. Vienas mano draugas, gerą nuo- 
taiką reikšdavęs tuo, kad nuolat siūlydavo naujus įstatymus, 
tvirtino, jog santuoką reikėtų sudaryti tik penkeriems metams. 
Jis sakydavo, kad tai gražus ir šventas nelyginis skaičius, kad 
tokio laiko tarpo kaip tik pakanka sužinoti, kas yra santuoka, 
susilaukti keleto vaikučių, susipykti ir — tai esąs pats gražiau- 
sias dalykas — vėl susitaikyti. Paprastai jis sušukdavo: „Kokia 
puiki būtų pati pradžia! Mažiausiai dveji treji metai prabėgtų 
laimingai. Tada viena pusė imtų rūpintis, kad ryšys greitai ne- 
nutrūktų, stengtųsi labiau patikti, juo labiau artėtų išsiskyri- 
mo metas. Abejingąją ar net nepatenkintąją pusę toks elgesys 
nuramintų ir patrauktų. Kaip geroje draugijoje pamiršti laiką, 
taip ir juodu pamirštų, kad laikas bėga, ir maloniai nustebtų 
suvokę, kad nustatytasis terminas jau seniai suėjęs ir pratęstas 
be jokių susitarimų.“ 

Kad ir kaip gražiai ir linksmai plepėjo grafas, kad ir kaip mo- 


raliai galėjai vertinti jo pokštus, Sarlotei tokie postringavimai, 

ypač dėl Otilijos, buvo nemalonūs. Ji puikiai suprato, kad nėra 
nieko pavojingiau kaip pernelyg laisvas pokalbis, kuris peik- 
tiną ar beveik baustiną poelgį piešia taip, lyg tai būtų kažkas 
paprasta, kasdieniška, pagirtina; o juk tai, aišku, neleistina, kai 
kalbama apie santuokos ryšių tvirtumą. Sumaniai bandė nu- 
kreipti pokalbį kita linkme, bet nepavyko, ir jai buvo apmau- 
du, jog Otilija jau buvo taip sutvarkiusi stalą, kad galėjo ramiai 
pasėdėti. Rami ir atidi mergaitė ir kamerdineris suprasdavo kits 
kitą iš vieno žvilgsnio ar gesto, todėl svečiais buvo puikiai rū- 
pinamasi, o pora naujų nevikrių tarnų su naujomis livrėjomis 
nelabai turėjo ką veikti. 

Taigi grafas, nepastebėdamas Šarlotės manevro nusukti kal- 
bą, toliau šnekėjo apie tą patį. Šiaip jis paprastai nebūdavo įky- 
rus pašnekovas, bet tas klausimas, matyt, pernelyg slėgė jam 
širdį, sunkumai, atsiradę dėl skyrybų su žmona, vertė jį su kar- 
tėliu kalbėti apie viską, kas susiję su santuokos ryšiais, nors pats 
labai troško tokių ryšių su baroniene. 

— Anas mano draugas, — kalbėjo jis toliau, — siūlė dar vie- 
ną įstatymą. Santuoka turinti tapti neišardoma, jei sutuok- 
tiniai ar bent vienas iš jų veda trečią kartą. Mat toks asmuo 
nepaneigiamai liudija, kad santuoka jam būtina. Be to, jau ži- 
noma, kaip jis gyveno ankstesnėse santuokose, ar turi kokių 
nors ypatumų, kurie dažniau atveda į skyrybas nei blogi būdo 
bruožai. Taigi abiem pusėms reikia viską išsiaiškinti, atsižvelgti 
į vedusius ir nevedusius, nes iš anksto niekada neatspėsi, kas 


iš visko gali išeiti. 

— Tai, žinoma, smarkiai patrauktų visuomenės dėmesį, - pa- 
sakė Eduardas, — nes, pavyzdžiui, dabar, kai mes vedę, niekam 
daugiau neberūpi mūsų dorybės ar mūsų trūkumai. 

— Jei iš tikrųjų veiktų tokie įstatymai, — nusijuokė baronie- 
nė, - mūsų mielieji šeimininkai jau būtų laimingai peržengę 
dvi pakopas ir galėtų ruoštis trečiajai. 

— Jums pasisekė, — tarė grafas. — Mirtis padarė paslaugą, ku- 
rios paprastai nenori daryti bažnyčios konsistorijos. 

— Palikime mirusiuosius ramybėje, — surimtėjusi pasakė Šarlotė. 

— Kodėl? - nustebo grafas. - Juk prisimename juos su pagar- 
ba. Reikia padėkoti jiems už kuklumą, kad pasitenkino kele- 
riais bendro gyvenimo metais ir paliko daug gerų dalykų. 

— Jei tik tokiais atvejais, — pridūrė baronienė, tramdydama 
sunkų atodūsį, — neprabėga geriausi gyvenimo metai. 

— Taip, — atsiliepė grafas, — visa tai labai liūdna, bet apskri- 
tai pasaulyje taip retai sulaukiame norimų pasekmių. Vaikai 
nevykdo savo pažadų, jaunuoliai — itin retai, o jei ir laikosi 
žodžio, pasaulis neduoda jiems to, ką turėtų. 

Apsidžiaugusi, kad pokalbis nukrypo į kitus dalykus, Šarlotė 
linksmai pasakė: 

— Ak! Man rodos, netrukus turėsime priprasti ir tuo, kas 
gera, mėgautis tik po truputį. 

— Žinoma, — pritarė jai grafas, — judu abu galėjote pasi- 
džiaugti puikiais metais. Kai prisimenu tą laiką, kai judu su 
Eduardu buvote gražiausia rūmų pora, suprantu, kad dabar 


nė pėdsako neliko nei tokių gražių laikų, nei tokių nuostabių 

žmonių. Kai kartu šokdavote, į jus būdavo nukreiptos visų 
akys, visi jums meilindavosi, bet judu nematėte nieko daugiau, 
tik vienas kitą. 

— Nors daug kas pasikeitė, - pasakė Šarlotė, — vis dėlto gali- 
me kukliai klausytis tokių puikių pagyrimų. 

— Mintyse ne kartą priekaištavau Eduardui, — kalbėjo gra- 
fas, — kad turėjo būti atkaklesnis: galų gale nuostabūs jo tėvai 
būtų jam nusileidę, o prarasti dešimt ankstyvos jaunystės metų 
— ne juokai. 

— Norėčiau jį užtarti, — įsiterpė baronienė. — Šarlotei irgi 
tenka kaltės dalis, ji irgi kartais pasidairydavo ir šen, ir ten. 
Nors Eduardą pamilo visa širdimi ir slapta svajojo matyti jį 
savo vyru, vis dėlto galėčiau paliudyti, kaip ji kartais jį kankin- 
davo ir galbūt pastūmėjo priimti nelemtą sprendimą, paskati- 
no iškeliauti, nutolti, pamiršti ją. 

Eduardas linktelėjo baronienei, regis, norėdamas padėkoti, 
kad jį užtaria. 

— Turiu kai ką pridurti ir Šarlotės naudai, — toliau kalbėjo 
baronienė. — Vyras, anuomet jai piršęsis, jau seniai rodė jai di- 
delį prielankumą, o kas geriau jį pažinojo, galėtų pasakyti, kad 
buvo mielesnis, negu jūs norėtumėte pripažinti. 

— Mieloji, — gyvai atsiliepė grafas, — sutikite, kad js nebu- 
vote jam abejinga ir kad Šarlotei dėl jūsų teko būgštauti labiau 
nei dėl kurios nors kitos. Manau, labai gražus moterų bruožas 
yra tas, kad jos simpatijas kokiam nors vyrui jaučia taip ilgai, 


jog ir išsiskyrusios jo nepamiršta ir neišduoda. 

— Ši graži savybė vyrams, atrodo, dar būdingesnė, — atsakė 
baronienė. — Bent jau jums, mielasis grafe, kiek teko pastebėti, 
niekas neturi daugiau galios kaip moteris, kuriai kadaise jautėte 
palankumą. Mačiau, kad užtardami tokią moterį, norėdami jai 
padėti, stengiatės labiau nei dėl dabartinės savo draugės. 

— Su tokiu priekaištu negalėčiau nesutikti, —- nusileido gra- 
fas, — bet pirmojo Šarlotės vyro negalėjau pakęsti dėl to, kad jis 
suardė tokią gražią porą, tikrai likimo numatytą, kuri, jei būtų 
susijungusi, būtų galėjusi nesibaiminti nei pirmųjų penkerių 
metų, nei antrojo ar trečiojo periodo išbandymų. 

— Pabandykime, - tarė Šarlotė, — pasivyti tai, ką kadaise iš- 
leidome iš akių. 

— Taip, turite tvirtai laikytis vienas kito, — pasakė grafas, o 
po valandėlės su įkarščiu tęsė: — Pirmosios jūsų santuokos iš 
tiesų buvo tokios, kokių negaliu pakęsti; ir apskritai santuoka, 
— atleiskite man už karščiavimąsi, — turi kažkokio nevykėlišku- 
mo, suardo švelniausius santykius, ir visa tai iš kvailo tikrumo, 
kuriuo dalis sutuoktinių naudojasi. Viskas atrodo savaime su- 
prantama, atrodo, kad susituokus ir vienas, ir kitas galėtų eiti 
savo keliais. 

Tą akimirką Šarlotė, norėdama galutinai nutraukti pokalbį, 
pasinaudojo netikėtu manevru, kuris jai pavyko. Ėmė kalbėtis 
apie bendresnius dalykus, įsitraukė abu svečiai ir kapitonas, net 
Otilijai suteikė progą pasakyti savo nuomonę, visi puikiai nusi- 
teikę ragavo desertą, o prie geros nuotaikos, be abejo, prisidėjo 
ir tai, kad ant stalo stovėjo dailūs kupini vaisių krepšeliai, nuos- 


tabiose vazose puikavosi subtiliai parinktos gėlės. 

Imta kalbėti ir apie naujus parko želdinius, kurių tuoj po 
vaišių išėjo apžiūrėti. Otilija, tvirtindama, kad jos laukia ūkiški 
reikalai, pasitraukė, bet iš tikrųjų vėl sėdo rašyti nuorašo. Gra- 
fas kalbėjosi su kapitonu, vėliau prisidėjo Šarlotė. Kai užlipo 
ant aukštumos ir kapitonas paslaugiai nusileido žemyn atnešti 
plano, grafas Šarlotei pasakė: 

— Šis vyras man tikrai labai patinka. Jis gerai ir tinkamai 
išsilavinęs. Jo veikla rimta ir nuosekli. Tai, ką jis čia nuveikė, 
įvertintų visi aukštesniųjų sluoksnių žmonės. 

Šarlotė su dideliu pasitenkinimu širdyje klausėsi, kaip giria- 
mas kapitonas, bet susitvardė, ramiai ir protingai pritarė tam, ką 
sakė grafas. Tačiau kaip ji nustebo, kai grafas netrukus pridūrė: 

— Pažintis man kaip tik laiku. Žinau vietą, kur šis vyras pui- 
kiai tiktų, o aš jį rekomenduodamas įgyčiau didžiausią aukštos 
kilmės draugo palankumą ir padaryčiau jį laimingą. 

Grafo žodžiai Šarlotei buvo tarytum perkūno trenksmas. 
Grafas nieko nepastebėjo, nes moterys, įpratusios visą laiką 
tvardytis, ypatingais atvejais geba išsaugoti regimą ramybę. Bet 
ji jau nebesiklausė, ką kalba grafas, o jis tęsė: 

— Kuo nors tvirtai įsitikinęs noriu veikti nedelsdamas. 
Mintyse jau apmečiau laiško turinį, noriu jį greičiau parašy- 
ti. Parūpinkite man raitą pasiuntinį, kad galėčiau jį šiandien 
vakare išsiųsti. 

Šarlotė pasijuto draskoma prieštaravimų. Ją taip netikėtai 
užklupo pasiūlymas, bet dar labiau jos pačios jausmai; ji neį- 
stengė nė žodžio ištarti. Laimė, grafas toliau kalbėjo apie savo 
planus, susijusius su kapitonu, ir Šarlotė puikiai suvokė, ko- 


kie naudingi jie kapitonui. Jis turėjo netrukus pasirodyti ir at- 

skleisti grafui savo ketinimus. Bet Šarlotė žvelgė į draugą, kurį 
tuoj praras, visai kitomis akimis. Kiek linktelėjusi nusigręžė ir 
nuskubėjo žemyn prie samanų trobelės. Jau pusiaukelėje jai iš 
akių pasipylė ašaros, o atbėgusi ji puolė į ankštą atsiskyrėlišką 
kambarėlį ir visiškai atsidavė savo skausmui, aistrai, nevilčiai, 
kurių vos prieš kelias akimirkas nė nenujautė. 

Eduardas su baroniene vaikštinėjo palei tvenkinius. Gudri 
moteris norėjo viską suprasti ir apdairiai kreipdama kalbą grei- 
tai pastebėjo, kad Eduardas itin noriai pasakoja apie Otilijos 
dorybes. Ji mokėjo taip sumaniai pamažu jį iškvosti, jog galų 
gale neabejojo, kad čia ne gimstanti aistra, o jau pasiekusi vi- 
sišką brandą. 

Ištekėjusios moterys, net jei viena kitos ir nelabai mėgsta, vis 
dėlto viena kitą palaiko, ypač kai reikia pasipriešinti jaunoms 
mergaitėms. Tokios meilės pasekmes ji, turėdama daug patir- 
ties apie pasaulio reikalus, galėjo nesunkiai nuspėti. Be to, dar 
šiandien rytą kalbėdama su Šarlote apie Otiliją, ji nepritarė, kad 
mergaitė, būdama labai tylaus būdo, gyventų kaime. Pasiūlė iš- 
siųsti Otiliją į miestą pas vieną savo bičiulę. Ši deda labai daug 
pastangų auklėdama savo vienintelę dukterį ir norėtų rasti jai 
gerą draugę, kurią priimtų kaip antrą savo vaiką ir suteiktų jai 
viską, ką gali. Šarlotė pažadėjo apie tai pagalvoti. 

Dabar žvilgsnis į Eduardo sielą padėjo baronienei tvirtai ap- 
sispręsti dėl tokios galimybės; juo daugiau ji mąstė apie Otilijos 
išsiuntimą, juo labiau išoriškai pataikavo Eduardo troškimams. 
Niekas nemokėjo taip slėpti tikrųjų savo tikslų kaip ši moteris, 
o tokia savitvarda, reikalinga sunkiomis akimirkomis, įpratina 

mus net paprasčiausią dalyką tvarkyti su apsimetimu, skatina 
mus, turinčius dažnai elgtis prieš savo norus, išplėsti savo val- 
džią ir kitiems, kad kai ką laimėdami išoriškai, tarytum atlygin- 
tume sau už tai, ką prarandame širdyje. 

Tokiems žmonėms būdinga savotiška slapta piktdžiuga, 
kad kiti tokie neįžvalgūs, nenuovokūs ir taip kvailai pakliūva 
į pinkles. Mes džiaugiamės ne tik dėl dabartinės sėkmės, bet 
kartu ir dėl būsimo netikėto nemalonumo. Taigi baronienė 
klastingai pakvietė Eduardą su Šarlote į savo dvarus per vy- 
nuogių skynimo šventę, o į Eduardo klausimą, ar juodu galėsią 
pasiimti ir Otiliją, atsakė taip, kad jos atsakymą jis suprato kaip 
palankumą sau. 

Eduardas susižavėjęs ėmė kalbėti apie nuostabias vieto- 
ves, didelę upę, kalvas, uolas ir vynuogynus, apie senas pilis, 
plaukiojimą valtimis, vynuogių skynimo ir spaudimo šventės 
džiaugsmus ir naivia širdimi iš anksto džiaugėsi, kokį įspūdį 
visa tai padarys gaiviai Otilijos sielai. Tą akimirką juodu pama- 
tė ateinančią Otiliją, ir baronienė skubomis patarė Eduardui 
nekalbėti apie būsimą rudens kelionę, nes esą iš anksto pra- 
dėjus kuo nors labai džiaugtis, tas gali ir visai neįvykti. Eduar- 
das pažadėjo tylėti, bet privertė ją paspartinti žingsnį, nes ėmė 
skubėti prie Otilijos ir pagaliau priėjo prie jos gerokai aplenk- 
damas baronienę. Visa jo esybė liudijo nuoširdų džiaugsmą. 
Pabučiavo jai ranką, kurioje ji spaudė pakeliui suskintų lauko 
gėlių puokštę. Baronienė stebėjo juos, širdyje jausdama kone 
pyktį. Ji negalėjo pritarti tam, kas šioje meilėje buvo smerktina, 
juo labiau jautė, kad vargšė naujokė mergiūkštė neverta to, kas 


šioje meilėje atrodė taip gražu ir patrauklu. 

Kai susėdo prie vakarienės stalo, draugijoje buvo įsiviešpata- 
vusi visai kitokia nuotaika nei iki tol. Grafas, dar prieš vakarie- 
nę parašęs laišką ir išsiuntęs pasiuntinį, kalbėjosi su kapitonu, 
tą vakarą pasisodinęs šalia savęs, sumaniai ir atsargiai jį kvos- 
damas. Gratui iš dešinės sėdinti baronienė pasijuto lyg ir pa- 
miršta, su ja mažai bendravo ir Eduardas, kuris iš pradžių buvo 
ištroškęs, o paskui iš susijaudinimo gausiai gėrė vyno ir gyvai 
šnekučiavosi su Otilija, pasisodinęs ją šalia savęs, o kitapus šalia 
kapitono sėdėjo Šarlotė, jai buvo sunku, beveik neįmanoma 
nuslėpti savo širdies nerimą. 

Baronienė turėjo laiko juos atidžiai stebėti. Jautė blogą Šar- 
lotės nuotaiką, bet turėdama galvoje tik Eduardo ir Otilijos 
santykius greitai patikėjo, kad ir Šarlotė sunerimusi ir susierzi- 
nusi dėl vyro elgesio. Baronienė ėmė svarstyti, kaip jai geriausia 
siekti savo tikslų. 

Po vakarienės draugija irgi buvo susiskaldžiusi. Grafas, norė- 
damas geriau ištirti kapitoną, turėjo panaudoti visą savo iškalbą, 
kad iš šito ramaus, tuštybės nepažįstančio ir apskritai nekalbaus 
žmogaus išgautų jo tikslus ir norus. Juodu vaikštinėjo viename 
svetainės krašte, tuo tarpu Eduardas, vyno ir vilčių įaudrintas, 
juokavo su Otilija prie lango, o Šarlotė ir baronienė tylėdamos 
vaikštinėjo kitame svetainės gale. Jų tylėjimas ir stoviniavimas 
ėmė trikdyti ir kitus, galop visi nutilo. Moterys pasitraukė į 


savąjį rūmų sparną, vyrai į savąjį. Taip ir baigėsi toji diena. 


“IELŲ GIMINYSTĖ* 


VIENUOLIKT AS SKYRIUS 


duardas palydėjo grafą į kambarį ir norėdamas tęsti 

pokalbį dar kiek užtruko. Grafas įsileido į ilgas kalbas 

apie praeities laikus, susižavėjęs prisiminė Šarlotės gro- 
žį, būdamas geras žinovas, įsikarščiavo kalbėdamas. 

— Graži pėda yra didelė gamtos dovana. Tai nenykstantis ža- 
vesys. Šiandien stebėjau ją einančią. Vis dar norėtųsi pabučiuo- 
ti jos batelį — pakartoti kiek barbarišką, bet jausmingą sarmatų? 
genčių paprotį; jie nežino nieko malonesnio kaip išgerti tostą iš 
mylimo ir gerbiamo asmens batelio. 

Pėdos grakštumas nebuvo vienintelė dviejų gerai vienas kitą 
pažįstančių vyrų pokalbio tema. Nuo asmenų jie perėjo prie 
senų istorijų ir nuotykių, prisiminė kliūtis, kadaise darytas, 
kad du įsimylėjėliai negalėtų susitikti, kokias pastangas dėdavo, 
kokius triukus sumanydavo, kad tik galėtų pasakyti, jog myli 
vienas kitą. 

— Ar prisimeni, — kalbėjo grafas, — kokių nuotykių mums 


teko patirti, kad galėčiau tau draugiškai ir nesavanaudiškai 

padėti, kai mūsų garbingieji ponai lankėsi pas jos dėdę, susi- 
tiko didžiulėje pilyje? Diena prabėgo šventiškai, visi puošniai 
apsirengę, todėl ir nakties dalį turėjome praleisti linksmai ir 
meiliai šnekučiuodami. 

— Kelią į rūmų damų kambarius jūs gerai žinojote, — nusi- 
juokė Eduardas. - Laimingai nusigavome pas mano mylimąją. 

— Jai, — atsakė grafas, — labiau rūpėjo padorumas nei mano 
pastangos, ji kambaryje laikė bjaurią padorumo saugotoją, ir 
kol judu labai patenkinti kalbėjotės žvilgsniais ir žodžiais, man 
buvo visai nesaldu. 

— Dar vakar, — prisiminė Eduardas, - kai pranešėte, kad at- 
vykstate, mudu su žmona prisiminėme tą istoriją, ypač mūsų 
kelią atgal. Mes pasiklydome ir netyčia patekome į sargybos 
būstinę. Bet toliau kelią gerai žinojome, pamanėme, kad ir čia 
be didelių keblumų praeisime pro budėtoją ir pro visus kitus. 
O kaip nustebome pravėrę duris! Kelias buvo nuklotas čiuži- 
niais, ant kurių keliomis eilėmis miegojo tikri milžinai. Vienin- 
telis budėtojas pažvelgė į mudu nustebęs, ir mes jaunuoliškai 
drąsiai, įžūliai lipome per miegančiųjų batus ir nepažadinome 
nė vieno iš tų knarkiančių Enako palikuonių. 

— Man labai norėjosi kurį nors užkliudyti, — kalbėjo 
grafas, - kad kiltų triukšmas; būtume išvydę tikrai įspū- 
dingą prisikėlimą. 

Tą akimirką rūmų laikrodis išmušė dvylika. 

— Pats vidurnaktis, — tarė grafas šypsodamas, — geriausias 
metas. Norėčiau jus, mielasis barone, paprašyti vienos paslau- 


gos. Nuveskite mane šiandien, kaip aš jus aną kartą nuvedžiau, 

mat esu pažadėjęs baronienę aplankyti. Visą dieną neturėjome 
progos vienudu pasikalbėti, labai seniai matėmės, taigi supran- 
tama, kad norisi pabūti kartu intymioje aplinkoje. Parodykite 
kelią pas ją, o kelią atgal rasiu pats, šiaip ar taip, lipti per sargy- 
binių batus man nereikės. 

— Mielai padarysiu jums šią paslaugą, — atsakė Eduardas, — 
bet visos trys moterys gyvena viename rūmų sparne. Kas žino, 
gal rasime jas dar sėdinčias kartu, gal sukelsime sumaištį, gal į 
tai bus kreivai pažiūrėta. 

— Nesirūpinkite! — kalbėjo grafas. - Baronienė manęs laukia. 
Tokiu metu ji tikrai savo kambaryje, tikrai viena. 

— Beje, gana nesunku, — tarė Eduardas, paėmė žvakę ir ja 
šviesdamas grafui nusileido slaptais laiptais, einančiais į ilgą 
koridorių. Jo gale pravėrė mažas dureles. Tada užlipo įvijais 
laiptais, viršuje, nedidelėje aikštelėje, įdavė grafui žvakę, paro- 
dė apmušalų dešinėje slepiamas duris, kurios iš karto prasivėrė, 
priėmė grafą, o Eduardą paliko tamsoje. 

Kitos durys kairėje ėjo į Šarlotės kambarį. Jis išgirdo žodžius, 
įsiklausė. Šarlotė kalbėjo su kambarine: 

— Ar Otilija jau lovoje? 

— Ne, — atsakė tarnaitė, — vis dar sėdi ir rašo. 

— Uždekite naktinę šviesą, — paliepė Šarlotė, — ir eikite, jau 
vėlu. Žvakę užgesinsiu pati, metas miegoti. 

Eduardas apsidžiaugė išgirdęs, kad Otilija dar rašo. „Ji dirba 
dėl manęs“, - pagalvojo triumfuodamas. Tamsoje tarytum savo 
akimis matė ją sėdinčią, rašančią, įsivaizdavo, kaip įeina pas ją, 


kaip ji atsigręžia į jį, pajuto neįveikiamą norą dar kartą atsidurti 

šalia. Ber iš čia nėra kelio į tą aukštą, kur ji gyvena. Tuo tarpu 
jis stovėjo prie žmonos durų. Širdyje viskas keistai apsivertė; jis 
pabandė duris atidaryti, bet jos buvo užrakintos, tyliai pabeldė, 
bet Šarlotė neišgirdo. 

Ji neramiai vaikštinėjo po didelį gretimą kambarį. Vėl ir vėl 
mintyse kartojo tai, ką jau daug kartų širdyje buvo svarsčiusi 
nuo tada, kai grafas pasiūlė tokį netikėtą dalyką. Jai rodėsi, kad 
kapitonas stovi priešais. Jis tebėra jų namuose, kalbasi su jais 
per pasivaikščiojimus, bet jis turi išvykti, palikti didžiulę tuš- 
tumą! Ji bandė kaip įmanydama ramintis, iš anksto guodėsi, 
kad ir tokį skausmą laikas gali išdildyti, bet paguoda atrodė 
tokia skaudi. Ji norėjo prakeikti tą laiką, kurio reikia, kad toks 
skausmas aprimtų, norėjo prakeikti tą mirusį laiką, kai ji bus 
jau aprimusi. 

Pagaliau pravirko, ir tai buvo saldi paguoda, juolab kad 
verkdavo ji retai. Įsikniaubė į sofą ir visiškai atsidavė liūdesiui. 
Tuo tarpu Eduardas nesitraukė nuo durų, beldėsi dar kartą, 
paskui kiek smarkiau trečią. Šarlotė nakties tyloje aiškiai išgir- 
do beldimą ir išsigandusi pašoko. Pirmoji mintis: tai galėtų, tai 
turėtų būti kapitonas; antroji — tai neįmanomas dalykas. Pama- 
nė, kad ją apgavo klausa, bet juk aiškiai girdėjo, troško ir kartu 
išsigando, kad klausa jos neapgavo. Nuėjo į miegamąjį, tyliai 
prislinko prie užrakintų, apmušalų slepiamų durų. Subarė save 
už bailumą. Gal ko nors prireikė baronienei, pamanė ir ramiai, 
susitvardžiusi paklausė: 

— Kas ten? 

Tylus balsas atsakė: 

— Tai aš. 

— Kas? — dar kartą paklausė Šarlotė, nepažinusi balso, minty- 
se regėdama kapitono figūrą. 

Balsas už durų atsiliepė garsiau: 

— Eduardas! 

Atidarė. Prie durų stovėjo jos vyras. Juokaudamas pasisvei- 
kino, ji pasistengė atsakyti tokiu pat juokaujamu balsu. Mįs- 
lingą apsilankymą jis bandė apipinti mįslingais aiškinimais. 
Pagaliau tarė: 

— Turiu prisipažinti, ko iš tikrųjų ateinu. Daviau įžadą šian- 
dien vakare pabučiuoti tavo batelį. 

— Tokios mintys, — atsakė Šarlotė, — jau seniai buvo išgara- 
vusios tau iš galvos. 

— Juo blogiau, - teisinosi Eduardas, — o gal juo geriau! 

Ji atsisėdo į minkštakrėslį, kad jis ne taip aiškiai matytų len- 
gvus naktinius jos apdarus. Vyras puolė prieš ją ant kelių, ir 
ji nepajėgė atsiginti, jis turėjo pabučiuoti batelį, o kai bate- 
lis atsidūrė jo rankose, paėmė jos pėdą ir švelniai prispaudė 
sau prie krūtinės. 

Šarlotė buvo iš tų moterų, kurios, iš prigimties santūrios, 
santuokoje be išankstinio nusistatymo ir pastangų išsaugo 
mylimosios vaidmenį. Ji niekada negundė vyro, beveik neat- 
sakydavo į jo troškimus, tačiau jai buvo svetimas šaltumas ar 
atbaidantis griežtumas, vis dar buvo panaši į mielą sužadėtinę, 
širdyje nedrįstančią daryti netgi tai, kas leistina. Taip šį vakarą 
ji atrado Eduardą dvejopai. Labai norėjo, kad vyras būtų toli, 
nes jai rodėsi, kad draugo šešėlis jai priekaištauja. Bet tai, kas 

Eduardą būtų turėję atstumti, tik dar labiau traukė. Buvo aiš- 
kiai matyti, kokia ji susijaudinusi. Ji verkė, o verkiantys žmo- 
nės, jei paprastai laikomi tvirtais ir santūriais, darosi be galo 
simpatiški, tuo tarpu jausmingi asmenys dėl to dažniausiai ne- 
tenka žavesio. Eduardas buvo toks meilus, toks draugiškas, toks 
nekantrus; prašė leisti jam pasilikti, nereikalavo, o čia rimtai, 
čia juokais bandė ją įkalbėti, negalvojo, kad turi teisę, ir paga- 
liau išdykėliškai užpūtė žvakę. 

Lempos skleidžiamoje prieblandoje ėmė reikštis širdies po- 
traukis, vaizduotė įveikė tikrovę. Eduardas savo rankose laikė 
Otiliją, Šarlotei čia arčiau, čia toliau vaidenosi kapitonas, taip 
stebėtinai žavingai ir maloniai nesama susipynė su esama. 

Vis dėlto tikrovė galop atsiima tai, kas jai teisėtai priklauso. 
Dalį nakties juodu praleido kalbėdami ir juokaudami, pokalbis 
laisvėjo, nors nė vieno širdis, deja, jame nedalyvavo. Bet kai 
Eduardas rytą pabudo ant žmonos krūtinės, diena grėsmingai 
žvelgė pro langus, saulė, regis, nušvietė padarytą nusikaltimą; 


jis tyliai pasitraukė, o ji pabudusi nustebo, kad buvo viena. 


IELŲ GIMINYSTĖ* 


DVYLIKTAS SKYRIUS 


ai draugija susirinko pusryčių, atidus stebėtojas iš vie- 


no ar kito asmens elgesio būtų pamatęs, kaip skiriasi 


jų nuotaikos ir jausmai. Grafas ir baronienė susitiko 
linksmi ir patenkinti kaip pora įsimylėjėlių, po ilgo išsiskyrimo 
vėl patvirtinę abipusę simpatiją; tuo tarpu Šarlotė ir Eduardas 
lyg susigėdę ir atgailaudami susitiko su kapitonu ir Otilija. Mei- 
lės prigimtis tokia: ji viena manosi turinti teisę, o visos kitos 
teisės jai tarytum neegzistuoja. Otilija atrodė vaikiškai links- 
ma, turėdamas galvoje jos būdą, galėjai pastebėti atvirą sielą. 
Kapitonas atrodė susimąstęs; pokalbis su grafu sujudino jame 
visa, kas jau ilgokai buvo nurimę ir tarytum užmigę, jis aiškiai 
pajuto, kad čia iš tikrųjų neįgyvendins savojo pašaukimo, o tik 
praleis brangų laiką pusiau dirbdamas, pusiau tinginiaudamas. 
Vos tik pakilo nuo stalo, pasirodė naujų svečių, kurie Šarlotei 
buvo malonūs, nes ji norėjo pamiršti savo būseną ir prasiblaš- 
kyti; Eduardui svečiai, regis, pasirodė ne laiku, nes jis norėjo 


pabendrauti su Otilija dvigubai ilgiau nei paprastai. Otilija irgi 

nesidžiaugė atvykėliais, nes dar nebuvo baigusi rytojaus rytui 
reikalingo dokumento nuorašo. Svečiams pasišalinus, mergaitė 
nuskubėjo į savo kambarį. 

Atėjo vakaras. Eduardas, Šarlotė ir kapitonas, pėsčiomis ly- 
dėję svečius, kol šie susėdo į karietą, nutarė dar pasivaikščioti 
prie tvenkinių. Neseniai atgabeno valtį, kurią Eduardas, negai- 
lėdamas išlaidų, buvo parsisiųsdinęs iš užsienio. Norėjo išban- 
dyti, ar ji gerai plaukia, ar ją lengva vairuoti. 

Valtis buvo pririšta vidurinio tvenkinio pakrantėje, netoli 
senų ąžuolų, ateityje turėsiančių susijungti su būsimais želdi- 
niais. Čia ketino įrengti prieplauką, o po medžiais pastatyti ar- 
chitektūriškai įdomią poilsio vietelę, į kurią galėtų orientuotis 
plaukdami valtimi. 

— Kur būtų geriausia įrengti prieplauką anoje pusėje? — pa- 
klausė Eduardas. - Manau, prie mano sodintų platanų. 

— Jie kiek per toli į dešinę, —- pasakė kapitonas. — Prieplauka 
turėtų būti arčiau rūmų. Teks viską apgalvoti. 

Kapitonas jau stovėjo valties gale pasiėmęs vieną irklą. Šarlo- 
tė įlipo į valtį, Eduardas stvėrė antrą irklą; kai buvo jau atsistu- 
mią nuo kranto, jis prisiminė Otiliją, prisiminė, kad plaukio- 
damas susivėlins, nežinia kada grįš. Greitai apsisprendė, iššoko 
į krantą, padavė kapitonui antrą irklą ir, paskubom atsiprašęs, 
nuskubėjo namo. 

Ten pamatė, kad Otilija užsidariusi rašo. Jis džiaugėsi, kad ji 
kažką dirba dėl jo, labai susierzino, kad negali jos tuoj pat pa- 


matyti. Neramiai vaikštinėjo po didžiąją svetainę, bandė veikti 

šį ir tą, bet niekas negalėjo patraukti jo dėmesio. Troško ją pa- 
matyti, pamatyti ją vieną, pirma nei grįš Šarlotė ir kapitonas. 
Sutemo, uždegė žvakes. 

Pagaliau ji įėjo spindėdama žavesiu. Jausmas, kad pagelbėjo 
draugui, tarytum pakylėjo visą jos esybę. Padėjo originalą ir 
nuorašą ant stalo prieš Eduardą. 

— Gal palyginsime? — paklausė šypsodama. 

Eduardas nesuvokė, ką atsakyti. Žvelgė į ją, žiūrėjo į nuo- 
rašą. Pirmi lapai labai rūpestingai parašyti švelnia moteriška 
ranka, paskui rašysena keitėsi, darėsi lengvesnė ir laisvesnė. Bet 
kaip jis nustebo, kai akimis permetė paskutinius lapus! 

— Dieve brangiausias! — šūktelėjo jis. — Kas gi čia? Tai 
mano rašysena! 

Jis žvelgė čia į Otiliją, čia į lapus; ypač pabaiga atrodė visiškai 
taip, lyg būtų rašęs pats. Otilija tylėjo, su didžiuliu pasitenkini- 
mu žvelgdama jam į akis. Eduardas iškėlė rankas. 

— Tu myli mane! - sušuko jis. — Otilija, tu myli mane! 

Juodu stovėjo apsikabinę. Sunku būtų buvę pasakyti, katras 
pirmas katrą apkabino. 

Nuo tos akimirkos pasaulis Eduardui pasikeitė, jis pats tapo 
nebe tas, kas buvo iki šiol, pasaulis — irgi. Stovėjo priešais vie- 
nas kitą, jis laikė ją už rankų, juodu žvelgė vienas kitam į akis 
pasirengę vėl pulti vienas kitam į glėbį. 

Įėjo Šarlotė ir kapitonas. Kai ėmė atsiprašinėti, kad taip su- 
sivėlino, Eduardas slapčia nusišypsojo. „Ak, jūs parėjote labai 


per anksti!“ — tarė pats sau. 

Susėdo vakarieniauti. Kalbėjosi apie šiandienos svečius. 
Eduardas, susijaudinęs dėl meilės antplūdžio, apie visus kal- 
bėjo gerai, pagarbiai, visus gyrė. Šarlotė, negalėdama dėl visko 
sutikti, pastebėjo jo nuotaiką ir pajuokavo, kad jis, paprastai 
negailįs išvykusiems svečiams kandžių žodžių, šiandien toks 
švelnus ir atlaidus. 

Užsidegęs ir nuoširdžiai įsitikinęs Eduardas šūktelėjo: 

— Užtenka tikrai iš širdies mylėti tik vie24 būtybę, ir visi kiti 
ima rodytis verti meilės! 

Otilija nuleido akis, o Šarlotė žvelgė kažkur į tolį. 

Tada prašneko kapitonas: 

— Panašiai nutinka pagarbos ir susižavėjimo jausmams. Kas 
pasaulyje verta pagarbos supranti tik tada, kai turi progos tokį 
jausmą pajusti vienam dalykui. 

Šarlotė skubėjo greičiau eiti į miegamąjį ir atsiduoti prisimi- 
nimams to, ką šį vakarą patyrė su kapitonu. 

Kai Eduardas iššoko, pastumdamas valtį nuo kranto, pa- 
likdamas žmoną ir draugą ant liūliuojančių bangelių, Šarlotė 
pamatė vyrą, dėl kurio tylomis jau tiek daug buvo iškentėjusi, 
sėdintį priešais prieblandoje su dviem irklais rankose, leidžiantį 
valčiai plaukti, kur nori. Ji pajuto didžiulį, retai kada aplan- 
kantį liūdesį. Valtis sukiojosi, irklai pliauškėjo, meldai šnarėjo, 
skrido paskutiniai paukščiai, sužibo pirmosios žvaigždės ir jų 
atspindžiai, visa nedrumsčiamoje tyloje atrodė vaiduokliška. 
Ji tarėsi, kad draugas gabena ją kažkur toli toli ir nori iškelti 
ant kranto, palikti vieną. Keistas jaudulys suspaudė širdį, bet 


verkti ji negalėjo. 

Tuo tarpu kapitonas aiškino, kaip, jo nuomone, reikėtų tvar- 
kyti būsimus želdinius. Gyrė valtį sakydamas, kad ją lengvai 
gali dviem irklais irkluoti ir valdyti vienas žmogus. Ji pati to ga- 
lėsianti išmokti, nes kartais malonu išplaukti vienam, pačiam 
būti ir irkluotoju, ir vairininku. 

Kai jis taip kalbėjo, jai vėl suspaudė širdį mintis apie greitą 
išsiskyrimą. „Gal jis tai šneka sąmoningai? — pamanė ji. — Gal 
viską žino? Gal nujaučia? O gal kalba nesuvokdamas, nesąmo- 
ningai pranašaudamas mano likimą?“ Ją apėmė didžiulis skaus- 
mas, nekantrumas, ji paprašė kuo greičiau plaukti į krantą ir 
grįžti į rūmus. 

Kapitonas pirmą kartą irstėsi po tvenkinius ir, nors buvo iš- 
tyręs jų gylį, vis dėlto kai kurių vietų nežinojo. Pradėjo temti, 
ir jis nukreipė valtį ten, kur spėjo esant patogią vietą išlipti, kur 
netoliese takas, einąs į rūmus. Bet nuo šio kelio jį vertė nutolti 
baimingas ir nuolat kartojamas Šarlotės prašymas kuo greičiau 
sukti į krantą. Jis su dar didesnėmis pastangomis artinosi prie 
kranto, bet netoli jo pajuto, kad valtis sustojo, užplaukė ant 
seklumos ir jis neįstengia jos nustumti. Ką daryti? Neliko nie- 
ko daugiau kaip bristi į vandenį, šioje vietoje gana negilų, ir 
ant rankų nešti draugę į krantą. Laimingas nešė malonią naštą, 
žengė tvirtai, nesvyruodamas ir nekeldamas jai baimės, bet ji 
vis tiek išgąstingai apsivijo rankomis jam apie kaklą. Kapitonas 
tvirtai laikė ją spausdamas prie savęs. Tik pasiekęs žolėtą šlaitą 
nuleido ją ant žemės, susijaudinęs ir sutrikęs. Šarlotė vis nepa- 
leido jo kaklo, jis vėl ją apkabino ir tvirtai pabučiavo į lūpas, o 
netrukus puolė jai į kojas, pabučiavo ranką ir sušuko: 

— Šarlote, ar galėsite man už tai atleisti? 

Tai, kad draugas išdrįso ją pabučiuoti ir kad ji, galima sakyti, 
irgi jį bučiavo, grąžino Šarlotei pasitikėjimą savimi. Suspaudė 
kapitono ranką, bet jo nepakėlė. Pasilenkė, uždėjo ranką jam 
ant peties ir pasakė: 

— Negalime sukliudyti, kad ši akimirka būtų lemtinga mūsų 
gyvenime, bet nuo mūsų priklauso, ar būsime jos verti. Turite 
išvykti, mielasis drauge, ir išvyksite. Grafas stengiasi pakeis- 
ti jūsų likimą, ir tai mane džiugina, o kartu labai skaudina. 
Norėjau tai nutylėti, nes nebuvau tikra, bet ši akimirka verčia 
mane atskleisti paslaptį. Galėsiu jums ir sau atleisti tik tada, 
jei rasime jėgų pakeisti savo padėtį, kadangi ne mūsų jėgoms 
pakeisti savo jausmus. 

Pakėlė jį nuo žemės ir įsitvėrė jam į ranką, atsirėmė, ir juodu 
tylėdami patraukė rūmų link. 

O dabar ji stovėjo miegamajame, kur turėjo jaustis ir žinoti 
esanti Eduardo žmona. Įveikti tokius prieštaravimus jai padėjo 
narsus ir gyvenimo daug kartų išbandytas charakteris. Visada 
pratusi gerai suvokti savo padėtį, įsakinėti sau, ji ir šįkart po 
rimtų svarstymų atgavo norimą pusiausvyrą, net nusišypsojo 
prisiminusi tą keistą naktinį vizitą. Bet netrukus ją pagavo keis- 
ta nuojauta, švelnus, baimingas virpulys, virstantis nuoširdžiais 
troškimais ir viltimi. Susijaudinusi atsiklaupė, pakartojo prie- 
saiką, kurią buvo davusi Eduardui prie altoriaus. Draugystė, 
simpatija, savęs išsižadėjimas virto jai šviesiais paveikslais. Šir- 
dyje pajuto tvirtybę. Netrukus apėmė saldus nuovargis, ir ji 


ramiai užmigo. 


IELŲ GIMINYSTĖ* 


TRYLIKTAS SKYRIUS 


uo tarpu Eduardo nuotaika visai kitokia. Jis negal- 

voja apie miegą, jam net neateina į galvą nusirengti. 

Tūkstančius kartų bučiuoja dokumento nuorašą, ne- 
drąsios, vaikiškos Otilijos rankos rašytą pradžią, pabaigos bu- 
čiuoti nedrįsta, nes jam atrodo, kad mato savo rašyseną. „Ak, 
kad tai būtų kitoks dokumentas!“ — taria mintyse, bet ir šis yra 
gražiausias patikinimas, kad išsipildė didžiausias jo troškimas. 
Juk dokumentas liks, jis visada galės spausti jį prie širdies, nors 
ir sudarkytą trečiojo asmens parašo! 

Virš miško kyla delčia. Šilta naktis vilioja Eduardą į lauką; jis 
klajoja po apylinkes jausdamas, kad yra labiausiai susijaudinęs 
ir laimingiausias iš visų mirtingųjų. Vaikšto po sodus, bet jie 
jam rodosi per ankšti. Skuba į laukus, bet jie per platūs. Patrau- 
kia atgal prie rūmų, atsiduria po Otilijos langais. Atsisėda ant 
terasos laiptų. „Mus skiria sienos ir užraktai, — sako jis, — bet 


mūsų širdžių niekas neskiria. Jei ji stovėtų priešais, pultų man 


Už as 


į glėbį, argi neužtenka vien tai žinoti?“ Aplink buvo tylu, nė 
menkiausio vėjelio, taip tylu, kad jis, rodos, girdėjo, kaip žemę 
rausia darbštūs žvėreliai, kuriems tas pat, ar diena, ar naktis. 
Atsidavė saldžioms svajonėms, pagaliau užmigo ir pabudo tik 
tada, kai skaisti saulė buvo jau pakilusi ir išsklaidžiusi ankstyvo 
rytmečio rūkus. 

Jis suprato, kad pabudo pirmas savo valdose. Pamanė, kad 
darbininkai šiandien kažko ilgai delsia. Pagaliau jie atėjo, bet 
pasirodė, kad jų per maža, o paskirtas dienos darbas jo norams 
per menkas. Paprašė daugiau darbininkų; pažadėjo jų rasti, ir 
kiek vėliau jie atėjo. Bet ir tų jam neužteko, kad planai būtų 
greitai įgyvendinti. Darbas jam nebeteikia džiaugsmo: viskas 
turi būti jau užbaigta, ir kam? Reikia nutiesti kelius, kad Otilija 
galėtų jais patogiai vaikštinėti, suolai turi stovėti vietoje, kad 
Otilija galėtų ant jų pailsėti. Kiek galėdamas skatina naujojo 
pastato statybą: jis turi būti baigtas iki Otilijos gimtadienio. 
Eduardo jausmai tokie pat besaikiai kaip ir veiksmai. Žinoji- 
mas, kad myli ir yra mylimas, veja jį į begalybę. Kaip pasikeitė 
visų kambarių, visų apylinkių vaizdas! Jis nebesusigaudo savo 
namuose. Viską užgožia Otilijos buvimas, jis visiškai jame pa- 
skęsta, nekyla jokia kita mintis, jam nieko nesako sąžinė; pra- 
siveržia visa, kas jo prigimtyje buvo tramdoma, visa jo būtybė 
veržiasi prie Otilijos. 

Kapitonas stebi tokį aistringą šėlsmą ir bando užbėgti 
liūdnoms pasekmėms už akių. Jis buvo apskaičiavęs, kad 
želdiniai bus rengiami ramiai ir draugiškai gyvenant, o da- 


bar mato, kad darbai vienpusiškai ir be saiko genami pirmyn. 

Jis pasirūpino dvarelio pardavimu, įnešta pirmoji įmoka, Šarlo- 
tė, kaip sutarta, įtraukė ją į savo kasą. Bet ji nuo pirmos savaitės 
turi labiau negu paprastai žiūrėti rimties, būti kantri ir rūpes- 
tinga, nes taip skubant lėšų pakaks labai neilgai. 

Daug kas buvo pradėta, daug ką reikėjo padaryti. Kaip jis 
gali palikti Šarlotę, kai reikalai taip klostosi! Juodu tariasi ir nu- 
sprendžia, kad suplanuotus darbus verčiau spartinti patiems, 
skirti tam pinigų ir nustatyti mokėjimo terminus lėšoms, kurių 
dar liko pardavus dvarelį. Tai galima beveik be nuostolių pada- 
ryti perleidžiant įgaliojimus, paliekant laisvas rankas, galima 
buvo daugiau nuveikti, kadangi darbai vyko toliau, darbinin- 
kų užteko, ir netrukus buvo galima pasiekti tikslą. Eduardas 
lengvai sutiko, nes tai sutapo su jo norais. 

Giliai širdyje Šarlotė tvirtai laikosi to, ką buvo apsvarsčiusi 
ir nusprendusi, o ją vyriškai palaiko draugas, kurio nuomonė 
sutampa su josios. Bet kaip tik dėl to tarp jų atsiranda dar di- 
desnis artumas. Juodu siekia išsiaiškinti Eduardo aistrą, taria- 
si, ką daryti. Šarlotė stengiasi, kad Otilija daugiau būtų šalia, 
griežčiau ją stebi, ir juo aiškiau ji suvokia savo širdies paslaptis, 
juo giliau gali pažvelgti ir į mergaitės širdį. Nemato kitos išei- 
ties kaip išsiųsti mergaitę iš namų. 

Jai atrodo tikra likimo dovana, kad Lucianė pensione taip 
puikiai vertinama: mat senelio sesuo, tai išgirdusi, nori ją visam 
laikui pasiimti, auginti savo namuose, įvesti į visuomenę. Otili- 
ja galėtų grįžti į pensioną, kapitonas išvyktų į geresnę tarnybą, 


ir viskas būtų taip pat kaip prieš porą mėnesių, gal net geriau. 

Savo santykius su Eduardu Šarlotė tikėjosi greit atkurti, viską 
taip protingai apsvarstė širdyje, jog vis labiau tikėjo iliuzija, kad 
galima grįžti į ankstesnę, ribotą būseną ir su tokia jėga prasiver- 
žusią aistrą vėl uždaryti ankštoje kamarėlėje. 

Tuo tarpu Eduardas labai skaudžiai pajuto jam daromas 
kliūtis. Netrukus pastebėjo, kad jį stengiasi atskirti nuo Otili- 
jos, kad jam beveik nėra progos su ja viena pasikalbėti, net prie 
jos prisiartinti gali tik kitiems matant; tai jį erzino, erzino ir 
daugelis kitų dalykų. Kai pavykdavo trumpai sušnekti su Otili- 
ja, ne tik kalbėdavo apie meilę, bet ir skųsdavosi žmona ir kapi- 
tonu. Nesijautė kaltas, kad pats karščiuodamasis vos neiššvaistė 
visų lėšų, peikė Šarlotę ir kapitoną, kad jie, tvarkydami reika- 
lus, elgiasi priešingai, negu iš pradžių buvo susitarta, nors pats 
pritarė antrajai sutarčiai ir savo elgesiu privertė ją sudaryti. 

Neapykanta yra šališka, bet meilė dar labiau. Otilija irgi kiek 
nutolo nuo Šarlotės ir kapitono. Kartą, kai Eduardas jai pasi- 
skundė kapitonu, kad šis, būdamas draugas ir palaikydamas su 
jais tokius santykius, elgiasi nelabai sąžiningai, Otilijai neatsar- 
giai išsprūdo: 

— Man jau seniai nepatinka, kad jis su jumis elgiasi negar- 
bingai. Kartą girdėjau, kaip jis Šarlotei sakė: „Kad bent kartą 
Eduardas paliktų mus ramybėje ir nebirbintų tos savo flei- 
tos. Iš to vis tiek nieko doro neišeis, o klausytis — tikra kan- 
kynė.“ Galite įsivaizduoti, kaip man skaudu, juk taip dažnai 
jums akompanuoju. 

Vos spėjo Otilija tai ištarti, nuojauta jai pakuždėjo, kad ver- 


čiau būtų patylėjusi, bet kas pasakyta, pasakyta. Eduardo vei- 

das pasikeitė. Jis niekados nebuvo taip supykęs; pasijuto panie- 
kintas dėl tokio dalyko, kuris buvo jam itin mielas, kurį laikė 
vaikišku įgeidžiu be jokių pretenzijų. Draugai turėtų atlaidžiai 
žiūrėti į tai, kas jam malonu, kas teikia džiaugsmo. Jis negal- 
vojo, kaip baisu gali būti pašaliniam klausytojui, kai ausį rėžia 
nevykęs muzikavimas. Pasijuto įžeistas, įtūžęs, neketino atleisti 
nuoskaudos. Nutarė daugiau draugui nesąs niekuo įpareigotas. 
nors patikėti kasdien darėsi karštesnis. Nusprendė jai parašyti, 
pareikalauti, kad juodu keistųsi laiškais. Popieriaus juostelė, ant 
kurios lakoniškai brūkštelėjo savo norą, gulėjo ant stalo, o kai 
įėjo kamerdineris sugarbanoti jam plaukų, skersvėjis raštelį pa- 
gavo ir numetė ant žemės. Paprastai tikrindamas geležies karš- 
tumą kamerdineris nuo žemės paimdavo kokį popierėlį; šįkart 
čiupo laiškutį, suspaudė geležinėmis žnyplėmis ir apdegino. 
Eduardas, pamatęs, kas atsitiko, išplėšė laiškutį jam iš rankos. 
Netrukus atsisėdo rašyti naują laiškelį, bet antrąsyk jam ne iš 
karto pavyko gražiai sudėlioti žodžius. Pajuto rūpestį, abejo- 
nes, tačiau greitai jas įveikė. Pirmą akimirką, kai tik pasitaikė 
proga prisiartinti prie Otilijos, įbruko lapelį jai į ranką. 

Otilija jam tučtuojau atsakė. Neperskaitęs užsikišo lapelį už 
liemenės, bet liemenė buvo madingai trumpa ir joje sunku ką 
nors paslėpti. Nepastebėjo, kaip lapelis išslydo ir nukrito ant 
grindų. Šarlotė jį pamatė, pakėlė ir, skubomis žvilgtelėjusi, pa- 
davė jam. 

— Čia kažkas parašyta tavo ranka, — tarė ji, — tikriausiai ne- 


norėtum pamesti. 

Jis buvo pritrenktas. Gal ji apsimeta? Ar žino lapelio turinį, 
ar ją suklaidino rašysenos panašumas? Norėjo tikėti, kad ji su- 
klydo. Jis buvo įspėtas, įspėtas du kartus, bet jo aistra nenorė- 
jo suprasti tų keistų atsitiktinių ženklų, kuriais aukštesniosios 
jėgos tarytum kalbasi su mumis, priešingai, juo toliau jį vedė 
aistra, juo nemalonesni jam buvo suvaržymai, kuriuos, kaip 
jam rodėsi, nori primesti kiti. Malonus draugiškumas dingo. 
Jo širdis užsisklendė, o kai turėdavo likti su draugu ir žmona, 
jam nepavykdavo rasti krūtinėje ankstesnio prielankumo ar jį 
atgaivinti. Tyliai priekaištavo sau už tai, ir šitai jam vėlgi buvo 
nemalonu; bandė išsisukti savotišku humoru, tačiau be meilės 
ir humorui trūko žavesio. 

Vidinė nuojauta padėjo Šarlotei pakelti visus išbandymus. 
Širdyje ji nusprendė arsižadėti tokios gražios, kilnios simpatijos. 

Kaip troško jiems abiem pagelbėti! Suprato, kad vien išskyri- 
mo nepakaks išgydyti tokią sunkią ligą. Ketina atvirai pasikal- 
bėti su gerąja mergaite apie tą reikalą, bet nepajėgia: kelią pa- 
stoja jos pačios dvejonės. Bando tai pasakyti bendrais bruožais, 
bet tai, kas bendra, galima pritaikyti ir savo jausmams, apie 
kuriuos ji nedrįsta prasitarti. Kiekviena užuomina, kurią norė- 
tų ištarti Otilijai, atsiliepia ir jos širdyje. Nori įspėti ir jaučia, 
kad ir pačiai galbūt reikalingas įspėjimas. 

Tylomis bando atskirti įsimylėjėlius, bet padėtis dėl to nege- 
rėja. Kartais išsprūstančios tylios užuominos Otilijai įspūdžio 
nedaro, nes Eduardas ją įtikino, kad Šarlotė jaučia simpatiją 
kapitonui, įtikino, kad Šarlotė pati nori skyrybų ir kad jam 


galbūt pavyks išsiskirti neprarandant orumo. 

Otilija, jausdama savo nekaltumą kelyje į labiausiai trokš- 
tamą laimę, gyvena tik dėl Eduardo. Meilė skatina ją viskam, 
kas gera, dėl jo ji viską daro su džiaugsmu, atveria savo sielą 
visiems, jaučia, tarytum būtų atsivėręs rojus žemėje. 

Taip visi, kiekvienas savaip, toliau gyvena kasdienį savo gy- 
venimą, vieni susimąstydami, kiti ne; viskas, atrodo, teka įpras- 
ta vaga; taip būna itin sunkiais atvejais, kai viskas pastatyta ant 


kortos, o žmonės elgiasi taip, lyg nieko ir nebūtų atsitikę. 


"IELŲ GIMINYSTĖ* 


KETURIOLIKTAS SKYRIUS 


uo tarpu kapitonas gavo grafo laišką, tikriau sakant, 

du laiškus: vienas, kurį galima rodyti visiems, žadąs 

puikias ateities perspektyvas; kitas, priešingai, buvo 
ryžtingas pasiūlymas dabarčiai, jame rašoma apie svarbią tar- 
nybą rūmuose, majoro laipsnį, solidų atlyginimą ir kitas pri- 
vilegijas, bet šito laiško dėl kai kurių aplinkybių dar nebuvo 
galima viešinti. Kapitonas draugams pasakojo tik apie anas 
tolimas viltis ir slėpė tai, kas buvo visai arti. 

Kartu kapitonas rūpestingai tęsė pradėtus darbus ir ramiai 
viską tvarkė, kad ir jam išvykus darbai galėtų netrukdomi vykti 
toliau. Jam pačiam dabar atrodė svarbu, kad kai kuriems da- 
lykams būtų numatytas greitesnis terminas, kad Otilijos gim- 
tadienis kai ką skatintų. Abu draugai, nors aiškiai nesusitarę, 
noriai bendradarbiauja. Eduardas patenkintas, kad, iš anksto 
nustačius išmokas, finansų padėtis pagerėjo; visi sumanymai 


labai greit įgyvendinami. 

Kapitonas nenorėjo pritarti, kad trys tvenkiniai būtų su- 
jungti į vieną ežerėlį. Tam reikėtų sutvirtinti žemutinę užtvan- 
ką, nugriauti vidurines. Tai daugeliu požiūrių sudėtinga ir abe- 
jotina. Tačiau tie darbai, kadangi susiję vienas su kitu, buvo 
jau pradėti, ir čia pravertė jaunas architektas, buvęs kapitono 
mokinys. Pakvietęs darbščius meistrus ir, kur reikia, nusam- 
dęs daugiau darbininkų, jis sėkmingai skatino šį reikalą ir teikė 
vilčių, kad viskas bus padaryta tvirtai ir ilgai laikys. Tuo tarpu 
kapitonas tylomis džiaugėsi, kad jo išvykimas bus mažiau pas- 
tebimas. Mat jis laikėsi taisyklės nepasitraukti iš prisiimto ir 
nebaigto darbo, kol neras tinkamos pamainos. Niekino tokius 
vadovus, kurie, norėdami pasirodyti nepakeičiami, išeidami 
sukelia daug sumaišties ir iš nemokšiško egoizmo ardo tai, ko 
toliau patys nebedarys. 

Taip visi iš peties darbavosi, kad Otilijos gimtadienis būtų 
atšvęstas kuo iškilmingiau, nors niekas apie tai nekalbėjo ir 
net nenorėjo to pripažinti. Šarlotė, nė kiek nepavydėdama, su- 
prato, kad labai didelės šventės surengti nepavyks. Otilija dar 
jaunutė, jos likimas susiklostė nepalankiai, santykiai su šeima 
nekokie, taigi visa nederėjo su noru pasirodyti dienos karalie- 
ne. O Eduardas vengė apie tai kalbėti, mat viskas turėjo įvykti 
tarytum netyčia, visus nustebinti ir, žinoma, nudžiuginti. 

Taigi visi tylom sutiko — šventės pretekstas bus, kad tą dieną 
baigiama statyti pilaitė, o tokia proga galima skelbti šventę pa- 
prastiems žmonėms ir draugams. 

Eduardas nežinojo ribų savo jausmams. Troško turėti Oti- 
liją ir nežinojo saiko dovanodamas, atiduodamas, žadėdamas. 


Šarlotės pasiūlytos dovanos jam atrodė per menkos. Pakalbėjo 

su kamerdineriu, tvarkančiu jo drabužius ir nuolat palaikančiu 
ryšį su prekiautojais bei mados žinovais, o tas, gerai žinodamas, 
kur rasti gražiausių dovanų ir kaip jas geriausia įteikti, tuoj už- 
sakė labai dailią skrynutę, aptrauktą raudonu safjanu, apkaltą 
plieninėmis vinutėmis, prikrautą dovanų, vertų tokio dėklo. 

Jis pasiūlė Eduardui dar vieną dalyką. Surado nedidelį, iki 
šiol nenaudotą fejerverką. Jį nesunkiai buvo galima padidinti 
ir sustiprinti. Eduardas griebėsi minties, o kamerdineris žadė- 
jo pasirūpinti, kad prietaisas būtų paleistas į darbą. Tai turėjo 
likti paslaptis. 

Kapitonas, artėjant tai dienai, ėmė rūpintis policijos priežiū- 
ra, kurią laikė reikalinga, kai sušaukiama ar suviliojama minia. 
Pasirūpino, kad niekas neelgetautų ir nekeltų kitokių rūpesčių, 
nes tai gali sugadinti šventės iškilmes. 

Eduardas ir jo patikėtinis daugiausiai rūpinosi fejerverku. Jis 
turėjo būti uždegtas prie vidurinio tvenkinio priešais didžiuo- 
sius 4žuolus; netoliese, kitoje pusėje, po platanais, turės stovėti 
šventės dalyviai ir saugiai, patogiai grožėtis reginiu, jo atspin- 
džiu vandenyje ir tuo, kas degdamas plaukios vandenyje. 

Sugalvojęs kitą pretekstą, Eduardas liepė sutvarkyti pievą po 
platanais — iškasti krūmus, išrauti piktžoles ir samanas, o tada 
jaukioje pievelėje visu grožiu išryškėjo aukšti ir ūksmingi me- 
džiai. Eduardą tai labai džiugino. „Maždaug tokiu metų laiku 
juos ir sodinau. Kiek laiko jau prabėgo?“ — klausė jis save. Vos 
parėjęs namo atsivertė senus dienoraščius, labai tvarkingai tėvo 


surašytus, ypač anuomet, kai gyvendavo kaime. Jo sodinti pla- 

tanai, aišku, dienoraštyje nebus minimi, bet tikrai ras kitą svar- 
bų tos dienos įvykį, kurį Eduardas gerai prisiminė. Jis perverčia 
kelis sąsiuvinius, atranda tai, ko ieško; ir kaip nustemba, kaip 
nudžiunga, kai pamato nuostabų sutapimą. Sodino medžius 


lygiai tą dieną ir tais metais, kai gimė Otilija. 


*“IELŲ GIMINYSTĖ* 


PENKIOLIKTAS SKYRIUS 


agaliau Eduardui išaušo ilgai lauktas rytas, pamažu 

ėmė rinktis svečiai, mat kvietimai buvo plačiai iš- 

siuntinėti, ir daugelis, kas nematė pamatinio akmens 
dėjimo iškilmių, apie jas visi pasakojo daugel gražių dalykų, 
nenorėjo praleisti antrosios šventės. 

Prieš pietus rūmų kieme su muzikos instrumentais pasi- 
rodė staliai, nešdami puošnų pabaigtuvių pynimą; jį sudarė 
daug vienas virš kito sukabintų, į viršų mažėjančių lapų ir 
gėlių vainikų. Jie pasveikino šeimininkus ir paprašė dailiosios 
lyties atstovių šilkinių skarelių ir kaspinų vainikams papuošti. 
Kol šeimininkai ir svečiai pietavo, stalių eisena, šūkčiodama ir 
dainuodama, patraukė tolyn, kiek laiko užtruko kaime, kurio 
moterys ir mergaitės taip pat turėjo atiduoti ne vieną kaspiną, 
ir pagaliau didelės minios lydima ir laukiama pakilo į aukštu- 
mą, kur stovėjo pilaitė. 

Po vaišių Šarlotė dar sulaikė svečius, nenorėdama, kad visi 
pasirodytų viena iškilminga, formalia eisena, todėl į aikštę 


svečiai neskubėdami kilo pavienėmis grupelėmis, nepaisyda- 

mi rango ir drausmės. Dar ilgiau Šarlotė sulaikė Otiliją, bet 
išėjo ne taip, kaip norėjo: kadangi Otilija iš tikrųjų pasirodė 
paskutinė, galėjai pamanyti, kad trimitai ir būgnai tik jos ir 
laukė, tarytum tik jai atvykus ir prasidėjo tikroji šventė. 

Norėdami pridengti plikas pilaitės sienas, kapitono nuro- 
dymu, išpuošė jas gėlėmis ir medžių šakelėmis; bet, kapitonui 
nė nežinant, Eduardas architektui liepė ant frontono žiedais 
išrašyti dienos datą. Tai dar būtų nieko; tačiau kapitonas laiku 
spėjo uždrausti, kad ten pat būtų išvedžiotas ir Otilijos vardas. 
Gudriai sugebėjo perkalbėti puošėjus ir numetė į šalį jau pa- 
ruoštas raides. 

Buvo iškeltas pabaigtuvių pynimas, matomas net iš toli. Ple- 
vėsavo margi kaspinai ir skarelės, trumpos prakalbos negalėjai 
gerai išgirsti, didesnę jos dalį pasigavo vėjas. Iškilmė baigėsi, 
išlygintoje ir lapų vainikais apjuostoje aikštelėje turėjo prasidėti 
šokiai. Gražiai pasipuošęs staliaus pameistrys Eduardui atve- 
dė vikrią kaimietę mergaitę, o pats pakvietė šokti šalimais sto- 
vinčią Otiliją. Prie šių porų greitai prisidėjo kitos, o Eduardas 
partnerę netrukus pakeitė, tai yra stvėrė Otiliją ir ėmė suktis 
su ja. Jaunimas linksmai šoko kartu su visais, senesnieji žiū- 
rėjo į šokėjus. 

Prieš svečiams išsisklaidant pasivaikščiojimų takais, praneš- 
ta, kad saulei leidžiantis visi susirinktų prie platanų. Eduar- 
das atėjo pirmas ir ėmė viską tvarkyti, tarėsi su kamerdineriu, 
kuris kitapus tvenkinio su fejerverkų meistru turėjo rūpintis 


šviesų efektais. 

Kapitonui pasirengimo darbai nepatiko; jis norėjo pasikal- 
bėti su Eduardu, nes buvo susirūpinęs tuo, kas gali atsitikti 
susirinkus daugybei žmonių, bet Eduardas, kiek skubėdamas, 
paprašė iškilmių rūpesčius palikti jam vienam. 

Žmonės jau rinkosi ant pylimų, kur buvo nukasta velėna ir 
prismaigstyta kartelių, kur žemė buvo nelygi ir nesaugi. Saulė 
leidosi, temo, svečiai, laukiantys tirštesnės tamsos, po platanais 
vaišinosi gėrimais. Visi gyrė nepaprastai gražų reginį ir džiaugė- 
si, kad ateityje iš čia bus galima gėrėtis plačiu ežeru su įdomiais 
pakrančių vaizdais. 

Ramus vakaras, nutilęs vėjas žadėjo gražią nakties šventę, kai 
staiga kilo baisus riksmas. Nuo užtvankos nuslinko dideli že- 
mės luitai, daug žmonių atsidūrė vandenyje. Gruntas neišlaikė 
vis didėjančios minios spūsties ir trepsėjimo. Kiekvienas norėjo 
rasti geresnę vietą, kol galų gale niekas negalėjo pajudėti nei 
pirmyn, nei atgal. 

Visi pašoko, veržėsi pirmyn, ne tiek pagelbėti, kiek pasižiū- 
rėti. O kaip galėjai pagelbėti, kai neįmanoma nė vieno pasiekti? 
Kartu su keletu drąsesniųjų nuskubėjo ir kapitonas, tučtuo- 
jau nuvijo minią nuo pylimo ant kranto, kad atsirastų daugiau 
vietos gelbėtojams, bandantiems ištraukti skęstančiuosius. Jau 
visi, kas savo, kas kitų pastangomis, išlipo į krantą, kai pasiges- 
ta berniuko, kuris, labai išsigandęs, ėmė kapanotis ne pylimo 
link, o tolyn nuo jo. Jį apleido jėgos, keletą kartų iš vandens 
kyštelėjo čia ranka, čia koja. Valtis, deja, buvo kitoje ežero pu- 
sėje prikrauta fejerverko reikmenų, iškrauti ją pavyko negreit, 


pagalba vėlavo. Kapitonas išsyk apsisprendė, nusimetė viršuti- 

nius drabužius, visų akys nukrypo į jį, — tvirtas, vikrus kūnas 
įkvėpė pasitikėjimo; vis dėlto, kai jis puolė į vandenį, iš minios 
išsiveržė nuostabos kupini šūksniai. Visi stebeilijo į kapitoną, 
kai jis, puikus plaukikas, pasiekė ir išnešė berniuką ant pylimo, 
tačiau jau be gyvybės ženklų. 

Tuo metu priplaukė valtis, kapitonas į ją įlipo ir apiplaukė 
susirinkusiuosius, žiūrėdamas, ar visi kiti išsigelbėjo. Atvyksta 
gydytojas, ima apžiūrinėti gyvybės ženklų nerodantį berniuką, 
ateina Šarlotė, prašo kapitoną pasirūpinti savimi, grįžti į pilį ir 
persivilkti sausais drabužiais. Jis dar delsia, kol rimti ir supra- 
tingi žmonės, buvę arti įvykio vietos ir patys ne vieną ištraukę 
iš vandens, užtikrina, kad visi išsigelbėjo. 

Šarlotė mato jį einantį namo, pagalvoja, kad vynas, arbata 
ir kitokie tokiu atveju reikalingi dalykai užrakinti, kad tokio- 
mis aplinkybėmis žmonės paprastai elgiasi neapgalvotai, skuba 
pro sutrikusius svečius, vis dar lūkuriuojančius po platanais; 
Eduardas uoliai visus įkalbinėja pasilikti, netrukus jis duosiąs 
ženklą ir prasidėsiąs fejerverkas; Šarlotė prieina prie jo ir prašo 
atidėti pramogą, dabar viskas nederėsią, tokią akimirką niekas 
negalėsiąs džiaugtis, primena jam, kas dera išgriebto vaiko ir 
gelbėtojo akivaizdoje. 

— Gydytojas atliks savo pareigą, - atsakė Eduardas. — Jis bus 
viskuo aprūpintas, mūsų sambūris namuose jam tik trukdytų. 

Šarlotė nenorėjo sutikti ir pamojo Orilijai, toji buvo pa- 
sirengusi tučtuojau ją sekti. Bet Eduardas stvėrė ją už ran- 


kos ir sušuko: 

— Ši diena neturi baigris ligoninėje! Jai netinka būti gailestin- 
gąja sesute. Tariamai mirę prisikels, o gyvieji išsidžiovins dra- 
bužius ir be mūsų. 

Šarlotė tylėdama nuėjo. Vieni nusekė paskui ją, kiti stovi- 
niavo prie Eduardo, nė vienas nenorėjo būti paskutinis, ir visi 
patraukė rūmų link. Eduardas ir Otilija vienudu liko po plara- 
nais. Jis reikalavo pasilikti, nors mergaitė primygtinai, išsigan- 
dusi maldavo leisti jai grįžti į rūmus. 

— Ne, Otilija! - šaukė jis. - Nepaprasti dalykai neįvyksta pa- 
prastai, jie pasirenka sunkius kelius. Netikėtas šio vakaro įvykis 
mus greičiau suartins. Tu esi mano! Daug kartų tai tau sakiau 
ir prisiekiau; daugiau to nekartokime, neprisiekinėkime, dabar 
tai turi įvykti! 

Iš kito kranto atplaukė valtis. Joje sėdėjęs kamerdineris su- 
mišęs paklausė, ką daryti su fejerverku. 

— Uždekite jį! - sušuko jam Eduardas. — Tau vienai jis buvo 
skirtas, Otilija, tu viena jį ir pamatysi! Leisk man prisėsti šalia 
ir juo pasigrožėti. 

Jis kukliai atsisėdo greta, net jos nepaliesdamas. 

Sušnypštė raketos, sudundėjo patrankos, pakilo šviesos ru- 
tuliai, gyvatėmis raitėsi ir sproginėjo mažesnės raketos, suko- 
si liepsnų ratai, iš pradžių po vieną, tada poromis, paskui visi 
kartu, vis labiau, vis smarkiau. Eduardas, jausdamas liepsną 
savo širdyje, gyvu, patenkintu žvilgsniu sekė ugnies šėlsmą. 
Otilija, būdama švelnaus būdo, be to, susijaudinusi, greičiau 


bijojo šito šnypštimo, žaibų, netikėto švysčiojimo ir išnykimo, 

negu grožėjosi tuo. Ji nedrąsiai atsišliejo į Eduardą, kuriam šis 
prisilietimas, šis pasitikėjimas teikė vilties, kad ji jam dabar 
priklauso visiškai. 

Atėjo naktis, patekėjęs mėnuo nušvietė kelią, kai juodu grįžo 
į pilį. Kažkoks žmogus su kepure rankoje pastojo jiems kelią ir 
paprašė išmaldos, nes tą šventišką dieną nieko nebuvo gavęs. 
Mėnuo švietė jam į veidą, ir Eduardas pažino aną įkyrų elge- 
tautoją. Jausdamasis toks laimingas neįstengė supykti, net ne- 
prisiminė, kad šiandien elgetauti buvo griežtai uždrausta. Kiek 
paieškojęs kišenėje rado ir padavė auksinį. Norėjo padaryti lai- 
mingą kiekvieną, kadangi jo paties laimė atrodė begalinė. 

Namie viskas sekėsi neblogai. Gydytojas stengėsi, visos rei- 
kiamos priemonės buvo po ranka, Šarlotė daug prisidėjo, ir 
berniukas buvo atgaivintas. Svečiai išsivaikščiojo: vieni norė- 
jo bent iš tolo pamatyti fejerverką, kiti po tokios sumaišties 
išvyko į namus. 

Kapitonas, greitai persirengęs, daug padėjo berniuko gelbė- 
tojams; pagaliau viskas nurimo, juodu liko vieni su Šarlote. Jis 
nebeslėpė, kad netrukus išvyks. Tą vakarą ji tiek daug išgyveno, 
ir žinia nepadarė didesnio įspūdžio; matė, kaip jos draugas au- 
kojosi, gelbėjo vaiką ir pats buvo išgelbėtas. Tie keisti įvykiai, 
regis, pranašavo ne tik reikšmingą, bet ir laimingą ateitį. 

Apie kapitono išvykimą pranešta įėjusiems Eduardui ir Oti- 
lijai. Eduardas įtarė, kad Šarlotė jau anksčiau žinojo visas iš- 
vykimo smulkmenas, bet buvo per daug susirūpinęs savimi ir 
savo planais, todėl nesupyko. Priešingai, atidžiai ir patenkintas 


klausėsi, koks geras ir garbingas darbas žadamas kapitonui. Ta- 

čiau jam labiau rūpėjo slapti norai nei dabarties įvykiai. Minty- 
se jau regėjo kapitoną, gyvenantį su Šarlote, o save — su Otilija. 
Tai būtų buvusi jam didžiausia dovana šios šventės proga. 

Bet kaip nustebo Otilija, kai įėjusi į savo kambarį ant stalo 
pamatė mažą brangią skrynutę. Nedelsdama ją atrakino. Viskas 
taip gražiai sukrauta ir sutvarkyta, kad ji vos išdrįso ką nors pa- 
judinti. Muslinas, batistas, šilkas, šerpės ir nėriniai lenktyniavo 
vienas su kitu, buvo vienas už kitą plonesni, puikesni, branges- 
ni. Netrūko ir brangenybių. Ji suprato, kad jai to užteks keletui 
kartų nuo galvos iki kojų apsirengti ir pasipuošti: visa buvo taip 
brangu, taip nepažįstama, kad negalėjo priprasti prie minties, 


jog tai priklauso jai. 

itą rytą kapitonas dingo palikęs draugams tik ma- 

lonų, nuoširdų laišką. Išvakarėse juodu su Šarlote 

trumpai ir neryžtingai atsisveikino. Ji jautė, kad išsi- 
skiria amžinai, nes antrajame grafo laiške, kurį kapitonas galop 
jai parodė, buvo kalbama ir apie geros santuokos perspektyvą; 
nors jis tai laiško vietai neteikė didesnės reikšmės, ji manė, kad 
tai jau nuspręsta, ir visiškai išsižadėjo bet kokių vilčių. 

Dabar jai atrodė, kad tiek daug paaukojusi gali reikalauti 
panašios aukos ir iš kitų. Jeigu ji visa pakėlė, kiti irgi galės pada- 
ryti ką nors panašaus. Turėdama tai galvoje pradėjo pokalbį su 
vytu, atvirai, pasitikėdama savimi, juo labiau kad reikėjo vieną 
kartą šioje istorijoje padėti tašką. 

— Draugas mus paliko, — kalbėjo ji, - mudu likome vieni 
kaip kadaise, dabar tik nuo mūsų priklauso, ar norėsime grįžti 


į praeities santykius. 

Eduardas suprato tik tai, kas pataikavo jo aistrai, jam pasiro- 
dė, kad Šarlotė tokiais žodžiais kalba apie buvusią savo našlystę 
ir, nors ir ne visai aiškiai, duoda jam vilčių skyryboms. Todėl 
šypsodamas atsakė: 

— Kodėl gi ne? Svarbiausia dėl visko susitarti. 

Bet kaip jis nusivylė, kai Šarlotė tarė: 

— Turime nuspręsti, kaip pakeisti Otilijos padėtį; yra dvi 
galimybės rasti jai tinkamą vietą. Ji galėtų grįžti į pensioną, 
nes mano duktė išsikėlė pas senelio seserį, arba ją gali priimti į 
gerus namus, kur su vienintele tos šeimos dukterimi gautų jos 
luomui tinkamą auklėjimą. 

— Per visą šį laiką, — tvardydamasis pasakė Eduardas, - Otili- 
ja taip priprato prie mūsų malonios draugijos, kad vargu ar jai 
patiks kur nors kitur. 

— Mes visi pripratome, — atsakė Šarlotė, - ir tu čia ne pasku- 
tinis. Bet atėjo metas, verčiantis mus viską gerai apsvarstyti, 
rimtai raginantis pagalvoti apie mažo mūsų būrelio gerovę, o 
prireikus neatsisakyti ir aukos. 

— Manau, būtų neteisinga, — tarė Eduardas, — paaukoti 
Otiliją, juk taip atsitiktų, jei dabar ją išvarytume pas svetimus 
žmones. Kapitonas, būdamas pas mus, sulaukė geresnės lem- 
ties, galime išsiskirti su juo ramiai, patenkinti. O kas žino, kas 
laukia Otilijos? Kodėl turėtume taip skubėti? 

— Gana aišku, kas mūsų laukia, — kalbėjo Šarlotė kiek susi- 
jaudinusi ir norėdama vieną kartą išsakyti viską tarė: — Tu myli 
Otiliją, vis labiau prisiriši prie jos. Pamažu didėja ir jos aistra 
bei simpatija. Kodėl neturėtume aiškiai pasakyti tai, ką rodo 
ir liudija kiekviena valanda? Ar nereikėtų pažvelgti į priekį ir 


paklausti, kas iš viso to išeis? 

— Iš karto negalime atsakyti į šitą klausimą, — paprieštaravo 
Eduardas, - bet galime pasakyti, kad tokiu atveju, kai nežinia, 
kas iš viso to išeis, geriausia palaukti, ką parodys ateitis. 

— Nereikia didelės išminties numatyti, kas bus toliau, — at- 
sakė Šarlotė. — Jau dabar žinome, jog nesame tokie jauni, kad 
aklai pultume ten, kur nenorime ir kur nedera. Niekas nega- 
li mumis pasirūpinti geriau nei mes patys, todėl turime būti 
draugai ir savo reikalų šeimininkai. Niekas nesitiki, kad pulsi- 
me į kraštutinybę, niekas nesitiki, kad pasielgsime neleistinai 
ar net juokingai. 

— Ar gali mane peikti, — paklausė Eduardas, neturėdamas 
ką atsakyti į atvirus ir aiškius Šarlotės žodžius, — ar gali mane 
smerkti, kad man labai rūpi Otilijos laimė? Ne būsimoji, nes 
jos niekas negali numatyti, o dabartinė? Sąžiningai ir neapgau- 
dinėdama savęs pagalvok, kaip jausis Otilija, išplėšta iš mūsų 
draugijos ir atiduota į svetimų žmonių rankas. Bent aš negaliu 
būti toks žiaurus ir primesti jai tokių permainų. 

Vyro apsimetinėjimas leido Šarlotei puikiai įžvelgti jo ryžtą. 
Tik dabar pajuto, kaip juodu vienas nuo kito nutolo. Susijau- 
dinusi ji sušuko: 

— Ar galės Otilija jaustis laiminga, jei mus išskirs? Jei atims iš 
manęs vyrą, o iš vaikų tėvą? 

— Manau, kad mūsų vaikai aprūpinti, - pasakė Eduardas šal- 
tai šypsodamasis, paskui kiek maloniau pridūrė: — Kas gi gal- 
voja apie kraštutinybes! 

— Aistra ir kraštutinybė visados netoli viena kitos, — pareiškė 


Šarlotė. —- Neatstumk, kol dar laikas, gero patarimo, neatstumk 

pagalbos, kurią tau siūlau. Sunkiais atvejais veikti ir ieškoti 
išeities turi tas, katras aiškiau mato. Šįkart aiškiau matau aš. 
Mielasis, mieliausiasis Eduardai, paklausyk manęs! Ar manai, 
kad aš taip be niekur nieko turiu atsisakyti savo laimės, savo 
teisių, tavęs? 

— Kas gi tai sako? — paklausė Eduardas kiek sumišęs. 

— Tu pars, — atsakė Šarlotė. — Argi tu, norėdamas palik- 
ti Otiliją čia, neprisipažįsti, kas iš to gali išplaukti? Nenoriu 
brautis į tavo sielą, bet jei negebėsi savęs įveikti, negalėsi savęs 
ilgai apgaudinėti. 

Eduardas jautė, kokia ji teisi. Ištartas žodis baisus, jei jis stai- 
ga įvardija tai, su kuo širdis jau seniai susitaikė; norėdamas bent 
tą akimirką išsisukti nuo tiesaus atsakymo, Eduardas tarė: 

— Aš dar net nežinau, ką tu ketini daryti. 

— Aš ketinu, — sakė Šarlotė, — su tavimi apsvarstyti ir vieną, 
ir kitą pasiūlymą. Abu jie turi daug gero. Pensionas Otilijai 
puikiai tiktų, ypač turint galvoje, kokia dabar jos būsena. Kita, 
geresnė ir daugiau žadanti vieta taip pat būtų jai naudinga, jei 
turėsime galvoje, kuo Otilija bus ateityje. 

Ji išsamiai aiškino vyrui vienos ir kitos vietos privalumus ir 
baigė tokiais žodžiais: 

— Mano nuomone, jai geriau gyventi tos ponios namuose 
nei pensione dėl daugelio priežasčių, bet pirmiausia dėl to, kad 
nenorėčiau kurstyti to jauno vyro simpatijų ir aistros, kurią jis 
jaučia Otilijai. 

Eduardas, regis, jai pritarė, bet tik dėl to, kad norėjo viską 


atidėti ateičiai. Sarlotė, norėdama žengti ryžtingą žingsnį, pa- 

sinaudojo tuo, kad Eduardas smarkiai nesipriešina, ir paskyrė 
dieną, kurią Otilija turės išvykti, o kelionei viską tylomis buvo 
iš anksto paruošusi. 

Eduardas išsigando, pasijuto išduotas, malonius žmonos 
žodžius laikė prasimanymais, apsimetimu, iš anksto apgalvotu 
planu amžinai atskirti jį nuo laimės. Iš pažiūros atrodė, kad jis 
duoda jai laisvę daryti ką nori, bet širdyje jau buvo nuspren- 
dęs, kaip pasielgs. Kad galėtų bent atsikvėpti, kad nematytų 
jo laukiančios neapsakomos katastrofos, kai Otilija bus iš jo 
atimta, nusprendė palikti savo namus, tiesa, ne be Šarlotės ži- 
nios, meluodamas jai, kad nenorįs būti namuose, kai Otilija 
išvažiuos, kad nuo šios akimirkos negalįs jos daugiau matyti. 
Šarlotė, manydama, kad vis dėlto laimėjo, jam visiškai pritarė. 
Jis įsakė kinkyti arklius, nurodė kamerdineriui paimti į kelionę 
kas reikalinga ir sekti paskui, o tada, prieš sėsdamas ant žirgo, 


parašė laišką. 
Eduardas Šarlotei 


Mus užklupusi nelaimė, mano brangioji, galbūt pataisoma, 0 gal 
Yy ne, bet jaučiu tik viena — kad šią akimirką galutinai nepulčiau 
į neviltį, turiu rasti atokvėpį sau r mams visiems. Aukodamasis 
turiu teisę r reikalauti. Išvykstu Iš mūsų namų ir grįšiu tik tada, 
Kai atettis atrodys ramesnė i palankesnė. Namai tebūnie tavo, bet 
tk kartu su Otilija. Noriu žinoti, kad ji ga tavimi, 0 ne pas veti- 
MUS ŽMOKAS. Rūpinkas ja, etkis sa ja kaip iki šiol arba dar švelniau, 
draugiškiau, maloniau. Pažadu, kad nesiktengsiu užmegzti slaptų 

kia Otilija Kiek laiko nesistenk man pranešti, kaip juavi 
gyvenate; tikėsiuos, kad viskas klojasi kuo geriausiai. Tą patį gal- 
vokite 1 apie mane. Prašau tk vieno, prašau kuo nuoširdžiausiai, 
kuo labiausiai: nebandyk kur nors atiduoti Otilijos, išstumėi jos tavo 
kitų žmonių: Jei ji bus ne tavo Vūmų valdose, ne tavo parke, jei 
bus atiduota svetimiems, tada ji priklausys man, aš mokėsiu ją 
pasiimdi. Jei gerbsi mano meilę, mano troškimus, mano skausmą, 
Jei pasiktengsi suprasti mano iliuzijas, mano viltis, aš galbūt kada 
nors pasveiksiu, jei taip bus lemta. 


Tie paskutiniai žodžiai išsprūdo iš jo plunksnos, jie neplaukė 
iš širdies. Perskaitęs juos popieriuje apsipylė graudžiomis ašaro- 
mis. Argi jis galėtų kada nors atsisakyti savo laimės ar nelaimės, 
nustoti mylėjęs Otiliją! Tik dabar suvokė, ką daro. Išvyksta 
nežinodamas, kas bus toliau. Jis jos nepamatys dabar, bet kas 
gali užtikrinti, kad apskritai kada nors ją pamatys? Laiškas pa- 
rašytas, už durų laukia žirgas; nė akimirkos neapleido baimė, 
kad kur nors pasirodys Otilija ir jo pasiryžimas žlugs. Jis bandė 
susitvardyti, pamanė, kad išvykdamas gal priartės prie savojo 
tikslo, galės bet kada sugrįžti. Priešingai, jei pasiliktų, Otilija 
būtų išvyta iš namų. Užantspaudavo laišką, nubėgo laiptais že- 
myn ir šoko ant žirgo. 

Jodamas pro užeigą, pamatė pavėsinėje sėdintį ir sočiai 
pietaujantį elgetą, kurį praėjusią naktį taip gausiai apdova- 
nojo. Tas greitai atsistojo, kiek galėdamas pagarbiau nusilenkė 


Eduardui. Kaip tik jis jam pasirodė vakar, kai juodu ėjo susikibę 

rankomis su Otilija, o dabar skaudžiai priminė laimingiausią jo 
gyvenimo valandą. Pajuto didžiulį skausmą, žinojimas, ką pa- 
lieka, atrodė nebepakeliamas. Jis dar kartą pažvelgė į elgetą. 

— Kaip tau pavydžiu! — sušuko jis. — Tu gali pasisotinti iš 


vakarykštės išmaldos, o aš nebetekau vakarykštės laimės! 

šgirdusi, kad kažkas išjoja, Otilija priėjo prie lango ir iš 
nugaros pažino Eduardą. Jai pasirodė keista, kad jis iš- 
vyksta iš namų jos nepamatęs, nepalinkėjęs jai labo ryto. 
Sunerimo, dar labiau susirūpino, kai Šarlotė išsivedė ją pasi- 
vaikščioti ir kalbėjo apie daugelį dalykų, bet apie savo vyrą, 
kaip atrodė — tyčia, nė neužsiminė. Dar labiau nustebo, kai 
grįžo namo ir rado stalą padengtą tik dviem asmenims. 
Nemalonu, kai pasigendi nors ir menko, bet įprasto da- 
lyko, o kai nerandi ko nors labai brangaus, apima didžiulis 
skausmas. Nebuvo Eduardo, nebuvo kapitono, Šarlotė pirmą 
kartą po ilgo laiko rūpinosi tvarka prie stalo, ir Otilijai atrodė, 
kad ji tarytum atleista nuo šios pareigos. Abi moterys sėdėjo 
viena prieš kitą; Šarlotė palyginti ramiai pasakojo apie naują 
kapitono darbą ir apie tai, kad maža vilties jį greitai pamatyti. 
Otilija mėgino guostis galvodama, kad Eduardas, mavyt, išjo- 


jo palydėti draugo. 

Pakilusios nuo stalo jiedvi po langais išvydo kelioninį Edu- 
ardo vežimą; kai Šarlotė, kiek susierzinusi, paklausė, kas jį 
čia pastatė, jai atsakė, jog kamerdineris norįs dar kažką pa- 
imti. Otilijai prireikė didelių pastangų nuslėpti savo nuos- 
tabą ir skausmą. 

Įėjęs kamerdineris pareikalavo dar kai kurių daiktų: puode- 
lio, iš kurio ponas paprastai geria, poros sidabrinių šaukštų, 
tokių dalykų, jog Otilija suprato, kad tai bus tolima kelionė 
ir Eduardo ji nematys ilgai. Šarlotė gana šaltai uždraudė ka- 
merdineriui dar ko nors reikalauti, pasakė nesuprantanti, ko jis 
dar norįs, juk visus pono daiktus prižiūrįs pats kamerdineris. 
Apsukrus vyras, kuriam, žinoma, pirmiausia rūpėjo kokiu nors 
pretekstu išvilioti iš kambario Otiliją, ėmė atsiprašinėti ir to- 
liau reikalavo savo, Otilija jau ketino vykdyti jo prašymą, bet 
Šarlotė atsisakė, kamerdineris turėjo eiti nieko nepešęs, vežimas 
išriedėjo iš kiemo. 

Otilijai tai buvo siaubinga akimirka. Nieko nežinojo, nieko 
nesuprato, bet aiškiai pajuto, kad Eduardą iš jos atėmė ilgam. 
Šarlotė suvokė jos jausmus ir paliko vieną. Neįmanoma aprašy- 
ti mergaitės skausmo, ašarų, ji baisiai kentėjo. Prašė Dievą pa- 
dėti išgyventi šią dieną, kentėjo naktį, kentėjo dar vieną dieną, 
o kai kiek atsigavo, pamanė, kad tapo kita būtybe. 

Ji negalėjo susitvardyti, nepasidavė, bet ir po tokios dide- 
lės netekties reikėjo gyventi ir baimintis, kad atsitiks kas nors 
dar blogiau. Kai truputėlį atsipeikėjo, pirmiausia susirūpino, 
kad dabar, kai vyrai išsivažinėjo, ją taip pat kur nors išsiųs. 


Nieko nežinojo apie Eduardo grasinimus, dėl kurių ji galėjo 

likti šalia Šarlotės; tačiau Šarlotės elgesys ją kiek nuramino. Ji 
stengėsi, kad geroji mergaitė turėtų ką veikti, ir tik retai kada, 
tik nenoromis palikdavo ją vieną; nors žinojo, kad žodžiais įsi- 
liepsnojusios aistros nenuraminsi, bet suprato, kokią galią turi 
santūrumas, ramūs apmąstymai, ir kartais pasikalbėdavo apie 
tai su Otilija. 

Otilijai būdavo didelė paguoda, kai Šarlotė kartkartėmis są- 
moningai, apsvarstydama imdavo išmintingai samprotauti. 

— Kokie dėkingi būna žmonės, — sakydavo ji, — kuriems 
mes ramiai padedame įveikti aistrų sukeltą sumaištį. Gyvai, su 
džiaugsmu tęskime tai, ką vyrai paliko nebaigę; taip, santūriai 
saugodamos ir tęsdamos dalykus, kuriuos audringas ir nekan- 
trus jų būdas norėtų sugriauti, galėsime paruošti gražią dirvą, 
kad jie sugrįžtų. 

— Kadangi jūs, mieloji teta, kalbate apie santūrumą, — at- 
sakydavo Otilija, — neslėpsiu, kad ir man į galvą ateina vyrų 
nesantūrumas, ypač jei kalbėsime apie vyno gėrimą. Kaip daž- 
nai tekdavo nuliūsti ir išsigąsti pamačius, kad keletą valandų 
tiesiog pradingsta sveikas protas, išmintis, atodaira į kitus, ža- 
vesys ir patrauklumas, kaip vietoj viso to gero, ką doras žmogus 
gali suteikti ir išsaugoti, ima grėsti neganda ir sumaištis. Kaip 
dažnai dėl to prieinama net iki prievartos! 

Šarlotė jai pritarė, bet pokalbio šia tema netęsė, nes gerai 
jautė, kad ir čia Otilija pirmiausia turėjo galvoje Eduardą, 
kuris, kad ir nelabai dažnai, išgėręs vyno stengdavosi suteik- 
ti sau daugiau malonumo, pagyvinti kalbą ar staiga imtis 


kokios veiklos. 

Kai Otilija, klausydamasi tokių Šarlotės kalbų, pagalvodavo 
apie vyrus, ypač apie Eduardą, ji labai stebėdavosi, kad Šarlotė 
apie būsimas kapitono vedybas kalba kaip apie visiems žinomą 
ir tikrą dalyką; tada viskas imdavo rodytis kitaip, negu kadaise 
ją tikino Eduardas. Dėl to Otilija ėmė atidžiau sekti kiekvie- 
ną Šarlotės žodį, kiekvieną gestą, veiksmą, žingsnį. Pati to ne- 
žinodama, Otilija pasidarė protingesnė, ėmė aiškiau mąstyti, 
tapo įtaresnė. 

Tuo tarpu Šarlotė akylai žvelgė į atskiras savo aplinkos deta- 
les ir elgėsi su protingu apsukrumu, nuolat ragindama ir Otiliją 
dalyvauti visuose reikaluose. Savo namų ūkį ji be baimės suma- 
žino; geriau pažiūrėjusi nusprendė, kad aistrų proveržis buvo 
tartum laiminga lemtis. Mat eidami keliu, kuriuo ėjo iki šiol, 
būtų praradę bet kokias ribas ir, laiku nesusivokę, veikdami ir 
gyvendami neapgalvotai, būtų jei ir nesugriovę, tai smarkiai 
sukrėtę gerą savo gausių turtų būklę. 

Parko želdinių darbais ji per daug nesirūpino. Liepė tęsti tai, 
kas ateityje galėtų sudaryti būsimų įrenginių pagrindą, ir tai 
darė turėdama vieną tikslą. Grįžusiam jos vyrui neturėjo pri- 
trūkti malonaus užsiėmimo. 

Planai ir darbai buvo tokie, kad turėdavo progų nuolat girti 
architektų sumanymus. Netrukus prieš jos akis plytėjo ežeras, 
naujieji jo krantai gražiai ir įvairiai apsodinti, užsėti žolynais. 
Buvo baigtos statyti naujosios pilaitės sienos, pasirūpinta jų ap- 
sauga, o tada ji liepė darbus nutraukti, kad vėliau būtų galima 
su malonumu juos tęsti. Šarlotė buvo rami ir linksma, Otilija 
vien atrodė rami, nes į viską žiūrėjo tik kaip į ženklus, spėliojo, 
ar greitai laukiama Eduardo sugrįžtant, ar ne. Visa kita jos ne- 


domino, tik ši spėlionė. 

Todėl jai patiko vienas sumanymas, būtent surinkti kaimo 
vaikus, kurie turėjo prižiūrėti ir švarinti plačiai išsidriekusį 
parką. Tai buvo sumanęs dar Eduardas. Berniukams pasiuvo 
linksmų spalvų uniformas, kurias jie apsivilkdavo vakare, gerai 
nusiprausę. Drabužiai buvo saugomi rūmuose. Prižiūrėti vai- 
kus pavesta protingiausiam ir stropiausiam berniukui; viskam 
vadovavo architektas. Netikėtai paaiškėjo, kad visiems vaikams 
darbas gerai sekasi. Tai buvo laikoma nesunkiomis pratybomis, 
jie dirbo naudodami savotišką taktiką. Kai jie traukdavo per 
parką su akėčiomis, su pritvirtintais prie lazdų peiliais, grėbliais, 
nedideliais kastuvais, kirtikliais ir panašiomis į vėduokles šluo- 
tomis, o kiti ėjo iš paskos su pintinėmis, rinkdami akmenis ir 
piktžoles, dar kiti vilkdavo didelį geležinį veleną, išeidavo tokia 
graži ir linksma eisena, kad architektas nupiešė įvairius jų dar- 
bus ir judesius, norėdamas vėliau tai panaudoti sodo namelio 
karnizui papuošti. Tuo tarpu Otilija čia įžvelgė tik eiseną, ne- 
trukus turėsiančią pasitikti grįžtantį šeimininką. 

Tai ją padrąsino imtis ko nors panašaus, kad irgi galėtų jį 
šventiškai sutikti. Jau seniai kaimo mergaites skatino siūti, 
megzti, verpti ir dirbti kitokius moteriškus darbus. Šios dory- 
bės suklestėjo tuomet, kai šeimininkai pradėjo labiau rūpintis 
kaimo švara ir tvarka. Daug prisidėjo ir Otilija, bet tik atsi- 
tiktinėmis progomis, kai pati to norėdavo. Dabar ji troško tai 
daryti stropiau ir nuosekliau. Bet mergaičių būrį sunkiau su- 
rikiuoti negu berniukų. Pasitikėdama nuojauta, ji tik stengėsi 
kiekvienai mergaitei įkvėpti daugiau prieraišumo prie namų, 


prie tėvų ir brolių ar seserų. 

Su dauguma mergaičių jai neblogai sekėsi. Tik viena maža, 
žvalia mergaite buvo nuolat skundžiamasi, kad šioji neturin- 
ti jokių gabumų ir nieko nenorinti dirbti. Otilija tą mergaitę 
mėgo, nes toji buvo prie jos labai prisirišusi. Mergaitę traukė 
prie jos, ji vaikščiojo ir bėgiojo iš paskos, jei tik Otilija leisdavo. 
Tada ji stropiai dirbdavo, būdavo linksma, niekad nenuvarg- 
davo. Vaikui labai patikdavo būti kartu su gražiąja panele. Iš 
pradžių Otilija tik pakentė, kad mergaitė ją visur sekioja, pas- 
kui pati ją pamėgo, o galų gale su ja beveik nesiskirdavo, Nanė 
visur lydėdavo savo panelę. 

Otilija dažnai išeidavo į sodą, džiaugdavosi, kad jame vis- 
kas taip gražiai klesti. Vyšnių ir kitų uogų metas jau ėjo į pa- 
baigą, bet Nanei labai patikdavo gardžiuotis paskutinėmis, 
ypač saldžiomis. Nokstantys vaisiai rudenį žadėjo itin gausų 
derlių, ir sodininkas nuolat prisimindavo šeimininką, norėjo, 
kad jis greičiau grįžtų. Otilija mėgo klausytis senojo gerojo 
vyro kalbų. Jis mokėjo puikiai dirbti ir nesustodamas kalbėtis 
apie Eduardą. 

Kai Otilija pasidžiaugė, kad visi šį pavasarį skiepyti medeliai 
taip gražiai auga, sodininkas susimąstęs pasakė: 

— Norėčiau, kad gerasis šeimininkas galėtų jais pasidžiaugti. 
Jei šį rudenį būtų čia, pats pamatytų, kokių puikių vaisių rūšių 
išliko senajame rūmų sode iš gerbiamo jo tėvo laikų. Dabarti- 
niai sodininkai nėra tokie patikimi, kokie kadaise būdavo kar- 
tūzų vienuoliai?. Tiesa, kataloguose surašyti viliojantys pavadi- 
nimai. Bet kai įskiepiji, užaugini ir kai pagaliau pradeda rastis 
vaisių, paaiškėja, kad tokių medžių neverta net sode laikyti. 

Dažniausiai ištikimasis sodininkas, vos pamatęs Otiliją, 
klausdavo, kada grįš šeimininkas. Mergaitė negalėjo atsakyti, ir 
tada gerasis senukas su liūdesiu leisdavo jai suprasti, jog manąs, 
kad ji juo nepasitikinti; ją nežinojimas dar labiau skaudindavo. 
Tačiau jai sunku būdavo išsiskirti su gėlių sodiniais ir lysvėmis. 
Ką jie kartu sėjo ir sodino, dabar puikiai vešėjo; priežiūros jau 
beveik nereikėjo, nors Nanė būdavo pasirengusi viską laistyti. 
Su kokiu jausmu Otilija žvelgė į pradėjusius žydėti astrus, ku- 
rių grožis ir gausa puošdavo Eduardo gimtadienį; ji dar turėjo 
vilties jį švęsti, o gėlės turėjo reikšti jos simpatiją ir dėkingumą. 
Bet vilčių dar kartą išvysti tokią šventę buvo nedaug. Gerosios 
mergaitės sieloje dažnai kirbėdavo abejonės ir rūpesčiai. 

Tikro, atviro sutarimo su Šarlote buvo sunku tikėtis. Dviejų 
moterų padėtis labai skyrėsi. Kai viskas liko kaip buvę, grįžo 
į įprasto, normalaus gyvenimo vėžes, Šarlotė galėjo vis labiau 
džiaugtis dabartine padėtimi, jai vėrėsi maloni ateities perspek- 
tyva; tuo tarpu Otilija, galima sakyti, jautėsi praradusi viską, 
nes anksčiau jos džiaugsmas, jos gyvenimas buvo Eduardas, o 
šiandienė būklė atrodė kaip begalinė tuštuma, kokios ji anks- 
čiau nė įsivaizduoti negalėjo. Ieškanti širdis jaučia, ko jai trūks- 
ta, o širdis, patyrusi netektį, jaučia, kad neturi nieko. Ilgesys 
virsta pykčiu ir nekantrumu, moters siela, įpratusi laukti ir ap- 
sišarvuoti kantrybe, tokiu atveju trokšta ištrūkti iš uždaro rato, 
imtis veiklos, iniciatyvos, kaip nors priartinti savo laimę. 

Otilija neišsižadėjo Eduardo. Ir kaip ji būtų galėjusi tai pa- 
daryti! Tuo tarpu Šarlotė, nors jai netrūko išminties, nepaisė 


savo patirties ir laikė visiškai įmanomu dalyku, kad tarp jos 

vyro ir Otilijos galimi ramūs, draugiški santykiai. Kaip daž- 
nai naktį, užsirakinusi savo kambaryje, Otilija klūpėdavo prie 
atviros skrynutės, žiūrinėdama gimtadienio dovanas, kuriomis 
iki šiol nesinaudojo, nieko nekarpė, nieko nepasisiuvo. Kaip 
dažnai saulei tekant mergaitė išbėgdavo iš namų, kuriuose ka- 
daise jautėsi tokia laiminga, eidavo į laukus, į apylinkes, kur 
anksčiau jai nelabai patikdavo būti. Nenorėdavo likti ant kran- 
to, šokdavo į valtį, nuirkluodavo iki ežero vidurio, tada išsi- 
traukdavo Eduardo kelionių užrašus, leisdavo laiveliui sūpuotis 
bangose, skaitydavo, svajodavo apie tolimus kraštus ir visuo- 
met tenai sutikdavo draugą; ji liko artima jo širdžiai, jis buvo 


prisirišęs prie jos. 

esunku suprasti, kad tas keistas veiklus žmogus, su 

kuriuo jau turėjome progą susipažinti, Tarpinin- 

kas, sužinojęs apie negandą, ištikusią draugus, nors 
nė vienas nesišaukė jo pagalbos, norėjo įrodyti savo draugystę, 
panaudoti savo sumanumą. Bet jis pamanė, jog būtų pravartu 
truputį luktelėti, nes gerai suvokė, kad, ištikus moralinei su- 
maiščiai, daug sunkiau pagelbėti išsilavinusiems žmonėms nei 
paprastiems. Todėl kol kas paliko juos ramybėje, bet galų gale 
negalėjo ilgiau tverti ir išskubėjo susitikti su Eduardu, kurio 
pėdsakus jau buvo aptikęs. 

Kelias atvedė jį į gražų slėnį, vešliai žaliuojančiomis pievomis 
tekėjo sraunus vandeningas upelis, čia garsiai šniokšdamas, čia 
vėl ramiai vingiuodamas. Gražiuose šlaituose driekėsi derlingi 
laukai, gerai prižiūrimi sodai. Kaimai nebuvo per arti vienas 
kito, vietovė graži ir rami, kai kurie kampeliai, jei ir nepatrauktų 


tapytojo akies, vis dėlto gyventi būtų tikrai jaukūs ir malonūs. 

Pagaliau jam į akis krito gerai prižiūrimas dvarelis — sodų 
apsuptas švarus ir kuklus gyvenamasis namas. Jis spėjo, kad tai 
dabartinis Eduardo prieglobstis, ir nesuklydo. 

Apie mūsų vienišą draugą galime pasakyti tik tiek, kad jis 
kaimo tyloje visiškai pasidavė savo jausmams, kūrė planus, 
puoselėjo viltis. Negalėjo išsižadėti minties, kad norėtų čia 
matyti Otiliją, norėtų ją čionai atsivesti, prisivilioti, jo galvoje 
pynėsi įvairiausios leistinos ir neleistinos mintys. Jo vaizduotė 
regėjo visokiausių galimybių. Jei čia jis negalės su ja gyventi, jei 
negalės teisėtai jos turėti, galbūt galės jai šį dvarą padovanoti. 
Šičia ji galėtų gyventi ramiai, savarankiškai, nuo nieko nepri- 
klausoma; galbūt ji turėtų jaustis laiminga, taip jis galvodavo 
dar labiau save kankindamas, susiejusi savo likimą su kitu. 

Taip bėgo dienos, o jis nuolat blaškėsi tarp vilties ir skausmo, 
ašarų ir šviesesnių akimirkų, tarp planų, ruošimosi ir nevilties. 
Nenustebo išvydęs Tarpininką. Jau seniai laukė, kada jis atvyks, 
taigi sutiko jį kone palankiai. Jei jį siunčianti Šarlotė, jis jau 
buvo pasirengęs teisintis, delsti ir galiausiai imtis ryžtingesnių 
sprendimų; bet jei iš jo išgirs ką nors apie Otiliją, Tarpininkas 
bus jam tikras dangaus pasiuntinys. 

Todėl supyko ir nusiminė sužinojęs, kad Tarpininkas nėra 
niekieno siunčiamas, kad atvyko savo nuožiūra. Nenorėjo jam 
atverti širdies, pokalbis iš pradžių nesimezgė. Vis dėlto Tarpi- 
ninkas puikiai žinojo, kad meilės kupina siela trokšte trokš- 
ta išlieti savo jausmus draugui, taigi, pakalbėjęs apie šį bei tą, 
nutarė atsisakyti tarpininko vaidmens ir tapti draugu, kuriam 
patikėti galima viską. 

Kai jis draugiškai papeikė Eduardą, kad gyvena tokį vienišą 
gyvenimą, tas atsakė: 

— Ak, nežinau, ar įmanoma leisti laiką maloniau, negu lei- 
džiu aš! Ji visą laiką mano mintyse, visą laiką su manimi. Tu- 
riu neįkainojamą privilegiją, nuolat galvoju, kur šią akimirką 
yra Otilija, kur ji eina, kur sustoja, kur ilsisi. Nuolat matau ją, 
kaip paprastai, kažką veikiančią, dirbančią, užsiėmusią, žino- 
ma, visada darančią tai, kas man arčiausia prie širdies. Bet to 
negana; kaip galėčiau jaustis laimingas, būdamas toli nuo jos? 
Mano vaizduotė kuria galimybes, ką Otilija turėtų daryti, kad 
priartėtų prie manęs. Jos vardu rašau sau mielus, pasitikėjimo 
kupinus laiškus, paskui jai atsakau ir saugau visą tą susiraši- 
nėjimą. Daviau žodį nesiartinti prie jos ir jo laikausi. Ber kas 
saisto ją, kodėl ji nesikreipia į mane? Gal Šarlotė buvo tokia 
žiauri ir pareikalavo pažado ar priesaikos man nerašyti, nesiųs- 
ti nė menkiausios žinelės? Tai būtų natūralu, tai būtų galima 
įsivaizduoti, ir vis dėlto laikau tai neįmanomu dalyku, nepa- 
keliamu. Jei ji mane myli taip, kaip tikiuosi, kaip žinau, kodėl 
nesiryžta, kodėl neišdrįsta pabėgti ir pulti man į glėbį? Kartais 
man atrodo, kad ji turėtų tai padaryti, kad ji galėtų tai pada- 
ryti. Jei išgirstu kokį garsą, tuoj žvelgiu į duris. Ji tuoj įžengs! 
Visąlaik apie tai galvoju, viliuosi. Ak! Kadangi tai, kas galima, 
yra negalima, įsivaizduoju, kad tai, kas negalima, turi tapti ga- 
lima. Naktį, kai pabundu, kai lempa miegamajame skleidžia 
paslaptingą šviesą, rodos, turėtų atskristi jos pavidalas, jos dva- 
sia, kokia nors užuomina apie ją, prieiti, apglėbti mane bent 
vieną akimirką, kad būčiau tikras, jog ji apie mane galvoja ir 


priklauso man. 

Turiu vienintelį džiaugsmą. Kai buvau šalia, niekada jos ne- 
sapnuodavau, o dabar, toli nuo jos, sapnuose mudu būname 
kartu, ir — keistas dalykas — kai čia, kaimynystėje, susipažinau 
su kitais maloniais žmonėmis, sapnuose dažnai išnyra jos pa- 
veikslas, lyg norėdamas pasakyti: „Žvalgykis, kur tik nori! Vis 
tiek nerasi nieko gražesnio, žavingesnio už mane.“ Taip jos pa- 
veikslas ateina į kiekvieną mano sapną. Susijungia ir susipai- 
nioja viskas, ką mudu išgyvenome. Kartais mudu pasirašome 
sutartį: pasirodo jos ir mano rankos, jos vardas ir mano vardas, 
ir viena, ir kita susilieja, susipina. Šiose palaimingose fantazijo- 
se netrūksta ir skausmo. Kartais ji padaro tai, kas įžeidžia mano 
tyrą apie ją susikurtą vaizdą; tik tuomet išties pajuntu, kaip ją 
myliu, nes išsigąstu taip, kad nepajėgiu apsakyti. Kartais ji juo- 
kauja su manimi taip, kaip jai nebūdinga, kankina mane; bet 
tuojau pat jos paveikslas keičiasi, gražus, apskritas dangiškas 
veidelis darosi ovalus, ji tampa kitokia. Ir vis dėlto esu iška- 
muotas, nepatenkintas, dvasiškai sužlugęs. 

Nesišypsokite, mielasis Tarpininke, arba ką gi, šypsokite! Nė 
kiek nesigėdiju šito prieraišumo, šitos — jei norite — kvailos, 
beprotiškos simpatijos. Ne, aš dar niekados nemylėjau, tik da- 
bar sužinojau, ką reiškia mylėti. Iki šiol mano gyvenime viskas 
buvo tik įžanga, tik delsimas, tik laiko leidimas, tik laiko švais- 
tymas, kol ją pažinau, kol ją pamilau, kol pamilau tikrai ir iki 
galo. Man prikišdavo, ne tiesiai į akis, bet dažnai už nugaros, 
kad daugumą savo darbų aš dirbu kaip savamokslis, nevykėlis. 
Gal tai ir tiesa, bet tada dar nebuvau radęs srities, kurioje ga- 
lėčiau parodyti meistriškumą. O dabar norėčiau pamatyti tą, 


kuris galėtų mane pralenkti meilės talentu. 

Tai kupinas negandų, skausmingas talentas, kupinas ašarų; bet 
jis man toks tikras, toks savas, kad vargu ar kada jo išsižadėsiu. 

Tokiais gyvais, atvirais žodžiais Eduardas palengvino savo 
širdies skausmą, o kartu jam staiga dar aiškiau prieš akis iškilo 
kiekvienas jo keistos būsenos bruožas, ir jis, skaudaus prieštara- 
vimo palaužtas, apsiliejo ašaromis, ir ašaros tekėjo juo gausiau, 
kai širdis dar labiau suskaudo nuo nuoširdžių žodžių. 

Tarpininkas, pamatęs, kad skaudus Eduardo aistros proveržis 
gali jį visiškai atitraukti nuo jo kelionės tikslo, vis dėlto nepra- 
rado savo ryžto, savo nepermaldaujamo proto ir šiurkščiai, bet 
nuoširdžiai išsakė savo nepritarimą. Eduardas, kalbėjo jis, turįs 
susitramdyti, turįs suprasti, kas yra tikras vyro orumas, jam esą 
nevalia pamiršti, jog didžiausią garbę žmogui teikia santūru- 
mas nelaimėje, gebėjimas ramiai ir oriai pakelti skausmą, kad 
kiti tave vertintų, gerbtų ir laikytų sektinu pavyzdžiu. 

Susijaudinusiam, skaudžiausių jausmų kamuojamam Edu- 
ardui tokie žodžiai negalėjo nepasirodyti tušti ir niekingi. 

— Bepigu kalbėti laimingam, neturinčiam rūpesčių, - pašoko 
jis. - Toks žmogus turėtų susigėsti pamatęs, kad kenčiančiam 
jis darosi nebepakeliamas. Lengva reikalauti begalinės kantry- 
bės, bet begalinio skausmo ramybe besimėgaujantis žmogus 
nenori matyti. Būna, taip, tikrai būna, kai bet kokia paguoda 
yra žeminanti, o neviltis neišvengiama. Net kilnusis graikas“, 
vaizduodamas savo herojus, leidžia jiems, patiriantiems skaus- 
mo antplūdį, lieti ašaras. Net jo priežodis sako: „Verkiantys 
vyrai yra geri žmonės.“ Tepalieka mane ramybėje kiekvienas, 
kieno širdis šalta, kieno akys sausos! Norėčiau prakeikti laimin- 

guosius, kuriems nelaimingasis tėra įdomus reginys. Kęsdamas 
žiauriausias kūno ir dvasios kančias, jis turi kilniai elgtis, kad 
sulauktų jų palankumo, kad mirdamas išgirstų plojimus, kad 
mirtų jų akyse garbingai kaip gladiatorius. Mielasis Tarpinin- 
ke, dėkoju jums už vizitą, bet parodytumėte man daugiau mei- 
lės, jei apsižvalgytumėte sode ar laukuose. Mes dar susitiksime. 
Pabandysiu atrodyti santūresnis, panašesnis į jus. 

Tarpininkas labiau buvo linkęs nusileisti negu nutraukti po- 
kalbį, kurį, kaip žinojo, bus sunku pradėti iš naujo. Eduardas 
irgi norėjo tęsti pokalbį, kurį vienaip ar kitaip reikėjo užbaigti. 

— Aišku, — šnekėjo Eduardas, - visi svarstymai ir visos kalbos 
nieko nepadės; pasikalbėjęs ėmiau geriau susivokti, supratau, 
kam turiu ryžtis, kam esu pasiryžęs. Išvydau savo dabartinį, 
savo būsimą gyvenimą; galiu rinktis tik varganą būtį arba 
džiaugsmą. Padėkite man, gerasis žmogau, gauti sutikimą sky- 
ryboms, kurios yra būtinos, kurios, galima sakyti, jau įvyko, 
gaukite Šarlotės pritarimą. Neaiškinsiu, kodėl tikiu, kad sutiki- 
mą gausime. Eikite, mielasis, nuraminkite mus visus, padary- 
kite mus laimingus! 

Tarpininkas tylėjo. Eduardas tęsė: 

— Mano ir Otilijos likimai neišskiriami, mes nepražūsi- 
me. Pažvelkite į šitą taurę. Joje išgraviruoti mūsų vardai. Įsi- 
linksminęs statybininkas sviedė ją aukštyn, niekas daugiau iš 
jos neturėjo gerti, ji turėjo sudužti į uolingą žemę, bet vienas 
žmogus ją sugavo. Atpirkau ją už didelę kainą ir dabar kas- 
dien iš jos geriu, kasdien įsitikinu: visi ryšiai, kuriuos užmezgė 


likimas, nesuardomi. 


*149 * 


— Vargas man! — sušuko Tarpininkas. —- Kiek kantrybės pri- 
reiks bendraujant su savo draugais! Tenka susidurti net su prie- 
tarais, kurių nekenčiu, kurie yra pats pavojingiausias dalykas, 
galįs apkvailinti žmogų. Žaidžiame su ateities spėjimais, nuo- 
jautomis, sapnais ir manome, kad jie kasdienį mūsų gyvenimą 
daro reikšmingesnį. Bet jei pats gyvenimas darosi toks reikš- 
mingas, jei viskas aplink mus juda ir kunkuliuoja, tai audra dėl 
tų nelemtų vaiduoklių bus tik dar baisesnė. 

— Palikite alkanai širdžiai, - sušuko Eduardas, — pasiklydu- 
siai gyvenimo maišatyje, besiblaškančiai tarp vilties ir baimės, 
bent tokią kelrodę žvaigždę, į kurią ji galėtų žvelgti, nors nieka- 
da nesugebės jos pasiekti! 

— Galėčiau su tuo sutikti, - atsakė Tarpininkas, - jei čia būtų 
bent kiek nuoseklumo; panašiais atvejais visada matydavau, 
kad niekas neatsižvelgia į įspėjamuosius ženklus, o visą dėmesį 
sutelkia į palankius ir gera žadančius, karštai tiki vien jais. 

Tarpininkas, pajutęs, jog yra įtrauktas į mistines sferas, ku- 
riose visada juo toliau, juo blogiau jausdavosi, Eduardo pri- 
mygtinai raginamas, kiek palankiau priėmė siūlymą susitikti su 
Šarlote. Suprato, kad jis ne kažin ką šią akimirką gali Eduardui 
pasakyti. Laimėti laiko, patyrinėti moterų prigimtį — tai beveik 
ir viskas, ką jis, laikydamasis savo įsitikinimų, galėtų patarti. 

Jis nuskubėjo pas Šarlotę, pamatė, kad ji laikosi kaip visad 
santūriai ir yra džiugiai nusiteikusi. Ji noriai papasakojo viską, 
kas buvo nutikę; iš Eduardo kalbų jis galėjo spręsti tik apie 


pasekmes. Jis savo ruožtu kalbėjo labai atsargiai ir nieku gyvu 


*150 * 


neišdrįso net prabėgomis ištarti žodžio „skyrybos“. Bet kaip jis 
nustebo, apstulbo ir pralinksmėjo, kai Šarlotė, papasakojusi 
apie nemalonius dalykus, galop pasakė: 

— Turiu tikėti, turiu viltis, kad viskas pakryps į gera, kad 
mudu su Eduardu vėl suartėsime. Kitaip ir būti negali, kadangi 
matote mane besilaukiančią kūdikio. 

— Ar aš teisingai supratau? — šūktelėjo Tarpininkas. 

— Visiškai, — atsakė Šarlotė. 

— Tebūnie tūkstantį kartų palaiminta ši naujiena! — sušuko 
jis, pliaukštelėjęs rankomis. — Žinau, koks tai tvirtas argumen- 
tas vyro galvai. Kiek mačiau santuokų, kurias toks dalykas pa- 
greitindavo, sutvirtindavo, atkurdavo! Labiau nei tūkstančiai 
žodžių gali paveikti tokia graži, tikrai pati gražiausia perspek- 
tyva. Tačiau aš, — toliau kalbėjo jis, — turėčiau būti savimi ne- 
patenkintas. Gerai suprantu, kad šis atvejis nepaglostys mano 
savimeilės. Jūs neturite už ką man dėkoti. Dabar atrodau kaip 
tas gydytojas, geras mano draugas, kuriam visuomet pavykda- 
vo išgydyti vargšus, gydomus veltui, bet retai kada pasisekdavo 
padėti turtingam, norinčiam jam gerai sumokėti. Laimė, šis 
reikalas susitvarkys pats, mano pastangos, mano įkalbinėjimai 
būtų buvę bevaisiai. 

Šarlotė jį paprašė perduoti Eduardui naujieną, nugabenti 
jam jos laišką ir pažiūrėti, ką galima padaryti, ką atkurti. Jis net 
su tuo nenorėjo sutikti. 

— Viskas jau padaryta! — šaukė jis. — Parašykite laišką, o pa- 
siuntinys gali būti bet kas. Turiu kreipti savo žingsnius ten, 
kur esu reikalingesnis. Grįšiu tik palinkėti jums laimės, at- 


vyksiu į krikštynas. 

Šarlotė jau nebe pirmą kartą liko nepatenkinta Tarpininku. 
Staigus jo būdas kartais atnešdavo daug gera, bet per didelė 
skuba dažnai užtraukdavo nesėkmę. Niekas taip kaip jis nebu- 
vo priklausomas nuo akies mirksniu priimtų sprendimų. 

Šarlotės pasiuntinys atvyko pas Eduardą ir buvo sutiktas, 
galima sakyti, su išgąsčiu. Laiške galėjo būti ir teigiamas, ir nei- 
giamas atsakymas. Jis ilgai nedrįso atplėšti laiško, o pagaliau jį 
perskaitęs buvo tiesiog pritrenktas, suakmenėjęs, ypač dėl pa- 
skutinių eilučių: 

„Prisimink anas nakties valandas, kai aplankei savo žmoną 
tarytum slaptas mylimasis, aistringai apkabinai kaip mylimą- 
ją, kaip nuotaką. Pasistenkime šiame keistame, atsitiktiniame 
įvykyje įžvelgti dangaus lemtį, užmezgusią naują mūsų san- 
tykių ryšį tą akimirką, kai mūsų gyvenimo laimei grėsė žlu- 
gimas ir išnykimas.“ 

Sunku būtų apsakyti, kas nuo tos akimirkos dėjosi Eduar- 
do sieloje. Tokioje maišatyje galų gale prisimenami seni įpro- 
čiai, buvusios simpatijos, padedančios išdildyti laiką ir pripil- 
dyti gyvenimo erdvę. Tokiais atvejais aristokratui gali padėti 
medžioklė ar karo žygiai. Eduardas troško išorinio pavojaus, 
kuris atsvertų vidinį. Jis troško pražūties, nes gyvenimas darė- 
si nebepakeliamas; jį netgi guodė mintis, kad kai jo nebebus, 
jo mylimieji, jo draugai galės pasijusti laimingesni. Nebuvo 
kliūčių įvykdyti savo valią, nes apie tokį sprendimą jis niekam 
nieko nesakė. Kuo rūpestingiausiai sutvarkė savo testamentą; 
jam buvo be galo malonu užrašyti Otilijai dvarą. Pasirūpino 


Sarlote, dar negimusiu kūdikiu, kapitonu, tarnais. Neseniai vėl 

prasidėjęs karas leido greitai įgyvendinti ketinimą. Jaunystėje 
jam gerokai įkyrėjo nerimtos karinės pratybos, todėl metė tar- 
nybą, o dabar, pakilių jausmų vedamas, galėjo patraukti į žygį 
su tokiu karo vadu, apie kurį galima pasakyti — su juo mirtis 
gali užklupti labai greit, o dėl pergalės galima neabejoti. 
Otilija, sužinojusi Šarlotės paslaptį, priblokšta ne mažiau už 
Eduardą, o gal net ir labiau, užsisklendė savy. Ir ką ji galėjo 
pasakyti? Nebegalėjo nieko viltis, neturėjo teisės nieko trokšti. 
Tačiau pažvelgti į jos sielą mums leidžia dienoraštis, kurio iš- 


traukų ateityje pateiksime. 


ANTRA DALIS 


“IELŲ GIMINYSTĖ* 


PIRMAS SKYRIUS 


asdieniame gyvenime mums dažnai pasitaiko daly- 

kų, kuriuos romane palaikytume menine rašytojo iš- 

mone. Kai pagrindinis veikėjas pasišalina, pasislepia, 
pasiduoda neveiklumui, jo vietą užima kitas ar trečias, iki šiol 
beveik nepastebėtas, ima energingai veikti ir pasirodo vertas 
mūsų dėmesio, supratimo, netgi pagyrimo ir susižavėjimo. 
Taigi išvykus kapitonui ir Eduardui, kiekvieną dieną vis 
svarbesnis darėsi anas jaunas architektas, nuo kurio vieno 
priklausė daugelio darbų tvarka ir vyksmas; jis pasirodė esąs 
kruopštus, protingas ir veiklus, be to, visokeriopai padėdavo 
moterims, mokėdavo jas pralinksminti tylos ar nuobodulio 
valandą. Vien jo išorė kėlė pasitikėjimą ir simpatiją. Jaunuolis 
tikra šio žodžio prasme, dailaus kūno sudėjimo, lieknas, aukš- 
to ūgio, kuklus, bet ne per daug drovus, draugiškas, bet neį- 
kyrus. Jis su džiaugsmu imdavosi kiekvieno darbo, kiekvieno 


reikalo, puikiai mokėjo skaičiuoti, todėl netrukus visi ūkio 

reikalai jam nebebuvo paslaptis, visose srityse didėjo teigiama 
jo įtaka. Paprastai jam pavesdavo sutikti svečius, nelauktų lan- 
kytojų jis įstengdavo neįleisti arba moteris paruošdavo taip, 
kad joms iš to nekildavo jokių nemalonumų. 

Vieną dieną nemažai rūpesčio sukėlė jaunas teisininkas, at- 
siųstas kaimynystėje gyvenančio dvarininko ir pradėjęs kalbą 
apie dalykus, kurie, nors ir nelabai svarbūs, vis dėlto gerokai 
sujaudino Šarlotę. Turime paminėti šį įvykį, nes jis paskatino 
kai kuriuos dalykus, kurie gal dar ilgai būtų nepajudėję iš vietos. 

Prisiminkime, kad Šarlotė buvo daug ką pakeitusi kapinė- 
se. Senieji paminklai buvo perkelti ir sustatyti prie bažnyčios 
pamato. Likęs plotas išlygintas. Išskyrus platų kelią, einantį 
link bažnyčios ir pro ją į kitapus stovinčius vartus, visa kita 
užsėta įvairių rūšių dobilais, kurie gražiausiai žaliavo ir žydėjo. 
Laikantis tam tikros tvarkos, kitame šone buvo įrengti gražiai 
prižiūrimi naujieji kapai, o likęs plotas kaskart išlyginamas ir 
užsėjamas. Niekas negalėjo nuneigti, kad tokia tvarka einan- 
tiems sekmadienį ar per kitas šventes į bažnyčią leido grožėtis 
maloniu ir solidžiu vaizdu. Net pagyvenęs ir prie senų tradicijų 
prisirišęs dvasininkas, iš pradžių nelabai patenkintas tokiomis 
naujovėmis, dabar džiaugėsi, kai sėdėdamas prie savo namų 
durų po senomis liepomis, tarytum Filemonas su savąja Bauki- 
de", vietoj antkapių galėdavo grožėtis maloniu, margu dobilų 
kilimu, davusiu naudos ir jo namams, nes Šarlotė parapijai pa- 
vedė šia žeme naudotis. 

Vis dėlto kai kurie parapijiečiai buvo nepatenkinti, kad liko 


nepažymėta vieta, kur ilsisi jų protėviai, ir tarytum ištrintas jų 

atminimas: gerai išsaugoti paminklai liudija, 4as yra palaidotas, 
bet nerodo, Au7 palaidotas. Daugelis tvirtino, kad tas Aur esąs 
svarbiausias dalykas. 

Tokios nuomonės laikėsi ir kaimynų šeima, prieš daugelį 
metų išsinuomojusi plotelį toje bendroje amžinojo poilsio vie- 
toje sau ir savo giminei ir už tai bažnyčiai paaukojusi nemažą 
auką. Jaunąjį teisininką minėta šeima atsiuntė atsiimti aukos 
ir pranešti, kad nuoma toliau nebebus mokama, nes vienaša- 
liškai pažeistos sąlygos, kurių iki šiol laikytasi, o į aiškinimus 
ir protestus neatsižvelgta. Šarlotė, visų pakeitimų sumanytoja, 
norėjo pati pasikalbėti su jaunuoju teisininku, kuris tiesiai, bet 
ne per daug įžūliai išdėstė kilmingojo kliento argumentus ir 
uždavė draugijai nemažą galvosūkį. 

— Matote, — po trumpos įžangos pareiškė teisininkas, aiškin- 
damas primygtinį savo reikalavimą, — matote, ir kilmingiau- 
siam, ir menkiausiam žmogui svarbu pažymėti vietą, kur ilsisi 
jo artimieji. Net neturtingiausiam kaimiečiui, laidojančiam 
savo vaiką, teikia paguodos, kai jis ant kapelio pastato varganą 
medinį kryžių, papuošia jį vainiku, kad atminimas išliktų bent 
tol, kol atlėgsta skausmas; nors laikas tokį paminklėlį sunaiki- 
na, jis leidžia pamiršti ir liūdesį. Turtingieji geležinius kryžius 
stato, įtvirtina ir kaip įmanydami saugo, taigi visa išlieka dau- 
gelį metų. Bet kadangi ir tie gali pagaliau nugriūti ir sunykti, 
pasiturintieji mano, kad tinkamiausias paminklas yra pastaty- 
tas akmuo, galįs pergyventi daugelį kartų, o palikuonys gali jį 
nuvalyti ir atnaujinti. Bet mus traukia ne tas akmuo, o tai, kas 
guli po juo, tai, kas atiduota žemei. Čia reikėtų kalbėti ne tiek 

apie atminimą, kiek apie patį asmenį, ne apie praeities prisimi- 
nimus, o apie dabartį. Daug nuoširdžiau mylimą mirusįjį gali 
apkabinti, kai apkabini jo kapą, o ne paminklą, nes paminklas 
kaip toks ne tiek daug reiškia; apie jį kaip apie ribą žymintį 
akmenį gali susiburti vyras ir žmona, giminės ir draugai net po 
jų mirties, o gyvieji turi turėti teisę prie mylimų artimųjų kapo 
neprileisti svetimų ar nedraugiškai nusiteikusių žmonių. 

Todėl manau, kad mano klientas turi visišką teisę atsiimti 
auką; be to, jis elgiasi labai kukliai, nes kiti šeimos nariai jau- 
čiasi taip įžeisti, kad jiems atlyginti būtų tikrai neįmanoma. Jie 
nebegali patirti skaudaus, bet kartu ir gražaus jausmo, paaukoti 
mirusiems mylimiesiems aukos, guodžiančios viltį, kad kada 
nors atguls šalia jų. 

— Reikalas nėra toks reikšmingas, — atsakė Šarlotė, — kad dėl 
jo vertėtų pradėti teisinius ginčus. To, ką padariau, nė kiek ne- 
sigailiu ir mielai atlyginsiu bažnyčiai, ką ji praras. Vis dėlto tu- 
riu nuoširdžiai prisipažinti, kad jūsų argumentai manęs nejįtiki- 
no. Teisingas galutinės visuotinės lygybės jausmas, bent jau po 
mirties, mane ramina labiau nei tas aklas, užsispyrėliškas ban- 
dymas išsaugoti savo asmenybę, prieraišumą ir gyvenimiškus 
santykius. O ką jūs apie tai manote? — kreipėsi ji į architektą. 

— Tokiu klausimu, - atsakė tas, — nenorėčiau nei ginčytis, nei 
ieškoti galutinio atsakymo. Leiskite man kukliai pareikšti, kas 
artimiausia mano menui, mano mąstymui. Kadangi nesame 
tokie laimingi, kad galėtume glausti urną su mylimųjų palai- 
kais prie širdies, kadangi nesame tokie turtingi ir tokio šviesaus 


būdo, kad galėtume nepažeisdami saugoti juos didžiuliuose, 

prabangiai išpuoštuose sarkotaguose, net bažnyčiose jau nebe- 
randame vietos pasilaidoti patys ir palaidoti savo artimųjų, o 
esame ištremti po atviru dangumi, tai visai pagrįstai galime pri- 
tarti tokiam laidojimo būdui, kokį pradėjo maloningoji ponia. 
Kai vienos bendruomenės žmonės eilėmis guli šalia, vadinasi, 
jie ilsisi su saviškiais ir tarp saviškių; kai mus kada nors priglaus 
žemė, manau, niekas nebūtų tvarkingiau ir natūraliau kaip iš- 
lyginti atsitiktinai išdygusius ar pamažu dumbančius nelygu- 
mus ir kiekvienam palengvinti ant jų gulinčią žemę, kad visus 
slėgtų vienodai. 

— Ir visa tai turi išnykti be jokio atminimo ženklo, be nieko, 
kas galėtų pažadinti prisiminimą? — pasiteiravo Otilija. 

— Jokiu būdu ne! - kalbėjo architektas. — Reikėtų atsisakyti 
ne prisiminimo, o vietos. Architektui ar skulptoriui labai svar- 
bu, kad žmonės iš jų, iš jų meno, iš jų rankų darbų tikisi savo 
būties įamžinimo, todėl norėčiau matyti gerai sumanytus, gerai 
pagamintus paminklus, ne pavienius, išbarstytus, o sustatytus 
vienoje vietoje, kur jie galėtų ilgai išlikti. Kadangi ir dvasinin- 
kai, ir aukštuomenė atsisako privilegijos, kad amžinojo poilsio 
vieta taptų bažnyčia, tai atminimo ženklus, atminimo įrašus 
galima laikyti bažnyčiose arba gražiuose pastatuose šalia laido- 
jimo vietų. Galima sugalvoti tūkstančius formų, tūkstančius 
galimybių jiems papuošti. 

— Jei menininkai turi tiek daug išmonės, — paklausė Šarlotė, 
— tai pasakykite, kaip galima išsivaduoti iš tokių įprastų for- 
mų kaip mažas obeliskas, nulūžusi kolona ar urna su pelenais? 
Vietoj tūkstančių galimybių, apie kurias jūs kalbate, visuomet 


matome tik tūkstančius pasikartojimų. 

— Taip yra tik pas mus, bet ne visur, — atsakė jai architek- 
tas. — Apskritai sumanymas ir tinkamas jo pritaikymas yra 
ypatingi dalykai. Šiuo atveju daugiausia sunkumų kelia noras 
rimtam dalykui suteikti džiaugsmo atspalvį ar vaizduojant tai, 
kas liūdna, nepasiduoti per dideliam liūdesiui. O dėl įvairiau- 
sių paminklų eskizų, turiu jų surinkęs tikrai daug ir, progai 
pasitaikius, jums parodysiu. Bet gražiausias paminklas žmogui 
yra jo paties atvaizdas. Jis labiau negu kas nors kita leidžia pa- 
justi, kas žmogus buvo, tai tarytum geriausias tekstas melodi- 
jos gaidoms; tik, žinoma, atvaizdas turėtų atspindėti geriausius 
to Žmogaus gyvenimo metus, nors matome, kad paprastai tie 
metai pražiopsomi. Niekas nesirūpina išsaugoti gyvybiškiausių 
formų, o jei ir pasirūpina, tai nepakankamai. Skubiai išlieja- 
ma jau mirusio žmogaus kaukė, pritvirtinama prie marmuro 
plokštės ir pavadinama biustu. Kaip retai menininkui pavyksta 
suteikti jai gyvybės! 

— Galbūt nežinodami ir nenorėdami, — tarė Šarlotė, — jūs 
pasukote pokalbį man palankia linkme. Juk žmogaus atvaizdas 
nepriklausomas; jis stovi ar kabo vienas, ir niekas neims reika- 
lauti, kad atvaizdas žymėtų žmogaus kapą. Vis dėlto norėčiau 
prisipažinti, jog kartais mane apima keistas jausmas. Net ir at- 
vaizdai šiek tiek mane gąsdina; jie atrodo lyg tylus priekaištas 
mums, jie primena kažką tolima, kažką išėjusį, primena, kaip 
sunku tinkamai gerbti dabartį. Kai prisimename, kiek žmonių 
esame matę, pažinę, ir kai suvokiame, kaip mažai reiškėme mes 


jiems, o jie mums, kokie gi jausmai mus apima? Sutinkame 

sąmojingą žmogų, bet su juo nepasikalbame, mokyrą, bet nie- 
ko iš jo neišmokstame, daug pasaulio mačiusį, bet nieko iš jo 
nesužinome, vertą meilės, bet tos meilės jam neparodome. 

Ir taip atsitinka, deja, ne vien tiems, kuriuos sutinkame ne- 
tyčia. Šeimos ir draugijos taip elgiasi su geriausiais savo nariais, 
miestai su savo garbingiausiais piliečiais, tautos su puikiausiais 
vadais, valstybės su doriausiais žmonėmis. 

Kartą kažkas paklausė, kodėl apie mirusiuosius visada be 
baimės sakoma tik tai, kas gera, o apie gyvuosius kalbama daug 
atsargiau. Atsakyta, kad iš mirusiųjų nebijome sulaukti nieko 
bloga, o gyvieji dar gali mums kada nors stoti skersai kelio. 
Toks nenuoširdus rūpinimasis kitų atminimu; dažniausiai tai 
tik egoistiškas pokštas, o turėtų būti svarbus ir šventas dalykas 
nuolat palaikyti tikrus ir veiklius ryšius su gyvaisiais. 


“IELŲ GIMINYSTĖ* 


ANTRAS SKYRIUS 


4 
ito įvykio ir su juo susijusių pokalbių paskatinti kitą 


dieną jie nuėjo į kapines. Architektas pasiūlė ne vieną 

gražią naujovę, kaip tą vietą pagražinti ir pagyvinti. Bet 
jis nusprendė pasirūpinti ir bažnyčia, pastatu, iš karto patrau- 
kusiu jo dėmesį. 

Bažnyčia, jau kelių šimtmečių senumo, buvo vokiško sti- 
liaus, gražių proporcijų, skoningai papuošta. Nesunku buvo 
sužinoti, kad kaimyninio vienuolyno architektas supratingai ir 
su meile atskleidė savo talentą statydamas šį nedidelį pastatą, 
bažnyčia stebėtojui atrodė šventiška ir maloni, nors vėlesnė vi- 
daus architektūra, pritaikyta protestantiškoms apeigoms, nebe- 
buvo tokia rami ir didinga kaip kadaise. 

Architektas iš Šarlotės nesunkiai išprašė nedidelę pinigų 
sumą, norėdamas atkurti bažnytėlės išorę ir vidų taip, kaip se- 
novėje buvo sumanyta, ir suderinti su priešais plytinčiu kapinių 
lauku. Pats buvo nagingas meistras, be to, nusamdė darbinin- 
kų, stačiusių pilaitę, ilgesniam laikui, kad pabaigtų ir šį Dievo 
garbei skirtą darbą. 

Tuo metu jis tyrinėjo pastatą, viską, kas buvo aplink, visus 
priestatus, ir čia jį labai pradžiugino ir nustebino iki šiol beveik 
nepastebėta šoninė koplyčia, dar nuostabesnių ir grakštesnių 
proporcijų, su dar malonesnėmis ir rūpestingiau sukurtomis 
puošmenomis. Joje tebebuvo daug drožinių ir tapybos likučių, 
susijusių su anomis senesnėmis apeigomis, kai metų šventės 
būdavo švenčiamos panaudojant įvairias skulptūras ir reikme- 
nis, kiekvieną pagal savo paskirtį. 

Architektas su džiaugsmu įtraukė koplyčią į savo planus, 
nusprendęs tą nedidelę patalpą ypač rūpestingai atkurti kaip 
praeities laikų meno paminklą. Jau įsivaizdavo, kaip atrodys 
tuščios plokštumos, papuoštos pagal jo skonį, ir džiaugėsi, kad 
turės kur pritaikyti savo gebėjimą tapyti; tačiau namuose tai 
kol kas laikė paslaptyje. 

Moterims, kaip buvo žadėjęs, pirmiausia rodė įvairius senų 
antkapių, indų ir kitų su laidotuvėmis susijusių dalykų pieši- 
nius ir eskizus, o kai pokalbyje buvo užsiminta apie paprastus 
šiaurės tautų pilkapius, jis joms parodė įvairių ginklų ir įran- 
kių kolekciją, daiktų, rastų tuose pilkapiuose. Jis viską labai 
tvarkingai saugojo lengvose dėžėse ir stalčiuose ant audiniu ap- 
trauktų lentų, kad tie seni, pagarbą keliantys daiktai įgaudavo 
savotiško puošnumo ir į juos galėdavai žiūrėti su malonumu, 
kaip į madingo juvelyro dėžutes. Kartą pradėjęs rodyti ir aiš- 
kinti, jis kas vakarą atsinešdavo savo lobių dalį, kad išblaškytų 
vienatvę ir nuobodulį. Jo rinkinį sudarė daugiausia vokiškos 
kilmės daiktai: monetos su vienu išgraviruotu šonu, storosios 


monetos, antspaudai ir kiti panašūs dalykai. Visi anie dalykai 

kreipė mintis ir vaizduotę į senovės laikus, ir kai jis kiek vėliau 
ėmė iliustruoti pokalbius spaudos atsiradimo laikų ekspona- 
tais, medžio ir seniausiais vario raižiniais, o bažnytėlė taip pat 
kasdien pamažu tarytum grįžo į praeitį savo spalvomis ir kito- 
mis puošmenomis, kad kartais magėdavo savęs paklausti, ar iš 
tikrųjų gyveni naujaisiais laikais, ar ne sapnas tai, kad aplink regi 
visai kitas manieras, papročius, gyvenimo būdą ir įsitikinimus. 

Po tokios įžangos didžiulį poveikį turėjo jo atsineštas aplan- 
kas. Jame buvo tik figūrų kontūrai, bet kadangi jie buvo apve- 
džioti uždėjus ant originalių paveikslų, tobulai išsaugojo seno- 
vinį savo pobūdį, ir kokį puikų įspūdį padarė žiūrovams! Iš visų 
hgūrų žvelgė gryniausia būtis, visus personažus buvo galima 
pavadinti jei ir ne kilniais, tai tikrai gerais. Visi veidai, visi ju- 
desiai skleidė šviesų susikaupimą, nuolankų pripažinimą, kad 
virš mūsų egzistuoja kažkas gerbtina, tylų meilės atsidavimą, 
laukimą. Senis nuplikusia galva, garbanotas berniukas, žvalus 
jaunuolis, rimtas suaugęs vyras, ekstazės pagautas šventasis, ore 
plevenantis angelas — visi atrodė apimti palaimos, nekaltumo 
pilnatvės, švento laukimo. Paprasčiausi kasdieniai dalykai tu- 
rėjo dangiško gyvenimo atspalvį, Dievo tarnystės veiksmai ne- 
prieštaravo nė vieno jų prigimčiai. 

Dauguma į tokias sritis žiūri kaip į dingusį aukso amžių, 
kaip į prarastąjį rojų. Gal tik Otilija tarp tų figūrų jautėsi kaip 
tarp sau lygių. 

Kas galėjo nepritarti, kai architektas pasiūlė, remdamasis ši- 
tais eskizais, ištapyti tuščias smailių koplyčios skliautų erdves ir 
įamžinti savo atminimą vietoje, kur jam buvo taip gera? Tai jis 

pareiškė su nemažu liūdesiu, nes gerai matė, kaip čia klostosi 
reikalai, ir suprato, kad negalės visą laiką gyventi tokioje pui- 
kioje draugijoje ir, ko gero, greitai turės ją palikti. 

Beje, pastarosiomis dienomis nebuvo daug įvykių, bet daug 
progų rimtiems pokalbiams. Todėl norime kai ką pateikti iš 
Otilijos užrašų ir manome, kad geriausia pereiti prie tų užrašų 
gali padėti palyginimas, kuris piršte peršasi sklaidant mielus 
jos sąsiuvinius. 

Žinoma, kad anglų laivyne galioja viena taisyklė. Visos ka- 
rališkojo laivyno laivavirvės, nuo storiausios iki ploniausios, 
suvytos taip, kad į kiekvieną įpintas raudonas siūlas, kurio 
neįmanoma ištraukti neišvejant visos virvės; ir pats mažiausias 
virvės galelis rodo, kad jis priklauso Anglijos karūnai. 

Taip ir per Otilijos dienoraščius tįsta simpatijos ir prierai- 
šumo siūlas, kuris viską suriša į viena ir pažymi visumą. To- 
dėl šie užrašai, pastebėjimai, cituojami reikšmingi posakiai ir 
visa kita ypač būdingi tajai, kuri juos rašo, ir turi jai didelę 
reikšmę. Kiekviena mūsų parinkta ir perteikta ištrauka tai 
aiškiausiai liudija. 


Iš Otilijos dienoraščio 


Kaip gera įsivaizduoti, kad kada nors ilsėsime šalia tų, kuriuos my- 
lime; tai maloniausia mintis, kai žmogus mintimis peržengia SAVO 
gyvenimo vibą: „Iškeliauti pas savuosius, — koks nuoširdus posakis. 

Yra paminklų ir ženklų, kurie priartina prie mūsų nutotusius 
ar mirusius. Nė vienas iš jų neprilygsta atvaizdui. Pasikalbėti su 

ažvaizdu yra žavu, net jei jis netabai panašus, kaip kartais ŽAVU 
giačytis su draugu. Malonu pajusti, kad esi ne vienas, 0 dviese, kad 

Kartais ix su šalia esančiuoju galima kalbėtis kaip su portretu. 
Nereikia, kad jis kalbėtų, žiūrėtų, jaučiame mus siejantį ryšį, tas 
Tyšys galį net stiprėti, nors jis nieko nedaro, NOVS Jis net nejaučia, 
kad jo santykis sa mumis prilygsta portreto su žiūrovu santykiui. 

Mūsų niekada netenkina portretai asmenų; kuriuos pažįstame. 
Todėt visados gailėjau dailininkų, tapančių portretus. Juk iš žmonių 
vetai kada reikalaujama neįmanomų dalykų, 0 Iš jų norima kaip 
tk to. Jie turi pavaizduoti kiekvieno santykį su piešiamu asmeniu, 
JO simpatiją ar antipažiją; jie turi parodyti ne tik tai, kaip dailinin- 
Kas suvokia žmogų; 0 ir kaip jį suvokia kiekvienas kitas. Nėra nieko 
keista, kad tokie dailininkai tampa užsispyrę, abejingi, savavaliau- 
ja. Išto gali atsirasti kas tik novi, būtent dėl to netenkame daugelio 
mums mietų Vr brangių žmonių portretų 

Tikra tiesa, kad avchitekto surinkti ginklai 4 seni įrankiai, su- 
dėti šalia mirusiojo ir užversti žeme bei uolų nuolaužomas, Uudija, 
kad žmogus be veikalo rūpinasi išsaugoti suo asmenybę p0 mirties. 
Ir kaip mes patys sau prieštaraujame! Architektas sakosi pats ka- 
sinėdavęs tokius protėvių pilkapius, 0 vis dėlto ir toliau rūpinasi 
paminklų statyba. 

Bet kam į viską žiūrėti taip griežtai? Argi visa, ką darome, skirta 
amžinybei? Argi rytą rengiamės Me tam, kad vakave vėl nusrengiu- 
me? Argi iškeliaudami nesitikime grįžti? Ir kodėl neturėtume trokė- 

Kai matai daugybės bažnyčios lankytojų kojų nuzulintus antka- 
pių akmenis arba net virš antkapių sugrimvusias bažnyčias, gyve- 
nimas po mirties vis dėlto galė pasirodyti kaip antras gyvenimas, į 
kuvį įžengi pro portretą ar užrašą Yr kuriame lieki ilgiau nei tikra: 
me, gyvame gyvenime. Bet i tas paveikslas, ta antroji būtis anksčiau 
av vėliau Išayksta. Laikas pareiškia savo teisės Ne tik gyviesiems, 


MIELŲ GIMINYSTĖ* 


TREČIAS SKYRIUS 


oks malonus jausmas daryti tai, ką sugebi padaryti tik 
iš dalies; niekas neturėtų priekaištauti diletantui, jei 


jis užsiima menu, kurio niekada gerai neišmoks; ne- 
reikėtų peikti ir menininko, jei jam kyla noras peržengti savo 
meno ribas ir pavaikštinėti po besiribojančias su jo menu erdves. 

Su tokiu palankumu pažvelkime ir į architekto pastangas iš- 
tapyti koplyčią. Dažai buvo paruošti, viskas išmatuota, eskizai 
nupiešti; jis netroško išrasti ką nors nauja, laikėsi savo brėžinių, 
jam rūpėjo tik sumaniai išdėstyti sėdinčias ir ore plaukiojančias 
figūras ir jomis skoningai išpuošti patalpą. 

Buvo suręsti pastoliai, darbai pajudėjo, ir kai jau buvo pa- 
daryta šis tas, kas galėjo patraukti akį, jis sutiko, kad Šarlotė 
ir Otilija jį aplankytų. Išraiškingi angelų veidai, spalvingi dra- 
bužiai mėlyno dangaus fone džiugino akį, o ramus, pamaldus 
paveikslų pobūdis kvietė sielą susitelkti, darė švelnumo ir sub- 


tilumo įspūdį. 

Moterys užkopė ant pastolių, ir Otilija net nepajuto, kaip 
lengvai ir paprastai viskas įvyko, kaip joje pabudo tai, ko buvo 
išmokusi anksčiau; paėmė dažus, teptuką ir, gavusi reikalingus 
nurodymus, ėmė vikriai ir rūpestingai tapyti daugybe klosčių 
išsiskleidusį drabužį. 

Šarlotė visada džiaugdavosi, kai Otilija būdavo užsiėmusi 
tuo, kas jai patinka, paliko juodu vienus ir išėjo paskendusi 
savo mintyse, rūpesčiuose ir pastebėjimuose, apie kuriuos su 
niekuo negalėjo pasikalbėti, tik pati viena apsvarstyti. 

Paprasti žmonės, ištikti banalios, kasdieniškos nesėkmės, 
verčiančios nuogąstauti ir jaudintis, kelia mums užuojautos 
šypseną, tuo tarpu siela, kurioje pasėta dramatiško likimo 
sėkla, kuri laukia, kas iš šitos sėklos išsirutulios, ir negali pa- 
greitinti nei būsimo gero, nei blogo, nei laimės, nei nelaimės, 
kelia pagarbą. 

Eduardas per pasiuntinį, kurį Šarlotė buvo atsiuntusi į jo 
vienatvės prieglobstį, atsakė jai draugiškai ir supratingai, bet 
greičiau santūriai ir rimtai negu švelniai ir su meile. Netrukus 
Eduardas visai dingo, ir žmona nieko negalėjo apie jį sužinoti, 
kol kartą netyčia pamatė jo vardą, paminėtą laikraštyje tarp tų, 
kurie pasižymėjo reikšmingame karo epizode ir buvo apdova- 
noti. Dabar ji žinojo, kokiu keliu jis pasuko, žinojo, kad jam 
šį kartą pavyko prasilenkti su dideliais pavojais, kartu suprato, 
jog jis ieškos dar didesnių; iš visko galėjo aiškiai suvokti, kad 
niekas nesulaikys jo nuo didžiausių kraštutinybių. Tie rūpes- 
čiai nedavė jai ramybės, kad ir kaip svarstė, kaip suko galvą, 


niekas negalėjo jos nuraminti. 

Otilija, viso to nežinodama, pajuto didelį polinkį į tapybos 
darbus ir lengvai gavo Šarlotės leidimą kasdien prie jų sugrįžti. 
Darbai vyko sparčiai, netrukus žydras dangus prisipildė garbin- 
gų gyventojų. Ir Otilija, ir architektas įgijo daugiau įgūdžių, 
paskutinius paveikslus tapė laisviau, ir jie vis gerėjo. Veidai, 
kuriuos architektas tapė pats, pamažu įgavo vieną nepaprastą 
savybę: darėsi vis panašesni į Otilijos veidą. Matyt, gražiosios 
mergaitės artumas jaunuoliui, dar neturinčiam natūralios me- 
ninės fizionomikos koncepcijos, padarė tokį stiprų įspūdį, kad 
kelyje nuo akies iki rankos jam niekas nepradingdavo, ir viena, 
ir kita netrukus ėmė dirbti tuo pačiu ritmu. Šiaip ar taip, vienas 
iš paskutinių veidelių pavyko tobulai, atrodė, kad pati Otilija iš 
dangiškųjų aukštybių žvelgia į žemę. 

Baigė tapyti skliautus, o sienas ketino palikti tokias, ko- 
kios buvo, tik nudažyti šviesiai ruda spalva, kad tamsesnis fo- 
nas išryškintų grakščias kolonas ir puošnias meniškas skulp- 
tūras. Dirbant tokius darbus išplaukia netikėtų sumanymų; 
juodu nusprendė nutapyti gėlių ir vaisių vainikus, tarytum 
jungiančius dangų su žeme. Toks darbas visiškai atitiko Oti- 
lijos polinkius. Soduose galėjo rasti gražiausių pavyzdžių, nors 
vainikai buvo labai gausūs ir puošnūs, juos tapyti baigė anks- 
čiau nei tikėjosi. 

Bet viskas dar buvo nesutvarkyta. Visur tebestovėjo išstum- 
dyti pastoliai, mėtėsi lentos, nelygios grindys smarkiai aptaš- 
kytos dažais. Architektas paprašė, kad moterys duotų jam aš- 
tuonias dienas ir nekeltų kojos į koplyčią. Pagaliau vieną gražų 
vakarą jis abidvi pakvietė ten nueiti, tačiau pats nepanoro jų 
lydėti ir kukliai pasitraukė į šalį. 

— Kad ir kokią staigmeną jis mums būtų parengęs, — pasakė 
Šarlotė, kai architektas nuėjo šalin, — šitą akimirką nenorėčiau 
ten eiti. Apžiūrėk viską viena, o paskui man papasakosi. Žinau, 
kad jis sukūrė kažką labai gražaus. Iš pradžių pasiklausysiu tavo 
pasakojimo, o paskui pasigrožėsiu pačiu kūriniu. 

Otilija, gerai žinodama, kad Šarlotė saugojasi kai kurių daly- 
kų, vengia jaudintis ir ypač nemėgsta, kai ją kas stengiasi nuste- 
binti, tuoj pat išėjo viena, nejučiomis dairydamasi architekto, 
bet jo niekur nepastebėjo, matyt, buvo gerai pasislėpęs. Įėjo į 
atvirą bažnyčią. Ji buvo jau seniau sutvarkyta, išvalyta ir pa- 
šventinta. Mergaitė priėjo prie sunkių, metalu kaustytų koply- 
čios durų, kurios atsidarė visai lengvai, ir ją šioje gerai žinomoje 
patalpoje nustebino netikėtas vaizdas. 

Pro vienintelį aukštą langą krito santūri vitražo šviesa. Tai vis- 
kam teikė netikėtą atspalvį ir kūrė savotišką nuotaiką. Skliautų 
ir sienų grožį dar labiau ryškino puošnios grindys, ornamen- 
tiškai sudėliotos iš ypatingos formos plytų, sujungtų gipsu. Ir 
grindis, ir lango vitražą architektas buvo parengęs slaptai ir da- 
bar galėjo visa tai per trumpą laiką sudėlioti. Pasirūpinta, kad 
būtų kur pailsėti. Tarp įvairių bažnyčios senienų rasta keletas 
gražiai išpjaustinėtų presbiterijos suolų, dabar tvarkingai susta- 
tytų pasienyje. 

Otilija džiaugėsi pažįstamomis detalėmis, susiliejusiomis į 
naują, nematytą visumą. Ji stoviniavo, vaikštinėjo, apžiūrinėjo, 
galų gale atsisėdo į vieną suolą ir, žiūrėdama aukštyn, dairyda- 


masi aplinkui, pajuto, lyg ji yra čia ir kartu kažkur kitur, lyg 

jaučia savo buvimą ir kartu jo nejaučia, lyg viskas ištirpo prieš 
jos akis, kartu ištirpo ir ji. Tik kai saulė, ryškiai švietusi pro 
langą, pasitraukė, tarytum nubudo ir nuskubėjo į rūmus. 

Ji gerai suvokė, su kokiu nepaprastu metu sutapo šita 
staigmena. Buvo Eduardo gimtadienio išvakarės. Šią dieną 
švęsti tikėjosi visai kitaip, bet argi neturėjo šventei viskas būti 
išpuošta? Gausybė rudens žiedų žydėjo, ir niekas jų neskynė. 
Saulėgrąžos vis dar kreipė savo galvas į dangų, astrai tyliai ir ku- 
kliai žvelgė nuleidę žiedus, o jei kokios gėlės ir buvo pinamos 
į vainikus, tai tik kaip pavyzdžiai išpuošti vietai, kuri, jei ji ne- 
liks vien menininko užgaida, jei ir bus kam panaudota, tai tik 
bendram kapui. 

Ji prisiminė, su kokiu triukšmingu įkarščiu Eduardas rengėsi 
švęsti jos gimimo dieną; prisiminė įrengtą naująją pilaitę, po 
kurios stogu tikėtasi daug džiaugsmo. Prieš jos akis vėl suūžė 
fejerverkas, juo vienišesnė ji jautėsi, juo gyvesnė tapo jos vaiz- 
duotė, bet dėl to ji buvo dar vienišesnė. Nebegalėjo atsiremti į 


jo ranką ir neturėjo vilties, kad jis kada nors taps jai atrama. 
Iš Otilijos dienoraščio 


Turia pasižymėti vieną jaunojo dailininko pasakymą: „Nei ama- 
tiaunkas, nei menininkas niekaip negali pasisavinti to, kas jiems 
kuriame buvo perėti.“ 

Architekto likimas yra pats keisčiausias. Jis dažnai įdeda visą 
savo sielą, visą savo meilę kurdamas kambarius, nors gerai žino, 

kad juose jam neteks gyventi. Kuria dpi karališkas sales, 
tačiau negali pasidžiaugti jų teikiama didybe. šventovėse jis nubrė- 
žia Vibą tarp savęs V švenčiausiojo, negalį užkopti laiptais, kuriuos 
paklojo sielą gaivinančioms iškilmėms, kaip ir auksakalys gali tk 
pats sukomponavo. Architektas turtuotiui kartu su rūmų raktais 
įteikia visą namų jaukumą ir patogumus, 0 pats tuo niekada ne- 
gali pasinaudoti. Ar taip pamažu menas negali nutolti nuo me- 
nėninko, jei jo kūrinys kaip kraičiu aprūpinta duktė nieko nenori 
žinoti aple tėvą? Kaip puikiai menas galėjo klestėti, kai būdavo ski- 
viamas tik viešumai, tik tam, kas priklauso visiems, taigi kartu ir 
pačiam menininkui! 

Vienas senovės tautų vaizdinys yra svarbus ir netgi galė pasirody- 
ti baisus. Jos įsivaizduodavo, kad jų protėviai sėdi sostuvse didžiulėse 
olose ir be balso tarp savęs kalbasi. Kai atvykdavo naujas gyventojas, 
die, Jei tas būdavo vertas, atstodavo ir jį veikindami nusilenkda.- 
vo. Vakar, kai sėdėjau koplyčioje ir priešais bjaustinėtą suolą mačiau 
stovinčių daugiau tuščių suolų, toji mintis man atrodė gana maloni 
y žavi. „Kodėl negali Ukti čia sėdėti? - klausiau save. — Tyliai, u- 
sikaupusi sėdėti, ilgai ilgai, kol pagaliau ateis draugai, kuriems at- 
stodama ir maloniai nusilenkdama parodytum jų vietą?“ Spalvo- 
ti lango stiklai dieną paverčia mąslia prieblanda, 0 kas nors turėtų 
padovanoti amžinąją lempetę, kad ir naktis nebūtų visiškai tamsi. 

Gali galvoti, ką nori, visuomet įsivaizduoji, kad ką nors matysi. 
Man. 10005, žmogus sapnuoja, kad nenustotų matyti. Bet gal gali 
atsitikti taip, kad kartą vidinė šviesa mus apleis ir mams jan nebe- 
reikės jokio kito žmogaus. 

Metai eina į pabaigą. Vėjas švilpia per važienas ir neturi už 
ko užkliūti; tik raudonos uogos ant Vau medžių, regis, novi 
mintis, kad nupjautose varpose dypi tai, kas mas maitina ir teikia 
mums gyvybę. 


“IELŲ GIMINYSTĖ* 


KETVIRTAS SKYRIUS 


aip keistai po šitų įvykių, privertusių galvoti apie 

laikinumą ir išnykimą, Otiliją paveikė žinia, ku- 

rios buvo neįmanoma ilgiau nuslėpti, - Eduardas 
pasirinko permainingą karo lemtį. Deja, ji negalėjo išvengti 
visų tų minčių, kurios tokiais atvejais negailestingai apninka. 
Laimė, žmogus gali suvokti tik dalį negando; visa kita jį gali 
pražudyti arba padaryti abejingą. Esti aplinkybių, kai baimė 
ir viltis suvienija, atsveria viena kitą ir tampa paslaptingu ne- 
jautrumu. Kaip kitaip galėtume žinoti, kad mūsų mylimieji 
kaži kur toli kas valandą patiria pavojų, ir vis dėlto toliau gy- 
venti kasdienį, įprastą gyvenimą. 

Atrodė, kad kokia geroji dvasia rūpinasi Otilija, įtraukda- 
ma į tylą, kurion ji, vieniša ir nieko neveikianti, buvo pradė- 
jusi grimzti, į triukšmingą būrį, kuris ne tik uždavė jai daug 
išorinio darbo ir vertė primiršti vargus, bet ir leido pajusti 


savo jėgą. 

Šarlotės duktė Lucianė, ką tik išėjusi iš pensiono į didįjį pa- 
saulį, apsilankiusi tetos namuose ir subūrusi ten didelę draugi- 
ją, ne tik stengėsi patikti, bet ir iš tikrųjų kai kam krito į akį. 
Jaunas, labai turtingas vyras pajuto jai stiprų jausmą ir norą ją 
turėti. Solidus turtas leido gauti visus geriausius dalykus, regis, 
netrūko nieko daugiau, tik tobulos žmonos, kurios, kaip ir visų 
kitų turimų lobių, jam pavydėtų visas pasaulis. 

Ši šeimyninė aplinkybė kėlė Šarlotei daug rūpesčių, jai ji 
skyrė daug minčių, rašė daug laiškų greta tų, kuriuose troško 
daugiau sužinoti apie Eduardą; todėl Otilija vis dažniau likda- 
vo viena. Ji žinojo apie Lucianės atvykimą, namuose tam buvo 
ruošiamasi, bet nesitikėta, kad svečiai atvyks šitaip greitai. Dar 
norėta rašyti, tartis, viską aiškiau suplanuoti, kai audra staiga 
užgriuvo ir rūmus, ir Otiliją. 

Suvažiavo tarnaitės ir tarnai, vežimai su lagaminais ir dėžė- 
mis; atrodė, kad namuose ponų padaugėjo du ar tris kartus, 
bet tik tada pasirodė pirmieji svečiai: teta su Luciane ir kelio- 
mis draugėmis, sužadėtinis su savo palyda. Rūmų vestibiuly- 
je pilna odinių maišų, kelionkrepšių ir kitokių dėklų. Sunku 
susigaudyti tarp daugybės dėžučių ir futliarų. Visi be paliovos 
kažką krovė, nešiojo. Be viso to, prasidėjo smarkus lietus, pri- 
daręs daugybę nepatogumų. Toje maišatyje Otilija nepametė 
galvos, ramiai darbavosi, jos linksmas vikrumas čia dar labiau 
išryškėjo. Per trumpą laiką ji viską sudėliojo į tinkamas vietas, 
viską sutvarkė. Visi buvo apgyvendinti, visi pasijuto patogiai, 
jautėsi puikiai aptarnaujami, nes niekas jiems netrukdė apsitar- 


nauti ir patiems. 

Po kelionės sunkumų visi būtų norėję kiek atsikvėpti, su- 
žadėtinis ketino pasikalbėti su būsima uošviene, atskleisti jai 
savo meilę ir rimtus ketinimus, bet Lucianė negalėjo nurimti. 
Pagaliau jai nusišypsojo laimė sėsti ant žirgo. Sužadėtinis turėjo 
keletą puikių žirgų, ji užsigeidė nedelsdama pajodinėti. Audra 
ir vėjas, lietus ir perkūnija, regis, nieko nereiškė; galėjai pama- 
nyti, kad visi tik ir trokšta sušlapti ir vėl išsidžiovinti. Jeigu šau- 
davo į galvą pasivaikščioti pėsčiai, ji nekreipdavo dėmesio, ko- 
kiais drabužiais apsirengusi ar kuo apsiavusi. Skubėjo apžiūrėti 
parko želdinių, apie kuriuos buvo daug girdėjusi. Kur nebuvo 
galima joti, skubėdavo pėsčiomis. Netruko visko apžiūrėti, vis- 
ko įvertinti. Kadangi turėjo tokį staigų būdą, jai nelengva bū- 
davo paprieštarauti. Visa draugija privalėjo nemažai iškęsti, o 
labiausiai tarnaitės ir kambarinės, nespėjančios skalbti, lyginti, 
ardyti ir vėl siūti. 

Vos apžiūrėjusi namus ir apylinkes, pajuto pareigą aplan- 
kyti kaimynus. Kadangi raiti ir važiuoti keliauja itin greitai, 
aplankė net tolimiausius kaimynus. Į rūmus pasipylė atsako- 
mieji vizitai, o kad jie per daug nesusipainiotų, paskirtos ir 
tinkamos dienos. 

Šarlotė, jos teta ir sužadėtinio reikalų tvarkytojas bandė ap- 
tarti finansinius dalykus, o Otilija ir jos pavaldiniai turėjo rū- 
pintis, kad tokiai gausybei svečių ko nors nepritrūktų, daug 
darbo atsirado medžiotojams ir sodininkams, žvejams ir pre- 
kybininkams, tuo tarpu Lucianė nuolat švysčiojo kaip degantis 
kometos branduolys, paskui kurį skrieja ilga švytinti uodega. 
Įprasti pokalbiai su svečiais jai netruko pabosti. Tik pačius vy- 


riausius ji palikdavo ramybėje prie lošimo stalelių; bent kiek 

judresnius — o kas galėtų atsispirti žaviam jos įkyrumui ir ne- 
pajudėti iš vietos? — ji įtraukdavo jei ne į šokius, tai į žaidimus 
su fantais, užstatais ir apsimestiniais vaidmenimis. Ir nors vis- 
kas, pavyzdžiui, fantų išpirkimas, turėjo pirmiausia atkreipti 
dėmesį į ją, kita vertus, nė vienas, ypač nė vienas vyras, kad ir 
koks jis būtų, nelikdavo neapdovanotas; jai pavyko kai kuriuos 
įtakingus pagyvenusius asmenis visiškai patraukti į savo pusę, 
nes ji sužinojo kaip tik netrukus būsiančias jų gimimo dienas 
ir stengėsi jas iškilmingai atšvęsti. Čia jai pravertė ypatingas 
apsukrumas, taigi ne tik visi jautėsi apdovanoti malonėmis, 
bet ir kiekvienas manė, kad daugiausia malonių tenka kaip tik 
jam, net pats seniausias draugijos narys labiau už kitus pasidavė 
tokiai silpnybei. 

Atrodė, kad jos planas — patraukti vyrus, užimančius aukš- 
tesnę padėtį visuomenėje, turinčius aukštesnį rangą, autoritetą, 
gerą vardą ar šiaip ką reikšminga, nepaisyti, ko reikalauja iš- 
mintis ar santūrumas, išsikovoti net labai rimtų žmonių palan- 
kumą nepaisant keisto, nesutramdomo jos būdo, tačiau ir jau- 
niesiems netrūko dėmesio: kiekvienam atitekdavo, kas priklau- 
so, ateidavo diena ir valanda, kai ji sužavėdavo ir užkariaudavo 
širdį. Jai greitai į akį krito architektas, jis, juodaplaukis ir garba- 
notas, atrodė toks nepajudinamas, toks tiesus ir ramus, nuolat 
besilaikąs nuošaliau, atsakinėjantis į jos klausimus trumpai ir 
rimtai, bet, regis, nepasirengęs leistis į nieką daugiau; tad ji, 
pusiau supykusi, pusiau klasta, sumanė padaryti jį dienos he- 


rojumi ir įtraukti į savo palydą. 

Ne veltui ji atsigabeno tiek daiktų; dar daugiau atkeliavo po 
keleto dienų. Ketino be galo keisti drabužius. Jai patikdavo per 
dieną persirengti tris ar keturis kartus, nuo ryto iki vakaro ro- 
dytis vis naujais kompanijoje įprastais drabužiais, o kartais pa- 
sirodydavo ir su karnavalo apranga kaip valstietė, žvejo žmona, 
fėja ar gėlių pardavėja. Mėgo persirengti ir sena moterimi ir dar 
labiau išryškinti gobtuvo pridengtą jauną veidelį, iš tikrųjų ji 
taip kaitaliojo tikroviškumą ir fantaziją, jog galėjai pamanyti, 
kad regi tikrą undinę ir esi su ja susigiminiavęs. 

Dažniausiai tokį maskaradą ji naudodavo pantomimai ir 
šokiui, kur geriausiai pavykdavo atskleisti įvairius personažus. 
Vienas jaunas vyras iš palydos paprastai jos gestus palydėda- 
vo fortepijono garsais; užtekdavo tik truputį pasitarti, ir juodu 
kaipmat suderindavo muziką ir vaidybą. 

Kartą per linksmo vakarėlio pertrauką paprašyta spontaniš- 
kai ką nors suvaidinti, ji atrodė sumišusi ir nustebusi; ją teko 
neįprastai ilgai prašyti. Ilgokai nesiryžo, leido kitiems parinkti 
vaidmenį, prašė pasakyti improvizacijos temą, kol pagaliau jos 
padėjėjas, matyt, susitaręs, sėdo prie fortepijono, ėmė groti ge- 
dulingą maršą ir paprašė suvaidinti Artemisijos* vaidmenį, kurį 
ji buvo gerai išmokusi. Kiek padelsusi, skambant švelniems ir 
liūdniems gedulingo maršo garsams, pasirodė apsirengusi kara- 
liaus našlės drabužiais, lėtu žingsniu nešdama urną su pelenais. 
Jai iš paskos įnešė didelę juodą lentą ir auksinį laikiklį su įtvir- 
tintu, gražiai nudailintu kreidos gabalu. 

Vienas iš gerbėjų ir palydovų, kuriam ji kažką pašnibždė- 
jo į ausį, tuoj priėjo prie architekto ir ėmė reikalauti, ragin- 


ti, tiesiog stumte stumti, kad šis nubraižytų karaliui Mauzo- 

lui antkapį, taigi pasirodytų ne statistu, o rimtu ir reikalingu 
žaidimo dalyviu. Kad ir kaip architektas išoriškai netiko tam 
vaidmeniui, nes vilkėjo įprastais juodais, moderniais drabu- 
žiais, sudarančiais didžiulį kontrastą plevėsuojantiems aplink 
ji šydams, kutams, spurgoms, papuošalams ir diademoms, vis 
dėlto greitai susikaupė, nors visa tai buvo keista matyti. Labai 
rimtai atsistojo prie didžiulės lentos, laikomos keleto pažų, ir 
rūpestingai, tiksliai nubraižė antkapį, kuris, tiesa, greičiau būtų 
tikęs langobardų, o ne Karijos karaliui, bet viskas atrodė tokių 
dailių proporcijų, dalys taip puikiai derėjo viena su kita, pa- 
puošimai buvo tokie išradingi, kad visi su džiaugsmu stebėjo, 
kaip mauzoliejus braižomas, o kai buvo baigtas, ėmė juo tiesiog 
grožėtis ir stebėtis. 

Visą tą laiką architektas beveik nė neatsigręžė į karalienę ir 
visą dėmesį sutelkė į darbą. Kai pagaliau jai nusilenkė rody- 
damas, kad jau įvykdė įsakymą, ji padavė urną ir pareikalavo 
ją taip pat pavaizduoti ant mauzoliejaus viršaus. Jis tai pada- 
rė, nors ir nenoromis, nes urna blogai derėjo su jo brėžiniu. 
O Lucianė pagaliau galėjo nusiraminti, nes ir nesiekė, kad jis 
nubraižytų tikslų brėžinį. Jei jis vos keliais brūkšniais būtų nu- 
brėžęs apmatus, ką panašaus į monumentą, o likusį laiką ben- 
dravęs su ja, būtų daug labiau atitikę jos norus ir kėslus. Tuo 
tarpu architekto elgesys ją sutrikdė: nors jos nuotaika nuolat 
keitėsi, nuo liūdesio pereidama prie žvalių potvarkių ar nuro- 
dymų, paskui ji, pritardama pamažu atsirandančiam architekto 
kūriniui, keletą kartų vos ne jėga bandė jį atgręžti į save, kad 
užmegztų su juo bent kokį ryšį, jis vis dėlto atkakliai nepasi- 

davė jos bandymams, taigi Lucianė vėl spausdavo prie širdies 
urną ir žvelgdavo į dangų, kol galų gale — tokios situacijos pa- 
prastai kinta kylančia kreive — pasidarė veikiau panaši į Efezo 
našlę? negu į Halikarnaso karalienę. Vaidinimas užtruko gana 
ilgai; kantrusis pianistas nebežinojo, kokiais tonais pavaizduoti 
tai, kas vyksta. Dėkojo Dievui, kai pagaliau išvydo ant pira- 
midės pastatytą urną, ir nejučiomis, kai karalienė ėmė dėko- 
ti architektui, užgrojo linksmą melodiją; nors vaidinimas dėl 
to prarado savo pirmykštį pobūdį, publika gerokai pralinks- 
mėjo ir pasidalijo į dvi grupes: vieni žavėjosi puikiai vaidi- 
nusia mergina, kiti su džiaugsmu grožėjosi subtiliu, meniškų 
architekto eskizu. 

Su architektu ėmė kalbėtis ir sužadėtinis. 

— Labai gaila, — tarė jis, - kad brėžinys yra toks nepatvarus 
daiktas. Leiskite man jį bent paimti į savo kambarį ir su jumis 
apie tai pasikalbėti. 

— Jei jums tai teikia malonumo, - atsakė architektas, - galiu 
parodyti rūpestingai nubraižytų panašių pastatų ir monumen- 
tų brėžinių; šis yra tik atsitiktinis, greitomis apmestas eskizas. 

Priėjo netoliese stovėjusi Otilija. 

— Nepraleiskite progos, — pasakė ji architektui, — parodyti 
ponui baronui savosios kolekcijos, nes ponas labai mėgsta se- 
novės meną. Norėčiau, kad abu arčiau susipažintumėte. 

Atskubėjusi Lucianė paklausė: 

— Apie ką čia kalbate? 

— Apie meno kūrinių kolekciją, — atsakė baronas, — ku- 
rią turi surinkęs šis ponas ir kurią mums, progai pasitaikius, 


nori parodyti. 

— Tegul jis ją tučtuojau atneša! — šūktelėjo Lucianė ir patai- 
kūniškai pridūrė abiem rankomis suimdama jį už pečių: — Iš 
tikrųjų, kuo greičiau neškite ją čionai. 

— Dabar nebūtų pats tinkamiausias metas, — atsakė architektas. 

— Ką! — įsakmiai sušuko Lucianė. —- Nenorite klausyti savo 
karalienės įsakymo? 

Tada vėl žaismingai ėmė jį prašyti. 

— Nebūkite toks užsispyręs, — pusbalsiu ištarė Otilija. 

Architektas nusilenkė ir nuėjo. Buvo neaišku, ar jo atsaky- 
mas reiškė „taip“, ar „ne“. 

Vos architektas išėjo, Lucianė ėmė bėgioti po salę su šunimi. 

— Ak, — sušuko ji, netikėtai susidūrusi su motina, — kokia 
nelaimė! Neatsivežiau savo beždžionės. Atkalbėjo tarnai, tur- 
būt patys tingėdami ja rūpintis, o aš netekau tokio malonumo. 
Ber liepsiu ją atvežti, kas nors turės grįžti ir ją atgabenti. Būčiau 
patenkinta, jei turėčiau nors jos portretą. Įsakysiu nupiešti ir 
visuomet laikysiu šalia. 

— Gal galėčiau tave paguosti, — atsiliepė Šarlotė. — Bibliote- 
koje turiu didelį albumą su įvairiausių beždžionių piešiniais. Jei 
nori, pasakysiu, kad jį atneštų. 

Lucianė riktelėjo iš džiaugsmo, kai jai atnešė foliantą. Daug 
džiaugsmo teikė tų į žmogų panašių, dailininko dar labiau su- 
žmogintų bjaurių padarų vaizdas. Bet dar labiau apsidžiaugda- 
vo pastebėjusi jų panašumą su pažįstamais žmonėmis. 

— Argi ji ne panaši į mano dėdę? — negailestingai šūkčiojo 


ji. - O ši visai kaip galanterijos pirklys M., ta kaip pastorius S., 


*783"* 


o ana labai primena tą... kaip jis... visai kaip gyvas. Juk bež- 
džionės atrodo kaip tikrų tikriausi dendžiai; nesuprantu, kodėl 
jų nenori įsileisti į aukštuomenės vakarėlius? 

Ji taip kalbėjo aukštuomenės vakarėlyje, bet niekas dėl to 
neįsižeidė. Visi buvo pripratę už jos žavesį daug ką atleisti, kad 
galų gale leido jai išdykauti kiek tik geidžia. 

Tuo tarpu Otilija kalbėjosi su Lucianės sužadėtiniu. Ji tikė- 
josi, kad netrukus grįš architektas, kad jo rimta ir su skoniu su- 
rinkta kolekcija išvaduos draugiją iš to beždžionių spektaklio. 
Laukdama šnekučiavosi su baronu ir jam kai ką aiškino. Bet 
architektas nesirodė, o kai pagaliau grįžo, įsimaišė tarp svečių, 
nieko neatsinešė, lyg nieko niekad ir nebūtų žadėjęs. Akimirką 
Otilija — kaip tai pavadinti? — nustebo, susierzino, pasipiktino; 
juk ji kreipėsi į jį prašydama, norėjo, kad baronas patirtų ma- 
lonią valandėlę, galėtų pasigrožėti tuo, kas jam įdomu, nes ir 
be galo mylėdamas Lucianę jis, regis, vis dėlto gerokai kentėjo 
dėl jos elgesio. 

Pamiršę beždžiones, visi sėdo truputį užkąsti. Paskui pra- 
sidėjo bendri žaidimai, netgi šokiai, galop visi pavargę sėdėjo 
nieko neveikdami, vėliau bandė atgaivinti jau kiek gestelėjusią 
nuotaiką, tai truko kaip paprastai iki vidurnakčio ir dar ilgai 
po jo. Mat Lucianė buvo pratusi rytą nesikelti iš lovos, o vakare 
niekaip nesugebėdavo laiku atsigulti. 

To meto Otilijos dienoraštyje rečiau minimi konkretūs įvy- 
kiai, dažniau bendri gyvenimiški pastebėjimai ir sentencijos. 
Dauguma jų, matyt, atsirado ne iš jos pačios apmąstymų, ga- 
limas dalykas, kad jai į rankas buvo patekę kieno nors užrašai, 

iš jų išsirašė tai, kas tada pasirodė artima jos sielai. Tuo tarpu 
intymesnius širdies dalykus galime atpažinti iš vingiuojančios 


raudonos gijos. 
Iš Otilijos dienoraščio 


Mes taip moriai žvelgiame Į ateitį, nes tyliais troKKimais NO- 
vėtume pasukti tą joje plastantį neaiškumą taip, kaip mums 

Būdami didelėje draugijoje netrukus imame gawvti, kad at- 
stiktinumas, subūręs tiek daug žmonių, galėtų čionai atvesti ir 


mūsų draugus. 
Kad iv kaip atsisky vęs gyveni, nespėji apsidaix yti, 0 žiūrėk jau 
tapai skolininku arba kreditoriumi. 


sutikę ką nors, kas mums turėtų būti dėkingas, tuoj šitai prisi- 
mename. Dažnai galime sutikti žmonių, kuriems turime būti dė- 
kiagi, bet apie tai nepagalvėjame. 

Perduoti kitiems savo samprotavimus yra natūralus porei- 
kis; priimti kitų mintis taip, kaip jos mums perduodamos, — 

Niekas draugijose daug nekalbėtų, jei suvoktų, kaip dažnai netei- 
stagai supranta kitus. 

Kartodami kitų kalbas dažnai labai iškvaipome turbūt tik dėl to, 
kad jų nesupratome. 

Kas vienas dgai kalba kitiems, nepažaikaudamas klausytojams, 
daros nemalonus. 

Kiekvienas ištartas žodis primena ir priešingą jo reikšmę. 

Prieštaravimas ir pataikavimas — nei viena, nei kata netinka 
geram pokalbiui. 

Maloniausios draugijos yra tos, kuriose viešpatauja Uinksmybė y 
pagarba vienas kitam. 

Labiausiai žmonės atskleidžia savo charakterį parodydami, kas 
Jiems juokinga. 

Humoras atsiranda iš moralinio kontrasto, kuvio pusės Nepavo- 

Justinis žmogus dažnai juokiasi, kai nėva iš ko juoktis. Kad y 
kas jį skatina, pirmiausia Yšryškėja pasitenkinimas savimi. 

Supražingam kone viskas ažrodo juokinga, pretingam beveik niekas 

Pagyvenusiam vyrui prikišo, esą jis meilinasi jaunoms m0- 
tevims. „Tai vienintelis būdas atjaunėti, — atsakė jis. — O kas 
gi to nenoriš" 

Leidžiame, kad mums prikaišiotų mūsų trūkumus, kad už juos 
baustų, kantriai dėl jų kenčiame; netenkame kantrybės tada, kai 

Kai kurie trūkumai žmogaus būčiai reikalingi. 

Mums būtų nemalonu, jei senė draugai atsisakytų kai kurių 
SAVO ypatumų 

Kas = ag ne pagal būdą ir charakterį, apie tokį sakoma: „Jis 
greitai WS.“ 

Kokius savo trūkumus galime išsaugoti ir net skatinti? Tokius, 
kurie greičiau pataikauja kitiems, negu juos įžeidžia. 

Aidžros yra trūkumai arba dovybės, tik pakelti į aukštesnį lygmenį, 

Mūsų aistros — tikras paukštis feniksas. Vos tik senoji sudega, iš 
pelenų tuoj pakyla nauja. 

Didelės aistros — kaip liga be vilties pasveikti. Kas galėtų išgydyti, 
daro jas dar pavojingesnes. 
Prisipažinimas aistrų pakylėja y sušvelnina. Turbūt vidurio ke- 
las niekada nėra taip pageidautinas kaip tada, kai mes pasitikime 

PENKTAS SKYRIUS 


aigi Lucianė draugiškame sambūryje nuolat skatino 

gyvenimo svaigulio pojūtį. Jos palyda kasdien gau- 

sėjo, nes, viena, jos siautėjimas daug ką išjudindavo 
ir patraukdavo, antra, savo malonumu ir gerumu sugebėjo 
pelnyti kitų simpatijas. Ji buvo pasirengusi viskuo dalytis, 
nes iš tetos ir sužadėtinio meilės jai staiga atiteko tiek gėrio 
ir brangių dalykų, kad, regis, neturėjo nieko savo ir nežinojo, 
ko verti daiktai, kurių apie ją tiek daug susikaupė. Nė aki- 
mirkos nedvejodama galėjo nusiimti nuo kaklo brangią šerpę 
ir apgobti ja moterį, kuri jai, palyginti su kitomis, pasirody- 
davo per kukliai apsirengusi, ir darydavo taip vikriai ir Žais- 
mingai, kad niekas negalėdavo atsisakyti dovanos. Vienas iš 
jos palydos nuolat nešiojosi piniginę ir turėdavo visur, kur 
tik jie užsukdavo, išsiklausinėti, kas ten patys seniausi, kas 
sunkiausiai serga, ir bent valandėlę palengvinti sunkią jų 
dalią. Dėl to apylinkėse ji įgijo puikios moters vardą, kuris 
kartais pridarydavo nemalonumų, nes pritraukdavo per daug 


įkyrių prašytojų. 

Tačiau labiausiai ją išgarsino nepaprastai didelis ir atkaklus 
rūpinimasis vienu nelaimingu jaunuoliu, vengusiu viešumos, — 
nors gražus ir dailaus stoto, mūšyje, tegul ir garbingame, buvo 
netekęs dešinės rankos. Dėl šios nelaimės jis taip kamavosi, jam 
buvo taip nemalonu kiekvienam naujam pažįstamam aiškinti 
savo netektį, kad jis buvo linkęs slėptis nuo žmonių, skaitė ir 
mokėsi įvairių dalykų, o apie viešumą ir girdėti nieko nenorėjo. 

Lucianė išgirdo apie to jaunuolio gyvenimą. Jis turėjo pas ją 
atvykti, iš pradžių dalyvauti nedidelėje draugijoje, paskui di- 
desnėje, o galop pačioje didžiausioje. Ji elgėsi su juo gražiau 
nei su bet kuo kitu, nepaprastu paslaugumu mokėjo išaukštinti 
jo netektį ir stropiai stengėsi jam padėti ten, kur pats negalėjo 
apsitarnauti. Prie stalo būtinai sėsdavosi šalia, supjaustydavo 
maistą, kad galėtų valgyti tik šakute. Jei vyresni ar kilmingesni 
užimdavo jo vietą, stengdavosi pasiekti jį per visą stalą, skuban- 
tys tarnai privalėjo atlikti tai, ko negalėjo padaryti pati. Galų 
gale paragino jį pradėti rašyti kaire ranka, jis jai turėdavo at- 
siųsti visus savo bandymus, taigi ar būdama arti, ar toli, ji nuo- 
lat palaikė su juo santykius. Jaunuolis pasijuto labai pagerbtas, 
ir iš tikrųjų nuo tada jam tarytum prasidėjo naujas gyvenimas. 

Galima pamanyti, kad jos sužadėtiniui tai nemalonu, bet 
buvo kaip tik priešingai. Tokias pastangas jis laikė dideliu jos 
nuopelnu ir galėjo būti visiškai ramus, nes žinojo vieną ryškią 
jos savybę — vengti visko, kas galėtų sukelti bent menkiausių 
įtarimų. Ji galėjo kiek tinkama apie kiekvieną bėgioti, kiekvie- 
nam grėsė pavojus, kad ji gali jį pastumti, patempti ar kaip 
kitaip su juo pajuokauti, bet niekam nebuvo galima panašiai 

elgtis su ja, niekam nevalia jos paliesti, niekam nevalia atsakyti 
į jos išdaigas tuo pačiu; taigi ji visiems buvo nubrėžusi griež- 
čiausias padorumo ribas, kurias pati kitų atžvilgiu galėjo bet 
kada peržengti. 

Galima pamanyti, kad ji vienodai stengėsi užsitarnauti pa- 
gyrimų ir papeikimų, simpatijų ir antipatijų. Nors ir visokias 
pastangas dėjo, kad pritrauktų žmones, paprastai netrukus su 
jais susipykdavo dėl savo kandaus liežuvio, kuris tikrai nė vieno 
nepagailėdavo. Vos pasisvečiavusi kaimynystėje, po draugiško 
jos ir visos palydos priėmimo rūmuose ar pas miestiečius, grį- 
žusi visiems išdykėliškai leisdavo suprasti, kad žmonių santy- 
kius mato tik iš juokingosios pusės. Vienur buvo trys broliai, 
spėję pasenti mandagiai užleisdami vienas kitam pirmenybę, 
kuris iš jų turėtų pirmas vesti, kitur mažutė jauna moteris su 
itin aukštu pagyvenusiu vyru, trečiur atvirkščiai — vyras žemo 
ūgio ir labai vikrus, o žmona tikra nerangi milžinė. Vienuose 
namuose negalėjai ir žingsnio žengti, kad neužkliūtum už ro- 
pinėjančio vaiko, kituose net gausiausiai draugijai kažko trūko, 
mat nebuvo matyti nė vienos atžalos. Seni sutuoktiniai turėtų 
greičiau sulaukti mirties, kad namuose vėl suskambėtų juo- 
kas, nes nėra tiesioginių paveldėtojų. Jauni sutuoktiniai turėtų 
daugiau keliauti, kadangi šeimininkavimas — visiškai ne jiems. 
Panašiai kaip į žmones ji žiūrėjo ir į daiktus, pastatus, namų ir 
stalo įrankius. Ypač sienų papuošalai sulaukdavo linksmų jos 
pastabų. Nuo seniausių sieninių kilimų iki naujausių popieri- 


nių apmušalų, nuo garbingų šeimos portretų iki įmantriausio 

naujo vario raižinio — nieko nepagailėdavo, viską išjuokdavo 
taip, kad reikėjo stebėtis, ar penkias mylias aplink yra bent vie- 
nas tinkamas daiktas. 

Toje kritikoje galbūt neslypėjo tikras piktumas; paprastai 
jai malonumo teikė egoistiškas išdykavimas. Bet tikrą nepa- 
lankumą ji rodė Otilijai. Su panieka žvelgė į ramų nuolatinį 
mielosios mergaitės darbštumą, kurį visi pastebėdavo ir kuriuo 
visi gėrėjosi; o kai paaiškėjo, kiek Otilija pasidarbavo soduose 
ir šilrnamiuose, Lucianė ne tik šaipėsi ir stebėjosi, kodėl, nors 
buvo gili žiema, nematyti nei gėlių, nei vaisių, tuomet liepė 
parūpinti tiek žalumynų ir šakelių, kiek tik jų dar kur nors 
žaliavo, ir kasdien puošti jais kambarius ir stalą, taigi Otilija ir 
sodininkas gerokai susikrimto matydami, kaip griaunamos jų 
viltys sulaukti gerų vaisių ir žiedų ne tik ateinančią vasarą, bet 
gal ir ilgesnį laiką. 

Ji nepaliko Otilijos ramybėje, neleido jai ramiai ir jaukiai 
darbuotis namuose. Otilija turėjo leistis į keliones rogėmis, 
vykti į kaimynų rengiamus pobūvius, nebijoti nei sniego, nei 
šalčio, nei smarkių nakties audrų, — nuo to dar nė vienas nenu- 
mirė. Švelni mergaitė dėl to gerokai kentėjo, bet ir Lucianė nie- 
ko nelaimėjo, nes Otiliją, kad ir labai kukliai apsirengusią, visi 
vyrai laikė gražiausia. Jausdami švelnią trauką visi vyrai burda- 
vosi aplink ją, nesvarbu ar didžiuliuose kambariuose ji būdavo 
visų priekyje ar pačiame pakraštyje, net Lucianės sužadėtinis 
dažnai su ja šnekučiuodavosi, juolab kad jam reikėjo patarimo 


ir pagalbos vienu ramybės neduodančiu reikalu. 


Už žų 


Jis spėjo geriau susipažinti su architektu, apžiūrinėdamas jo 
kolekciją daug kalbėjosi istorijos klausimais, išmoko vertinti 
jo talentą, ypač kai pamatė atnaujintą koplyčią. Baronas buvo 
jaunas, turtingas, mėgo kolekcionuoti, ketino šį ar tą statyti, jo 
pomėgiai buvo dideli, o žinių turėjo nedaug; jis tikėjosi, kad 
architektas galėtų būti žmogus, padėsiantis įgyvendinti ne vie- 
ną tikslą. Pasakė tai Lucianei, ji jo sumanymui pritarė ir buvo 
labai patenkinta, bet tikriausiai labiau dėl to, kad norėjo tą 
jauną vyrą atitraukti nuo Otilijos; jai atrodė, kad jis Otilijai 
jaučia nemažų simpatijų, o panaudoti jo talentą savo tikslams 
jai mažai rūpėjo. Nors jis uoliai prisidėdavo prie netikėtų jos 
švenčių ir vienu ar kitu atveju pasiūlydavo puikių sumanymų, 
jai rodėsi, kad tokius dalykus geriausiai išmano pati; o kadangi 
jos išmonės dažniausiai būdavo gana paprastos, jas įvykdyti ga- 
lėdavo ne tik puikus menininkas, bet ir paprasčiausias apsukrus 
kamerdineris. Jos vaizduotė nesiekdavo toliau kaip pastatyti 
altorių, ant kurio būdavo aukojama auka, arba apvainikuoti 
galvą, kartais gipsinę, kartais tikrą ir gyvą, jei norėdavo ką nors 
pagerbti gimimo dienos ar kitos šventės proga. 

Otilija galėjo geriausiai papasakoti apie architekto santykius 
su Šarlotės namais. Ji žinojo, kad Šarlotė jau senokai žvalgosi 
jam tinkamos vietos, mat jei ne dabartiniai svečiai, jaunuolis 
būtų išvykęs vos tik baigė atnaujinti koplyčią, žiemą visos sta- 
tybos buvo sustojusios, todėl būtų buvę labai gera, jei gabiu 
menininku imtų rūpintis ir jį skatinti naujas globėjas. 

Asmeniniai Otilijos santykiai su architektu buvo visiškai tyri 
ir nesudėtingi. Ją džiugino, jai buvo malonus jo artumas, ge- 
ras būdas ir darbštumas, atrodė, lyg jis būtų vyresnis brolis, 

jos jausmai jam ramūs, be aistros, tarytum kraujo giminaičiui, 
nes mergaitės širdyje nebebuvo vietos, ji buvo perpildyta mei- 
lės Eduardui, ir tik viską apimanti dievybė galėjo kartu su juo 
prasismelkti į širdį. 

Juo gilesnė darėsi žiema, juo atšiauresni orai, nepraeinames- 
ni keliai, juo maloniau buvo tokioje geroje draugijoje leisti 
trumpėjančias dienas. Po neilgų atoslūgių namus dažnai pri- 
pildydavo minia. Atvyko tolimos įgulos karininkų, kompaniją 
mokytesni gerokai pagyvindavo, mažiau mokyti slėgė; netrū- 
ko ir civilių, vieną dieną visai netikėtai drauge atvyko gra- 
fas ir baronienė. 

Atrodė, kad tik jiems pasirodžius svečių draugijai ėmė nieko 
nebetrūkti. Aukštesnio luomo ir geresnių manierų vyrai būria- 
vosi apie grafą, moterys pripažino baronienės autoritetą. Ne- 
ilgai stebėjosi, kad juodu viešumoje rodosi kartu ir kad tokie 
linksmi: netruko pasklisti žinia, kad mirė grafo žmona ir vos tik 
prabėgs laikas, kurio reikalauja padorumas, bus sudaryta nauja 
santuoka. Otilija gerai prisiminė pirmą jų viešnagę, kiekvie- 
ną jų žodį, pasakytą apie santuoką, skyrybas, ryšį ir jo nutrū- 
kimą, apie viltį, laukimą, ilgesį ir išsižadėjimą. Abu juodu, 
tada dar be jokių aiškesnių galimybių, dabar stovėjo priešais, 
buvo taip arti prie ilgai lauktos laimės, ir jai iš širdies išsiveržė 
netikėtas atodūsis. 

Lucianė, vos išgirdusi, kad grafas mėgsta muziką, puolė ruoš- 
ti koncertą, norėjo pati padainuoti pritardama gitara. Netrukus 
koncertas įvyko. Gitara ji skambino neblogai, balsas irgi buvo 


malonus, bet dėl teksto - jį buvo labai sunku suprasti; panašiai 

esti, kai eilinė vokiečių gražuolė dainuoja pritardama sau gita- 
ra. Kad ir kaip ten būtų, visi vienu balsu tvirtino ją dainavus 
labai išraiškingai, ji galėjo pasidžiaugti garsiais plojimais. Bet 
čia ją ištiko keista nesėkmė. Vienas iš svečių buvo poetas, kurį 
ji taip pat labai stengėsi pritraukti arčiau savęs, norėjo, kad jis 
jai dedikuotų keletą dainų, ir todėl tą vakarą daugiausia jo dai- 
nas ir dainavo. Po koncerto jis kalbėjo mandagiai, nors ji laukė 
daug daugiau. Ji keletą kartų bandė iškvosti jo nuomonę, bet 
jis atkakliai tylėjo. Pagaliau netekusi kantrybės pasiuntė vieną 
iš dvariškių, kad tas iškamantinėtų, ar poetas nėra sužavėtas, 
kad puikius jo eilėraščių tekstus ji taip gražiai padainavo. 

— Mano eilėraščių? — nustebo poetas ir pridūrė: — Atleiskite, 
mano pone, bet aš girdėjau tik balsius, ir tai ne visus. Beje, 
manau, kad, šiaip ar taip, turėčiau jaustis dėkingas už tokias 
žavias intencijas. 

Dvariškis nutilo ir niekam daugiau apie tai neprasitarė. Kitas 
jos siųstas žmogus išsisuko pora nereikšmingų komplimentų. 
Ji nedviprasmiškai užsiminė apie savo norą turėti ką nors, kas 
būtų dedikuota jai. Jei tai nebūtų buvę per daug nemandagu, 
poetas būtų jai pasiūlęs abėcėlę, kad pati pagal kokią nors ži- 
nomą melodiją susidėliorų pagiriamąjį tekstą. Vis dėlto istorija 
baigėsi nemenku Lucianės įžeidimu, mat netrukus ji sužinojo, 
kad poetas tą patį vakarą sukūrė labai švelnų eilėraštį pagal vie- 
ną iš Otilijos mėgstamų melodijų. 

Lucianė, kaip ir visi panašūs žmonės, dažnai supainiodavo 
tai, kas jai tinka, su tuo, kas netinka visiškai. Dabar ji nuspren- 


dė pabandyti savo laimę ir padeklamuoti. Turėjo gerą atmintį, 


bet, atvirai kalbant, deklamavo garsiai, be dvasios ir be tikros 
aistros. Deklamavo balades, pasakojimus ir kitus tam deramus 
kūrinius. Be to, turėjo nelemtą įprotį deklamuojamą teks- 
tą lydėti mostais, veikiau supainiodama nei sujungdama tai, 
kas epiška ir lyriška, su tuo, kas dramatiška, o tai darydavo 
nemalonų įspūdį. 

Grafas, būdamas įžvalgus žmogus, greitai perprato kompa- 
nijos polinkius, aistras ir pramogas ir, sėkmingai ar nesėkmin- 
gai, nurodė Lucianei naują vaidybos sritį, puikiai atitinkančią 
asmenines jos savybes. 

— Matau čia, — kalbėjo jis, — ne vieną gražios išvaizdos as- 
menį, ir jiems labai tiktų pakartoti dailininko pieštus judesius 
ar pozas. Ar dar nebandėte pavaizduoti tikrų garsių paveikslų? 
Toks pakartojimas, nors ir reikalauja nemažų komponavimo 
pastangų, gali sukurti neįtikimą grožį. 

Lucianė greitai suvokė, kad tai būtų labai tinkama sritis. 
Gražiai nuaugusi, dailios figūros, taisyklingo ir kartu išraiškin- 
go veido, su šviesiai rudomis kasomis, grakštaus kaklo ji tary- 
tum sukurta gyviesiems paveikslams; o jei dar būtų žinojusi, 
kad gražiau atrodo ramiai stovėdama negu judėdama, - kai ju- 
dėdavo, kartais jai pasitaikydavo koks netikęs, negrakštus jude- 
sys, — tai dar labiau būtų griebusis tokios natūralios tapybos. 

Ėmė ieškoti vario raižinių pagal garsius paveikslus ir pir- 
miausia pasirinko van Deiko „Belisariją''?. Aukštas, stotingas 
tinkamo amžiaus vyras vaizdavo sėdintį aklą generolą, archi- 
tektas — priešais stovintį liūdną, užuojautos kupiną karį, į kurį 


iš tiesų buvo gerokai panašus. Sau Lucianė kukliai pasirinko 

paveikslo gilumoje stovinčią jauną moterį, iš maišelio dosniai 
dedančią išmaldos į ištiestą ranką, tuo tarpu šalia stovinti senė 
ragina ją to nedaryti ir tarytum sako, kad ji duodanti per daug. 
Nepamiršta ir kita išmaldos duodanti moteris. 

Šiuo ir kitais paveikslais buvo užsiimama labai rimtai. Grafas 
architektui patarinėjo dėl įrangos, o šis netruko pastatyti sceną 
ir rūpinosi apšvietimu. Visi pasinėrė į žaidimą ir tik tada su- 
mojo, kad tokiam dalykui reikia daug ko ir kad kaime žiemos 
vidury trūksta daugybės rekvizitų. Kad darbai nesustotų, Lu- 
cianė liepė sukarpyti vos ne visą savo garderobą, iš kurio siuvo 
reikalingus drabužius, nutapytus įnoringų dailininkų. 

Pagaliau atėjo vakaras, kai paveikslus parodė gausiai susirin- 
kusiems žiūrovams ir sulaukė didelės sėkmės. Tinkama muzika 
kėlė laukimo nuotaiką. Pirmasis paveikslas buvo minėtas „Be- 
lisarijas“. Parinkti asmenys taip gerai tiko, spalvos taip gražiai 
suderintos, apšvietimas toks puikus, kad iš tiesų atrodė, jog pa- 
tekai į kitų laikų pasaulį; tik savotiškai gąsdino, kad tai buvo 
visai ne regimybė, o taip tikra. 

Uždanga nusileido, bet, žiūrovams reikalaujant, dar keletą 
kartų buvo pakelta. Žiūrovai klausėsi muzikos intarpo, kol juos 
nustebino dar sudėtingesnis paveikslas. Žinomas Puseno kūri- 

nys — „Ahasveras ir Estera“!!. Šį kartą Lucianė viską apgalvojo 
geriau. Be sąmonės susmukusi karalienė atskleidė visą jos žave- 
sį, be to, protingai pasirinko ją supančias ir prilaikančias mer- 
gaites, gražias, grakščias, bet nė vienos, kuri jai prilygtų ar juo 


labiau pranoktų. Otilijai neleido dalyvauti nei šiame paveiksle, 

nei kituose. Ant sosto, vaizduodamas į Dzeusą panašų karalių, 
buvo pasodintas stipriausias ir gražiausias visos draugijos vyras, 
taigi paveikslas atrodė iš tiesų tobulas. 

Trečiasis buvo pasirinktas Terborcho „Tėvo įspėjimas'!*. Kas 
nežino puikaus mūsų grafiko Vilės!? vario raižinio pagal šį pa- 
veikslą? Kilnus, riteriškos išvaizdos tėvas sėdi užkėlęs koją ant 
kojos ir, regis, kalba priešais stovinčiai dukteriai apie sąžinės 
dalykus. Duktė, puiki figūra su klostėmis krintančiu drabužiu, 
matyti tik iš nugaros, bet visa savo esybe rodo, kad ji labai susi- 
kaupusi. Tėvo veidas ir judesys sako, kad įspėjimas nėra piktas 
ar žeminamas, tuo tarpu motina bando nuslėpti savo sumišimą 
žiūrėdama į vyno taurę, kurią, rodos, tuoj išgers. 

Lucianei tai buvo proga pasirodyti visa savo puikybe. Jos ka- 
sos, galvos forma, kaklas ir sprandas atrodė itin gražiai, liemuo, 
kurio su madingais, antiką mėgdžiojančiais drabužiais beveik 
nesimatė, bet kuris buvo labai liaunas, lieknas ir grakštus, su 
senoviniais paveiksle vaizduojamais apdarais puikiai išryškė- 
jo; o architektas pasistengė gausias balto atlaso klostes sudė- 
lioti taip meniškai ir natūraliai, kad, be jokių abejonių, gyvas 
vaizdas gerokai pralenkė originalų paveikslą ir sukėlė visuotinį 
susižavėjimą. Publika prašė dar ir dar kartą pakelti uždangą, 
labai suprantamas noras pažvelgti į veidą tokiai mielai būty- 
bei, visą laiką stovinčiai nugara į salę, taip padidėjo, kad vienas 
linksmas, nekantrus išdaigininkas garsiai sušuko žodžius, kurie 
kartais rašomi puslapio pabaigoje: 


— Tournez s'il vous plait!!“ 

Visi jam pritarė. Vis dėlto aktoriai gerai žinojo, kas dera, 
puikiai suprato tokių paveikslų prasmę, todėl nepasidavė pu- 
blikos šūksniams. Drovi duktė liko ramiai stovėti nerodydama 
žiūrovams savo veido, tėvas sėdėjo neprarasdamas pamokomos 
povyzos, 0 motina neatitraukė akių nuo permatomos taurės, 
kurioje vyno, rodos, ir geriamo, nė kiek nemažėjo. Ką dar ga- 
lima papasakoti apie parodytus mažiau žinomus paveikslus, 
Nyderlandų smuklių ir mugių scenas? 

Grafas ir baronienė iškeliavo pažadėję apsilankyti per pirmą- 
sias savaites po jųdviejų netrukus įvyksiančių jungtuvių; Šarlo- 
tė tikėjosi, kad po dviejų sunkių ir neramių mėnesių išsiskirstys 
ir likusi draugija. Vylėsi, kad jos duktė bus laiminga, kai aprims 
pirmasis nuotakos ir jaunystės svaigulys, nes sužadėtinis laikė 
save laimingiausiu pasaulio žmogumi. Jam, labai turtingam ir 
santūraus būdo, nepaprastai patiko, kad jo žmona bus mote- 
ris, kuria žavisi visas pasaulis. Ypatingas jo bruožas buvo tas, 
kad jam atrodė, jog visi turi pirmiausia atkreipti dėmesį į ją ir 
tik per ją į jį patį, todėl pasijusdavo nemaloniai, jei koks nau- 
jas svečias nenukreipdavo viso savo dėmesio pirmiausia į ją, o 
stengdavosi užmegzti santykius su juo; taip dažnai atsitikdavo 
vyresnio amžiaus žmonėms, kurie vertino gerąsias jo savybes. 
Su architektu greitai susitarė. Po Naujųjų metų architektas tu- 
rėjo vykti pas jį ir karnavalą švęsti mieste, kur Lucianė tikėjosi 
patirti daug malonumo kartodama taip gražiai surežisuotus gy- 
vuosius paveikslus ir dar surengdama šimtus kitokių pramogų, 
juo labiau kad nei teta, nei sužadėtinis negailėjo ir didžiausių 
išlaidų, kad tik suteiktų jai džiaugsmo. 

Atėjo metas atsisveikinti, bet ir tai neįvyko paprastai. Kartą 
visi gana garsiai juokavo, kad kompanija netrukus baigs valgyti 
Šarlotės žiemos atsargas, ir tada garbus vyras, vaidinęs Belisari- 
ją, gana turtingas, jau seniai sužavėtas Lucianės patrauklumo ir 
tapęs jos gerbėju, nerūpestingai šūktelėjo: 

— Darykime kaip lenkų bajorai! Dabar keliaukime pas mane, 
kol ir aš būsiu suvalgytas, o tada iš eilės pas kitus. 

Pasakyta padaryta. Lucianė tam pritarė. Dieną susikro- 
vė daiktus ir visas sambūris puolė naikinti kaimyno atsargų. 
Ten irgi buvo užtektinai vietos, bet mažiau patogumų, mažiau 
visokių reikalingų įrenginių. Dėl to kildavo įvairiausių nema- 
lonumų, kurie pirmiausia ypač džiugino Lucianę. Gyvenimas 
darėsi vis laukiniškesnis, nebetramdomas. Per giliausią sniegą 
rengiamos medžioklės su varovais, visokiausios išmonės ieškant 
daugiau sunkumų. Dalyvauti turėdavo ir vyrai, ir moterys; taip 
būrys medžiodamas, važinėdamasis rogutėmis, šurmuliuoda- 
mas traukė iš vieno dvaro į kitą, kol galų gale priartėjo prie 
rezidencijos. Kalbos apie tai, kaip linksminamasi kunigaikščio 
rūmuose ir mieste, nukreipė vaizduotę kita linkme ir nenumal- 
domai įtraukė Lucianę bei visą jos palydą — teta buvo išsiųsta 
pirma, kad viską paruoštų, — į naują, kitokį gyvenimo sūkurį. 


Iš Otilijos dienoraščio 
Pasaulyje kiekvienas priimamas taip, kaip save pateikia; bet jis tuvi 


negu pakenčiami nereikšming Munai. 


La? 


Draugijai galima primesti viską, tik ne tai, rr" 

Negalime gerai pažinti tų, kurie atvyksta pas mus; turime nuetii 
pas juos, kad sužinotume, kas jie per žmonės. 

Beveik natūralu, kad svečiams randame šį ar tą prikišti, kad, 
vos tik jie išvyksta, kalbame apie juos ne pačius maloniausius 
dalykus: jaučiamės turį teisę matuoti juos savo masteliu. Net 
protingi ir teisingi žmonės tokiais atvejais vargiai susilaiko nuo 
griežtos cenziros. 

Kai lankomės pas kitus, Kai pamatome jų aplinką, įpročius, 
būtinus y neišvengiamus dalykus, kaip jie stengiasi veikti ar 
taikosi su aplinkybėmis, turėtume bikti nesupražingi V piktos vA- 
Los, jei imtume šaipytis Iš to, kas daugeliu požiūrių turėtų mums 
atrodyti gerbtina. 

Tuo, ką laikome gražiu elgesiu ar geru Yšsiauklėjimu, pasie 
kiama, ko kitaip pasiekti galima tk prievarta, arba net iv ji 
gali nepadėti. 

Elgesys su moterimis yra gero elgesio erovė. 

Kaip galį ŽMOgAMS charakteris, JO savitumas egzistuoti šalia el- 
as ka 

Elgesio taisyklės turėtų kaip tik pabrėžti ir Yškelėi savitumą, Kiekvie- 
nas nori kažko reikšmingo, bettai neturi kelti nepatogumų, 

Daugiausia aaa visuomenėje Vv apskritai gyvenime turi 
gerai išauklėtas kariškis 

siarkštūs karewviai > elgiasi pagal savo charakterį, 0 ka- 
dangi stiprumas dažnai slepia geraširdiškumą, tai prireikus ir su 

Labai nemalonus yra blogų manierų civilis. Iš jo galima reika- 

Gyvendamė su žmonėmis, turinčiais subtilų jausmą, kas deva, 0 
kas ne, išsigąstame dėl jųs kai susiduriame sa kuo nors nederamu. 
Visada labai susijaudinu dėt Šarlotės, kai kas nors ima suptis kėdėje, 
nes jai tai baisiai nepatinka. 

Niekas neatettų Į jaukių draugiją su akiniais ant nosies, jei ži- 
tokiu kalbėtis. 

Intymamas vietoj pagarbos visa)a Juokingas. Niekas nebandytų 
pirma sakyti komplimento i tik tada nusiimti skrybėlės, jei žinotų, 
kaip jurkingai tai atrodo. 
prasmę. Tikras auklėjimas turėtų mokyti ne tik tokių ženklų, bet 

Elgesys — tai veidyodis, kuriame galime vysti kiekvie- 
no paveikslą. 

Yra širdies mandagumas; JA giminingas meilei. Iš jo kyla gra- 
žiausias Všovinio elgesio mandagumas, 

Savanoriška priklausomybė yra gražiausia būsena, Ji būtų neį- 
manoma be meilės. 

Niekados nenutotstame nuo savo troškimų, kai įsivaizduojame, 
kad tai, ko trokštame, jau turime. 

Didžiausias vergas tas, kuris mano esąs laisvas, nors toks nėra. 

Kas pareiškia esąs laisvas, tą pačią akimirką pasijunta priklau- 
somas nuo sąlygų: Jei išdrįsta pasakyti, jog yra priklausomas nuo 
sąlygų; pasijunta laisvas. 

Kai susiduvi su didžiuliais kito ŽMOGAUS privalumais, nėra kitos 

Geram žmogui baisu, kai juo naudojasi kvailiai. 

Sakoma, kad kamevdineviui nėra didvyrių: Bet taip yra todėl, 
kad didvyrį gali pripažinti tik kitas didvyris. Kamerdineris turbūt 
geba įvertinti panašius į save. 

Vidutinybei nėra didesnės paguodos kaip ta, kad ir genijai mirtingi: 

Didžiausi žmonės visada susiję su savo šimtmečiu kokia 
nors slpnybe. 

Paprastai žmonės laikomi pavojingesniais, negu Iš tikrųjų yra. 

Ir kvadliai, ir išminčiai nepavojingi. Puskvailiai arba pusiau 
protingi yra pažys Pavojingiausi. 

Geriausiai pasitraukti nuo pasaulio galima per meną, 0 tvir- 
čiausiai sa juo susisieti — irgi per meną, 

Menininkas mums veikalingas net didžiausios laimės ir di- 

Menas imasi to, kas sunku 4 gera. 

Kai matome sunkius dalykus vaizduojamus sa lengvumu, gali- 

Juo arčiau tiksto, juo didesni sunkumai. 

sėti nėra taip sunku kaip nuimdi derlių: 


“IELŲ GIMINYSTĖ* 


ŠEŠTAS SKYRIUS 


idelius nepatogumus, kuriuos Šarlotė turėjo iškęsti 

sulaukusi svečių, atsvėrė tai, kad ji iki galo perpra- 

to savo dukterį, ir čia jai padėjo geras pasaulio pa- 

žinimas. Nebe pirmą kartą susidūrė su keistu charakteriu, nors 
dar niekada su tokiu ryškiu. Bet iš patirties žinojo, kad tokius 
asmenis auklėja gyvenimas, kai kurie įvykiai, tėvų įtaka, ir jie 
gali pasiekti gražios, visiems malonios brandos, sušvelninti savo 
egoizmą, o nežabota veikla gali įgauti aiškią ir gerą kryptį. Šar- 
lotė, būdama motina, susitaikė ir su kita, galbūt nemalonia sa- 
vybe labiau, nei tiktų tėvams, turėjo vilčių ir ten, kur svetimi 
norėjo tik patirti malonumo ar bent jau nepatirti nemalonumų. 
Savotiškai ir netikėtai po dukters išvykimo Šarlotę palietė 
dar vienas dalykas: blogos kalbos pasklido ne dėl peiktino jos 
dukters elgesio, o veikiau dėl to, kas buvo pagirtina. Lucia- 
nė, atrodo, laikėsi taisyklės ne tik džiaugtis su besidžiaugian- 
čiais, bet ir liūdėti su liūdinčiais, o kad prieštaravimo dvasia 
dar labiau išryškėtų, kartais ji gadindavo nuotaiką linksmiems 

ir stengėsi pradžiuginti liūdinčius. Svečiuodamasi kaimynų 
šeimose teiraudavosi, ar nėra ligonių arba nuskriaustųjų, ku- 
rie negali rodytis viešumoje. Lankydavo juos jų kambariuose, 
imdavosi gydytojos vaidmens ir kiekvienam iš savo kelioninės 
vaistinėlės, kurią nuolat vežiodavosi karietoje, brukdavo gana 
stiprių vaistų; galima suprasti, kad toks gydymas kartais būdavo 
sėkmingas, kartais nelabai, viskas priklausydavo nuo laimės. 

Teikdama tokią labdarą būdavo labai griežta ir neklausė jo- 
kių patarimų, nes tvirtai tikėjo, kad elgiasi teisingai. Bet vienas 
toks bandymas jai nepasisekė moralės atžvilgiu, ir Šarlotei kėlė 
nemažą rūpestį, — turėjo padarinių ir apie jį visi kalbėjo. Tai ji 
išgirdo tik Lucianei išvažiavus; Otilija, dalyvavusi toje draugi- 
joje, turėjo jai viską išsamiai papasakoti. 

Vienos garbingos šeimos dukteriai atsitiko nelaimė, ji buvo 
laikoma kalta dėl jaunesnio brolio mirties, negalėjo nusiramin- 
ti ir su tuo susitaikyti. Ji neišeidavo iš savo kambario, tyliai 
dirbo vieną ar kitą darbą, o su saviškiais susitikdavo tik tada, 
jei jie ateidavo po vieną, — kai susirinkdavo keletas, jai tuoj 
imdavo vaidentis, kad anie tik ir galvoja apie keblią jos padėtį. 
Su kiekvienu atskirai ji kalbėdavo protingai ir galėdavo išsėdėti 
ištisas valandas. 

Išgirdusi Lucianė tylomis nusprendė nuvykusi tuoj pat pada- 
ryti stebuklą ir grąžinti merginą į visuomenę. Šįkart ji elgėsi at- 
sargiau nei paprastai, gebėjo pasitelkusi muziką įgyti merginos 
pasitikėjimą. Tik pabaiga buvo nesėkminga: norėjo padaryti 
staigmeną ir vieną vakarą, manydama, kad toji jau pasirengusi, 


netikėtai atvedė gražią išblyškusią mergaitę į margą, išsipuo- 

šusią draugiją. Gal bandymas būtų ir pavykęs, bet ir draugija 
iš smalsumo ar netikėtumo elgėsi ne taip, kaip būtų turėjusi, 
iš pradžių apsupo ligonę, paskui vėl ėmė trauktis jai iš kelio, 
jaudino ir nervino ją, kai krūvon sukišę galvas imdavo kuždė- 
tis. Jautri mergaitė to nepakėlė. Baisiai rėkdama leidosi bėgti, 
riksmas tarytum liudijo jos siaubą dėl artėjančio klaikiausio 
dalyko. Išsigandusi draugija išsilakstė, Otilija buvo viena iš tų, 
kurios visiškai jėgų netekusią mergaitę nulydėjo į jos kambarį. 

Tuo tarpu Lucianė garsiai išdrožė draugijai griežtą pamokslą, 
nė nemanydama, kad ji viena dėl visko kalta; nei ši, nei kitos 
nesėkmės nesustabdė energingų jos pastangų. 

Ligonės būklė smarkiai pablogėjo, liga taip paūmėjo, kad 
tėvai vargšės mergaitės nebegalėjo laikyti namie ir turėjo ati- 
duoti ją gydyti. Šarlotei neliko nieko kita kaip ypač švelniu 
elgesiu bent kiek paguosti šeimą dėl skausmo, kurį suteikė jos 
duktė. Otilijai šis įvykis buvo itin nemalonus; ji gailėjo vargšės 
mergaitės, nes buvo įsitikinusi ir neslėpė to nuo Šarlotės, kad 
protingiau elgiantis ligonei tikrai buvo galima padėti. 

Kadangi apie nemalonius praeities įvykius paprastai kalba- 
ma daugiau nei apie malonius, užsiminta ir apie nesusiprati- 
mą, kuris sutrikdė Otilijos požiūrį į architektą, — jis aną vakarą 
nepanoro rodyti savo kolekcijos, nors Otilija jį maloniai prašė. 
Atsisakymas jai ilgam įstrigo širdyje, ji ir pati nesuvokė kodėl. 
Jos jausmus būtų galima suprasti: kai prašo tokia mergaitė kaip 
Otilija, jaunuolis, toks kaip architektas, neturėtų atsisakyti 
vykdyti prašymo. Bet architektas, kai ji, progai pasitaikius, ty- 


liai apie tai užsiminė, gana suprantamai viską paaiškino. 

— Jei žinotumėte, — pasakė jis, — kaip negrabiai net moky- 
čiausi žmonės elgiasi su vertingiausiais meno kūriniais, tikrai 
man atleistumėte, kad savųjų nenoriu rodyti miniai. Niekas 
nemoka paimti medaliono gražiai už kraštelio, čiupinėja dai- 
liausius raižinius, švariausią pagrindą, vertingiausias monetas 
trina nykščiu ir smiliumi, lyg šitaip būtų galima apčiuopti 
meniškas formas. Nepagalvoja, kad didelius lakštus reikia imti 
abiem rankomis, puikiausią vario raižinį, originaliausią pieši- 
nį stveria viena ranka taip, kaip pasipūtęs politikas griebia lai- 
kraštį ir glamžydamas iš anksto parodo, ką mano apie pasaulio 
įvykius. Jei dvidešimt žmonių taip čiupinės meno kūrinį, dvi- 
dešimt pirmajam jau nebebus į ką žiūrėti. 

— Gal ir aš kada sukėliau jums tokių nemalonumų? — pa- 
klausė Otilija. —- Gal ir aš kada, tikrai to nenorėdama, sugadi- 
nau jūsų lobius? 

— Niekados, - atsakė architektas, — niekados! Jūs to negalė- 
tumėte, tai, kas padoru, jums tiesiog įgimta. 

— Kad ir kaip būtų, - tarė Otilija, - ateityje reikėtų gerų ma- 
nierų knygelėse po skyrių, kaip svečiuose privalu elgtis valgant 
ir geriant, įterpti išsamų skyrių ir apie tai, kaip elgtis su meno 
kolekcijomis ir muziejuose. 

— Žinoma, — atsakė architektas, — tada meno saugotojai ir 
mylėtojai daug noriau dalytųsi savo brangenybėmis. 

Otilija jau seniai buvo jam atleidusi, bet jos priekaištas, re- 
gis, jį labai slėgė ir jis vis iš naujo kartojo, kad mielai viskuo 


dalijasi, kad noriai dirba savo draugų labui, ji pajuto, jog įžeidė 

švelnią sielą, pasijuto lyg prasikaltusi. Todėl negalėjo atmesti jo 
prašymo, išsakyto po šio pokalbio, nors paklaususi savo jaus- 
mus nelabai suprato, kaip galėtų jo norą įvykdyti. 

O buvo taip. Architektą labai užgavo, kai Lucianė iš pavy- 
do neleido Otilijai dalyvauti gyvuosiuose paveiksluose; su gai- 
lesčiu regėjo, kad ir Šarlotė, blogai jausdamasi, tik retkarčiais 
galėjo stebėti puikią draugijos pramogą. Jis nenorėjo išvykti 
neparodęs savo dėkingumo ir nesurengęs vienos garbei, o kitos 
pramogai daug žavesnio dalyko, negu buvo rodomi iki šiol. 
Galbūt, pačiam to nesuvokiant, prisidėjo ir slaptas troškimas: 
jam buvo labai sunku palikti šituos namus, šitą šeimą, atrodė 
neįmanoma išsiskirti su Otilijos žvilgsniu, su ramiomis, malo- 
niomis jos akimis, kurios pastaruoju metu beveik niekada ne- 
apleisdavo jo minčių. 

Artėjo Kalėdų šventės, ir jis staiga suvokė, kad anie gyvieji 
paveikslai su tikrų žmonių figūromis iš tiesų atsirado iš vadina- 
mosios prakartėlės, maldingumo kupinų vaizdinių, šventu lai- 
kotarpiu skiriamų Dievo Motinai ir Vaikeliui, kuriuos, nepai- 
sant jų kuklumo, garbina iš pradžių piemenys, paskui karaliai. 

Jis puikiai įsivaizdavo, kaip būtų galima sukurti tokį paveiks- 
l4. Rado gražų, sveiką berniuką, piemenukų ir piemenaičių irgi 
nereikėjo ilgai ieškoti, bet be Otilijos toks paveikslas tikrai ne- 
būtų pavykęs. Mintyse jaunuolis regėjo ją kaip Dievo Motiną, 
ir jei ji atsisakytų dalyvauti, aišku, visas sumanymas žlugtų. 
Otilija, gerokai sumišusi dėl tokio pasiūlymo, prašė jį paklausti 


Šarlotę. Ši mielai sutiko kartu maloniai padėdama Otilijai at- 

sikratyti nedrąsumo, kad kėsinsis susilyginti su Švenčiausiąja 
Mergele. Architektas darbavosi dieną naktį, kad Kūčių vakarą 
nieko netrūktų. 

Dirbo dieną ir naktį tikrąja šių žodžių prasme. Jam šiaip jau 
nedaug reikėjo, o Otilijos buvimas šalia teikė didžiausią malo- 
numą; kai dirbo dėl jos, tarytum pamiršdavo miegą, kai rūpi- 
nosi ja, galėjai pamanyti, kad valgis jam ne galvoje. Todėl šven- 
tės išvakarėms viskas buvo paruošta, viskas savo vietose. Pavyko 
surinkti grupelę žmonių su pučiamaisiais instrumentais, jie pa- 
grojo įžangą ir sukūrė reikiamą nuotaiką. Kai pakilo uždanga, 
Šarlotė iš tikrųjų nustebo. Juk pasirodęs paveikslas daug kartų 
matytas, kad vargu ar galima buvo tikėtis ypatingo įspūdžio. 
Bet šito paveikslo tikroviškumas turėjo nepaprastų privalumų. 
Vaizdą supo veikiau ne prieblanda, o visiška nakties tamsa, o 
pavienės detalės buvo ryškiai matomos. Menininkas sugebė- 
jo išreikšti nuostabią mintį, kad visa šviesa sklinda iš kūdikio. 
Gudriai sugalvotą mechanizmą dengė priekyje, šešėlyje, stovin- 
čios, tik spindulių nušviestos figūros. Aplink spietėsi linksmi 
berniukai ir mergaitės, jauni veideliai buvo ryškiai apšviesti iš 
apačios. Netrūko ir angelų, kurių šviesą slopino dieviškoji švie- 
sa, o eteriški jų kūnai atrodė žemiškesni, trokštantys šviesos. 

Laimė, vaikelis buvo gražiai užmigęs, taigi niekas netrukdė 
gėrėtis tariama motina, su neapsakomu lengvumu pakėlusia 
šydą, tarytum atidengiančia paslėptą lobį. Atrodė, kad akimir- 
ką paveikslas sustingo. Kūdikį ir motiną supantys žmonės, ap- 
akinti šviesos ir nustėrę, regis, ką tik sukosi nuo nepakeliamos 


šviesos į šoną, bet iš smalsumo ir džiaugsmo vėl bandė atgręžti 

akis, iš kurių sklido greičiau nuostaba ir džiaugsmas negu gar- 
binimas ir adoracija, nors ir tai nebuvo pamiršta ir atsispindėjo 
kai kurių vyresnių dalyvių veiduose. 

Tačiau Otilijos figūra, judesys, veido išraiška ir žvilgsnis pra- 
lenkė viską, ką kada nors buvo nutapęs dailininkas. Jautres- 
nis žinovas, pamatęs tokį reginį, būtų ėmęs baimintis, kad tik 
kas nors nesujudėtų, būtų gal net nuliūdęs, jog vargu ar dar 
kada nors pamatys tokį grožį. Gaila, kad nebuvo nė vieno, ku- 
ris galėtų suvokti tos visumos poveikį. Vienintelis architektas, 
vaizduojąs aukštą, liekną piemenį, geriausiai matė klūpančias 
fhgūras ir galėjo patirti didžiausią džiaugsmą, nors ir jo padėtis 
nebuvo palankiausia stebėti. O kas būtų galėjęs apsakyti mer- 
gelės, ką tik tapusios Dangaus Karaliene, veido išraišką? Ty- 
riausias nuolankumas, žavingiausias kuklumo jausmas dėl ne- 
pelnytos neapsakomos garbės, nesuvokiamos, neišmatuojamos 
laimės spindėjo jos bruožuose, nuoširdus jausmas susiliejo su 
jai skirtu vaidmeniu. 

Šarlotę pradžiugino graži kompozicija, bet labiausiai sugrau- 
dino kūdikis. Jos akyse pasirodė ašaros, ji gyvai įsivaizdavo, kad 
netrukus laikys ant kelių tokį pat mielą padarėlį. 

Uždangą nuleido, kad vaidintojai galėtų kiek atsikvėpti, be 
to, ketinta kiek pakeisti paveikslą. Menininkas norėjo kuklų 
nakties reginį pakeisti skaisčiu dienos ir triumfo vaizdu, todėl 
iš visų pusių turėjo paruošęs nepaprastai stiprias šviesas, kurias 
dabar ir uždegė. 

Otilija, tapusi šio pusiau teatro aktore, pirmiausia džiaugėsi, 
kad, be Šarlotės ir keleto namiškių, daugiau niekas nematė tos 

šventos vaidybos. Todėl gerokai sutriko išgirdusi, kad atvykęs 
kažkoks svečias, gretimoje salėje draugiškai sveikinęsis su Šar- 
lote. Niekas negalėjo jai pasakyti, kas jis toks. Ji atsidavė likimo 
valiai, kad nesukeltų sumaišties. Uždegė lempas, ją apsupo ne- 
paprasta šviesa. Uždanga vėl pakilo, ir atsiskleidė stebuklingas 
reginys: visas paveikslas skendo šviesoje, vietoj išsisklaidžiusių 
šešėlių liko tik spalvos, išmintingai parinktos, švelninančios per 
didelio ryškumo įspūdį. Žvelgdama iš po ilgų blakstienų Oti- 
lija išvydo vyrą, sėdintį šalia Šarlotės. Nebuvo visiškai tikra, 
kas jis, bet jai pasigirdo pensiono mokytojo balsas. Ją apėmė 
keistas jausmas. Kiek daug visko įvyko nuo tada, kai paskutinį 
kartą girdėjo šio ištikimo žmogaus balsą! Lyg susiraitęs žaibas 
jos sieloje blykstelėjo patirti džiaugsmai ir skausmai, ji nera- 
miai klausė save: „Ar gali jam viską prisipažinti, viską atskleisti? 
Kokia tu neverta pasirodyti jam šventos moters pavidalu, kaip 
keistai jam turėtų atrodyti, kad mato tave ne tikrą, kaip papras- 
tai matydavo, o tarytum su kauke.“ Jos sieloje grūmėsi jausmai 
ir blaivūs svarstymai. Jai suspaudė širdį, akyse sužibo ašaros, bet 
ji visą laiką stengėsi išlikti sustingusiu paveikslu; ir kaip ji ap- 
sidžiaugė, kai kūdikis ėmė bruzdėti ir menininkas turėjo duoti 
ženklą nuleisti uždangą. 

Pastarąsias akimirkas prie kitų Otilijos jausmų prisidėjo dar 
vienas — ji negalėjo iš karto skubėti prie gerojo draugo ir dar 
labiau sumišo. Ar eiti prie jo su tokiais jai svetimais apdarais 
ir papuošalais? Gal persirengti? Ilgai nesvarsčiusi nutarė persi- 
rengti, kiek apsiramino ir pasijuto savimi tik tada, kai pagaliau, 


apsivilkusi įprastais drabužiais, pasisveikino su svečiu. 

rchitektas savo globėjoms linkėjo tik geriausio, jam 


buvo malonu palikti jas geroje pensiono mokytojo 


draugijoje, nes, šiaip ar taip, netrukus turės išvykti; 
jausdamas jų simpatiją jam, pasijuto kiek įskaudintas, kad jį 
taip greitai ir, kaip pats, būdamas kuklus, manė, taip gerai ir 
tobulai gali pakeisti kitas. Iki šiol jis dar delsė, bet dabar troško 
išvykti kuo greičiau, nes nenorėjo bent šiuo metu kentėti to, ką 
teks iškęsti būnant toli nuo jų. 

Liūdesį gerokai praskaidrino moterų atsisveikinimo do- 
vana, liemenė, kurią jos ilgą laiką mezgė ir apie kurią jis ty- 
liai su pavydu galvojo, kokiam gi nežinomam laimingajam ji 
galų gale atiteks. Tokia dovana maloniausia mylinčiam, davėją 
gerbiančiam žmogui: kai jis prisimena, kaip uoliai darbavosi 
gražūs pirštai, negali negalvoti, kad tokiame ilgame darbe turi 
dalyvauti ir širdis. 

Dabar moterys turėjo rūpintis kitu vyru, kurį gerbė, ir no- 
rėjo, kad jis gerai jaustųsi. Moterys paprastai turi tvirtą vidinį 

interesą, kurio už nieką pasaulyje neišsižadėtų; išoriniuose, vie- 
šuose, dalykuose noromis ir lengvai leidžiasi, kad viską spręstų 
šalia esantis vyras; jam nusileisdamos ar prieštaraudamos, užsi- 
spirdamos ar pasiduodamos iš tikrųjų viskam vadovauja jos, ir 
gerai išauklėtas vyras niekada nesipriešins tokiam vadovavimui. 

Architektas tarytum savo noru ir savo malonumui atskleidė 
moterims savo talentus, iš tikrųjų norėdamas jas pradžiuginti 
ir sudominti, todėl visi darbai ir pokalbiai buvo nukreipti šia 
linkme, į šį tikslą. Mokytojo viešnagė per gana trumpą laiką 
gerokai pakeitė jų gyvenimo būdą. Jis turėjo iškalbos talentą, 
mokėjo aiškinti žmonių santykius, ypač mėgo kalbėti apie jau- 
nimo auklėjimą. Taigi daug kas, palyginti su ligšioliniu gyve- 
nimo būdu, smarkiai pasikeitė, juolab kad mokytojas nelabai 
pritarė tam, kaip iki šiol buvo leidžiamas laikas. 

Apie gyvąjį paveikslą, kurį išvydo vos atvykęs, jis net nekal- 
bėjo. O kai jam su pasitenkinimu parodė bažnytėlę, koplyčią ir 
visa, kas ten buvo padaryta, jis negalėjo nutylėti savo nuomo- 
nės, savo požiūrio į tokius dalykus. 

— Man visai nepatinka, — pasakė jis, - toks šventumo ir jaus- 
mingumo suartinimas, toks jų supainiojimas, man atrodo ne- 
gera pasirinkti ypatingas patalpas, jas pašvęsti ir išpuošti, o tik 
tada puoselėti ir ugdyti pamaldumo jausmus. Jokia aplinka, 
net ir paprasčiausia, neturi paneigti mūsų dieviškumo jaus- 
mo, kuris gali lydėti visur, kiekvieną vietą pašvęsti ir paversti 
šventove. Man patiktų matyti pamaldas, laikomas rūmų salėje, 


kur paprastai valgoma, kur renkasi svečiai, kur linksminamasi, 

žaidžiama ar šokama. Tai, kas žmoguje aukščiausia, kilniausia, 
neturi formos, tokiems dalykams nereikia suteikti kitokio po- 
būdžio negu kilnus poelgis. 

Šarlotė, iš esmės jau žinodama jo pažiūras, o per trumpą 
laiką dar geriau jas pažinusi, netruko rasti jam tinkamo dar- 
bo, liepė didžiojoje salėje susirinkti visiems sode dirbantiems 
berniukams, kuriuos architektas prieš išvažiuodamas buvo at- 
rinkęs, taigi jie su savo švariomis, spalvingomis uniformomis, 
išlavintais rikiuotės judesiais ir gyvu, nuoširdžiu charakteriu 
darė gražų įspūdį. Mokytojas bandė juos savo metodais, pa- 
kalbino, paklausinėjo ir greitai išsiaiškino vaikų būdą bei gabu- 
mus, nepastebimai per mažiau kaip valandą daug ko pamokė ir 
daug kam paskatino. 

— Kaip jums tai pavyksta? — stebėjosi Šarlotė, kai vaikai iš- 
ėjo. —- Aš atidžiai klausiausi, atrodo, kalbėjote visai paprastus 
dalykus, ir vis dėlto nesuprantu, kaip galima per tokį trumpą 
laiką juos protingai pakalbinti. 

— Galbūt nereikėtų, - atsakė mokytojas, — atskleisti visų savo 
amato paslapčių. Bet neslėpsiu vieno labai paprasto principo, 
kaip galima daug nuveikti. Suvokite daikto, medžiagos, sąvo- 
kos — ar kaip tai pavadintume — esmę, neišleiskite jos iš akių, 
išsiaiškinkite visas sudedamąsias dalis ir jums bus nesunku 
kalbantis su būriu vaikų sužinoti, kas juose jau išsirutulioję, 
ką dar reikėtų paskatinti, ko išmokyti. Atsakymai į jūsų klau- 
simus gali būti netinkami, gali toli nuklysti nuo temos, bet 
jei tolesnis klausimas vėl grįžta prie tos pačios minties ir pras- 


mės, jei nesileisite pajudinama iš savo pozicijų, vaikai galop 

ims mąstyti, suprasti, leisis įtikinami, ko juos nori išmokyti 
mokytojas. Didžiausia klaida būtų leistis mokinių atitraukia- 
mam nuo savo požiūrio, nesugebėti jų patraukti prie to dalyko, 
apie kurį kalbama. Padarykite kada tokį bandymą ir patirsite 
daug malonumo. 

— Keista, — kalbėjo Šarlotė, — kad gera pedagogika yra prie- 
šingas dalykas nei geros manieros. Kompanijoje nedera įsi- 
tverti vienos temos, o pedagogikoje svarbiausia kovoti su bet 
kokiu išsiblaškymu. 

— Įvairovė be išsiblaškymo būtų geriausia ir mokymosi, ir 
gyvenimo taisyklė, jei tik šios pagirtinos pusiausvyros būtų taip 
lengva laikytis, - atsakė mokytojas ir norėjo dar kažką pridurti, 
bet Šarlotė pakvietė jį dar kartą pažiūrėti į berniukus, linksmu 
būriu traukusius per kiemą. Jis pagyrė, kad vaikai skatinami 
vilkėti uniformą. 

— Vyrai, — sakė jis, — turėtų nuo pat jaunystės vilkėti unifor- 
mą, nes turi įprasti veikti drauge, susilieti su tokiais kaip jie, 
kartu paklusti ir dirbti visumos labui. Be to, kiekviena unifor- 
ma skatina kariškus įpročius, santūresnį ir griežtesnį elgesį, o 
juk visi berniukai iš prigimties yra kariai, užtenka tik pažiūrėti į 
kovinius jų žaidimus ir rungtynes, įsivaizduojamų pilių šturmą 
ir ropštimąsi į atkriaušes. 

— Vadinasi, jūs nesupeiksite manęs, - paklausė Otilija, - kad 
kiekvieną iš mergaičių rengiu kitaip? Tikiuosi, kad jas išvydęs 


galėsite pasidžiaugti gražiu margumynu. 

— Taip, aš tam visiškai pritariu, — atsakė jis. - Moterys turėtų 
rengtis kuo įvairiau, kiekviena savaip, kad išmoktų pajusti, kas 
geriausiai tinka ir dera. Dar svarbesnė priežastis ta, kad joms 
lemta visą gyvenimą būti ir veikti vienoms. 

— Man tai atrodo nesuprantama, — įsiterpė Šarlotė. — Juk 
mes beveik niekuomet nebūname vienos. 

— Ir vis dėlto, — paprieštaravo mokytojas, — taip yra, kai jos 
turi galvoje kitas moteris. Pažvelkite į mylinčią moterį, į nuota- 
ką, žmoną, namų šeimininkę ar motiną. Ji visad atskirta, visada 
viena ir nori būti viena. Taip esti netgi tuščiagarbei. Kiekviena 
moteris iš prigimties atmeta kitą, nes iš jos reikalaujama visko, 
ko ir iš visos moterų giminės. Su vyrais yra kitaip. Vyrui reikia, 
kad šalia būtų kitas vyras, jei tokio nebūtų, jis susikurtų; mote- 
ris galėtų visą amžinybę gyventi ir net nepagalvotų, kad galima 
susikurti tokią pat kaip ji. 

— Reikia tik keistai pakalbėti apie tiesą, — atsakė Šarlotė, — ir 
galų gale keistenybė ims rodytis tiesa. Iš jūsų pastabų išmok- 
sime, kas mums geriausia, bet, būdamos moterys, laikysimės 
kartu su moterimis, veiksime bendrai, kad neleistume vyrams 
įgauti didelio pranašumo. Nesupykite už nedidelę mūsų pikt- 
džiugą, kurią kartais pajuntame, kai ponai vyrai tarpusavy irgi 
nelabai sutaria. 

Supratingasis mokytojas rūpestingai ištyrė, kaip Otilija el- 
giasi su mažosiomis auklėtinėmis, ir išreiškė visišką pritarimą. 

— Jūs elgiatės labai teisingai, — pasakė jis, - kad rengiate au- 
klėtines tik patiems artimiausiems uždaviniams. Švara vaikams 
padeda labiau gerbti save, o jei skatinsite jas daryti tai, ką daro, 


su džiaugsmu ir orumu, laimėsite viską. 

Beje, buvo labai patenkintas matydamas, kad niekas neda- 
roma dirbtinai, tik dėl išorės, kad viskas nukreipta į vidų ir į 
būtiniausius poreikius. 

— Kiek nedaug reikėtų žodžių, — sušuko jis, — išreikšti visai 
auklėjimo esmei, jei kas turėtų ausis klausyti. 

— Gal pabandykite išsakyti man, — maloniai paprašė Otilija. 

— Gerai, — sutiko jis, — tik niekam daugiau nesakykite. Ber- 
niukus reikia auklėti būti tarnais, o mergaites — motinomis, ir 
viskas bus teisinga. 

— Auklėti mergaites būti motinomis gal ir neblogai, juk jos, 
ir nebūdamos motinos, gali tapti auklėmis ar slaugėmis. Bet 
mūsų jaunuoliai per geros nuomonės apie save, kad norėtų 
tapti tarnais, juk aiškiai matyti, kad jie laiko save gebančiais 
greičiau įsakinėti, negu tarnauti. 

— Todėl neturime jiems to sakyti, - kalbėjo mokytojas. — Pa- 
taikaudami įsitraukiame į gyvenimą, o gyvenimas mums ne- 
pataikauja. Kiek žmonių ne savo noru daro tai, ką galiausiai 
vis dėlto turi daryti? Bet dabar nesukime dėl to galvos, dabar 
tai nesvarbu. Visiškai pritariu jums, kad savo mokinėms tai- 
kote tinkamus auklėjimo būdus. Mažiausios mergaitės žaidžia 
su lėlėmis ir iš skudurėlių siuva joms drabužius, vyresnės jų 
seserys rūpinasi mažosiomis, padeda tvarkytis, kad namai būtų 
gerai prižiūrimi ir be suaugusiųjų pagalbos. Kitas jų gyvenimo 
žingsnis bus nesunkus, nes ištekėjusios tokios mergaitės vyro 
namuose ras tai, ką paliko tėvų namuose. 

Bet aukštuomenės luomo mergaitėms uždaviniai daug su- 


dėtingesni. Būtina atsižvelgti į aukštesnius, švelnesnius, subti- 

lesnius, ypač į visuomeninius santykius. Todėl turime išmokyti 
savo auklėtines ir išorinių dalykų; reikalinga, būtina ir labai 
gera, jei čia neprarasime saiko, nes auklėdami vaikus didesniam 
bendravimui galime greitai peržengti ribas, neatsižvelgti į tai, 
ko reikalauja vidinė jų prigimtis. Čia yra uždavinys, kurį auklė- 
tojai gali geriau ar blogiau išspręsti, o gali ir suklysti. 

Mane ima baimė, kad iš daugelio dalykų, kuriuos pensione 
suteikiame mokinėms, kaip rodo patirtis, vėliau bus maža nau- 
dos. Kiek daug dalykų atmetama, kiek daug pamirštama, kai 
moteris tampa namų šeimininke ir motina! 

Negaliu išsižadėti gražios vilties, kadangi esu atsidavęs šiam 
darbui, jog kada nors ištikimos padėjėjos padedamam pasiseks 
tobulai išmokyti savo auklėtines to, ko joms iš tikrųjų reikės 
įžengiant į savarankiškos veiklos sritį, kad galėčiau sau pasa- 
kyti: šiuo požiūriu jų išsiauklėjimui negalima nieko prikišti. 
Žinoma, kiekvienais gyvenimo metais egzistuoja ir kitas auklė- 
jimas, kurį suteikiame ne mes, o gyvenimo aplinkybės. 

Otilijai pastaba pasirodė labai teisinga. Kaip daug išmokė 
netikėta aistra, užklupusi ją praėjusiais metais! Kiek išbandymų 
jos laukia, kai tik pažvelgia į artimiausią ateitį! 

Jaunasis mokytojas ne veltui paminėjo pagalbininkę, žmoną, 
nes ir būdamas kuklus bandė atsargiai, iš tolo užsiminti apie 
savo ketinimus; kai kurios aplinkybės ir įvykiai skatino jį ir šio 
apsilankymo metu žengti keletą žingsnių arčiau savo tikslo. 

Pensiono viršininkė nebejauna, jau seniai ieško tarp savo 
bendradarbių žmogaus, galinčio ateiti į pagalbą, ir pagaliau 


pasiūlė mokytojui, kuriuo ji turėjo pagrindo pasitikėti: jie turį 

kartu vadovauti pensionui, dirbti, tarytum jis priklausytų jam, 
o po jos mirties tapti paveldėtoju ir vieninteliu savininku. Jai 
atrodė svarbiausia, kad rastų tinkamą žmoną. Jo mintys ir jaus- 
mai krypo į Otiliją, tačiau atsirado ir kai kurių abejonių, pas- 
kui kai kurie įvykiai susiklostė jo siekiams palankiai. Lucianė 
išėjo iš pensiono, todėl Otilija dabar paprasčiau galėtų grįžti. 
Apie santykius su Eduardu irgi pasklido kalbų, bet į šį dalyką 
pažiūrėta abejingai, panašiai kaip į kitus tokius atvejus, tas įvy- 
kis būtų galėjęs netgi paskatinti Otiliją grįžti į pensioną. Bet 
nieko nebūtų buvę nuspręsta, nebūtų žengta nė vieno žingsnio, 
jei to nebūtų paskatinęs netikėtas vizitas. Svarbių asmenų pasi- 
rodymas kai kuriuose sluoksniuose nelieka be padarinių. 

Grafas ir baronienė, kuriuos daugelis ne kartą klausinėjo 
apie įvairių pensionų būklę ir vertę, nes kone kiekvienam rūpi 
vaikų auklėjimas, nusprendė geriau susipažinti su tuo pensio- 
nu, apie kurį buvo girdėję daug gera; taigi dabar, būdami jau 
teisėta pora, atvyko visko geriau ištirti. Bet baronienė ketino 
ir dar kai ką. Kai paskutinį kartą lankėsi pas Šarlotę, išsamiai 
aptarė viską, kas susiję su Eduardu ir Otilija. Ryžtingai patarė, 
kad Otilija turėtų kur nors išvykti. Bandė padrąsinti Šarlotę, 
vis dar bijojusią Eduardo grasinimų. Aptarė galimą išeitį, o kai 
kalbėjo apie pensioną, užsiminė ir apie mokytojo simpatijas 
Otilijai, todėl baronienė juo labiau panoro ten apsilankyti. 

Ji atvyksta, susipažįsta su mokytoju, apžiūri įstaigą ir kalba 
apie Otiliją. Apie ją kalba ir grafas, mat jis per paskutinį vizitą 
spėjo su ja geriau susipažinti. Otiliją grafas sudomino tūrinin- 


gomis kalbomis, jai rodėsi, kad pamatė ir sužinojo daug dalykų, 

kurių iki tol nežinojo. Bendraudama su Eduardu pamiršdavo 
visą pasaulį, tuo tarpu grafo kalbos liudijo, kad pasaulis gražus 
ir įdomus. Bet koks potraukis yra abipusis. Grafas Otilijai pa- 
juto simpatiją ir ėmė žiūrėti į ją kaip į savo dukterį. Čia ji antrą 
kartą, dar labiau nei pirmąjį, stojo baronienei skersai kelio. Kas 
žino, ką baronienė būtų sumaniusi tada, kai jos aistra buvo 
gyvesnė; bet dabar nusprendė — užteks Otiliją apvesdinti, kad 
keltų mažiau pavojų ištekėjusioms moterims. 

Todėl tyliai, bet ryžtingai paragino mokytoją tuoj pat ruoš- 
tis nedidelėn išvykon į rūmus, kad galėtų greičiau įgyvendinti 
savo planus ir troškimus, kurių jis nuo baronienės neslėpė. 

Pensiono vadovė tam visiškai pritarė, mokytojas leidosi į 
kelionę mintyse puoselėdamas gražiausias viltis. Jis žino, kad 
Otilija į jį žiūri palankiai; o kad jis šiek tiek žemesnio luomo, 
tai galima įveikti remiantis šių laikų pažiūromis ir madomis. 
Be to, baronienė leido jam suprasti, kad Otilija visada bus ne- 
turtinga mergaitė. Nieko nepadės ir giminystė su turtingais na- 
mais: net ir turint didžiausių turtų nesąžininga išeikvoti didelę 
sumą, nes yra artimesnių giminių, kurie, regis, turi daugiau 
teisių į nuosavybę. Žinoma, keista, kad žmogus, turėdamas tei- 
sę ir po mirties naudotis savo turtu, itin retai ja pasinaudoja 
mylimųjų labui ir iš pagarbos šeimos tradicijai palieka turtą tik 
tiems, kurie turi į jį teisę, ir tada, kai mirusysis nebūna pareiš- 
kęs jokios valios. 

Jo jausmai keliaujant buvo tokie, kad jis pasijuto visiškai ly- 
gus su Otilija. Malonus priėmimas dar padidino jo viltis. Tiesa, 
Otilija šį kartą nebuvo tokia atvira kaip kadaise, bet juk dabar 

ji suaugusi, išsilavinusi, ir apskritai netgi mažiau užsidariusi nei 
anuomet, kai jis ją mokė. Jam buvo nuoširdžiai leidžiama išsa- 
kyti savo nuomonę, ypač apie dalykus, susijusius su jo profesi- 
ja. Ber kai jam kildavo noras artintis prie savojo tikslo, visada 
sulaikydavo kažkoks vidinis drovumas. 

Vis dėlto kartą Šarlotė jam suteikė gerą progą, kai Otilijai 
girdint pasakė: 

— Na štai, jūs neblogai apžiūrėjote viską, kas auga ir kas de- 
dasi mano aplinkoje. O ką gi manote apie Otiliją? Galite tai 
pasakyti ir jai girdint. 

Mokytojas ramiai ir labai įžvalgiai aiškino, kad Otilija pasi- 
keitusi į gera, elgiasi laisviau, sklandžiau mokanti reikšti min- 
tis, skvarbiau žvelgianti į pasaulio reikalus, visa tai rodanti la- 
biau darbais nei žodžiais, bet manąs, kad dar galįs labai daug 
jai padėti, jei ji, grįžusi į pensioną, dar ten kurį laiką pagyventų 
ir nuosekliau, iš pagrindų išmoktų to, ko pasaulyje išmoksta- 
ma tik nuotrupomis, greičiau padrikai negu išsamiai arba ir iš 
viso per vėlai. Jis nenorįs apie tai daug kalbėti, nes Otilija pati 
gerai žinanti, iš kokių svarbių ir naudingų pamokų jai kadaise 
tekę pasitraukti. 

Otilija negalėjo to neigti, bet negalėjo ir prisipažinti, ką jau- 
čia girdėdama tokius žodžius, nes ir pati negalėjo jų išsiaiškin- 
ti. Pasaulyje jai niekas neatrodė padrika prisiminus vyrą, kurį 
mylėjo, ji nesuprato, kaip be jo galėtų būti įmanomas koks 
nors ryšys. 

Šarlotė į pasiūlymą atsakė maloniai ir protingai. Pasakė, jog 


ir ji, ir Otilija seniai norinčios, kad pastaroji grįžtų į pensioną. 

Žinoma, per tą laiką tokia jai miela drauge ir reikalinga pagal- 
bininke tapusi; bet ateityje ji netrukdytų, jei Otilija pareikštų 
norą grįžti į pensioną ir būti ten tiek laiko, kiek reikėtų baigti, 
kas pradėta, gerai išmokti, kas buvo nutraukta. 

Mokytojas tokią nuomonę sutiko su džiaugsmu, Otilija ne- 
galėjo nieko pasakyti prieš, nors ją vien nuo tokios minties ėmė 
siaubas. Tuo tarpu Šarlotė norėjo laimėti laiko; ji vylėsi, kad 
Eduardas, tapęs laimingu tėvu, susivoks ir sugrįš, o tada, kaip 
tikėjosi, viskas įeis į savas vėžes, Otilija vienaip ar kitaip irgi 
bus pasirūpinta. 

Po svarbaus pokalbio, po kurio jo dalyviai turi apie ką pa- 
mąstyti, paprastai ateina tylos laikotarpis, kai atrodo, kad visi 
yra sutrikę ir nežino, ką daryti. Kas vaikštinėjo po salę, moky- 
tojas sklaidė čia vieną, čia kitą knygą ir pagaliau aptiko foliantą, 
kurį buvo numetusi Lucianė, kai dar viešėjo namuose. Pamatęs 
nupieštas tik beždžiones, jis greitai jį užvertė. Vėliau įvyko po- 
kalbis, kurio atgarsių randame Otilijos dienoraštyje. 


Iš Otilijos dienoraščio 


Kaip galima įveikti pasibjaurėjimą ir taip rūpestingai piešti lyki- 
čias beždžionės? Bjauru žiūrėti Į jas kaip į gyvūnus, 0 jei kam net 
nes, tada jau Iš tikryjų galima netekti kantrybės. 

Reikia būti gerokai pamišusiam, kad galėtum mėgautis kavika- 
turomis V pažaipiais piešiniais. Esu dėkinga gerajam savo mokyto- 
gu, kad jis manęs nekankino pasakodamas apie gamtos istoriją; su 

syk Jis prisipažino, kad panašiai mano iv jis. „Gamtoje, — sakė 
dės, - turėtume pažinti tik tai, kas yra čia pat, aplink mus. Medžias, 
kurie žaliuoja, žydė ir mezga vaisius, kiekvieną žolės stiebetį, pro 
kurį praeiname, kiekvieną pievetę, kuvia šengiame, NS MŪSŲ santy- 
kiai tikri, jie yra mūsų bendrapiliečiai. Mums priklauso paukščiai, 
straksintys ant medžių šakų giedantys tankmėje. Jie kalba mums 
nuo pat vaikystės, Mes galime suprasti jų kalbą, Visa, kas svetima 
4 Išplėsta iš savo aplinkos, gerokai gąsdina, šią baimę įveikia tik 
pripratimas. Reikia mėgti margą i trinkšmingą gyvenimą, kad ga- 
Lėtum gyventi tavo beždžionių, papūgų ir maurų“ 

Kartais, kai mane apimdavo smalsumas pamatyti tokius keis- 
tus dalykus, pavydėdavau ketiautojui, tokius stebuklus mažančiam 
kartu su kitais stebuklais jų tikroje, kasdienėje aplinkoje. Bet juk ir 
keliautojas tampa kitu žmogumi. Negali vaikštinėti po palmėmis ir 
nepatirti Jų poveikio, krašte, kur gyvena dyambliai ir tigrai, keičiasi 
4 ŽMOGAUS PAŽIAKOS, 

Pagarbos vertas tik gamtos tyrėjas, kuvis geba aprašyti ir pavaiz- 
duoti tai, kas svetima ir keista, 0 kartu tų keiktenybių aplinką ir 
kaimynus, būdingas jy savybes. Kaip norėčiau bent kartelį pasi 
Klausyti Humbolto“ pasakojimų! 

Gamtos muziejus gali pasirodyti kaip Egipto kapavietė, kurioje 
stovi įvairūs balzamuoti gyvūnų ir augalų pavidalo stabai. Kunigų 
kastai tinka juos prižiūrėti paslaptingoje prieblandoje, bet į bendrąjį 
lavinimą jų nereikėtų įžraukti, juotab kad jie greitai gali išstumti 
tai, kas mams daug arčiau y daug vertingiau. 

Mokytojas, skatinantis mus įvertinti gerą darbą, pasigėrėti gra- 
žiu eilėraščiu, padaro daugiau nei tas, kuris išmoko, kaip vadinasi 
Yy kaip atrodo ištisos virtinės ŽEmesMŲjų gamtos padarų, Nes VISO to 
rezultatą ir taip žinome — žmogiškoji būtybė yra geriausia ir vie- 
mintelės Alevybės atspindys. 

Kiekvienas tegul laisvai pasirenka, kuo jam užsiimti, kas jį la 
biausiai traukia, kas jam. teikia džiaugsmo ir atrodo naudinga, bet 
tikrasis žmogaus studijų tikslas yra pats žmogus. 


“IELŲ GIMINYSTĖ* 


AŠTUNTAS SKYRIUS 


aža žmonių, kurie rūpinasi netolima praeitimi. 

Mus arba su didele jėga pririša dabartis, arba 

nuklystame į tolimą praeitį ir ieškome to, kas 
visiškai prarasta, tarytum bandydami tai atkurti ir prisišaukti. 
Net ir žymiose, turtingose šeimose, turinčiose garsių protė- 
vių, senelis paprastai prisimenamas geriau negu tėvas. 

Tokios mintys sukosi mokytojo galvoje, kai jis vieną saulėtą 
dieną, besibaigiančiai žiemai panašėjant į pavasarį, vaikštinėjo 
po seną didelį rūmų sodą ir grožėjosi aukštų liepų alėjomis, 
taisyklingais želdiniais, išlikusiais dar iš Eduardo tėvo laikų. 
Visa puikiai užaugę, kaip to norėjo tas, kuris viską sodino, o 
dabar, kai šitai galima įvertinti ir tuo grožėtis, apie tai niekas 
net nekalba; čia retai kas užsuka, visi pomėgiai ir išlaidos skir- 
ti kitam, tolumai ir laisviems plotams. 


Grįžęs apsakė visa Šarlotei, kuri išklausė jį gana palankiai. 

— Gyvendami manome, - atsakė ji, - kad veikiame savo nuo- 
žiūra, kad patys renkamės, ką mums daryti ir kaip linksmintis, 
bet iš tikrųjų, geriau pažiūrėjus, mus tik verčia arba vykdyti 
ankstesnius planus, arba laikytis madų. 

— Žinoma, — tarė mokytojas, — kas gali atsilaikyti prieš savo 
aplinkos trauką? Laikas slenka, kartu keičiasi pažiūros, nuo- 
monės, prietarai ir pomėgiai. Jei sūnaus jaunystė sutampa su 
permainų metu, galime būti tikri, kad jis su tėvu nenorės turėti 
nieko bendra. Jei tėvas gyveno tokiais laikais, kai žmonės sten- 
gėsi įsigyti nuosavybės, ją apsaugoti, ja apsiriboti ir mėgautis 
atsiskyrus nuo pasaulio, sūnus bandys viską plėsti, dalytis, at- 
verti tai, kas uždara. 

— Ištisos epochos panašios į jūsų minimą sūnų ir tėvą, - atsakė 
Šarlotė. — Šiandien sunku net įsivaizduoti laikus, kai kiekvienas 
mažas miestelis buvo apsuptas sienų ir griovių, kai kilmingieji 
savo rūmus statydinosi pelkėse, o į menkiausią pilaitę būdavo 
galima patekti tik pakeliamuoju tiltu. Šiandien net dideli mies- 
tai griauna pylimus, kunigaikščių pilių kanalai užpilami žeme, 
miestai yra tarytum atviros gyvenvietės, o visa tai išvydęs ke- 
lionėse gali pamanyti, kad įsigalėjo visuotinė taika, kad aukso 
amžius jau beldžiasi į duris. Niekas gerai nesijaučia sode, jei jis 
nėra panašus į atvirą landšaftą, niekas neturi priminti dirbtinu- 
mo, prievartos, norime visiškai laisvai ir nevaržomi įkvėpti gry- 
no oro. Gal jums, mano drauge, atrodo, kad iš tokios būsenos 
galima grįžti į praeities įvykius? 

— Kodėl gi ne? - kalbėjo mokytojas. — Juk kiekviena būsena 
turi savo keblumų, ir uždara, ir išlaisvinta. Pastarajai reikia per- 


tekliaus, ji skatina išlaidavimą. Grįžkime prie jūsų pavyzdžio, 


"2257 


gana iškalbingo. Vos imama ko nors stokoti, tuoj grįžta noras 
apsiriboti. Žmonės, dirbantys žemę, vėl stato sienas apie savo 
sodus, kad apsaugotų tai, ką užaugina. Iš to pamažu atsiranda 
naujas požiūris. Viršų ima tai, kas naudinga, net turtingasis 
galų gale supranta, kad savo turtą reikia kam nors panaudo- 
ti. Patikėkite, galbūt jūsų sūnus apleis visus parko įrenginius, 
pasitrauks už rūsčių sienų ir po aukštomis liepomis, kurias 
sodino jo senelis. 

Šarlotė, tylomis nudžiugusi, kad jai pranašaujama turė- 
ti sūnų, atleido mokytojui už nelabai malonią pranašystę, 
kas ateityje gali atsitikti mielam, gražiam jos parkui. Todėl 
maloniai atsakė: 

— Mes dar nesame tokie seni ir mums neteko daug kartų 
išgyventi tokių prieštaravimų; kai prisimeni ankstyvąją savo 
jaunystę ir tai, kuo skundžiasi seni žmonės, kai pagalvoji apie 
miestus ir kaimus, galbūt ir galima sutikti su jūsų pastabomis. 
Bet ar nereikėtų ko nors priešpriešinti tokiam vyksmui, ar ne- 
galima būtų sutaikyti tėvo ir sūnaus, tėvų ir vaikų? Jūs maloniai 
man išpranašavote berniuką; argi jis turėtų stoti prieš savo tėvą? 
Sugriauti tai, ką pastatė tėvai, o ne užbaigti ir patobulinti, veik- 
ti ta pačia prasme ir ta pačia kryptimi? 

— Tai irgi būtų protinga galimybė, — tarė mokytojas, — bet 
žmonės retai ja naudojasi. Tėvas turėtų paversti sūnų tokiu pat 
savininku kaip ir jis pats, leisti jam kartu statyti, sodinti ir kiek 
pasavavaliauti, kaip savavaliauja jis pats. Vieno veikla turėtų 
susipinti su kito veikla, o ne būti prilipdyta gabalais. Jauna ša- 
kelė lengvai ir noriai jungiasi su senu kamienu, o užaugusios 


šakos jau nebepriskiepysi. 


*226 * 


Mokytojas džiaugėsi, kad prieš atsisveikindamas nejučiom 
pasakė Šarlotei malonių dalykų ir dar kartą sutvirtino jos pa- 
lankumą. Jau seniai buvo išvykęs iš namų, bet grįžti ryžosi 
tik tada, kai galutinai įsitikino, kad aiškesnio sprendimo dėl 
Otilijos galės tikėtis tik Šarlotei pagimdžius kūdikį. Tad su- 
sitaikė su aplinkybėmis ir kupinas vilčių bei planų grįžo pas 
pensiono viršininkę. 

Šarlotei artėjo metas gimdyti. Ji daugiau laiko leisdavo savo 
kambariuose. Aplink susibūrusios moterys dabar sudarė arti- 
miausią draugiją. Otilija rūpinosi namais beveik negalvodama, 
ką daro. Ji buvo visiškai atsidavusi, norėjo ir toliau kuo stro- 
piausiai tarnauti Šarlotei, kūdikiui, Eduardui, bet nežinojo, ar 
tai ateityje bus įmanoma. Tik kasdieniai įprasti darbai gelbėjo 
ją nuo visiškos nevilties. 

Sūnus į šį pasaulį atėjo laimingai, moterys tvirtino, kad vai- 
kelis visiškai atsigimęs į tėvą. Tik Otilijai pasirodė kitaip, kai ji 
dėkojo pribuvėjai ir kuo nuoširdžiausiai džiaugėsi kūdikiu. Jau 
rengdamasi dukters vestuvėms Šarlotė skaudžiai pajuto, kaip 
čia reikėtų jos vyro, o dabar tėvas neatvyko, nors jam gimė sū- 
nus, jis negalės duoti vardo, kuriuo jo sūnus bus vadinamas. 

Iš visų draugų pirmasis pasveikinti laimingos gimdyvės atvy- 
ko Tarpininkas; jis buvo paskyręs žvalgus, kad jam greičiausiai 
praneštų šitą žinią. Atkeliavo labai patenkintas. Net nuo Otili- 
jos neslėpė savo triumfo, garsiai kalbėjo su Šarlote ir padėjo jai 
pamiršti visas negandas ir visas dar nepašalintas kliūtis. Krikš- 
tynų ilgai neatidėliojo. Senas kunigas, viena koja jau, galima 
sakyti, karste, savo palaiminimu turėjo sujungti praeitį su atei- 


timi; vaiką pavadino Otu, tėvo ir tėvo draugo vardu. 

Prireikė didelių šio vyro pastangų, kad išsklaidytų visas abe- 
jones, prieštaravimus, delsimą, užsispyrimą, netikusius patari- 
mus, dvejones ir skirtingas nuomones, nes tokiais atvėjais viena 
abejonė sukelia daugelį kitų, o kai nenorima nieko užgauti, 
visad ima rodytis, kad kas nors tikrai užsigaus. 

Kvietimais ir laiškais krikštatėviams rūpinosi Tarpininkas ir 
liepė tučtuojau juos išsiuntinėti, nes jam pačiam labai rūpėjo 
pranešti Šarlotę ir Eduardą smerkiantiems ir liežuvaujantiems 
kaimynams apie šeimos laimę, kurią jis laikė tokiu vertingu da- 
lyku. Žinoma, šeimoje pasireiškę aistros protrūkiai nebuvo pa- 
slaptis, be to, žmonės yra įsitikinę, kad visa, kas įvyksta, įvyksta 
tam, kad būtų apie ką kalbėti. 

Krikšto apeigos turėjo vykti oriai, bet greitai ir be didelės 
pompastikos. Susirinko svečių, Otilija ir Tarpininkas turėjo 
laikyti kūdikį ir būti krikštatėviai. Senasis kunigas, zakristijo- 
no prilaikomas, žengė iš lėto, neskubėdamas. Perskaitė maldas, 
kūdikį įdavė Otilijai, ir kai ji su meile pažvelgė į jį, gerokai išsi- 
gando pamačiusi atviras mažylio akis; jai pasirodė, kad žvelgia 
į savo akis; toks panašumas būtų nustebinęs kiekvieną. Tarpi- 
ninkas, netrukus perėmęs kūdikį iš Otilijos, irgi sutriko, nes 
kūdikis buvo nepaprastai panašus ne į ką nors kitą, o į kapito- 
ną; to jam dar nebuvo tekę regėti. 

Ligotas senasis, gerasis kunigas krikštydamas apsiėjo tik pa- 
prastomis apeigomis. Užtat Tarpininkas, suvokdamas, koks 
čia svarbus įvykis, prisiminė daugelį kitų panašių krikštynų ir 
visaip stengėsi kiekviena proga pakalbėti ir pasakyti ką nors 
reikšminga. Šį kartą juo labiau negalėjo susilaikyti aplinkui 

matydamas tik draugus ir artimuosius. Todėl apeigoms bai- 
giantis jis patenkintas stojo, galima sakyti, kunigo vieton ir 
ėmė linksmai kalbėti apie krikštatėvio pareigas ir viltis, leidosi 
į dar ilgesnius išvedžiojimus, nes matė, kad Šarlotė patenkinta 
ir jam pritaria. 

Stropiam oratoriui neatėjo į galvą senąjį kunigą pasodinti, 
kad neatsitiktų didesnė bėda; mat vaizdžiai išdėstęs kiekvieno čia 
esančiojo santykį su krikštijamuoju ir taip privertęs Otiliją dar 
labiau tvardytis, jis galų gale kreipėsi į ssnuką kunigą žodžiais: 

— O jūs, garbingasis tėve, dabar kartu su Simeonu galite sa- 
kyti: „Dabar gali, Valdove, leisti savo tarnui ramiai iškeliauti, 
nes mano akys išvydo šitų namų išgelbėjimą.“ 

Tarpininkas atsikvėpė norėdamas įspūdingai baigti kalbą, 
bet greitai pastebėjo, kad senasis kunigas, kuriam jis ištiesė vai- 
kelį, iš pradžių bando pasilenkti, o paskui ima svirti atgal. Jį vos 
spėjo sulaikyti, kad visiškai nenugriūtų, bandė sodinti ant kė- 
dės, tačiau visos pastangos, įmanomos tokiomis aplinkybėmis, 
buvo bevaisės; visi pamatė, kad jis nebegyvas. 

Krikštynų dalyviams buvo sunku pamatyti ir suvokti taip 
arti gimimą ir mirtį ne tik vaizduotėje, o tiesiog savo akyse 
sugretinti tokias dideles priešybes, juo labiau kad viskas įvyko 
netikėtai. Tik Otilija su savotišku pavydu žvelgė į amžinai už- 
migusį kunigą, kurio veide išliko maloni, patraukli šypsena. Jos 
sielos gyvenimas buvo miręs, kam dar reikalinga kūno gyvybė? 

Nemalonūs dienos įvykiai kartais skatindavo ją galvoti apie 
laikinumą, išsiskyrimą, praradimą, tuo tarpu nuostabūs nakties 


regėjimai buvo tikra paguoda. Jie primindavo, kad mylimasis 

gyvas, ir jos gyvenimui suteikdavo tvirtumo ir šviesos. Vakare, 
atsigulusi poilsio ir pasinėrusi į malonią būseną tarp miego ir 
budrumo, įsivaizduodavo, kad žvelgia į labai stiprios, bet švel- 
nios šviesos užlietą kambarį. Jame aiškiai matė Eduardą, apsi- 
rengusį ne taip, kaip paprastai, o karine uniforma, kiekvieną 
kartą kita poza, tačiau visai natūralia, nebuvo nieko fantastiška, 
jis stovėdavo, vaikštinėdavo, gulėdavo, skaitydavo. Jo pavidalą 
regėdavo kuo aiškiausiai, jis pats judėdavo, jai nereikėdavo kaip 
nors skatinti savo vaizduotės. Kartais matydavo šalia jo kažką 
judant, kažkokius šešėlius, tamsesnius už šviesų foną; bet tų 
šešėlių nepajėgdavo įžvelgti, jai rodydavosi, kad jie panašūs į 
žmones, arklius, medžius ar kalnus. Paprastai visa tai regėda- 
ma užmigdavo, o rytą pabudusi po ramios nakties pasijusdavo 
atsigavusi, paguosta, įsitikinusi, kad Eduardas dar gyvas, kad 


jųdviejų santykiai kuo artimiausi. 


“IELŲ GIMINYSTĖ* 


DEVINT AAS SKYRIUS 


tėjo pavasaris, kiek vėliau nei paprastai, bet užtat stai- 

giau ir džiaugsmingiau. Sode Otilija matė savo darbo 

rezultatus: viskas dygo, žaliavo, atėjus laikui žydėjo; 
kas buvo pasodinta gerai įrengtuose šiltnamiuose ir lysvėse, at- 
šilus orams, suvešėjo, o ką dar reikėjo padaryti, buvo ne tiek 
vilties kupinos pastangos, o tikras malonumas. 

Tačiau ji turėjo guosti sodininką dėl atsiradusių tuščių vie- 
tų tarp vazoninių gėlių Lucianei siautėjant, dėl sudarkytų kai 
kurių medžių viršūnių. Ramino sodininką sakydama, kad vis- 
kas netrukus gerai sužels, bet jis buvo per daug jautrus, šven- 
tai gerbė savo amatą, ir tokia paguoda nedaug padėdavo. Kaip 
sodininkas neturi blaškytis tarp kitų pomėgių ar polinkių, taip 
negalima pertraukti ramaus vyksmo, kurį augalas turi patirti 
kelyje į ilgalaikę ar laikiną tobulybę. Augalas panašus į užsispy- 
rusį žmogų, iš kurio gali išgauti viską, jei elgiesi, kaip jam pri- 
imtina. Turbūt sodininkui labiausiai reikia ramaus žvilgsnio, 
tylaus nuoseklumo, žinojimo, ką ir kokiu metų laiku, kiekvie- 


ną valandą daryti. 

Tokių savybių gerasis sodininkas turėjo su kaupu, todėl ir 
Otilija mėgdavo kartu darbuotis; tikrojo savo talento jis jau 
kiek laiko nebegalėjo atskleisti. Puikiai mokėjo auginti ir pri- 
žiūrėti medžius ir daržą, taip pat darželių ir gėlynų augalus, visa 
jam gerai sekėsi, mokėjo puoselėti oranžeriją, sodinti gėlių svo- 
gūnėlius, gvazdikus ir primules taip, kad galėjo rungtyniauti su 
pačia gamta, vis dėlto jam atrodė svetimi naujieji dekoratyviniai 
medeliai, madingos gėlės, visas tas begalinis botanikos laukas, 
tuomet atėjęs į madą, o keisti, nepažįstami augalų pavadinimai 
jį trikdė ir vertė drovėtis. Jis laikė nereikalinga prabanga ir lėšų 
švaistymu tai, ką pernai rūmų šeimininkai pradėjo užsakinėti, 
nes kai kurie brangūs augalai neprigydavo, o su juos parduo- 
dančiais prekybininkais jis nelabai sutardavo manydamas, kad 
jie dažnai elgiasi nesąžiningai. 

Po kelių bandymų jis sudarė planą, kuriam pritarė ir Otilija, 
nes numatė, kad turi grįžti Eduardas; jo dingimas šiuo ir dau- 
geliu kitų atvejų kasdien buvo vis labiau jaučiamas. 

Kadangi augalai vis labiau šaknijosi ir šakojosi, Otilija irgi 
vis labiau prisirišo prie sodo ir parko. Kaip tik prieš metus ji čia 
atvyko, svetima, niekam nežinoma mergaitė. Kiek daug ji nuo 
tada praturtėjo ir, deja, kiek daug prarado! Niekada nebuvo 
tokia turtinga ir tokia vargšė. Ją užplūsdavo tai vienas, tai ki- 
tas jausmas, sieloje jausmai dažnai skaudžiai susikirsdavo, ir jai 
vėl nelikdavo nieko kito kaip rūpestingai, nuoširdžiai stvertis 
artimiausių darbų. 

Suprantama, labiausiai rūpinosi tuo, ką mėgo Eduardas. Ko- 
dėl ji neturėtų tikėtis, kad netrukus jis grįš ir su dėkingumu 


stebės jos darbus, padarytus jam nebūnant namie? 

Bet teko rūpintis ir kitais jo reikalais. Ji daugiausia prižiūrėjo 
kūdikį, galėjo tapti jo aukle dar ir todėl, kad buvo nuspręsta 
nesamdyti žindyvės, o maitinti vandeniu skiestu pienu. Tuo 
gražiu metų laiku kūdikis dažnai galėjo kvėpuoti grynu oru, 
Otilija pati išnešdavo jį į lauką, nešiojo miegantį tarp gėlių ir 
žydinčių krūmų, kurie netrukus gražiai žydės jo vaikystės me- 
tams, tarp jaunų krūmų ir sodinių, kurie kartu su juo stiebsis į 
aukštį. Žvalgydamasi aplink negalėjo nematyti, koks turtingas 
gimė šis kūdikis: kiek siekė akys, vieną dieną viskas priklausys 
jam. Todėl būtų gera, jei jis augtų tėvo ir motinos akivaizdoje 
ir iš naujo sutvirtintų jų sąjungą. 

Otilija visa jautė taip aiškiai, kad jai tai rodėsi tikrovė, ku- 
rioje pačiai nebuvo vietos. Po šiuo giedru dangumi, skaisčioje 
saulės šviesoje staiga suprato, kad jos meilė, idant taptų tobula, 
turi būti visiškai nesavanaudė; kartais ji manydavo jau pasie- 
kusi tokias aukštumas. Troško tik gero savo draugui, jautėsi 
galinti jo atsisakyti, netgi niekada jo nebematyti, jei žinos, 
kad jis laimingas. Širdyje tvirtai nusprendė niekados nepri- 
klausyti kitam. 

Buvo nudirbti visi darbai, ruduo atrodė toks pat puikus kaip 
ir pavasaris. Vadinamieji vasaros augalai, visa, kas be galo gau- 
siai pražysta rudenį ir skleidžiasi nepaisydami artėjančių šalčių, 
ypač astrai, buvo pasėta gausiau, įvairiau ir ateityje turėjo atro- 


dyti kaip žvaigždėtas dangus, nusileidęs ant žemės. 

Iš Otilijos dienoraščio 


Įdomią mintį, kurią perskaitome, ką nors nepaprasta, Ką išgirsta 
me, patikime savo dienoraščiai. Jei pasistengtume Všvašyti ypatingus 
mūsų draugų laiškų, taptume dar turtingesni. Laiškus padeda 
me į šalį ir daugiau jų nebeskaitome, galop iš diskretiškumo s- 
nadkiname, iv taip negrįžtamai žūva gražiausias, nuoširdžiausias 
gyvenimo alsavimas, žūva mums Vr kitiems. Manau, turėčiau šitų 

Antai metų pasaka kartojasi iš pradžių: Sulaukėme, ačiū Die- 
vui, gražiauso jos skyriaus. Žibuoklės ir pakalnutės puošia pa- 
vadinimą ir paraštes. Kaip malonu gyvenimo knygoje vėl atversti 

Peikiame Vargšas, Ypač vaikus, kai jie sėdi pakelėse ir etgetauja. 
Kodėl nepastebime, kad jie tuoj imasi atsiradusio darbo? Vos gamta 
skleidžia malonius lobius, vaikai tuoj imasi savo amato; nė vienas 
daugiau neetgetauja, kiekvienas ištiesia tau puokštę, kurią susky- 
nė, Kai tu dar miegojai, prašytėjas žvelgia į tave taip pat gražiai 
kaip ir jo dovana. Niekas neatrodo apgailėtinas, kas jaučiasi turįs 
teisę prašyti, 

Kodėl metai kartais būna tokie Ugi, 0 kartais tokie trumpi, kodėl 
jie atrodo tokie trumpi ir tokie ilgi pri WiKi 2 Tokie man atvo- 
do prabėgę metai, ypač kai pagalvoju apie sodą, kuriame laikinumas 
jungiasi sa pastoviu. Ir vis dėlto niekas nėra taip laikina, kad 
nepaliktų pėdsako, kad nepaliktų į save panašių palikuonių, 

Žiema irgi geras metų laikas. Atr000, atsiranda daugiau erovės, 
kai medžiai stovi tokie permatomi, vaiduvkdiški. Jie tarytum Ne- 
užima vietos, bet iv nieko neuždengia. O kai SUBOgSta PUMPUKAI 
4 žiedai, pradedi nekantraudi, lauki, kol suvešės lapija, kol susifor- 
muos gamtovaizdės, 0 medės įgys formą, 

Visa, kas tobula, turi pralenkti savo rūšį, tapti kažkuo kitu, ne- 
prilygstamu. Kai kuviais savo garsais lakštingala dar yra paukštis, 
bet kartkartėmis ji pakyla aukščiau už savo Vūšį ir, regis, nori pasa- 

Gyvenimas be meilės, kai mylimojo nėra šalia, tėva tik cemėdie A 
tre, prasta vadinamoji stalčiaus komedija“. Ištrauki vieną stal- 
čių, paskui katą, paskui vėl įtumi ir skubi prie dar vieno. Jei at- 
stinka kas gera av reikšminga, atrodo beveik be sąryšio. Kas Kartą 
veikia pradėti iš pradžių, visur norisi baigti. 


“IELŲ GIMINYSTĖ* 


DEŠIMTAS SKYRIUS 


M 4 
arlotė jaučiasi gerai, džiugiai nusiteikusi. Džiaugiasi 
sveiku berniuku, jos akis ir sielą nuolat džiugina viltin- 
ga vaiko išvaizda. Jis padeda naujomis akimis pažvelgti 
į pasaulį ir nuosavybę; ji vėl imasi veiklos. Kur tik pažiūri, 
mato, kad pernai padaryta daug, galima tuo pasidžiaugti. 
Skatinama keisto jausmo su Otilija ir kūdikiu užkopia prie 
samanų trobelės ir guldydama vaiką ant mažo stalelio lyg ant 
namų altoriaus regi, kad dvi vietos prie stalelio tuščios; ji pri- 
simena prabėgusius metus, jai ir Otilijai gimsta nauja viltis. 
Jaunos mergaitės kukliai žvalgosi į vieną ar kitą jaunuolį, 
tyliai svarstydamos, ar jis galėtų tapti jų vyru; bet kas rūpinasi 
dukterimi ar globotine, žvelgia daug plačiau. Tai šiuo metu 
darė ir Šarlotė. Jai rodėsi, kad būtų visai įmanoma sutuokti 
kapitoną su Otilija, juk jie tiek kartų šalia sėdėjo trobelėje. 
Ji jau buvo girdėjusi, kad naujoje vietoje planuotos kapitono 


vedybos neįvyko. 

Šarlotė kilo į kalną, Otilija nešė kūdikį. Šarlotės galvoje su- 
kosi įvairios mintys. Laivas gali sudužti ir sausumoje; gražu ir 
pagirtina, kai iš jo kuo greičiausiai išsigelbsti ir atsigauni. Juk 
gyvenimas kupinas laimėjimų ir praradimų. Kaip dažnai žmo- 
gus imasi kokio nors sumanymo, ir jam nepavyksta! Kaip daž- 
nai pasuki vienu iš daugelio kelių, bet kažkas nuklaidina tave 
į šalį! Kaip dažnai iš akių pametame gerai nusižiūrėtą tikslą, 
bet pasiekiame kitą, daug aukštesnį! Keliautoją dažnai ištin- 
ka nesėkmė, sulūžta ratas, jis pyksta, nemalonus įvykis duoda 
jam progos susipažinti su labai reikalingais žmonėmis, padeda 
užmegzti naujų ryšių, kurie pakeičia visą jo gyvenimą į gerąją 
pusę. Likimas išpildo mūsų troškimus, bet savaip, kartais duo- 
da mums daugiau, negu troškome. 

Su tokiomis ir panašiomis mintimis Šarlotė pasiekė pilaitę 
ant kalno ir suprato, kad mintys ir šįkart buvo teisingos. Vaiz- 
das prie pilaitės buvo daug gražesnis, nei ji tikėjosi. Visi nerei- 
kalingi daiktai buvo pašalinti, gražiai išryškėjo ir į akis krito 
malonus gamtovaizdis, viskas, ką sukūrė gamta ir laikas. Jau 
žaliavo jauni sodiniai, pridengdami tuščias vietas, gražiai jung- 
dami atskiras dalis. 

Pilaitėje jau beveik būtų galima gyventi; vaizdas, ypač iš 
viršutinių kambarių, įvairus. Juo ilgiau žvalgaisi, juo daugiau 
atrandi grožio. Kaip čia turėtų būti puiku stebėti įvairius paros 
laikus, mėnulį ir saulę! Čia pabūti iš tikrųjų naudinga; Šar- 
lotė vėl pajuto norą kurti ir statyti, kadangi visi pagrindiniai 
darbai buvo baigti. Dirbo tik stalius, apmušalų klijuotojas ir 
dailininkas, naudojantis trafaretus bei nedaug auksinių dažų, 


tik jie dar buvo reikalingi, šiaip pastatas netrukus bus visiškai 

įrengtas. Greitai sutvarkyta virtuvė ir rūsys, nes taip toli nuo 
rūmų reikėjo viską turėti po ranka. Taigi moterys su kūdikiu 
apsigyveno viršuje; iš čia, iš naujos apžvalgos vietos, atsiverda- 
vo netikėti pasivaikščiojimų takai. Aukštumoje galėjo mėgautis 
erdve ir laisvai kvėpuoti, nes orai tvyrojo puikūs. 

Otilija, kartais viena, kartais su kūdikiu, labiausiai mėgdavo 
leistis nuolaidžiu taku iki platanų, iki tos vietos, kur būdavo 
pririšamos valtys. Kartais ji paplaukiodavo, bet be kūdikio, 
nes Šarlotė dėl to kiek baiminosi. Otilija kasdien aplankydavo 
rūmų sodininką, mielai dalydavosi su juo rūpesčiais dėl daugy- 
bės naujų sodinių, išneštų į lauką. 

Tokiu gražiu laiku Šarlotę aplankė vienas anglas, kuris su 
Eduardu buvo susipažinęs keliaudamas, vėliau keletą kartų su- 
sitikęs, o dabar atvyko pasmalsauti ir pasižiūrėti gražių parko 
įrenginių; apie juos jau buvo girdėjęs. Jis atsivežė rekomendaci- 
nį grafo laišką ir kartu supažindino su savo palydovu, tyliu, bet 
itin malonaus būdo žmogumi. Jis išvaikščiojo visas apylinkes 
kartais su Šarlote ir Otilija, kartais su sodininkais ar medžio- 
tojais, dažnai su savo palydovu, o kai kada visai vienas, iš jo 
pastabų buvo galima suprasti, kad yra tokių įrenginių mėgė- 
jas bei žinovas ir pats ne kartą kažką panašaus kūręs. Nors jau 
pagyvenęs, buvo žvalus ir domėjosi viskuo, kas gali papuošti 
gyvenimą ir suteikti jam daugiau prasmės. 

Kartu su juo moterys galėjo dar geriau pasigrožėti pilaitės 
apylinkėmis. Įgudusi svečio akis tarytum iš naujo atskleisda- 
vo kiekvieną įspūdingą vietą, jis mokėjo džiaugtis tuo, kas čia 
buvo sukurta, juolab kad nepažinojo tų vietų ir nelabai skyrė 


to, ką padarė žmonės, ir to, ką sukūrė pati gamta. 

Galima sakyti, kad dėl jo patarimų parkas plėtėsi ir darėsi 
įdomesnis. Jis iš karto suvokė, kas išaugs iš naujų, aukštyn be- 
sistiebiančių sodinių. Neliko nepastebėtas nė vienas kampelis, 
kur būtų galima išryškinti ar sukurti kokią nors grožybę. Vie- 
nur parodė šaltinį, kuris išvalytas galėjo pasidaryti mažos gi- 
raitės puošmena, kitur — olą, kuri, iškopta ir paplatinta, galėjo 
tapti malonia poilsio vietele, o iškirtus keletą medžių atsivertų 
vaizdas į stūksančias įspūdingas uolas. Jis savininkams linkėjo 
laimės dirbti dar likusius darbus ir ragino neskubėti, kad ir at- 
einančiais metais galėtų su džiaugsmu planuoti ir kurti. 

Beje, išskyrus bendravimo valandas, jis šeimininkų nė kiek 
nevargino, nes didžiąją dienos dalį buvo užsiėmęs: nukreipdavo 
nešiojamąją tamsos kamerą!" į gražiausius parko vaizdus ir pieš- 
davo norėdamas sau ir kitiems parodyti, ką gražaus yra matęs 
kelionėse. Taip jis piešė jau daugel metų įvairiose reikšmingose 
vietovėse, surinko gražią ir labai įdomią kolekciją. Moterims 
parodė didžiulį aplanką, teikdamas malonumo ir piešiniais, ir 
jų aiškinimais. Jos džiaugėsi, kad čia, kaimo vienumoje, gali 
taip patogiai keliauti po pasaulį, nes joms prieš akis slinkdavo 
pakrantės ir uostai, kalnai, ežerai ir upės, miestai, tvirtovės ir 
kiti istoriškai reikšmingi statiniai. 

Kiekvieną iš jų domino skirtingi dalykai: Šarlotę bendresni, 
susiję su istoriniais įvykiais, tuo tarpu Otilijai labiausiai rūpėjo 
vietovės, apie kurias Eduardas dažnai pasakodavo, kur mėgo 
lankytis, kur dažnai sugrįždavo; juk kiekvienas žmogus ir ar- 


čiau, ir toliau žino ypatingų vietų, kurios jam labai mielos, 

kurios jį traukia, ypač jaudina, atitinka jo charakterį, padaro 
nepaprastą įspūdį ar susijusios su kai kuriomis aplinkybėmis 
bei jo įpročiais. 

Otilija paklausė lordą, kurgi jam labiausiai patiko ir kur jis 
norėtų apsigyventi galėdamas rinktis. Jis parodė ne vieną gražią 
vietovę ir prancūziškai su savotišku akcentu išsamiai papasako- 
jo, kas jam ten buvo nutikę, kodėl jos jam mielos ir artimos. 

O kai jį paklausė, kur dabar dažniausiai gyvena, kur jį la- 
biausiai traukia, jis visiškai atvirai, tačiau moterims gana neti- 
kėtai pareiškė: 

— Įpratau jaustis visur kaip namie, man patinka, kai kiti dėl 
manęs stato, sodina ir rengia jaukius namus. Savo nuosavybės 
nepasiilgstu iš dalies dėl politinių priežasčių, kita vertus, todėl, 
kad mano sūnus, kuriam aš, tiesą sakant, viską stačiau ir ren- 
giau, kuriam tikėjausi viską atiduoti ir kartu pasidžiaugti, tuo 
nesidomi, o išvyko į Indiją norėdamas, kaip ir daugelis kitų, 
ten labiau įprasminti savo gyvenimą, o gal jį iššvaistyti. 

Aiškus dalykas, mes iš anksto per daug stengiamės dėl atei- 
ties. Užuot pasitenkinę saikingomis gyvenimo sąlygomis, 
plečiamės į visas puses ir susikuriame vis daugiau sunkumų. 
Kas dabar naudojasi mano pastatais, mano parku, mano so- 
dais? Ne aš, net ne mano giminės, o svetimi, smalsuoliai, nera- 
mūs keliautojai. 

Net ir būdami turtingi mes visada tik pusiau jaučiamės na- 
mie, ypač kaime, kur pasigendame daugelio mieste įprastų da- 
lykų. Nerandame po ranka knygos, kurią labiausiai norėtume 
paskaityti, pamirštame kaip tik tai, ko mums labiausiai reikia. 

Jaukiai įsikuriame ir netrukus vėl iškeliaujame, jei ne savo noru 
ir valia, tai verčiami susiklosčiusių aplinkybių, aistrų, atsitikti- 
numų, būtinybės ir kitų panašių dalykų. 

Lordas nė nenujautė, kad jo samprotavimai pataikė abiem 
moterims į labai jautrią vietą. Juk į tokį pavojų dažnai paten- 
kame, kai pasakome kokį nekaltą dalyką net draugijoje, kurią 
tariamės gerai pažįstą. Šarlotei toks akibrokštas, tegul ir gera 
linkinčių, ir palankiai nusiteikusių žmonių, buvo ne naujie- 
na; ji per daug gerai pažinojo pasaulį, todėl nepajuto didesnio 
skausmo, nors svečias netyčia nukreipė jos žvilgsnį į nemalo- 
niąją jos gyvenimo pusę. Tuo tarpu Otilija, dėl savo jaunystės 
mažai ką tesuvokdama, daugiau vadovaudamasi nuojauta nei 
aiškiai matydama, sukdama žvilgsnį į šalį nuo to, ko nenorė- 
davo matyti, tokių nuoširdžių žodžių buvo sukrėsta: lengvas 
šydas, dengęs jos akis, staiga perplyšo, ir jai pasirodė, kad visa, 
kas iki šiol padaryta namuose, kieme, sode, parke ir apylinkėse, 
iš tikrųjų buvo veltui, nes tas, kuriam viskas priklauso, negali 
niekuo pasidžiaugti, nes jis, kaip ir dabartinis svečias, myli- 
miausių ir artimiausių žmonių buvo išvytas klajoti po pasaulį 
ir patirti didžiausių pavojų. Ji buvo pripratusi klausytis ir tylėti, 
bet šį kartą jautėsi tiesiog nepakenčiamai, o svečias, ramiai, su 
juokingu akcentu kalbėdamas toliau, jos ne tik nenuramino, o 
dar labiau suaudrino. 

— Manau, - kalbėjo jis, - kad dabar einu teisingu keliu, ka- 
dangi laikau save keliautoju ir turiu daug ko išsižadėti, kad ga- 
lėčiau daug kuo pasimėgauti. Pripratau prie permainų, man jų 


reikia, panašiai operoje norisi vis naujų dekoracijų, nes dauge- 

lis jau matytos. Žinau, ko galiu tikėtis iš geriausio ar blogiausio 
viešbučio: kad ir koks geras ar blogas jis būtų, niekur nerasiu to, 
kas man įprasta, o galų gale lieka viena — daraisi priklausomas 
arba nuo neišvengiamos rutinos, arba nuo didžiausio atsitikti- 
numo. Dabar manęs bent jau neerzina, pavyzdžiui, pamestas ar 
pražuvęs vienas ar kitas daiktas, neerzina, kad negaliu naudotis 
savo kambariu, nes jis remontuojamas, kad sudužo mėgstamas 
puodelis ir ilgą laiką man neskanu gerti iš kito. Jaučiuosi pakilęs 
virš viso to, o jei man virš galvos užsidega namai, mano žmonės 
ramiai išneša ir sukrauna mano daiktus, ir mes išvažiuojame iš 
užeigos ir iš to miesto. Nepaisydamas visų privalumų, metų 
pabaigoje suskaičiavęs matau, kad išlaidų turėjau ne daugiau, 
negu būčiau jų turėjęs gyvendamas namie. 

Kol svečias visa tai pasakojo, Otilija regėjo Eduardą, keliau- 
jantį negrįstais keliais, patiriantį sunkumus ir negandas, gulintį 
mūšio lauke, kur pavojai ir netektys, pripratusį prie nepastovu- 
mo ir rizikos, be tėviškės, be draugų, pasiryžusį viską prarasti, 
kad tik nepralaimėtų. Laimė, draugija pradėjo skirstytis, ir Oti- 
lija rado ramų kampelį, kur galėjo viena išsiverkti. Baisesnis už 
neaiškų skausmą buvo šis aiškumas, o ji norėjo viską matyti dar 
aiškiau; taip esti, kai žmogus ima pats save kankinti, kai kančia 
darosi nebepakeliama. 

Eduardo padėtis pasirodė jai tokia vargana, tokia apgailė- 
tina, kad ji nusprendė bet kokia kaina daryti viską, idant jis 
grįžtų pas Šarlotę, o savo skausmą ir savo meilę paslėpti kokioje 
nors tylioje vietoje ir užsimiršti, imtis kokio nors darbo, kokios 


nors veiklos. 

Tuo tarpu lordo palydovas, ramus, supratingas ir pastabus 
žmogus, suprato lordo netaktą ir papasakojo draugui apie pa- 
našią padėtį šitoje šeimoje. Lordas nieko nežinojo apie šeimos 
santykius, bet jo palydovas, kurį kelionėse labiausiai domino 
keisti įvykiai, vykstantys dėl natūralių ar dirbtinai susiklosčiu- 
sių santykių, dėl konfliktų tarp to, kas teisėta, ir to, kas nesu- 
tramdoma, tarp proto ir išminties arba aistros ir prietarų, taigi 
palydovas jau anksčiau buvo išsiaiškinęs, kas šiuose namuose 
buvo įvykę ir kas dar tebevyksta, o svečiuodamasis sužinojo 
dar daugiau. 

Lordas gailėjosi ištartų žodžių, bet per daug nesijaudino. 
Kad nepakliūtum į tokią padėtį, reikėtų kompanijoje apskritai 
tylėti, juk ne tik reikšmingos pastabos, bet ir banaliausi posa- 
kiai gali užgauti kieno nors interesus. 

— Šiandien mudu viską atitaisysime, — pasakė jis, — laikysi- 
mės toliau nuo panašių kalbų. Papasakokite ką nors iš daugelio 
malonių ir prasmingų istorijų bei anekdotų, kurių keliaudamas 
pripildėte savo atmintį ir savo raštų aplanką. 

Kad ir kaip stengėsi, draugams ir šį kartą nepavyko pradžiu- 
ginti kompanijos nekaltais pasakojimais. Palydovas moteris iš 
pradžių sudomino ir sukėlė didelę įtampą pasakodamas keistas, 
prasmingas, linksmas, graudžias ir baisias istorijas, tačiau baigti 
savo pasakojimus nutarė keistu, subtiliu nutikimu, nė nenu- 


jausdamas, kaip ši istorija gali paliesti klausytojas. 

Keisti kaimynų vaikai 
Novelė 


Dviejų įrakingų kaimynystėje gyvenančių šeimų vaikai, ber- 
niukas ir mergaitė, tokio amžiaus, kad ateityje galėtų tapti vyru 
ir Žmona, augo greta su tokia džiugia perspektyva, ir vieno, ir 
kito tėvai džiaugėsi būsima sąjunga. Bet greitai pastebėta, kad 
ketinimas gali nepavykti, nes abu, nors ir gero būdo, ėmė jausti 
vienas kitam keistą priešiškumą. Galbūt juodu buvo per daug 
vienas į kitą panašūs. Ir vienas, ir kitas atsigręžę į save, su aiškiai 
reiškiamais norais ir tvirtais ketinimais, kiekvienas gerbiamas 
tarp savo žaidimų draugų, bet visada nusistatę vienas prieš kitą, 
o suėję draugėn, kiekvienas veikdavo tai, kas jam rodėsi svarbu, 
ir stengėsi sugriauti, ką daro kitas, juodu ne lenktyniavo siek- 
dami to paties tikslo, o kovojo norėdami būti pirmi; apskritai 
gero būdo ir malonūs, bet imdavo nekęsti ir darydavosi pikta- 
valiai vos susidūrę vienas su kitu. 

Tokie keisti santykiai išryškėjo dar žaidžiant vaikiškus žaidi- 
mus, neišnyko ir metams bėgant. Kaip berniukai žaidžia karą, 
pasidalija į grupuotes ir rengia tariamus mūšius, taip ir drąsi, 
užsispyrusi mergaitė stodavo savo kariuomenės priešakyje ir ko- 
vodavo su priešu taip įnirtingai, kad tas būtų turėjęs gėdingai 
bėgti, jei vienintelis iš priešo armijos nebūtų narsiai gynęsis, o 
galų gale savo priešininkę nuginklavęs ir paėmęs į nelaisvę. Bet 
ir tada ji gindavosi su tokia jėga, kad jis, norėdamas išsaugoti 
savo akis ir per daug nesužaloti priešininkės, turėdavo nutrauk- 


ti jai nuo kaklo skarelę ir surišti jai už nugaros rankas. 

Už tai ji jam niekada neatleisdavo, slapta bandydavo kaip 
nors pakenkti, todėl tėvai, seniai stebintys keistas aistras, pasi- 
tarė ir nusprendė išskirti taip priešiškai nusiteikusius vaikus ir 
atsisakyti kadaise puoselėtų malonių vilčių. 

Atsidūręs naujoje vietoje berniukas greitai darė pažangą. 
Visokie mokslai jam lengvai sekėsi. Mokytojai ir jo paties po- 
linkiai nukreipė jį į karo tarnybą. Kur tik pasirodydavo, visi jį 
mylėjo ir gerbė. Jo veiklumas, rodos, nuolat tarnaudavo tam, 
kad kitiems būtų gera ir malonu, o jis, gerai net nesuvokdamas, 
jautėsi laimingas, kad nebemato vienintelio priešininko, kurį 
likimas jam buvo lėmęs. 

Tuo tarpu mergaitės būsena staiga pasikeitė. Metai, išsilavi- 
nimas, o dar labiau kažkoks vidinis jausmas atitraukė ją nuo 
įprastų kovos žaidimų su berniukais. Apskritai jai atrodė, kad 
kaži ko trūksta, šalia nebuvo nieko, kas būtų vertas jos neapy- 
kantos. O pamilti kol kas nieko nepamilo. 

Jaunas vyras, vyresnis už jos buvusį kaimyną priešininką, 
aukštos kilmės, turtingas ir įtakingas, mėgstamas draugijos, 
moterų trokštamas, ėmė reikšti jai didelę simpatiją. Pirmą kar- 
tą jai meilinosi draugas, gerbėjas, tarnauti pasirengęs vyras. Jai 
patiko, kad išsirinko ją iš daugelio kitų, vyresnių, puošnesnių 
ir pretenzingesnių. Nuolatinis neįkyrus jo dėmesys, ištikima 
pagalba įvairiais sunkesniais atvejais, jos tėvams žinomas, bet 
ramus ir viltingas piršimasis, kadangi ji dar buvo labai jau- 
na, — visa tai patraukė ją, be to, savo padarė ir pripratimas, 
išorinės aplinkybės ir tai, kad visi žinojo apie jų santykius. Ją 
taip dažnai vadindavo sužadėtine, kad ir pati ėmė save tokia 

laikyti, ir nei ji, nei kas nors kitas nepagalvojo, kad tokią meilę 
dar reikėtų išbandyti; ji sukeitė žiedus su tuo, kuris taip ilgai 
buvo jos sužadėtinis. 

Viskas vyko taip ramiai, kad ir sužadėtuvės nepagreitino įvy- 
kių. Abi šalys buvo patenkintos, džiaugėsi tokia draugyste ir 
laikė šį metą būsimo rimto gyvenimo pavasariu. 

Tuomet toli esantis kaimynų sūnus gavo puikų išsilavinimą, 
pelnytai pasiekė aukštą padėtį ir parvyko atostogų, norėdamas 
aplankyti artimuosius. Buvo visiškai natūralu, bet kartu ir keis- 
ta, kad jis vėl susitiko su gražiąja kaimyne. Ji iki tol gyveno 
maloniomis sužadėtinės ir būsimos žmonos nuotaikomis, buvo 
patenkinta viskuo, kas ją supo, manėsi esanti ir savotiškai buvo 
laiminga. Pirmąsyk po ilgo laiko priešais stovėjo kitas; jis ne- 
atrodė vertas neapykantos, ji ir nesugebėjo nekęsti, o vaikiška 
neapykanta, kuri buvo tik nesuvoktas kito vertės pripažinimas, 
dabar ėmė reikštis tuo, kad ji džiugiai nustebo, su malonumu 
jį stebėjo, noriai pripažino jo privalumus ir nejučia, bet neiš- 
vengiamai ėmė prie jo artėti, — visa tai jautė ir vienas, ir kitas. 
Ilgas išsiskyrimas paskatino ilgesniems pokalbiams. Netgi anos 
vaikiškos kvailystės dabar, kai juodu tapo daug protingesni, lei- 
do juokais prisiminti anuos laikus, atrodė, kad aną žaismingą 
neapykantą dabar reikia atpirkti draugiškumu ir dėmesiu, už 
aną smarkų priešiškumą atsilyginti didžiausiu pripažinimu. 

Jis visais požiūriais elgėsi protingai, laikydamasis deramo 
saiko. Jo luomas, jo ryšiai, jo siekiai ir ambicijos buvo tokie 
svarbūs, kad draugystę su gražiąja sužadėtine jis laikė dovana, 
už kurią turi būti dėkingas, bet su ja nesiejo jokių savo tikslų, 


nepavydėjo jos sužadėtiniui ir palaikė geriausius santykius. 


* 245 * 


Jai ši padėtis atrodė visai kitaip. Galėjai pamanyti, kad ji pa- 
budo iš sapno. Kova su jaunuoju kaimynu buvo pirmoji aistra, 
ta smarki kova, tas priešinimasis buvo tarytum stiprus įgimtas 
polinkis prie jo. Prisiminusi jį manydavo, kad visą laiką jį my- 
lėjo. Šypsojosi, kaip ji jo ieškodavo rankoje laikydama ginklą; 
prisimindavo, koks malonus jausmas apimdavo, kai jis ją nu- 
ginkluodavo, kokia palaima aplankydavo, kai jis ją surišdavo, 
o viskas, ką ji jam darydavo bloga, kaip jį erzindavo, atrodė tik 
nekalta priemonė atkreipti į save dėmesį. Ji keikė jų išsiskyri- 
mą, gailėjosi, kad buvo užmigusi giliu miegu, smerkė tingius, 
mieguistus papročius, per kuriuos teko toks nevykęs sužadė- 
tinis; ji pasikeitė, pasikeitė dvejopai — ir žiūrėdama į praeitį, 
ir į ateitį. 

Jei kas būtų perpratęs jausmus, kuriuos ji slėpė, nebūtų jos 
smerkęs; iš tikrųjų jos sužadėtinis neprilygo kaimynui. Vienas 
atrodė gana patikimas žmogus, bet kitu galėjai visur ir visada 
pasitikėti; su vienu atrodė malonu pabendrauti, bet kitas atro- 
dė tinkamas draugas visam gyvenimui, o jei pagalvodavai apie 
aukštesnius dalykus ar nepaprastus atvejus, tai pirmuoju galėjai 
suabejoti, antruoju — būti visiškai tikras. Tokius santykius mo- 
teriška prigimtis itin jaučia, nes turi daug progų ir priežasčių 
šiam jausmui lavinti. 

Juo daugiau gražioji sužadėtinė tai slapta širdyje svarstė, juo 
mažiau klausėsi kalbų apie savo sužadėtinio privalumus, apie 
tai, ko reikalauja susiklosčiusi padėtis, pareiga, neišvengiama 
būtinybė, juo labiau jos širdis linko tik į vieną pusę. Pasaulis, 


šeima, sužadėtinis, pačios pažadas buvo ją neišardomai surišę, 

kita vertus, apie būsimus aukštus tikslus galvojantis kilnus kai- 
mynas neslėpė savo požiūrio, planų ir perspektyvų, to, kad jis 
jai gali būti tik ištikimas, netgi ne švelnus brolis, be to, pradėjo 
kalbėti, jog netrukus rengiasi išvykti. Todėl atsitiko taip, kad 
tarytum pabudo jos vaikystės dvasia, klasta ir aršiumas ir ėmė 
reikštis dabar, jau brandesniu gyvenimo tarpsniu, ji apsiginkla- 
vo pykčiu, pasirengė veikti smarkiau ir žiauriau nei vaikystėje. 
Ji nusprendė mirti, kad nubaustų kitados taip nekenčiamą, o 
dabar taip mylimą vyrą už abejingumą, kadangi vis tiek ne- 
galėjo už jo tekėti, norėjo jį amžinai pririšti, priversti gailėtis 
ir nuolat regėti ją mintyse. Jis negalės atsikratyti mirusiosios 
paveikslo, nenustos sau priekaištauti, kad nepažino jos jausmų, 
kad jų nesuprato, neįvertino. 

Tokios beprotiškos mintys ją lydėjo visur. Ji stengėsi jas 
nuslėpti, ir nors daugelis matė, kad ji pasidarė keista, nie- 
kam neužteko išminties, niekas neatkreipė dėmesio į tikrąsias 
to priežastis. 

Tuo tarpu draugai, giminės ir pažįstami rengė įvairiausias 
šventes. Kone kasdien būdavo suruošiama kas nors nauja ir ne- 
tikėta. Apylinkėse beveik neliko gražesnės vietos, kuri nebūtų 
išpuošta ir parengta sutikti daug linksmų svečių. Jaunasis atvy- 
kėlis irgi norėjo prie to prisidėti ir prieš išvykdamas pakvietė 
sužadėtinius bei dar keletą šeimos narių pasiplaukioti laivu. 
Iškylautojai sulipo į didelį, gražų, išpuošrą laivą, vieną iš jach- 
tų, turėjusių nedidelę salę ir keletą kambarių, — viskas įrengta 
taip, kad ir plaukiant netrūktų patogumų, kuriais žmonės mė- 


gaujasi sausumoje. 

Išplaukė didele upe, grojant muzikai; kompanija karštomis 
dienomis rinkdavosi laivo apačioje pažaisti ir palošti. Jauna- 
sis šeimininkas, negalėdamas tverti be svarbesnės veiklos, stojo 
prie vairo, pakeitė senąjį jachtos kapitoną, kuris netrukus sėdė- 
damas šalia užmigo; šeimininkui kaip tik dabar reikėjo sutelk- 
ti dėmesį, nes jachta artinosi prie dviejų salų, itin siaurinusių 
upės vagą, be to, į upę tiesėsi lėkštos žvyruotos pakrantės, kė- 
lusios pavojų. Rūpestingas ir akylas vairininkas ketino žadinti 
kapitoną, bet nutarė pasikliauti savimi ir įplaukė į pavojingą 
sąsiaurį. Kaip tik tą akimirką ant denio pasirodė gražioji jo 
priešininkė su gėlių vainiku plaukuose. Ji vainiką nusiėmė ir 
metė vairininkui. 

— Pasilaikyk jį prisiminimui! — sušuko ji. 

— Netrukdyk! — riktelėjo jis, pagaudamas vainiką. - Dabar 
turiu sukaupti visas jėgas ir visą dėmesį. 

— Daugiau tavęs netrukdysiu, — šaukė ji, — tu manęs 
nebepamatysi! 

Ji nubėgo į laivo priekį ir puolė į vandenį. Keletas balsų su- 
šuko: 

— Gelbėkit, gelbėkit! Ji skęsta! 

Jis baisiausiai sutrinka. Nuo triukšmo pabunda kapitonas, 
nori perimti vairą, jaunuolis bando jį jam perduoti, bet jau 
per vėlu: laivas užplaukia ant seklumos, o jaunuolis, nusimetęs 
sunkesnius apdarus, šoka į upę ir plaukia gražiajai priešininkei 
iš paskos. 

Vanduo yra maloni stichija tam, kas jį pažįsta ir žino, kaip 


elgtis. Vanduo nešė jį, vikrus plaukikas gerai laikėsi paviršiuje. 

Netrukus sugriebė srovės nešamą gražuolę, pačiupo, sugebėjo 
pakelti ir išlaikyti rankose. Juodu abu nešė smarki srovė, salos 
ir žvyruoti krantai nutolo, upė vėl išplatėjo ir plaukė plačiai ir 
ramiai. Tik dabar atsipeikėjo suvokęs, kad praėjo didžiausias 
pavojus, kai jis veikė mechaniškai, nieko negalvodamas; kilste- 
lėjęs galvą apsižvalgė ir iš visų jėgų ėmė plaukti prie nuolaidaus, 
krūmais apaugusio kranto, gražiai ir patogiai besileidžiančio į 
vandenį. Ten išnešė nuostabųjį savo grobį į sausumą, bet mer- 
gaitė, regis, jau nebekvėpavo. Jis buvo ant nevilties slenksčio, 
bet čia pamatė per krūmus einantį taką. Paėmė brangiąją naš- 
rą, netrukus pamatė ir priėjo vienišą namelį. Čia gyveno geri 
žmonės, jauna pora. Jie greitai susivokė, kokia nelaimė, koks 
negandas ištiko jų svečius. Įkūrė kaitrią ugnį, ant gulto suklojo 
vilnones antklodes, paskubomis atnešė kailius ir visa, kas galė- 
tų sušildyti. Darė ką galėjo, kad ją išgelbėtų, pamiršdami ki- 
tus jausmus ar mintis. Šį gražų, pusiau sustingusį nuogą kūną 
reikėjo žūtbūt atgaivinti. Pavyko. Ji atsimerkė, pamatė draugą, 
nuostabiomis rankomis apsivijo jam kaklą ir ilgai nenorėjo pa- 
leisti. Iš akių pasipylė ašaros, kurios padėjo galutinai atsipeikėti. 

— Ar nori mane palikti, — sušuko ji, — dabar, kai tave suradau? 

— Ne, - atsakė jis, — niekada! 

Jis nebesuvokė, ką kalba ir ką daro. 

— Tik saugok save, — vėl sušuko jis, — saugok save, galvok dėl 
savęs ir dėl manęs! 

Dabar ji iš tiesų pagalvojo apie save ir pamatė savo būseną. 
Jai nereikėjo gėdytis mylimojo, gelbėtojo, pasiuntė jį pasirū- 


pinti savimi — visi jo drabužiai buvo šlapi. 

Jaunoji pora pasitarusi pasiūlė jaunuoliui ir gražuolei savo 
apdarus, kurie kabojo nuo jų vestuvių dienos, ir aprengė juos 
nuo galvos iki kojų. Netrukus abu nuotykių ieškotojai buvo ne 
tik apsirengę, bet ir pasipuošę. Juodu atrodė be galo puikiai, 
susitikę grožėjosi vienas kitu ir su begaline aistra, bet šypsoda- 
mi iš tokio maskarado puolė vienas kitam į glėbį. Jaunystės ir 
meilės galia leido jiems greit atsigauti, trūko tik muzikos, kad 
juodu leistųsi į šokio sūkurį. 

Kad juodu per vieną akimirką pateko iš vandens į sausumą, 
iš mirties į gyvenimą, iš šeimos rato į laukinę gamtą, iš nevilties 
į didžiausią palaimą, iš abejingumo į meilę ir aistrą, — to juodu 
vis dar nepajėgė suvokti, galėjo plyšti galva ar susimaišyti pro- 
tas. Kai tenka pakelti tokius staigius pokyčius, geriausiai pagel- 
bėti gali tik širdis. 

Susižavėję vienas kitu, juodu tik po kiek laiko prisiminė laive 
likusiųjų išgąstį ir susirūpinimą, o patys irgi negalėjo be baimės 
ir rūpesčio pagalvoti, kaip vėl reikės su jais susitikti. 

— Gal turime bėgti ar slėptis? — klausė jaunuolis. 

— Mudu liksime kartu, - atsakė ji, apkabindama jam kaklą. 

Kaimietis, išgirdęs apie laivą, užplaukusį ant seklumos, nie- 
ko nesakęs nubėgo prie kranto. Laivas, didelėmis pastangomis 
laimingai aplenkęs pavojingas vietas, plaukė toliau. Pasroviui 
plaukdami iškylautojai neprarado vilties rasti nelaimės ištiktus 
jaunuolius. Kaimietis šaukė, mojavo rankomis norėdamas at- 
kreipti jų dėmesį, paskui nubėgo į tokią vietą, kur laivas galėjo 
priplaukti prie kranto, nenustojo mojuoti ir šaukti, todėl laivas 
pasuko į šoną ir sustojo pakrantėje. Ir kokia drama čia prasidė- 

jo! Sužadėtinių tėvai pirmieji puolė į krantą, mylintis sužadė- 
tinis kone prarado sąmonę. Vos jie išgirdo, kad mylimi vaikai 
išsigelbėjo, kai tuodu išniro iš krūmų su nuostabiais drabužiais. 
Jųdviejų net nepažino, kol priėjo visai arti. 

— Ką aš matau? — sušuko motinos. 

— Kas gi čia? — sušuko tėvai. 

Išsigelbėję jaunuoliai puolė ant kelių. 

— Savo vaikus! — atsakė juodu. — Įsimylėjusią porą! 

— Atleiskite! - sušuko mergaitė. 

— Palaiminkite mus! — šaukė jaunuolis. 

— Palaiminkite mus! — sušuko juodu abu kartu, kai visi nu- 
stėrę tylėjo. 

— Palaiminkite! — pasigirdo trečią kartą, ir kas gi būtų galėjęs 
jųdviejų nepaklausyti. 


“IELŲ GIMINYSTĖ* 


VIENUOLIKT AS SKYRIUS 


asakotojas nutilo, o gal jau iš viso baigė pasakoti ir pa- 

stebėjo, kad Šarlotė be galo susijaudino; ji net pakilo ir 

tyliai atsiprašiusi išėjo iš kambario. Šitą istoriją ji žino- 
jo. Tai iš tikrųjų atsitiko kapitonui ir vienai kaimynei, ne visai 
taip, kaip pasakojo anglas, bet pagrindiniai įvykiai nepakeisti, 
tik kai kas truputį praplėsta ir pagražinta; juk taip visad atsi- 
tinka, kai panašios istorijos keliauja iš lūpų į lūpas, o galų gale 
sąmojingas ir gerą skonį turintis pasakotojas prideda ir savo 
fantazijos. Lieka tarytum ir viskas, tarytum ir nieko iš to, kaip 
buvo iš tiesų. 

Otilija išėjo pažiūrėti, kas nutiko Šarlotei, to ją paprašė sve- 
čiai, ir tada lordas savo ruožtu pasakė, kad, gali būti, juodu vėl 
padarė klaidą ir papasakojo, kas šiuose namuose buvo žinoma 
ar net kaip nors su jais susiję. 

— Turime būti atsargūs, - kalbėjo toliau anglas, - kad nepri- 
darytume dar daugiau blogo. Atrodo, kad, patyrę tiek gėrio ir 
malonumo, mes šių namų gyventojoms daug džiaugsmo nesu- 


teikėme, todėl turėtume taktiškai ir ramiai pasitraukti. 

— Turiu prisipažinti, — atsakė palydovas, — kad mane čia laiko 
dar kai kas kita ir nenorėčiau iškeliauti visko neišsiaiškinęs ir 
nesužinojęs. Vakar, milorde, kai su tamsos kamera ėjome per 
parką, jūs taip rūpestingai rinkotės gražų gamtovaizdį, kad ne- 
galėjote pastebėti, kas vyko netoliese. Jūs išsukote iš pagrindi- 
nio kelio ir norėjote pasiekti mažai lankomą vietelę prie ežero, 
iš jos atsiveria žavus vaizdas. Mus lydėjusi Otilija nenorėjo eiti 
ir paprašė leisti jai persikelti laiveliu. Aš taip pat sėdau į valtį 
ir turėjau malonumo pasigėrėti gražiosios irklininkės vikrumu. 
Pasakiau, kad nuo tų laikų, kai lankiausi Šveicarijoje, kur la- 
bai gražios mergaitės kelia keleivius per vandenį, niekada taip 
maloniai nesisūpavau ant bangų, neiškentęs taip pat paklau- 
siau, kodėl nenorėjo eiti anuo aplinkiniu keliu, nes iš tikrųjų 
jos nenoras liudijo baimę ar sumišimą. „Jei manęs neišjuoksi- 
te, — atsakė ji draugiškai, — galiu kai ką pasakyti, nors ir man 
pačiai tai kol kas paslaptis. Kada tik eidavau tuo aplinkiniu 
keliu, mane kiekvienąkart imdavo krėsti šiurpulys, kurio šiaip 
niekada nejaučiu ir niekaip negaliu paaiškinti. Todėl vengiu 
dar kartą patirti tokį jausmą, juo labiau kad po tokios kelionės 
kairiajame smilkinyje pajuntu skausmą, kuris ir šiaip kartais 
mane kamuoja.“ 

Mudu priplaukėme krantą, Otilija ėmė kalbėtis su jumis, o 
aš apžiūrėjau vietą, kurią ji man iš tolo buvo parodžiusi. Bet 
kaip nustebau pamatęs aiškius akmens anglių pėdsakus, įsitiki- 
nau, kad, kiek pakasinėjus, gilumoje galima būtų rasti turtingą 


anglių klodą. 

Atleiskite, milorde, matau, kad jūs šypsote, ir suprantu, jog 
į aistringą mano domėjimąsi tokiais dalykais, kuriais pats neti- 
kite, atlaidžiai žiūrite tik dėl to, kad esate išmintingas žmogus 
ir mano draugas. Bet negalėčiau iš čia išvykti neišbandęs su 
gražiąja mergaite ir švytuoklės svyravimų. 

Kai palydovas užsimindavo apie šį dalyką, lordas kiekvieną- 
kart išsakydavo priešišką nuomonę, kurios palydovas kukliai 
ir kantriai išklausydavo, bet galiausiai visada laikydavosi savo 
požiūrio ir savo norų. Jis taip pat kas kartą aiškindavo, jog vien 
todėl, kad tokie bandymai ne kiekvienam pavyksta, nereikėtų 
atsisakyti tyrimų, gal net derėtų į juos žiūrėti dar rimčiau ir ati- 
džiau, kadangi čia esą atsiskleidžia neorganinių medžiagų ryšiai 
ir giminystė, organinių ir neorganinių bei organinių tarpusavio 
ryšiai, ryšiai, kurie kol kas mums yra paslaptis. 

Jis jau išsiėmė savo aparatą su aukso žiedais, geležies sulūido 
akmenėliais ir įvairiais metalais, jį visada nešiodavosi gražioje 
dėžutėje, ir ėmė bandyti ant siūlo pakabintus metalus laikyti 
virš kitų metalų. 

— Ką gi, galėsite piktdžiugiškai pasijuokti, milorde, - kalbėjo 
jis. — Jau matau jus besišypsantį, Kad man nesiseka privers- 
ti ką nors švytuoti. Bet mano bandymas tik pretekstas. Grį- 
žusios moterys tikrai ims smalsauti, kokius įdomius dalykus 
čia išdarinėjame. 

Moterys grįžo. Šarlotė tuoj suprato, kas daroma. 

— Esu šį tą girdėjusi apie tokius bandymus, — pasakė ji, — bet 
niekada nemačiau, kaip tai veikia. Kadangi jau viską taip gra- 


žiai paruošėte, leiskite man išbandyti, gal kas nors išeis. 

Ji paėmė siūlą, bandymas jai atrodė labai rimtas, laikė jį ra- 
miai ir stengdamasi nesijaudinti; bet siūlas nė truputėlio nesu- 
švytavo. Tada siūlą paėmė Otilija. Laikė svambalą virš žemėje 
slypinčių metalų dar ramiau, laisviau, nieko negalvodama. Jau 
kitą mirksnį svambalas sušvytavo aiškiai matomais apskriti- 
mais, sukiojosi, kai ji keisdavo jo buvimo vietą, čia į vieną, čia į 
kitą pusę, čia ratais, čia elipsėmis, čia tiesiomis linijomis, įvyko 
tai, ko palydovas ir tikėjosi, gal net dar daugiau. 

Lordas gerokai nustebo, o jo palydovas iš džiaugsmo ir su- 
sižavėjimo negalėjo nutraukti bandymo, visą laiką reikalavo 
kartoti ir daryti ką nors nauja. Otilija paslaugiai vykdė jo rei- 
kalavimus, bet galų gale maloniai paprašė, kad ją paleistų, — vėl 
įsiskaudėjo galvą. Nustebęs ir susižavėjęs jis entuziastingai ti- 
kino galįs visiškai išgydyti jos negalavimą, jei tik pasitikėsianti 
jo gydymo metodu. Akimirką visi buvo sutrikę, bet Šarlotė, 
greitai supratusi, ką palydovas turi galvoje, atmetė geranorišką 
pasiūlymą, nes neketino leisti, kad jos aplinkoje vyktų tai, prieš 
ką ji vis dar buvo griežtai nusistačiusi. 

Svetimšaliai pasitraukė, ir nors jų veiksmai visus keistai su- 
jaudino, vis dėlto noras dar kada nors susitikti išliko. Tomis 
gražiomis dienomis Šarlotė norėjo baigti atsakomuosius vizitus 
pas kaimynus, o tai buvo ne taip lengva, nes visi aplinkiniai 
iki šiol ja labai rūpinosi, vieni su tikru nuoširdumu, kiti tik iš 
įpročio. Namie jai džiaugsmo teikė kūdikis, tikrai vertas di- 
džiausios meilės ir rūpesčio. Visi jį laikė nuostabia būtybe, ste- 
buklingu vaiku, akiai mielu reginiu, nes kūdikis buvo didelis, 


stiprus, sveikas ir proporcingai sudėtas, o dar labiau stebino vis 

ryškėjantis jo panašumas į du asmenis. Veido bruožais ir forma 
kūdikis darėsi vis panašesnis į kapitoną, tuo tarpu akis vis sun- 
kiau buvo atskirti nuo Otilijos akių. 

Dėl tokios keistos giminystės, dėl švelnių savo jausmų abi 
moterys rūpestingai globojo mylimo vyro kūdikį, ir Otilija au- 
gančiam berniukui tapo tarytum tikra motina, galbūt antrąja 
motina. Kai Šarlotė išvykdavo, Otilija likdavo viena su kūdikiu 
ir aukle. Nanė prieš kiek laiko, nenorėdama dalytis berniuku, 
kuriuo taip rūpinosi jos šeimininkė, supykusi grįžo pas tėvus. 
Otilija ir toliau nešiodavo kūdikį po gryną orą, įprato vis toliau 
eiti pasivaikščioti. Visada turėdavo pieno buteliuką, kad galėtų 
pamaitinti vaiką, kai jis to norėdavo. Dažniausiai pasiimdavo 
ir knygą, vaikštinėdavo su kūdikiu ant rankos, skaitydama, ir 
atrodė kaip žavinga senovės paveikslų pe2se70sa'*, mintyse pa- 


skendusi moteris. 


IELŲ GIMINYSTĖ* 


DVYLIKT AS SKYRIUS 


ygio tikslas buvo pasiektas, Eduardas, papuoštas ap- 

dovanojimais, garbingai išleistas namo. Jis tuoj atvy- 

ko į aną nedidelį dvarą, viską sužinojo apie saviškius, 
kuriuos, jiems to ir nežinant, buvo liepęs atidžiai stebėti. Čia 
jo laukė rami buveinė, kai kas buvo jo nurodymu įrengta iš 
naujo, patobulinta, želdiniai ir aplinka, nors jiems trūko pla- 
tumos ir didelio užmojo, traukė savo jaukumu ir leido malo- 
niai jaustis. 

Eduardas, po išgyventų nuotykių nusprendęs žengti ryž- 
tingesniais žingsniais, dabar rengėsi įgyvendinti tai, ką jau se- 
niai ketino. Pirmiausia pasikvietė majorą. Susitikimas buvo 
džiaugsmingas. Sena draugystė, kaip ir kraujo giminystė, turi 
didelį pranašumą, jai negali pakenkti klaidos ar nesusiprati- 
mai, kad ir kokie jie būtų, o prabėgus ilgesniam laikui buvę 
geri santykiai išlieka. 

Džiaugsmingai sutikęs draugą, Eduardas paklausė, kaip 


jam sekasi, ir sužinojo, kad laimė jam šypsojosi, kad visi jo 

norai buvo įgyvendinti. Pusiau juokais tylomis Eduardas klau- 
sė, ar neatsirado ir kokių santuokos perspektyvų. Bet draugas 
rimtai ir kiek liūdnai atsakė, jog tokių nesą. 

— Negaliu nuo tavęs nieko slėpti, — toliau kalbėjo Eduar- 
das, — turiu nelaukdamas atskleisti savo nuotaikas ir ketinimus. 
Tu žinai apie mano aistrą Otilijai ir seniai supratai, kad dėl jos 
aš puoliau į tą karo žygį. Neneigsiu, norėjau nusikratyti gyve- 
nimo, kuris be jos man pasirodė beprasmis; bet kartu turiu tau 
prisipažinti, jog visiškai į neviltį nepuoliau. Laimė atrodė tokia 
nuostabi, tokia trokštama, kad man pasirodė neįmanoma jos 
atsisakyti. Nuojautos ir gera lemiantys ženklai sutvirtino tikė- 
jimą, svajonę, kad Otilija gali būti mano. Taurė, kurioje buvo 
išraižyti mūsų vardai, išmesta į viršų dedant pamatinį akmenį, 
nesudužo, ją pagavo, ji vėl atsidūrė mano rankose. „Aš pats, — 
sušukau, — aš pats tapsiu tuo geruoju likimo ženklu kaip taurė, 
pabandysiu patikrinti, ar mūsų ryšys įmanomas, ar ne. Išeisiu 
į karą ieškoti mirties, bet ne kaip beprotis, o turėdamas vilties 
išgyventi. Tegul Otilija bus toji dovana, dėl kurios kovosiu; dėl 
jos grumsiuos su kiekviena priešo rikiuote, su kiekvienu įtvir- 
tinimu, su kiekviena apgulta tvirtove. Darysiu stebuklus, kad 
tik likčiau sveikas ir gyvas, kad tik laimėčiau Otiliją ir tik jos 
neprarasčiau.“ Tokie jausmai mane vedė, gelbėjo visuose pa- 
vojuose, o dabar jaučiuosi kaip tas, kuris pasiekė tikslą, įveikė 
visas kliūtis, kuriam niekas nestoja skersai kelio. Otilija mano, 
o visos kliūtys, skiriančios šią mintį ir jos įgyvendinimą, man 


atrodo visai nereikšmingos. 

— Keliais žodžiais tu paneigi viską, ką tau būtų galima ir rei- 
kėtų pasakyti, — atsiliepė majoras, — bet aš privalau pakarto- 
ti. Tu pats privalai atkurti santykius su žmona visiškai ir iki 
galo, neturėtum nei nuo jos, nei nuo savęs nieko slėpti. Kaip 
galėčiau ištarti, kad jums gimė sūnus, kartu nepasakydamas, 
kad judu visiems laikams priklausote vienas kitam, kad dėl šios 
būtybės privalote kartu gyventi, kartu rūpintis jo auklėjimu ir 
būsima gerove. 

— Tai tik tėvų pasipūtimas, — atsakė Eduardas. — Jie įsikala 
į galvą, kad vaikams be galo svarbus tėvų buvimas. Visa, kas 
gyva, geba prasimaitinti ir sulaukia pagalbos; jei sūnus, kai 
tėvas anksti miršta, jaunystėje ir sunkiau verčiasi, ir ne taip 
lengvai gyvena, gal būtent dėl to greičiau ima pažinti pasau- 
lį, greičiau supranta, kad turi derintis prie kitų; juk visi anks- 
čiau ar vėliau turime to išmokti. Apie tai neverta ir kalbėti: 
esame turtingi ir galėtume pasirūpinti keliais vaikais, o visus 
turtus sukrauti ant vienos galvos nėra nei mūsų pareiga, nei juo 
labiau geradarybė. 

Kai majoras pabandė trumpai užsiminti apie Šarlotės dory- 
bes ir ilgą Eduardo ištikimybę jai, šis greitai jį pertraukė: 

— Padarėme kvailystę, kurią dabar geriau suprantu. Kas, su- 
laukęs brandesnio amžiaus, nori įgyvendinti ankstyvos jaunys- 
tės viltis ir troškimus, visad apsigauna; juk kiekvienam žmo- 
gaus dešimtmečiui skirta sava laimė, savos viltys ir perspekty- 
vos. Vargas tam, ką aplinkybės verčia užbėgti laikui už akių ar 
grįžti į praeitį! Padarėme kvailystę; ar ji turi temdyti visą likusį 


gyvenimą? Ar turėtume dėl kokių nors sumetimų atsisakyti to, 


* 260 * 


ko dabartiniai papročiai nedraudžia? Juk kaip dažnai žmogus 
keičia savo ketinimą ar veiksmą, o čia tai negalima, nors visko 
pagrindą sudaro ne detalės, o visuma, juk čia kalbama apie viso 
gyvenimo esmę. 

Majoras nepraleido progos sumaniai ir primygtinai viską iš- 
dėstyti apie Eduardo santykius su žmona, su jų abiejų šeimo- 
mis ir aplinkiniais žmonėmis, pakalbėti apie nuosavybę, bet nė 
karto nesulaukė jo pritarimo. 

— Visa tai, mano drauge, - sakė Eduardas, —- dažnai prabėg- 
davo pro vidinį mano sielos žvilgsnį — ir mūšio įkarštyje, kai 
žemė drebėdavo lyg nuo perkūnijos, kai švilpdavo kulkos, kai- 
rėje ir dešinėje krisdavo kovos draugai, kai pašovė mano žirgą, 
kulka pervėrė skrybėlę; apie tai galvodavau naktį prie ramios 
laužo ugnies po žvaigždėtu dangaus skliautu. Sielos akimis re- 
gėjau visus savo santykius, mąsčiau apie juos, stengiausi viską 
išjausti; viską nusprendžiau, su viskuo susitaikiau ne kartą, vi- 
sam savo gyvenimui. 

Tokiomis akimirkomis, — kaip galėčiau nuo tavęs slėpti, — 
prisimindavau ir tave, ir tu atsidurdavai tarp mano artimųjų; 
juk mudu esame seni draugai. Jei esu tau skolingas, dabar turiu 
progą sumokėti skolą ir procentus, jei tu man ką nors skolin- 
gas, gali puikiai atsilyginti dabar. Žinau, kad myli Šarlotę, ir 
ji to verta; žinau, kad esi jai neabejingas, kodėl gi ji neturėtų 
tavęs branginti! Imk ją iš mano rankų, o man atvesk Otiliją! Ir 
būsime laimingiausi pasaulio žmonės! 

— Kaip tik todėl, kad nori papirkti mane tokiomis brangio- 
mis dovanomis, — atsakė majoras, — turiu būti atsargesnis ir 


griežtesnis. Ioks pasiūlymas, kurį širdies gilumoje gerbiu, gali 

visą reikalą ne palengvinti, o dar labiau apsunkinti. Juk kalba- 
me ir apie tave, ir apie mane, ir apie likimą, ir apie gerą vardą, 
apie garbę dviejų vyrų, kuriems iki tol nieko nebuvo galima 
prikišti, o dėl tokio poelgio — pavadinkime jį keistu — kiltų pa- 
vojus aplinkinių akyse pasirodyti labai įtartinoje šviesoje. 

— Kaip tik todėl, kad mums negalima nieko prikišti, — tarė 
Eduardas, — galime leisti, kad vieną kartą kas nors ir mus pa- 
smerktų. Kas visą gyvenimą elgėsi kaip patikimas žmogus, to 
veiksmai verti pagarbos, net jei kas juos ir palaikytų abejotinais. 
Kalbėdamas apie save, apie pastaruosius išbandymus, kuriuos 
prisiėmiau, sunkius, pavojingus darbus, kuriuos nuveikiau dėl 
kitų, jaučiuosi turįs teisę kai ką padaryti ir dėl savęs. O dėl tavęs 
ir Šarlotės — tegul viską lemia ateitis; bet manęs nei tu, nei kas 
kitas nesulaikys nuo to, ką esu nusprendęs. Jei man bus ištiesta 
ranka, vėl būsiu pasirengęs viską padaryti, o jei mane norės 
atskirti nuo visuomenės ar man priešintis, tada kils konfliktas; 
ką padarysi, tegul kyla. 

Majoras laikė savo pareiga kuo ilgiau priešintis Eduardo ke- 
tinimui; jis panaudojo gudrų ėjimą, tarytum jam pritardamas 
ir kalbėdamas tik apie formą ir procedūras, kurios jo lauktų, 
jei norėtų įgyvendinti ketinamas skyrybas ir naująją sąjungą. 
Paaiškėjo, jog gresia tiek nemalonumų, sunkumų ir nesklandu- 
mų, kad Eduardui baisiausiai sugedo nuotaika. 

— Gerai suprantu, — sušuko jis pagaliau, - kad tai, ko trokšti, 
turi išsikovoti ne tik iš savo priešų, bet ir iš draugų! Niekados 
neišleisiu iš akių to, ko noriu, be ko negaliu gyventi, turiu tai 


pasiimti, pasiimti kuo greičiau. Gerai suprantu, kad norėda- 


*262 * 


mas nutraukti ar sukurti tokius santykius turi sugriauti daug 
ką, kas atrodo pastovu, kad turi pasitraukti tai, kas norėtų likti, 
kur buvęs. Vien svarstymais tokių dalykų nesutvarkysi; protas 
pripažįsta tik lygias teises, į kylančią svarstyklių lėkštę visada 
galima įdėti dar vieną svarstį. Taigi ryžkis, mano drauge, veikti 
dėl manęs ir dėl savęs, dėl manęs ir dėl savęs išnarpliok šį keblų 
mazgą, viską išrišk, paskui vėl surišk. Nesibaimink jokių nuo- 
monių; žmonės ir taip jau šneka apie mus, pašnekės dar kartą, 
o paskui pamirš, kaip pamiršta viską, kas darosi nebe naujie- 
na, paliks mus ramybėje, leis gyventi, kaip norime, nebesikiš į 
mūsų reikalus. 

Majoras nebematė kitos išeities ir galų gale turėjo pripažinti, 
kad Eduardas šį reikalą jau seniai laiko aiškiu ir yra tvirtai ap- 
sisprendėęs: jis gali aptarti visas detales ir į ateitį žiūri su džiugia 
viltimi, net pajuokaudamas. 

Paskui, surimtėjęs ir susimąstęs, jis kalbėjo toliau: 

— Būtų neleistina save apgaudinėjant tik viltis ir laukti, kad 
viskas įvyks taip, kaip turi įvykti, kad atsitiktinumas bus mums 
palankus ir nuves ten, kur reikia. Tai mūsų tikrai neišgelbė- 
tų, nesugrąžintų visų trokštamos ramybės, ir kaipgi aš galėčiau 
nurimti būdamas be kaltės dėl visko kaltas! Savo arkaklumu 
įkalbėjau Šarlotę priimti tave į mūsų namus, Otilija taip pat 
atvyko tik įvykus permainai. Negalime suvaldyti visko, kas iš to 
išėjo, bet galime pašalinti pavojų, pakreipti santykius taip, kad 
pasijustume laimingi. Gali nusigręžti nuo tų gražių, malonių 
dalykų, kurių aš tikiuosi, gali įsakyti man ir mums visiems su 
skausmu atsisakyti to, kas mums brangu, jei įsivaizduoji, kad 

tai įmanoma, jei tai apskritai įmanoma; argi tada, kai nuspręsi- 
me grįžti į ankstesnę padėtį, mūsų nelaukia nesklandumai, ne- 
patogumai, apmaudas, tik tiek, kad iš jų neišplauks nieko gero, 
nieko šviesaus? Ar gera tarnyba, darbas, kurį dabar dirbi, tave 
džiugintų, jei tau neleistų lankyti manęs, gyventi pas mane? 
Po visko, kas įvyko, tai būtų neįmanoma. Mudviejų su Šarlote 
padėtis, nepaisant visų mūsų turtų, būtų gana liūdna. Ir jei tu 
kartu su kitais patikėsi, kad metai ir nuotolis gali nuslopinti 
buvusius jausmus, ištrinti giliai įsirėžusius bruožus, juk kalba- 
me ne apie tuos metus, kuriuos norime gyventi su skausmu ir 
netektimi, o apie tuos, iš kurių tikimės džiaugsmo ir gerovės. O 
pabaigai norėčiau pasakyti svarbiausia: jei ir galėtume, pasvė- 
rę visas vidines ir išorines sąlygas, ištverti tokį laiko tarpą, kas 
laukia Otilijos? Ji turėtų palikti mūsų namus, gyventi be mūsų 
pagalbos, vargti ir klajoti po nelemtą šaltą pasaulį! Pasakyk, kur 
Otilija be mūsų galėtų būti laiminga, ir man tai bus svariausias 
argumentas, kurį — tegul ir nenoromis, su apmaudu — priimsiu 
ir galėsiu apsvarstyti. 

Tai buvo nelengvas uždavinys, bent jau Eduardo draugui ne- 
atėjo į galvą įtikinamas atsakymas, jam neliko nieko daugiau 
kaip dar kartą primygtinai aiškinti, koks svarbus, koks pavojin- 
gas Eduardo planuojamas dalykas, kad reikia kuo atidžiausiai 
apsvarstyti, kaip visa turėtų vykti. Eduardas sutiko, bet tik su 
sąlyga, kad draugas jo nepaliks, kol juodu iki galo nesutars, kol 


nežengs pirmųjų žingsnių. 


“IELŲ GIMINYSTĖ* 


TRYLIKTAS SKYRIUS 


isiškai svetimi ir vienas kitam abejingi žmonės, ilges- 


nį laiką pagyvenę kartu, atskleidžia savo vidų, tarp jų 


atsiranda daugiau ar mažiau pasitikėjimo. Juo labiau 
buvo galima tikėtis, kad abu mūsų draugai, kadangi juodu vėl 
gyveno šalia, susitikdavo kas dieną ir kas valandą, nieko vienas 
nuo kito neslėpė. Juodu prisimindavo senus laikus, ir majo- 
ras neslėpė, kad Šarlotė, kai Eduardas grįžo iš savo kelionių, 
buvo linkusi atiduoti jam Otiliją, kad ateityje ketino sutuokti 
jį su gražiąja mergaite. Eduardas, be galo susižavėjęs ta žinia, 
nesivaržydamas kalbėjo apie abipuses majoro ir Šarlotės simpa- 
tijas ir piešė jas gražiausiomis spalvomis, nes tai jam buvo pa- 
togu ir naudinga. 

Majoras negalėjo to nei visiškai paneigti, nei visiškai tam 
pritarti; Eduardas vis dažniau tai tvirtino ir vis labiau tuo ti- 
kėjo. Jis vaizdavosi, kad tai ne galimybė, o jau įvykęs dalykas. 
Visiems esą reikia tik sutikti su tuo, ko jie nori; žinoma, reikėjo 

gauti sutikimą skyryboms, paskui greitai turėjo įvykti jungtu- 
vės, ir Eduardas su Otilija ketino iškeliauti. Galbūt iš visų ma- 
lonių paveikslų, sukuriamų vaizduotės, žaviausias yra tas, kai 
įsimylėję jauni sutuoktiniai tikisi išbandyti ir sutvirtinti naują, 
ką tik užmegztą ryšį kitoje, nematytoje aplinkoje, sustiprinti 
jį nuolat keičiantis aplinkybėms. Tuo metu majoras ir Šarlo- 
tė turėsią neribotus įgaliojimus valdyti turtą, nuosavybę, kur- 
ti norimus įrenginius, viską deramai tvarkyti, kad šalys būtų 
patenkintos. Bet labiausiai Eduardas rėmėsi tuo ir daugiausia 
naudos tikėjosi iš to, kad kūdikis liks su motina, kad berniuką 
auklės majoras, diegs jam savo pažiūras ir ugdys jo gabumus. 
Juk ne veltui per krikštą suteiktas jų abiejų vardas - Otas. 
Eduardui viskas rodėsi jau išspręsta, jis nenorėjo nė vienos 
dienos laukti, turėjo tuoj griebtis visko vykdyti. Keliaudami 
į rūmus juodu prijojo nedidelį miestelį, kur Eduardas turėjo 
namą, ketino ten sustoti ir laukti grįžtančio majoro. Bet jis ne- 
galėjo atsispirti norui, iškart čia nesustojo, o palydėjo draugą 
per visą miestelį. Abu jojo pirmyn, įsileidę į rimtus pokalbius. 
Staiga tolumoje pamatė naująją pilaitę, pirmąkart išvydo 
šviečiančias raudonas jos plytas. Eduardą pagauna nenumal- 
domas ilgesys; dar šį vakarą turi būti viskas sutvarkyta. Jis nu- 
taria pasislėpti netoliese esančiame kaime, tuo tarpu majoras 
Šarlotei turi kuo greičiau pranešti apie esamą padėtį, įveikti 
jos atsargumą ir netikėtu pasiūlymu priversti ją atskleisti savo 
jausmus. Mat Eduardas, siedamas savo troškimus su jos valia, 
tikėjo, kad vykdo jos norus, laukė greito jos sutikimo, o apie 


kitokius jos troškimus nenorėjo nieko žinoti. 

Jis su džiaugsmu laukė laimingos pabaigos, o kad greičiau 
apie ją sužinotų, turėjo būti paleisti keli patrankos šūviai, o jei 
bus naktis — kelios raketos. 

Majoras nujojo į rūmus. Šarlotės nerado, sužinojo, kad ji 
gyvenanti naujojoje pilaitėje, bet dabar išvykusi į svečius ir 
šiandien, matyt, greitai tikrai negrįšianti. Jis nuėjo į užeigą, kur 
buvo palikęs arklį. 

"Tuo metu Eduardas, didžiulio nekantrumo genamas, išslin- 
ko iš savo slėptuvės ir nuošaliais takais, žinomais tik medžio- 
tojams ir žvejams, nuėjo į savo parką ir vakare atsidūrė krū- 
muose prie ežero, kurio vandens paviršių pirmąsyk pamatė tokį 
gražų ir ramų. 

Tą popietę Otilija išėjo prie ežero pasivaikščioti. Nešėsi kū- 
dikį ir eidama, kaip buvo įpratusi, skaitė. Taip priėjo ąžuolyną, 
kur buvo valtis keltis į kitą pusę. Berniukas užmigo; ji atsisėdo, 
paguldė vaiką šalia ir skaitė toliau. Knyga buvo viena iš tokių, 
kurios jauną sielą patraukia ir nebepaleidžia. Ji pamiršo laiką ir 
valandas, nepagalvojo, kad sausuma kelias iki naujojo pastato 
gana tolimas, sėdėjo įsigilinusi į knygą, į save ir atrodė tokia 
graži, jog aplinkui augantiems medžiams ir krūmams būtų rei- 
kėję būti gyviems ir turėti akis, kad galėtų ja grožėtis ir gėrėtis. 
Jai už nugaros krito rausvas besileidžiančios saulės spindulys, 
auksindamas jos skruostą ir petį. 

Eduardui pavyko nepastebėtam nueiti gana toli; parką rado 
tuščią, aplinkui buvo nyku ir vieniša, ir jis skverbėsi vis to- 
lyn. Staiga jis prasibrauna pro krūmus prie ąžuolyno, pamato 
Otiliją, o ji pamato jį, bėga prie jos ir puola jai po kojų. Po 

ilgos tylos juodu bando susitvardyti, jis trumpai paaiškina, ko 
čionai atėjęs. Pasiuntęs majorą pas Šarlotę, galbūt šią akimirką 
sprendžiamas jųdviejų abiejų likimas. Jis niekada neabejojęs jos 
meile, ji, žinoma, neabejojusi juo. Jis prašąs jos sutikimo. Ji 
dvejoja, jis ją maldauja; prisimena buvusias teises ir bando ją 
apkabinti, bet ji parodo į vaiką. 

— Didis Dieve! - sušunka jis. — Jei turėčiau bent menkiausią 
pagrindą abejoti savo žmona ar draugu, kūdikis būtų akivaiz- 
dus liudijimas prieš juos. Argi tai ne majoro paveikslas? Tokio 
panašumo dar nesu matęs. 

— Netiesa! - atsako Otilija. — Visi iki vieno tvirtina, kad kū- 
dikis esąs panašus į mane. 

— Ar gali būti? — nustemba Eduardas, ir tą akimirką kūdikis 
atsimerkia, didelės, juodos, skvarbios akys, gilios ir malonios. 
Berniukas supratingai žvelgė į pasaulį, atrodė, kad pažįsta tuo- 
du stovinčius žmones. Eduardas dar kartą puolė ant kelių, an- 
trą kartą suklupo prieš Otiliją. 

— Tai tu! - šūktelėjo jis. — Tai tavo akys. Ak! Bet leisk man 
pažvelgti į tavąsias. Leisk užmesti šydą ant anos nelemtos va- 
landos, davusios šiai būtybei gyvybę. Ar galiu gąsdinti tyrą tavo 
sielą nelemta mintimi, kad vyras ir žmona, tapę vienas kitam 
svetimi, spaudžia vienas kitą prie krūtinės ir išniekina teisėtą 
sąjungą vaizduotės troškimais? O gal ir taip. Kodėl turėčiau 
to nesakyti, jei jau taip toli nueita, jei mano ryšys su Šarlote 
bus nutrauktas ir tu būsi mano? Kodėl negaliu ištarti skaudžių 
žodžių, kad kūdikis gimė iš dvigubos neištikimybės? Jis skiria 


mane nuo mano žmonos ir mano žmoną nuo manęs taip, kaip 

galėjo mudu sujungti. Tegul jis liudija prieš mane, tegul šitos 
nuostabios akys pasako tavosioms, kad aš, būdamas kitos glė- 
byje, priklausiau tau; Otilija, tu turi pajusti, iš tikrųjų pajusti, 
kad tokią klaidą galiu išpirkti tik tavo glėbyje! 

— Paklausyk! — sušuko jis ir pašoko. Jam pasigirdo šūvis, jis 
pamanė, kad majoras nori duoti ženklą. Tai buvo medžiotojo 
šūvis netolimuose kalnuose. Po jo daugiau nieko nebuvo girdė- 
ti. Eduardas neteko kantrybės. 

Tik dabar Otilija pamatė, kaip paskutinį kartą blykstelėjusi 
pilaitės languose už kalnų leidosi saulė. 

— Šalin, Eduardai! - šaukė Otilija. — Mes taip ilgai ištvėrėme 
be vienas kito, taip ilgai kentėjome. Nepamiršk, ką mudu sko- 
lingi Šarlotei. Tegul ji nusprendžia mūsų likimą, neužbėkime 
jai už akių. Būsiu tavo, jei ji su tuo sutiks, jei ne — turėsiu tave 
atstumti. Jei manai, kad sprendimas čia pat, palaukime. Grįžk 
į kaimą, kur majoras tavęs ieškos. Daug kas gali įvykti, galbūt 
jam reikia žinoti tavo nuomonę. Ar gali būti, jog garsus pa- 
trankos šūvis skelbia, kad jo derybos sėkmingai baigėsi? Gal 
kaip tik šią akimirką jis tavęs ieško. Šarlotės sutikti negalėjo, 
aš tai žinau. Gal išėjo jos pasitikti, nes žino, kur ji yra. Kiek 
daug visokiausių galimybių! Paleisk mane! Ji jau turėtų grįžti. 
Ji laukia manęs ir vaiko. 

Otilija kalbėjo skubėdama. Spėliojo, kas galėjo nutikti. Buvo 
laiminga šalia Eduardo, bet juto, kad turi liepti jam išeiti. 

— Prašau, mylimasis, maldauju! — sušuko ji. — Grįžk ir 


lauk majoro! 

— Darysiu viską, ką įsakysi! — sušuko Eduardas, pirma ais- 
tringai į ją pažvelgęs, paskui tvirtai apkabinęs. Ji apsivijo jį ran- 
komis, švelniai prisispaudė prie krūtinės. Viltis blykstelėjo jų 
akyse tarytum nuo dangaus krintanti žvaigždė. Jie spėjo, jie 
tikėjo, kad priklauso vienas kitam, pirmą kartą be baimės, lais- 
vai pasibučiavo ir sunkiai, su skausmu išsiskyrė. 

Saulė jau buvo nusileidusi, temo, ežeras alsavo drėgme. Oti- 
lija stovėjo sumišusi, susijaudinusi; pažvelgė į pilaitę, ir jai pa- 
sirodė, kad altanoje mato baltą Šarlotės drabužį. Kelias aplink 
ežerą buvo tolimas; ji žinojo, kaip nekantriai Šarlotė laukia kū- 
dikio. Mato platanus kitapus ežero, tik vandens ruožas skiria ją 
nuo tako, einančio tiesiai į pilaitę. Mintimis ir žvilgsniu ji jau 
anapus. Išsigandusi pamiršta, kaip pavojinga su kūdikiu plauk- 
ti per ežerą. Skuba prie valties nejausdama, kaip daužosi širdis, 
kaip linksta kojos, kaip vos neapleidžia sąmonė. 

Ji šoka į valtį, stveria irklą ir atsistumia nuo kranto. Sukaupia 
jėgas ir dar kartą stumiasi, valtis siūbuoja ir nuslysta į ežerą. 
Kaire laiko kūdikį, knygą, dešine — irklą. Ji susvyruoja ir griū- 
va ant valties dugno. Irklas išslysta į vieną pusę, o kai bando 
keltis, kūdikis ir knyga kitoje pusėje įkrinta į vandenį. Ji pa- 
stveria vaiką už drabužėlių, bet neįstengia atsikelti. Remdamasi 
laisva dešine nepajėgia apsisukti ir pakilti; galų gale jai tai pa- 
vyksta, ji ištraukia kūdikį iš vandens, bet jo akys užmerktos, 
jis nebekvėpuoja. 

Tą akimirką jai grįžta nuovoka, o skausmas vis didėja. Valtis 
plūduriuoja kone ežero viduryje, irklo nepasiekia, prie kranto 
nieko nemato, o jei ką ir pamatytų, ką tai padėtų! Nuo visų 


atskirta ji plūduriuoja nepatikimoje, nejaukioje stichijoje. 

Bando pagelbėti kaip įmanydama. Juk tiek daug girdėjo apie 
skęstančiųjų gelbėjimą. Patyrė panašų įvykį ir savo gimimo die- 
nos išvakarėse. Nurengia kūdikį, šluosto jį muslino drabužiais. 
Ji apnuogina savo krūtinę ir pirmąsyk parodo ją dangui, pir- 
mąsyk glaudžia gyvą būtybę prie tyros nuogos krūtinės, ak, gal 
būtybė jau negyva! Šaltas nelaimingo kūdikio kūnelis visą krū- 
tinę persmelkia šalčiu. Jos akys paplūsta begalinėmis ašaromis, 
teikdamos atvėsusiam kūneliui apgaulingą šilumą ir gyvybę. 
Nenustoja jo gaivinti, įvynioja į šerpę, glosto, spaudžia, sten- 
giasi įpūsti kvapo, bučiuoja, jai regisi, kad ašaros gali pakeisti tą 
pagalbą, kuri tokioje vienatvėje jai nepasiekiama. 

Viskas veltui! Kūdikis nejudėdamas guli jos rankose, valtis 
nejuda; bet ir čia jos graži siela toliau ieško pagalbos. Ji nukrei- 
pia žvilgsnį aukštyn. Klūpėdama susigūžia ir abiem rankomis 
pakelia sustingusį vaikelį prie savo nekaltos krūtinės, baltos 
kaip marmuras, deja, ir tokios pat šaltos. Drėgnomis akimis 
žvelgia į viršų ir šaukiasi malonės iš ten, iš kur švelni širdis lau- 
kia didžiausių malonių, kai daugiau nieko nebelieka. 

Ne veltui ji kreipiasi į žvaigždes, pamažu pasirodančias pa- 


dangėje. Pakyla švelnus vėjelis ir nuneša valtį prie platanų. 


“IELŲ GIMINYSTĖ* 


KETURIOLIKTAS SKYRIUS 


i skuba į pilaitę, šaukia gydytoją, atiduoda kūdikį. Daug 

visko matęs gydytojas berniuką gaivina pamažu, įpras- 

tu būdu. Otilija jam kaip įmanydama padeda, triūsia, 
paduoda, kas reikalinga, rūpinasi, tiesa, tarytum vaikščiotų 
ne šiame pasaulyje, nes didžiausia nelaimė, kaip ir didžiausia 
laimė, keičia mūsų regėjimo lauką; ir kai tik po ilgų pastangų 
šaunusis gydytojas papurto galvą ir išgirdęs viltingą jos klau- 
simą iš pradžių neatsako, o paskui tyliai ištaria „ne“, ji išeina 
iš Šarlotės miegamojo, kur visa vyko, ir, įžengusi į svetainę, 
nebepasiekia sofos, veidu žemyn griūva ant kilimo. 

Kaip tik tuomet pasigirsta parvažiuojančios Šarlotės karie- 
ta. Gydytojas prašo visus susirinkusius likti vietoje, nori pri- 
eiti prie jos, parengti ją šiai baisiai naujienai, bet ji jau įžengė 
į kambarį. Pamato ant žemės gulinčią Otiliją, o viena tarnaitė 
verkdama puola prie jos. Įeina gydytojas, ir ji iš karto viską 
sužino. Bet kaipgi ji galėtų iš karto prarasti bet kokią viltį! 
Patyręs, gabus, protingas gydytojas prašo ją kol kas nežiūrėti 

į vaikelį; jis išeina norėdamas sugalvoti kokią gudrybę, kad ją 
galėtų arkalbėti. Ji atsisėda ant sofos, Otilija tebeguli ant že- 
mės, bet graži jos galva pakelta ir padėta draugei ant kelių. Gy- 
dytojas vaikštinėja, žiūri į kūdikį, rūpinasi moterimis. Ateina 
vidurnaktis, namuose įsiviešpatauja mirtina tyla. Šarlotė jau 
suvokia, kad kūdikio nepavyks atgaivinti, nori jį pamatyti. Kū- 
dikis įvyniotas į šiltus vilnonius apklotus, paguldytas į krepšelį, 
kurį atneša prie sofos šalia Šarlotės; atidengtas tik jo veidelis, 
gražus ir ramus. 

Nelaimė greitai sujudina visą kaimą, žinia pasiekia ir užei- 
gos namus. Majoras gerai žinomais keliais atėjo čionai, vaikšto 
aplink namus, sustabdo vieną patarnautoją, bėgantį kažko at- 
nešti iš gretimo priestato, išklausinėja jį ir liepia pakviesti gy- 
dytoją. Šis ateina nustebęs, kad atsirado senas pažįstamas, jam 
viską papasakoja ir pažada paruošti Šarlotę, kad šioji galėtų su 
juo susitikti. Nuėjo į pilaitę, iš tolo pradėjo kalbą, paskui nuo 
vieno dalyko ėjo prie kito, kol pagaliau prabilo Šarlotei apie 
draugą, jo užuojautą, artumą, o pagaliau pasakė, kad jis čia pat. 
Vienu žodžiu, Šarlotė sužinojo, kad draugas laukia už durų, 
viską žino ir nori būti įleistas į vidų. 

Majoras įėjo. Šarlotė pasveikino jį skausminga šypsena. Jis 
stovėjo priešais. Ji pakėlė žalią šilkinę antklodę, dengiančią kū- 
nelį, ir neryškioje žvakės šviesoje jis su slepiamu siaubu pamato 
sustingusį savo veidą. Šarlotė parodo jam kėdę, juodu tylėdami 
visą naktį sėdi vienas priešais kitą. Otilija ramiai gulėjo padėju- 
si galvą Šarlotei ant kelių, ramiai alsavo, atrodė, lyg miegotų. 

Išaušo rytas, užgesino šviesas. Šarlotė ir majoras tarytum pa- 


budo iš slogaus sapno. Šarlotė pažvelgė į majorą ir tarė: 

— Paaiškinkite man, mielas drauge, koks likimas atvedė jus 
tokią liūdną valandą? 

— Dabar ne vieta ir ne laikas, — atsakė majoras taip pat tyliai, 
kaip ji paklausė, atrodė, kad juodu nenori pažadinti Otilijos, 
— ko nors slėpti, ilgai išvedžioti ar eiti prie reikalo iš tolo. Jūsų 
padėtis tokia tragiška, kad reikšmingi dalykai, dėl kurių čia at- 
siradau, praranda vertę. 

Tada visai ramiai ir paprastai prisipažino, su kokiu tikslu jį 
čionai atsiuntė, ko iš jo norėjo Eduardas, koks jo paties no- 
ras. Viską aiškino labai švelniai, bet atvirai, nieko neslėpdamas; 
Šarlotė klausėsi ramiai ir, regis, nesistebėjo ir nesipiktino. 

Kai majoras baigė, Šarlotė atsakė jam taip tyliai, kad jis turė- 
jo arčiau prisitraukti kėdę. 

— Tokios padėties, kokia yra dabar, aš niekada nesu patyrusi, 
bet panašiais atvejais visuomet sakydavau: „O kas bus rytoj?“ 
Gerai suprantu, kad dabar savo rankose laikau kelių žmonių li- 
kimą, neabejoju ir dėl to, ką turiu daryti, galiu tai pasakyti tuoj 
pat. Sutinku su skyrybomis. Turėjau tai nuspręsti anksčiau; 
delsdama ir priešindamasi pražudžiau savo vaiką. Yra dalykų, 
kuriuos likimas tvirtai nusprendžia įvykdyti. Veltui protas ir 
dorybė, pareiga ir visa, kas šventa, bando stoti jam skersai ke- 
lio. Įvyksta tai, kas likimui atrodo teisinga, o mums - ne. Galų 
gale jis visada paima viršų, kad ir kaip priešintumės. 

Bet ką aš kalbu! Juk likimas iš tikrųjų siekia įvykdyti mano 
pačios norą, mano ketinimą, kuriam neapgalvojusi priešinau- 
si. Argi pati mintyse nemačiau Otilijos ir Eduardo kaip tin- 


kamiausios poros? Ar nebandžiau jų suartinti? Ar jūs, mano 

drauge, nežinojote apie šį planą? Ir kodėl nesugebėjau atskirti 
savo vyro užsispyrimo nuo tikros meilės? Kodėl sutikau priimti 
jo ranką, nors būčiau padariusi laimingą jį ir jo žmoną likdama 
tik bičiule? Pažvelkite į šitą nelaimingą miegančią mergaitę. Su- 
drebu vien pagalvojusi apie tą akimirką, kai ji pabus iš miego, 
panašaus į mirtį, ir atgaus sąmonę. Kaip ji galės gyventi, kas 
galės ją paguosti, jei neturės vilties savo meile pakeisti Eduar- 
dui to, ką atėmė būdama keisčiausio atsitiktinumo įrankis? O 
ji jam viską gali grąžinti savo meile, savo aistra, tuo, kaip ji jį 
myli. Meilė gali viską iškęsti, o dar daugiau gali grąžinti. Apie 
mane šią akimirką nereikėtų galvoti. 

Ramiai išvykite, mielasis majore. Pasakykite Eduardui, kad 
sutinku su skyrybomis, kad palieku jam, jums, Tarpininkui su- 
tvarkyti visą šį reikalą, kad nė kiek nesirūpinu dėl būsimos savo 
padėties ir niekada nesirūpinsiu. Pasirašysiu kiekvieną doku- 
mentą, kokį tik man paduos, bet tegul nereikalauja, kad daly- 
vaučiau, svarstyčiau, patarinėčiau. 

Majoras pakilo. Ji padavė jam ranką virš Otilijos galvos. Jis 
prispaudė lūpas prie šios mielos rankos. 

— O aš? — sušnibždėjo jis. - Ko aš galiu tikėtis? 

— Kol kas neverskite manęs nieko atsakyti, — tarė Šarlotė, — 
Mes niekuo nenusikaltome, kad turėtume būti nelaimingi, bet 
ir nenusipelnėme būti laimingi kartu. 

Majoras išėjo širdyje labai gailėdamas Šarlotės, bet nejau- 
tė skausmo dėl vargšo žuvusio vaikelio. Jam rodėsi, kad tokia 


auka reikalinga jų visų laimei. Įsivaizdavo Otiliją su savo kū- 

dikiu ant rankų, ir tai būtų buvęs puikiausias atlyginimas už 
tai, ką ji atėmė iš Eduardo. Įsivaizdavo save, laikantį ant kelių 
sūnų, turintį daugiau teisių į jo bruožus nei žuvusysis. 

Tokios malonios viltys ir vaizdai guodė jam širdį, kai grįžda- 
mas į užeigą sutiko Eduardą, visą naktį laukusį majoro, kadangi 
nei raketos, nei patrankų trenksmas nepranešė jam apie derybų 
sėkmę. Jis jau žinojo apie nelaimę ir taip pat, nors nenorėjo 
prisipažinti, laikė tai likimo pirštu, pašalinančiu visas kliūtis į 
laimę. Todėl labai greitai leidosi majoro, pranešusio jam apie 
žmonos sprendimą, įkalbamas grįžti į kaimą, o vėliau į miestelį, 
kur juodu ketino viską apgalvoti ir pradėti veikti. 

Šarlotė, majorui išėjus, tik kelias minutes sėdėjo paskendusi 
mintyse, nes netrukus Otilija pakilo ir didelėmis akimis pa- 
žvelgė į savo draugę. Iš pradžių pakėlė galvą nuo Šarlotės kelių, 
paskui atsistojo ir stovėjo kaip įbesta. 

— Antrą kartą, — prabilo gražioji mergaitė su nepakartojamu 
žavesiu ir rimtumu, — antrą kartą man nutinka tas pats daly- 
kas. Kadaise man sakei, kad žmonėms dažnai reikšmingomis 
gyvenimo akimirkomis atsitinka panašūs dalykai, atsitinka pa- 
našiai. Suprantu, tai buvo teisingi žodžiai, ir turiu tau kai ką 
prisipažinti. Tuoj po motinos mirties — tada buvau dar mažas 
vaikas — prisitraukiau prie tavęs kėdutę, tu sėdėjai ant sotos, 
kaip ir dabar, o mano galva gulėjo tau ant kelių, aš nemiego- 
jau, nebudėjau, tiesiog snūduriavau. Girdėjau viską, kas vyko 
aplinkui, aiškiai girdėjau visas kalbas, bet negalėjau judėti, ne- 
galėjau nieko pasakyti, ir net jei būčiau norėjusi, negalėjau pa- 
rodyti, kad viską jaučiu ir suprantu. Tada tu su drauge kalbėjai 

apie mane, apgailestavai, kad likau pasaulyje vargšė našlaitė, 
kalbėjai, kad būsiu priklausoma nuo daugelio aplinkybių ir 
kaip man gali būti bloga, jei manęs neglobos ypatingai palan- 
kios žvaigždės. Supratau gerai ir tiksliai, gal net per gerai, ko 
tu man linkėjai, ko iš manęs reikalavai. Dar menku savo protu 
susikūriau taisykles ir ilgą laiką gyvenau jų laikydamasi, nuo 
jų priklausė mano veiksmai ir susivaldymai tais laikais, kai tu 
mane mylėjai, manimi rūpinaisi, priėmei mane į savo namus 
ir dar ilgai po to. 

Bet aš pamečiau savo kelią, sulaužiau savo įstatymus, net 
pamiršau, ką jie reiškia, ir štai po baisaus įvykio tu man vėl aiš- 
kini, kokia yra mano padėtis — daug vargingesnė nei anuomet. 
Gulėdama tau ant kelių, pusiau sustingusi, lyg iš kito pasaulio 
prie ausies išgirstu tylų tavo balsą; išgirstu, kokia mano padėtis, 
sudrebu dėl savęs, bet, kaip ir aną kartą, mirtino miego prie- 
globstyje nusibrėžiu būsimą kelią. 

Esu pasiryžusi atskleisti sau viską, kas man nutiko ir ką nu- 
sprendžiau. Niekada nepriklausysiu Eduardui! Dievas baisia 
pamoka man atvėrė akis ir parodė, į kokį nusikaltimą esu įsi- 
painiojusi. Turiu už tai atgailauti, niekados neatsisakysiu to, ką 
nusprendžiau! O dabar, brangioji, geroji drauge, imk veikti. 
Liepk majorui grįžti arba parašyk, kad nieko nebūtų keičiama. 
Kaip man buvo sunku, kai negalėjau pajudėti ir nieko daryti, 
kai jis buvo beišeinąs. Norėjau pašokti, sušukti: „Neišleisk jo, 

suteikusi jam tokių nusikaltėliškų vilčių! 


UV dy 
Šarlotė matė Otilijos būseną, suprato ją, bet tikėjosi ilgai- 
niui perkalbėti ir ją pakeisti. Bet kai ji ištarė keletą žodžių, 
užsiminė, kad skausmas sušvelnės, kad viltis sugrįš, Otilija su 
įkarščiu sušuko: 
— Ne! Nebandykite manęs perkalbėti ar apgauti! Tą pačią 
akimirką, kai sužinosiu, kad sutikai su skyrybomis, tame pačia- 


me ežere turėsiu atpirkti savo kaltę, savo nusikaltimą. 


"IELŲ GIMINYSTĖ* 


PENKIOLIKTAS SKYRIUS 


ai giminės, draugai, bičiuliai, laimingai ir taikiai suta- 

riantys, nuodugniai ir iš pagrindų svarsto, kas vyksta 

ar turi vykti, kai jie dažnai pasakoja vienas kitam apie 
savo ketinimus, veiklą ir darbus, tai kalba apie visus gyvenimo 
reikalus tardamiesi, nors ir ne visada priimdami kitų patari- 
mus, o svarbiomis gyvenimo akimirkomis, kai, regis, žmogui 
labiausiai reikėtų kito pagalbos ar pritarimo, kai kas pasikliauja 
tik savimi, kiekvienas veikia atskirai, kiekvienas nori daryti sa- 
vaip, slėpdamas savo veikimo būdus, ir tik rezultatą, tikslą, tai, 
kas pasiekta, sužino visi. 

Po tiek keistų ir nelaimingų įvykių tarp draugių įsiviešpata- 
vo tyli rimtis ir meilingas noras viena kitą saugoti. Labai tyliai 
Šarlotė nugabeno kūdikį į koplyčią. Jis ten ilsėjosi — pirmoji 
grėsmingo likimo auka. 

Šarlotė, kiek leido jėgos, atsigręžė į kasdienius gyvenimo 
reikalus, ir čia pirmiausia turėjo padėti Otilijai, kuriai jos pa- 


galbos reikėjo labiausiai. Šarlotė nuoširdžiai, bet nepastebimai 

ja rūpinosi. Žinojo, kaip puikioji mergaitė myli Eduardą; pa- 
mažu išklausinėjo apie įvykį prieš pat nelaimę, sužinojo visas 
aplinkybes arba iš pačios Otilijos, arba iš majoro laiškų. 

Otilija savo ruožtu labai padėjo Šarlotei dabar. Ji buvo atvi- 
ra, netgi šneki, bet niekada neužsimindavo apie dabarties ar 
netolimos praeities įvykius. Daug ką matė, viską stebėjo ir Ži- 
nojo; visa tai dabar iškilo į paviršių. Ji pasakojo stengdamasi 
prablaškyti Šarlotę, o toji vis dar tylom puoselėjo viltį sujungti 
tokią jai brangią porą. 

Bet Otilija į esamą padėtį žvelgė visiškai kitaip. Draugei 
atskleidė savo gyvenimo paslaptį; ji išsivadavo iš buvusių su- 
varžymų, iš būtinybės tarnauti. Jai atrodė, kad jos atgaila ir 
pasiryžimas išvadavo ją iš ano nelaimingo atsitikimo naštos, iš 
jos nesėkmės. Jai nebereikėjo verstis ko nors daryti; širdies gi- 
lumoje sau atleido visiškai išsižadėdama savo laimės; šito įžado 
ji laikysis visą gyvenimą. 

Laikas bėgo, ir Šarlotė jautė, kad namai ir parkas, ežerai, 
uolos ir giraitės atgaivina joms abiem tik labai liūdnus prisimi- 
nimus. Buvo visiškai aišku, kad reikia keisti gyvenamąją vietą, 
tik nelengva nuspręsti, kaip tai padaryti. 

Ar abi moterys turėjo likti kartu? Anksčiau to reikalavo 
Eduardo valia, aiškinimai ir grasinimai, bet negalėjai nematyti, 
kad nepaisydamos gerų norų, proto ir pastangų moterys, bū- 
damos kartu, jautėsi labai nemaloniai. Pokalbiuose buvo ven- 
giama tiesos. Daug ką buvo norima suprasti tik pusiau, daž- 
nai koks nors posakis būdavo neteisingai suprantamas jei ne 
protu, tai jausmais. Buvo bijoma įžeisti, bet pirmiausia baimė 


įžeisdavo labiausiai. 

Norint pakeisti gyvenamąją vietą ir bent trumpam išsiskirti, 
kildavo amžinas klausimas: kur turėtų dėtis Otilija? Anie di- 
deli turtingi namai veltui bandė vilčių teikiančiai paveldėtojai 
rasti įdomių, viena su kita lenktyniaujančių žaidimo draugių. 
Baronienė, lankydamasi pastarąjį kartą ir vėliau laiškais, ragino 
Šarlotę išsiųsti Oriliją į tuos namus. Pagaliau Šarlotė apie tai 
užsiminė, bet Otilija griežtai atsisakė vykti į tokią vietą, kur 
susidurtų su vadinamuoju didžiuoju pasauliu. 

— Mieloji teta, — kalbėjo Otilija, —- kad nepasirodyčiau už- 
sispyrusi ir siaurų pažiūrų, leiskite pasakyti tai, ką kitu atve- 
ju pareiga lieptų nutylėti ir nuslėpti. Keistai į nelaimę patekęs 
žmogus, net jei jis ir nekaltas, yra tarytum paženklintas. Jo bu- 
vimas visiems, su juo susiduriantiems, kelia savotišką siaubą. 
Kiekvienas regi jame baisius dalykus, kurie jį ištiko, kiekvieną 
apima smalsumas ir baimė. Namas ar miestas, kuriame nuti- 
ko toks įvykis, gąsdina kiekvieną. Ten diena ne tokia šviesi, o 
žvaigždės tarytum praranda savo spindesį. 

Koks didelis, nors galbūt ir atleistinas yra žmonių smalsu- 
mas žvelgiant į tokius nelaiminguosius, koks kvailas jų įkyru- 
mas, koks nerangus geraširdiškumas. Atleiskite, kad taip kalbu, 
bet aš neįsivaizduojamai kentėjau kartu su ta vargše mergaite, 
kai Lucianė ją ištempė iš slaptų kambarių, maloniai su ja elgėsi 
ir iš geriausių ketinimų norėjo priversti žaisti ir šokti. Kai ne- 
laimingoji mergaitė ėmė vis labiau būgštauti, paskui pabėgo ir 
nualpo, kai apkabinau ją, kai visi svečiai išsigando, susijaudino 


ir visus pagavo dar didesnis smalsumas, tada nė nepagalvojau, 

kad ir manęs laukia toks pat likimas; bet mano užuojauta jai 
išliko tikra ir nuoširdi. Dabar turėčiau panašiai užjausti save ir 
saugotis, nesudaryti progos panašioms scenoms. 

— Betgi tu, mielasis vaike, niekur nepabėgsi nuo žmonių 
žvilgsnių, — atsakė Šarlotė. — Neturime vienuolynų, kur anks- 
čiau Žmonės rasdavo priebėgą nuo tokių jausmų. 

— Vienatvė nėra priebėga, mieloji teta, — pasakė Otilija. — 
Geriausia priebėgos ieškoti ten, kur galima darbuotis. Jokia 
atgaila ar askezė negali išvaduoti mūsų nuo pikto likimo, jei 
jis ima mus persekioti. Tik kai nieko neveikdama turiu ro- 
dytis žmonėms kaip kokia keistenybė, tada pasaulis man at- 
rodo baisus ir ima mane gąsdinti. Bet jei mane matys links- 
mai besidarbuojančią, nenuilstamai atliekančią savo pareigas, 
tada galėsiu pakelti kitų žvilgsnius, nes Dievo žvilgsnio man 
nereikia bijoti. 

- Jei neklystu, — tarė Šarlotė, — tu linkusi grįžti į pensioną. 

— Taip, — kalbėjo Otilija, - neneigsiu, kad jaučiu pašaukimą 
auklėti kitus paprastais būdais, nors mes buvome auklėjami 
pačiais keisčiausiais. Argi iš istorijos neturime pavyzdžių, kai 
žmonės, po didelių moralinių katastrofų pasitraukę į dykumas, 
ten nepasijuto saugūs, kaip tikėjosi? Buvo pašaukti grįžti į pa- 
saulį, kad paklydėlius grąžintų į tikrąjį kelią; o kas gi kitas ga- 
lėjo geriau padaryti už tuos, kurie pažinojo gyvenimo klystke- 
lius? Jų pašaukimas buvo padėti nelaimingiesiems, o kas galėjo 
geriau sugebėti nei tie, kuriems jokios žemiškos nelaimės jau 


nebuvo baisios? 

— Tu pasirinkai ypatingą pašaukimą, — sakė Šarlotė. — Ne- 
prieštarausiu: tegul bus, kaip tu nori, tegul ir, kaip tikiuosi, 
neilgam laikui. 

— Labai jums dėkinga, — tarė Otilija, — kad leidžiate man 
pabandyti, įgyti patirties. Jei nesu per daug geros nuomonės 
apie save, man turėtų pavykti. Tenai aš galėsiu prisiminti, kiek 
išbandymų man teko patirti ir kokie jie buvo menki, kokie 
lengvi, palyginti su tais, kurie užgriuvo vėliau. Kaip lengvai 
galėsiu žvelgti į jaunųjų auklėtinių keblumus, šypsotis iš vai- 
kiškų jų sielvartų ir išvesti juos iš menkų paklydimų. Laimin- 
gas neturėtų vadovauti laimingiesiems: žmogaus prigimtis lin- 
kusi iš savęs ir kitų reikalauti juo daugiau, juo daugiau pati 
yra gavusi. Tik nelaimingasis, atsigavęs po savo nelaimės, gali 
savyje ir kituose ugdyti jausmą, kad ir nedideliu gėriu galima 
džiaugtis ir gėrėtis. 

— Norėčiau paminėti dar vieną kliūtį tavo ketinimui, — pri- 
dūrė Šarlotė kiek pagalvojusi, — kuri, man rodosi, pati svar- 
biausia. Kalbėsime ne apie tave, o apie kitą žmogų. Tu žinai 
apie gerojo, protingojo, dorojo pagalbininko norus; eidama 
savo keliu kasdien darysies jam brangesnė ir reikalingesnė. Ka- 
dangi jau dabar jo jausmai traukia prie tavęs, ateityje, kai judu 
imsite bendradarbiauti, jis be tavęs nebegalės dirbti. Iš pradžių 
tu jam padėsi, o galų gale padarysi jo padėtį nebepakenčiamą. 

— Likimas man nebuvo švelnus, - atsakė Otilija. - Kas mane 
myli, irgi neturėtų laukti nieko gero. Kadangi tas draugas toks 
malonus ir supratingas, tikiuosi, kad ir jo jausmai, ir santy- 


kiai su manimi pasidarys tyri. Jis manyje matys pasiaukojusį 

asmenį, norintį atpirkti didžiulį blogį sau ir kitiems, galbūt pa- 
siaukoti šventiems dalykams, nematomai mus supantiems ir 
galintiems apsaugoti nuo baisių puolančių jėgų. 

Šarlotė tyliai svarstė viską, ką mieloji mergaitė taip nuošir- 
džiai buvo išsakiusi. Ji visaip, nors ir nepastebimai, bandė ištir- 
ti, ar neįmanomas Otilijos ir Eduardo suartėjimas; ir tyliausia 
užuomina, mažiausia viltis, menkiausias įtarimas Otiliją labai 
sujaudindavo, o kartą, negalėdama nutylėti, aiškiai pasakė 
savo nuomonę. 

— Jei tavo sprendimas išsižadėti Eduardo, — pasakė jai Šarlo- 
tė, — yra toks tvirtas ir nepakeičiamas, saugokis, kad jo nesusi- 
tiktum. Būdami toli nuo mylimo žmogaus manome, kad juo 
didesnė mūsų simpatija, juo labiau galime susivaldyti, kai visą 
aistros galią, besiveržiančią į išorę, nukreipiame į vidų; bet kaip 
greitai suvokiame klydę, kai tas, be kurio manėme galį apsieiti, 
staiga atsiranda ir pasirodo toks reikalingas. Daryk tai, kas tau 
dabar atrodo tinkamiausia, išbandyk save, netgi pakeisk dabar- 
tinį sprendimą, tačiau pati, laisva, trokštančia širdimi. Nesi- 
duok netyčia užklupta vėl įtraukiama į buvusius santykius, nes 
tada sieloje atsiras nepakeliamas dvilypumas. Kaip jau sakiau, 
prieš žengdama tokį žingsnį, prieš išeidama iš mano namų ir 
pradėdama naują gyvenimą, kuris gali tave nuvesti nežinia ko- 
kiais keliais, dar kartą pagalvok, ar iš tikrųjų ateityje galėsi iš- 
sižadėti Eduardo. O jei taip nuspręsi, tada mudvi sudarysime 
sutartį, kad tu su juo nesileisi į jokius santykius, net į kalbas, jei 
jis tave aplankytų, jei bandytų tave įkalbinėti. 

Otilija nė akimirkos nedvejojo, ji Šarlotei davė žodį, kurį jau 


buvo davusi sau. 


*284* 


Bet Šarlotė nebuvo pamiršusi Eduardo grasinimo, kad Oti- 
lijos jis galėtų atsisakyti tol, kol ji gyvens su Šarlote. Tiesa, nuo 
tada aplinkybės taip smarkiai pasikeitė, įvyko tiek daug daly- 
kų, jog atrodė, kad akimirkos įkarštyje ištartas žodis būsimiems 
įvykiams reikšmės neturės; vis dėlto ji nenorėjo daryti nieko, 
kas jį galėtų įžeisti, todėl Tarpininkas turėjo išsiaiškinti dabar- 
tinį Eduardo požiūrį. 

Po kūdikio mirties Tarpininkas Šarlotę dažnai aplankyda- 
vo, bet visada labai trumpai. Dėl nelaimės, kaip jam atrodė, 
pasidarė beveik neįmanoma, kad sutuoktiniai susitaikytų, ir 
tai jį liūdino. Niekada neišsižadėdamas savo vilčių ir siekių 
tylomis džiaugėsi Otilijos sprendimu. Tikėjo, kad viską ap- 
ramins bėgantis laikas, nuolat svajojo, kad sutuoktiniai suar- 
tės, o aistras ir permainas laikė tik santuokinės meilės ir išti- 
kimybės išbandymu. 

Šarlotė iš pat pradžių parašė majorui apie Otilijos sprendimą 
ir primygtinai prašė paraginti Eduardą nesiimti jokių veiksmų, 
kad nedrumstų ramybės, kad palauktų, kol mergaitės jausmai 
atgaus pusiausvyrą. Apie vėlesnius įvykius ir nuotaikas ji taip 
pat pranešė, kas būtina; dabar Tarpininkui teko sunkus už- 
davinys padėti Eduardui susitaikyti su pasikeitusia padėtimi. 
Tačiau Tarpininkas gerai suprato, kad greičiau susitaikoma su 
tuo, kas įvyko, negu sutinkama dėl to, kas turi įvykti ateityje, 
tad įkalbėjo Šarlotę tuoj pat išsiųsti Otiliją į pensioną. 

Todėl vos Tarpininkui išvykus, imta ruoštis kelionei. Otilija 
susikrovė daiktus, bet Šarlotė matė, kad ji net nesirengia imti 


nei gražiosios skrynutės, nei joje laikomų daiktų. Draugė ty- 

lėjo ir leido mergaitei elgtis, kaip ji nori. Atėjo atsisveikinimo 
valanda. Šarlotės karieta pirmąją dieną turėjo nuvežti Otiliją 
iki pirmos žinomos užeigos, o antrąją iki pensiono. Nanė turė- 
jo ją lydėti ir būti jos tarnaitė. Temperamentinga mergaitė po 
kūdikio mirties vėl suartėjo su Otilija ir buvo prie jos prisiri- 
šusi kaip visada, savo šnekumu tarytum norėjo atgauti tai, kas 
prarasta, ir buvo pasirengusi visiškai atsiduoti mylimai šeimi- 
ninkei. Ji netvėrė savo kailyje iš džiaugsmo, kad galės keliauti 
kartu, pamatyti naujų vietų, kadangi niekados nebuvo išvykusi 
iš gimtinės. Iš rūmų nubėgo į kaimą, pas tėvus ir gimines, pa- 
pasakoti apie savo laimę ir atsisveikinti. Bet čia atsitiko nelai- 
mė; ji įėjo į kambarį, kur gulėjo ligoniai, sergantys raupais, ir 
užsikrėtė. Kelionės nenorėta atidėlioti, Otilija pati ragino grei- 
čiau važiuoti, juk nebe pirmą kartą keliavo tuo keliu, pažinojo 
užeigos šeimininkus, pas kuriuos turės apsistoti nakčiai; ją vežė 
rūmų vežikas, todėl rūpintis nebuvo ko. 

Šarlotė nesipriešino; mintimis ir pati jau skubėjo išvykti iš 
šitų vietų, tik pirma norėjo Otilijos kambarius sutvarkyti ir 
įrengti taip, kad juose galėtų gyventi Eduardas, lygiai taip, kaip 
buvo prieš atvykstant kapitonui. Žmogus dažnai užsidega vil- 
timi atkurti buvusią laimę, o Šarlotė turėjo teisę viltis, pagaliau 


ir nebuvo kitos išeities. 

ŠEŠIOLIKTAS SKYRIUS 


arpininkas, atvykęs pasikalbėti apie reikalus, rado 
Eduardą vieną, pasirėmusį dešine ranka galvą, alkūne 
atsirėmusį į stalą. Atrodė, kad jis labai kenčia. 

— Ar jus vėl kamuoja galvos skausmai? — paklausė Tarpininkas. 

— Taip, - atsakė Eduardas, - bet negaliu ant jų pykti, nes jie 
primena man Otiliją. Gal ir ji dabar kenčia, kartais galvoju, 
gal sėdi pasirėmusi kaire ranka ir kenčia, ko gero, labiau už 
mane. Kodėl ir aš neturėčiau kentėti kaip ji? Šis skausmas mane 
gydo, galėčiau pasakyti, kad aš jo trokštu, nes mano sieloje dar 
labiau, aiškiau ir gyviau ryškėja jos kantrybė, o ką jau kalbėti 
apie visas kitas jos dorybes. Tik kentėdami tobulai suvokiame 
visas gerąsias savybes, reikalingas skausmui pakelti. 

Nors Tarpininkas rado Eduardą apimtą tokio liūdesio, savo 
tikslo nepamiršo, išsakė jį pamažu, iš eilės papasakojo, kaip mo- 
terims kilo toji mintis, kaip ji laikui bėgant virto pasiryžimu. 
Eduardas beveik nieko nesakė. Iš kelių ištartų žodžių galėjai 
spėti, kad jis leidžia viską spręsti joms, atrodė, kad kamuojantis 


skausmas dabar jį padarė viskam abejingą. 

Bet vos likęs vienas atsistojo ir ėmė vaikštinėti po kamba- 
rį. Nebejautė skausmo, o mintys karštligiškai blaškėsi. Dar 
Tarpininkui pasakojant, jo vaizduotė viską suvokė. Jis išvydo 
Otiliją vieną arba beveik vieną, keliaujančią gerai žinomu ke- 
liu, įprastoje užeigoje, kurios kambariuose ir jam tekdavo gy- 
venti. Mąstė, svarstė, tikriau sakant, nemąstė ir nesvarstė, tik 
norėjo, tik troško. Turėjo ją pamatyti, pasikalbėti su ja. Kam, 
kodėl, kas iš viso to išeis? Apie tai negalvojo. Jis nedvejojo, jis 
turėjo tai padaryti. 

Viską patikėjo kamerdineriui, tad netruko sužinoti dieną 
ir valandą, kada Otilija keliaus. Atėjo rytas; Eduardas nedels- 
damas vienas nujojo ten, kur Otilija turėjo nakvoti. Atvyko 
gerokai per anksti; nustebusi šeimininkė sutiko jį su džiaugs- 
mu, nes jautėsi jam skolinga už vieną laimingą įvykį. Eduardas 
pasirūpino, kad jos sūnus, labai narsiai kovęsis mūšyje, būtų 
apdovanotas garbės ženklu, iškėlė jo žygdarbį, kurį tik jis vienas 
matė, nedelsdamas pranešė pulkininkui ir padėjo įveikti kai 
kurių nepritariančiųjų priešinimąsi. Šeimininkė būtų įmaniusi 
viską dėl jo padaryti. Ji greitai sutvarkė geriausią savo kamba- 
rį, tiesa, čia kartu buvo ir drabužinė, ir atsargų sandėliukas; 
Eduardas jai pasakė, kad čionai atvykstanti moteris ir turinti 
gyventi šiame kambaryje, o sau paprašė paruošti kambarėlį ko- 
ridoriaus gale. Šeimininkei tai pasirodė paslaptinga, jai buvo 
malonu padaryti paslaugą savo geradariui, kuriam visas šis rei- 
kalas, regis, labai rūpėjo. O jis, su kokiais jausmais jis praleido 
ilgą dieną laukdamas vakaro! Jis apžiūrėjo kambarį, kuriame 
juodu turėjo susitikti. Nors buvo paprastas ir naudojamas ūkiš- 

koms reikmėms, jam jis atrodė tikra dangiška buveinė. Ir ko 
tik jis neprisigalvojo! Ar jis turėtų padaryti Otilijai staigmeną, 
ar pirma ją paruošti susitikimui? Galop vis dėlto nusprendė ją 
įspėti, atsisėdo ir parašė. Ji turėjo gauti tokį laišką: 


Eduardas Otilijai 


Kai skautysi šį laišką, mylimoji, aš būsiu Šalia. Netšsigąsk, tegul ta- 
vęs neapima siaubas, tau nėra ko mangs bijoti. Aš nesibrausiu prie 
tavęs. Mane pamatysi tik tada, kai pati tai leist. 

Iš pradžių pagalvok apie savo padėtį, apie mane. Esu tau labai 
dėkingas, kad neketini žengti lemiamo Ž/AGSNO, bet vis dėlto tavo 
žingsnis svarbus. Nedavyk to! Čia, kur keliai išsiskiria, pagalvok dar 
kartą: av gali būti mano, av novi būti mano? Padarysi mums vi- 
siems didelę paslaugą, 0 man begalinę. 

Leisk man tave pamatyti, sa džiaugsmu tave dar kartą išvysti. 
Leisk žodžiu paklausti to lemtingojo klausimo r pati į jį atsakyk. 
Prie mano krūtinės, Otilija! Tu ne kartą buvai prie jos prigudusi, 


Čia tavo vieta! 


Kol rašė, jį apėmė jausmas, kad artėja tai, ko jis labiausiai 
ilgisi, ir netrukus bus čia. Ji įeis pro šias duris, perskaitys šį 
laišką, iš tikrųjų kaip kadaise priešais stovės toji, kurią pamatyti 
šitaip dažnai troško. Ar ji vis dar tokia pati? Ar pasikeitė jos 
figūra, jos jausmai? Tebelaikė plunksną rankoje, norėjo rašyti, 
ką galvoja, bet į kiemą jau riedėjo karieta. Paskubomis spėjo 
pridurti: „Girdžiu, kad tu jau atvykai. Po akimirkos susitiksi- 


me. Lik sveika!“ 

Jis sulankstė laišką, užrašė adresato vardą, užspausti antspau- 
dą buvo jau per vėlu. Nubėgo į kamarėlę, paskui išėjo į korido- 
rių ir tą akimirką prisiminė, kad ant stalo pamiršo laikrodį ir 
antspaudą. Otilija jų neturėjo pamatyti pirmiausia. Nuskubėjo 
atgal ir sėkmingai viską parsinešė. Vestibiulyje išgirdo šeimi- 
ninkės balsą, ji ėjo parodyti viešniai kambarį. Jis nubėgo prie 
kambarėlio durų, bet jos buvo užsikirtusios. Išbėgdamas raktą 
buvo numetęs, jis liko kambarėlio viduje, spyna užsikirto, o jis 
koridoriuje už durų. Smarkiai stūmė duris, bet jos nepasida- 
vė. Kaip būtų norėjęs lyg vaiduoklis įsmukti pro plyšį! Veltui! 
Priglaudė veidą prie durų staktos. Įėjo Otilija, o šeimininkė, 
ji pamačiusi, pasitraukė šalin. Nuo Otilijos jis negalėjo nė va- 
landėlės pasislėpti. Jis atsigręžė į ją, ir įsimylėjėliai vėl stovėjo 
vienas prieš kitą. Žvelgė į jį ramiai ir rimtai, nėjo artyn, bet 
ir nesitraukė atbula, o kai jis pabandė prie jos priartėti, žengė 
keletą žingsnių atgal, prie stalo. Jis taip pat ėmė trauktis. 

— Otilija! - sušuko jis. - Leisk man nutraukti šitą baisią tylą! 
Argi mes tik šešėliai, stovintys vienas prieš kitą? Bet pirmiausia 
žinok, kad matai mane čia, — tik atsitiktinumas. Ten guli laiš- 
kas, turėjęs tave paruošti. Perskaityk jį, prašau tave, perskaityk! 
O tada spręsk, ką ketini daryti. 

Ji pažvelgė į laišką, kiek pagalvojusi paėmė, atplėšė ir ėmė 
skaityti. Kai perskaitė, jos veido išraiška nepasikeitė. Tyliai pa- 
dėjo laišką į šalį, pakėlė į viršų sudėtas rankas, paskui prispaudė 
jas prie krūtinės, kiek palinko į priekį ir pažvelgė į maldaujantį 
draugą tokiu žvilgsniu, kad jis suprato — turi atsisakyti visko, ko 


ketino reikalauti ar prašyti. Tas judesys sužeidė jam širdį. Jis ne- 

galėjo pakelti Otilijos vaizdo, judesio. Atrodė, kad ji tikrai puls 
ant kelių, jei jis dar ko nors reikalaus. Netekęs vilties smuko 
pro duris ir liepė šeimininkei eiti pas vargšę vienišą mergaitę. 

Vestibiulyje Eduardas vaikštinėjo iš kampo į kampą. Sute- 
mo, atėjo naktis, kambaryje buvo tylu. Pagaliau šeimininkė 
išėjo ir ištraukė raktą. Geroji moteris buvo susijaudinusi, sumi- 
šusi, nežinojo, ką daryti. Išeidama pasiūlė raktą Eduardui, bet 
jis neėmė. Ji paliko uždegtą žvakę ir nuėjo. 

Eduardas, didžiausio skausmo apimtas, sukniubo ant Otili- 
jos slenksčio, sudrėkino jį ašaromis. Kažin ar kada nors mylin- 
tieji yra vargingiau praleidę naktį. 

Išaušo rytas; vežikas ragino keliauti toliau, šeimininkė atraki- 
no duris ir įėjo į kambarį. Otiliją rado miegančią nenusirengu- 
sią, išėjo ir su užuojautos šypsena pamojo Eduardui. Abu priėjo 
prie miegančiosios, bet ir šito vaizdo Eduardas negalėjo pakelti. 
Šeimininkė nedrįso žadinti miegančios mergaitės, atsisėdo prie 
jos. Pagaliau Otilija pramerkė gražiąsias akis, atsistojo. Pusry- 
čių ji atsisakė, ir tada prieina Eduardas. Primygtinai ją prašo 
pasakyti tik vieną žodį, jis norįs išgirsti jos valią, bet mergaitė 
tyli. Dar kartą su meile ir įkarščiu klausia, ar norinti jam pri- 
klausyti. Kaip švelniai ji, nuleidusi akis, papurto galvą, tarytum 
švelniai sakydama: „ne“. Jis klausia ją, ar norinti keliauti į pen- 
sioną. Ji ir tai paneigia. Bet kai paklausia, ar galėtų ją parvežti 
atgal pas Šarlotę, Otilija ramiai palenkia galvą sutikdama. Jis 
skuba prie lango duoti nurodymą vežikui, o ji lyg žaibas išlekia 
iš kambario, nubėga laiptais ir puola į karietą. Vežikas pasuka į 


rūmus; Eduardas raitas kiek atsilikęs seka iš paskos. 


“IELŲ GIMINYSTĖ* 


SEPTYNIOLIKTAS SKYRIUS 


aip nustemba Šarlotė pamačiusi, kad Otilija grįžo, 
o paskui ją į rūmų kiemą įjojo Eduardas. Ji skuba 
prie slenksčio jų pasitikti. Otilija išlipa iš karietos 
ir prisiartina kartu su Eduardu. Su įkarščiu, su jėga ji paima 
abu sutuoktinius už rankų, sujungia jas ir nubėga į savo kam- 
barį. Eduardas puola Šarlotei ant kaklo, apsipila ašaromis, 
nepajėgia nieko paaiškinti, prašo ją turėti kantrybės, padėti 
Otilijai. Šarlotė skuba į Otilijos kambarį ir įėjusi net sudreba. 
Iš kambario jau viskas išnešta, vien tuščios sienos. Kambarys 
atrodė toks didelis ir nejaukus. Tik skrynutę, nežinodami kur 
pastatyti, buvo palikę kambario viduryje. Otilija gulėjo ant 
grindų, padėjusi ranką ir galvą ant skrynutės. Šarlotė ja rūpi- 
nasi, klausinėja, kas atsitiko, bet atsakymo nesulaukia. 
Palikusi pas Otiliją tarnaitę, atnešusią jai atsigerti, Šarlotė 
skuba pas Eduardą. Randa jį salėje, bet ir jis nedaug ką su- 
geba paaiškinti. Puola prieš ją ant kelių, aplaisto ašaromis jai 


rankas, bėga į savo kambarį, o kai ji nuseka paskui, sutinka 

kamerdinerį, kuris kaip sugebėdamas jai viską papasakoja. Visa 
kita supranta pati ir ryžtingai imasi to, ko reikalauja ši akimir- 
ka. Otilijos kambarys vėl kuo greičiausiai sutvarkomas. Savo 
kambarius Eduardas randa tokius, kokius buvo palikęs, nė vie- 
nas popierėlis nepaliestas, nepajudintas. 

Visi trys vėl susitinka; bet Otilija ir toliau tyli, o Eduardas 
neįstengia nieko pasakyti, tik prašo žmoną turėti kantrybės, 
kurios, atrodo, labiausiai trūksta jam pačiam. Šarlotė pasiunčia 
žmones pakviesti Tarpininko ir majoro. Tarpininko neranda, 
o majoras atvyksta. Jam Eduardas atskleidžia viską, kas slegia 
širdį, papasakoja kiekvieną mažiausią smulkmeną, Šarlotė su- 
žino, kas atsitiko, kas taip pakeitė visus planus, kas sujaudino 
visų protus. 

Ji kaip galėdama meiliau kalbasi su vyru. Prašo jį tik vie- 
no — šiuo metu palikti mergaitę ramybėje. Eduardas supran- 
ta, kokia kilni, mylinti ir protinga jo žmona, bet jį valdo tik 
aistra. Šarlotė suteikia jam vilčių, žada sutikti su skyrybomis. 
Jis niekuo netiki, jis tarytum ligonis, kurį apleidžia čia viltis, 
čia tikėjimas. Jis ragina Šarlotę pažadėti savo ranką majorui, jį 
apima beprotiškas apmaudas. Šarlotė, norėdama jį nuraminti 
ir apsaugoti, padaro tai, ko jis reikalauja. Pažada majorui savo 
ranką, bet tik tokiu atveju, jei Otilija susijungtų su Eduardu, 
kartu primygtinai reikalauja, kad abu vyrai šią akimirką išvyktų 
iš rūmų. Majoras dėl tarnybos turi reikalų užsienyje, Eduardas 
prižada jį lydėti. Pradeda rengtis kelionei, visi kiek aprimsta, 


nes, šiaip ar taip, kažkas vyksta. 

Tuo tarpu Otilija beveik nieko nevalgo, negeria ir visą laiką 
tyli. Jei kas bando kalbinti, ji išsigąsta, todėl ją palieka ramybė- 
je. Argi mes nesame linkę nekankinti savo artimo, nors tai jam 
galbūt išeitų į naudą? Šarlotė viską apsvarstė, ir pagaliau jai į 
galvą atėjo mintis pakviesti iš pensiono aną pagalbininką, kuris 
Otilijai turėjo nemažai įtakos, parašė draugišką laišką susirūpi- 
nęs, kodėl ji neatvyko, bet negavo atsakymo. 

Kad Otilijai nebūtų staigmena, jai apie tai pranešama. At- 
rodo, kad ji tam nepritaria, galvoja, pagaliau, regis, kažką nu- 
sprendžia, skuba į savo kambarį ir tą pačią dieną visiems išsiun- 
tinėja tokį laišką: 


Otilija savo draugams 


Mano mylimieji, kodėl turėčiau aiškiai pasakyti tai, kas ir taip 
suprantama? Aš pamečiau suvo kelią ir negaliu į jį grįžti. Mane 
valdo piktasis demonas, jis trukdo man iš išorės, nors viduje ir 

Mano ketinimas išsižadėti Eduardo, nuetėi nuo jo buvo vistš- 
Kai tyras ir tikras. Tikėjausi su juo nebesusitikti. Viskas išėjo ki- 
taip; jis atsidūrė šalia net pats to nenorėdamas. Galbūt pernelyg 
paraidžiui supratau ir išsiaiškinau savo pažają nesleisti sa juo į 
kalbas. Jausmai ir sąžinė tuomet liepė, aš tylėjau, nepasakiau savo 
as i nė žodžio, 0 dabar nebeturiu ko daugiau pasakyti. Netyčia, 
jausmų verčiama, prisėmiau griežto ordino įžadą, kuris gąsdina 
tą, Kas sąmoningai, apgalvojęs jį priima. Leiskite man jo laikytis, kol 
taip liepia mano širdis. Nekvieskite tarpininkų! Neverskite manęs 
kalbėti, neverskite manęs valgyti ir gerti daugiau, negu man būti- 

na. Su nuotaidumu ir kantrybe padėkite man įveikti šį laikotarpį. 
Aš jauna, Jaunystė greit ir netikėtai atsigauna. Pakęskite mane savo 
draugijoje, džiuginkite mane suvo meile, mokykite mane išmintin- 
gads pokalbiais, bet mano vidaus nelieskite! 


Kelionė, į kurią draugai buvo susiruošę, neįvyko, nes majoro 
reikalai užsienyje buvo atidėti ateičiai. Eduardas to ir tetroško! 
Dabar, iš naujo skatinamas Otilijos laiško, drąsinamas guo- 
džiančių, viltingų jos žodžių, pateisinančių ištvermingą lauki- 
mą, jis staiga pareiškė niekur nekeliausiąs. 

— Kaip būtų kvaila, - sušuko jis, - sąmoningai, paskubomis 
mesti visa, kas reikalingiausia, kas brangiausia! Tai, ką galbūt 
dar galima išgelbėti, nors ir gresia praradimas! Ir ką gi tai reiš- 
kia? Tik tiek, kad žmogus įsivaizduoja galįs rinktis. Tokios kvai- 
los skubos spiriamas ne kartą per anksti esu palikęs draugus, 
kad tik nebūčiau verčiamas to daryti paskutinę, neišvengiamą 
akimirką. Šįsyk aš lieku. Kodėl turėčiau išvykti? Ar ji jau ir taip 
nėra nuo manęs nutolusi? Man net į galvą neateina paimti ją 
už rankos, priglausti prie širdies; nedrįstu apie tai net pagalvoti, 
mane ima šiurpas. Ji nepasitraukė nuo manęs, ji pakilo aukš- 
čiau už mane. 

Ir jis liko, nes to norėjo, nes turėjo likti. Bet dar laimingesnis 
pasijusdavo ją sutikęs. Ir joje šis jausmas buvo gyvas; ji taip 
pat negalėjo atsisakyti palaimingos būtinybės. Kaip ir seniau, 
juodu siejo neapsakoma, kone magiška traukos jėga. Juodu gy- 
veno po vienu stogu, suartėdavo net negalvodami apie vienas 


kitą, užsiėmę kitais reikalais, blaškomi draugijų. Jei atsidurdavo 

vienoje salėje, netrukus jau stovėdavo ar sėdėdavo šalia vienas 
kiro. Nurimdavo tik būdami arti, nurimdavo visiškai, tokios 
artumos užtekdavo; nereikėdavo nei žvilgsnio, nei judesio, nei 
prisilietimo, pakakdavo tik būti kartu. Tuomet būdavo nebe du 
žmonės, o vienas, tobulai patenkintas, nors to ir nesuvokiantis, 
patenkintas savimi ir pasauliu. Jei vieną iš jų kas būtų laikęs to- 
liausiame rūmų kampe, kitas pamažu, netyčia būtų nuėjęs prie 
pirmojo. Pasaulis juodviem buvo mįslė, o jos įminimą juodu 
galėjo rasti tik abu kartu. 

Otilija buvo rami ir linksma, dėl jos nebuvo ko nerimauti. 
Nesišalino draugijos, tik valgydavo viena. Jai patarnauti galėjo 
tik Nanė. 

Kas kiekvienam žmogui paprastai atsitinka, kartojasi daž- 
niau, negu galėtume pamanyti, nes tai lemia jo prigimtis. Cha- 
rakteris, individualybė, polinkiai, kryptis, vieta, aplinkybės ir 
papročiai kartu sudaro visumą, ir ja žmogus plaukia tarytum 
stichija, tarytum atmosfera, kurioje jam gera ir patogu. Todėl ir 
po daugelio metų nustembame sutikę žmones, dėl kurių nepa- 
stovumo itin buvo skundžiamasi, nepasikeitusius ir išlikusius 
tokius pat, nepaisant daugybės išorės ir vidaus sukrėtimų. 

Taip ir kasdienis mūsų draugų gyvenimas vyko beveik kaip 
visada. Otilija tylomis savo patarnavimais rodė nuoširdų būdą; 
panašiai elgėsi ir kiti, kiekvienas pagal galimybes. Namų gyven- 
tojai stengėsi elgtis kaip kadaise, o iliuzija, tarytum viskas liko 
po senovei, atrodė atleistina. 

Rudens dienos, tokio ilgumo kaip ir atitinkamos ano pava- 


sario dienos, tą pačią valandą visus sukviesdavo į namus. Pa- 


* 296 * 


puošalai iš gėlių ir vaisių, būdingi šiam metų laikui, leido ma- 
nyti, kad toks ruduo po ano pirmojo pavasario: prabėgęs laikas 
buvo pamirštas. Mat dabar žiedais puošėsi tos gėlės, kurias sėjo 
anomis pirmosiomis dienomis, noko vaisiai ant medžių, kurie 
žydėjo anuomet. 

Majoras vaikštinėdavo, neretai pasirodydavo Tarpininkas. 
Vakarais paprastai visi sėdėdavo kartu. Eduardas dažniausiai 
skaitydavo — gyviau, jausmingiau, geriau, net, galima sakyti, 
linksmiau nei paprastai. Atrodė, kad jis savo linksmumu, savo 
jausmingumu nori pažadinti Otiliją iš sąstingio, išsklaidyti ją 
gaubiančią tylą. Kaip visada sėsdavosi taip, kad ji galėtų pa- 
žvelgti į knygą, net sunerimdavo ir išsiblaškydavo, jei ji nežiū- 
rėdavo, jei nebūdavo tikras, kad ji seka jo žodžius akimis. 

Visi nemalonūs, skausmingi prabėgusio meto jausmai buvo 
tarytum ištrinti. Niekas nejautė apmaudo, bet koks kartėlis 
buvo dingęs. Kai Šarlotė skambindavo fortepijonu, majoras 
pritardavo smuiku, Eduardo Heita kaip kadaise lydėjo Otilijos 
grojimą vienu ar kitu styginiu instrumentu. Artėjo Eduardo 
gimimo diena, kurios jie visi negalėjo atšvęsti pernai. Šį kartą 
nutarė švęsti be didelių iškilmių, tyliai, maloniai tarp saviškių. 
Taip buvo susitarta pusiau tylomis, pusiau žodžiais. Bet juo la- 
biau artėjo ta diena, juo šventiškiau jautėsi Otilija; tai buvo ga- 
lima greičiau justi nei matyti. Sode ji dažnai apžiūrinėjo gėles, 
prašė sodininką saugoti visus vasarinius augalus, o ypač dažnai 


sustodavo prie astrų, kurie šiemet žydėjo gausiai kaip niekada. 


IELŲ GIMINYSTĖ* 


AŠTUONIOLIKTAS SKYRIUS 


varbiausia, ką draugai tylomis pastebėjo, buvo tai, kad 
Otilija pirmąsyk iškraustė skrynutę, išsirinko ir atsi- 
kirpo įvairių medžiagų, kurių turėjo užtekti vienam 
kartui gražiai apsirengti. Kai Nanės padedama likučius norėjo 
sukrauti atgal, vos galėjo sutalpinti; visko buvo labai daug, 
nors dalis puošmenų ir išimta. Jauna, godi Nanė negalėjo atsi- 
grožėti, juolab kad, be drabužių, matė ir kitus daiktus. Batai, 
kojinės, keliaraiščiai su įspaudais, pirštinės ir dar daug ko. Ji 
paprašė Otilijos bent ką nors jai padovanoti. Otilija nesutiko, 
vis dėlto tuoj ištraukė komodos stalčių ir leido mergaitei pa- 
sirinkti, kas patinka, ir toji skubėdama, nevikriai griebė, kas 
pakliuvo, ir išbėgo su laimikiu, norėdama namiškiams papa- 
sakoti apie savo laimę ir viską parodyti. 
Galų gale Otilijai pavyko viską rūpestingai sukrauti, ir tada 
ji atidarė slaptą dėklą, pritaisytą prie dangčio. Ten ji buvo pa- 
slėpusi mažus Eduardo laiškučius ir didesnius laiškus, džio- 


vintų jo dovanotų gėlių, nuskintų per pasivaikščiojimus, my- 

limojo plaukų garbaną ir panašių dalykų. Pridėjo čia dar vieną 
daiktą — tėvo portretą, paskui viską uždarė, o trapų raktelį su 
aukso grandinėle pasikabino ant kaklo. Draugų širdyse atgi- 
mė naujų vilčių. Šarlotė buvo įsitikinusi, kad Otilija nuo šios 
dienos vėl ims kalbėti, nes iki tol slaptai kažką veikė, o jos vei- 
de švytėjo pasitenkinimas, šypsena — taip šypso mylimiesiems 
slėpdami kokią gerą, malonią staigmeną. Niekas nežinojo, kad 
Otilija ilgas valandas jausdavosi labai nusilpusi ir tik tada, kai 
pasirodydavo kitiems, sukaupdavo visas savo dvasios jėgas. 

Tarpininkas tuo laiku pasirodydavo dažniau ir pasisvečiuo- 
davo ilgiau nei paprastai. Atkaklus vyras žinojo, kada metas 
kalti karštą geležį. Otilijos tylėjimą ir įžadą jis aiškino savo 
naudai. Iki šiol nežengta nė žingsnio sutuoktinių skyrybų link; 
jis tikėjosi, kad mergaitės likimas pakryps kokia nors kita gera 
kryptimi; jis klausėsi, nusileisdavo, leisdavo suprasti, elgėsi 
gana išmintingai. 

Bet visad pasijusdavo nugalėtas, kai pasitaikydavo pro- 
ga papostringauti apie dalykus, kuriuos laikė labai svarbiais. 
Gyveno gana uždarą gyvenimą, o būdamas su kitais paprastai 
veikdavo prieš juos. Jei pradėdavo kalbėti, kaip jau ne kartą 
matėme, neatsižvelgdavo, ar ką nors įžeis, ar pagydys, pa- 
gelbės ar pakenks. 

Eduardo gimtadienio išvakarėse Šarlotė ir majoras sėdė- 
jo laukdami Eduardo, kuris buvo kažkur išjojęs; Tarpininkas 
vaikštinėjo po kambarį. Otilija užsidarė savo kambaryje ir 
tvarkė drabužius, kuriais ketino pasipuošti rytoj, kai ką nu- 
rodydama tarnaitei, kuri ją puikiai suprato ir vikriai vykdė 


nebylius nurodymus. 

Tarpininkas įsileido į kalbas mėgstama tema. Dažnai tvirtin- 
davo, kad ir auklėjant vaikus, ir vadovaujant tautoms nėra nie- 
ko kvailesnio ir barbariškesnio kaip draudimai, draudžiamieji 
įstatymai ir potvarkiai. 

Ž Žmogus iš prigimties trokšta veikti, — kalbėjo jis. — Jei 
moki jam vadovauti, jis greitai ima sekti tavo pavyzdžiu, veikia, 
darbuojasi. Aš pats klaidas ir trūkumus galiu kęsti tol, kol su- 
prantu, kaip valdyti priešingą dorybę, nes kokia nauda kovoti 
su trūkumais, jei vietoje jų nesukuri nieko gera. Žmogus noriai 
daro tai, kas gera ir naudinga, jei tik turi tokią galimybę; jis dir- 
ba, kad turėtų ką veikti, ir galvoja apie tai ne daugiau negu apie 
kvailus pokštus, kokių prikrečia iš dykinėjimo ir nuobodulio. 

Man bjauru ir klausytis, kaip vaikai verčiami kartoti Dešimt 
Dievo įsakymų. Ketvirtasis, žinoma, yra visai gražus, protingai 
pamokomas įsakymas: „Gerbk savo tėvą ir motiną.“ Jei vai- 
kai jį gerai įsideda į galvą, visą dieną gali ieškoti būdų, kaip 
geriau įvykdyti. O penktasis, ką galima pasakyti apie jį? „Ne- 
žudyk.“ Lyg koks žmogus turėtų bent mažiausią norą užmušti 
kitą! Galbūt kas nors kito nekenčia, ant jo pyksta, karščiuo- 
jasi, gali atsitikti ir taip, kad vienas žmogus nužudo kitą. Bet 
ar ne barbariška drausti vaikams žudyti ar užmušti? Reikėtų 
aiškinti taip: „Rūpinkis kito gyvybe, pašalink tai, kas gali jam 
kenkti, gelbėk jį nepaisydamas pavojaus, o jei jį sužaloji, žinok, 
kad žaloji save.“ Tokius įstatymus turi mokytos, protingos tau- 
tos, o kai mokoma katekizmo, lieka tik apgailėtini klausimai: 


. [4 
„Kas tai yra? 

O jau šeštasis! Nuo jo tiesiog bjauru darosi. Kaip galima ką 
nors nujaučiančių vaikų smalsumą kreipti į pavojingas paslap- 
tis, skatinti jų vaizduotę dar jiems nesuprantamomis sąvokomis 
ir paveikslais, verčiančiais galvoti apie tai, ką norima uždrausti? 
Būtų geriau už tai bausti slaptame teisme negu plepėti prieš 
visą bažnyčią ir bendruomenę. 

Tą minutę įėjo Otilija. 

— Negeisk svetimo vyro ir svetimos žmonos, - įsikarščiavęs 
kalbėjo Tarpininkas. — Kaip šiurkštu, kaip nepadoru! Argi ne- 
būtų daug gražiau sakyti: „Gerbk santuokinį ryšį; kur matai 
sutuoktinius, mylinčius vienas kitą, džiaukis tuo, kaip džiau- 
giamasi saulėta diena. Jei jų santykius kas nors drumsčia, ban- 
dyk tai išsiaiškinti, bandyk juos nuraminti, sutaikyti, parodyti, 
kokią naudą abudu turi iš tokio ryšio, nesavanaudiškai skatink 
kitų gerovę, leisk jiems pajusti, kokia laimė išplaukia iš kiekvie- 
nos atliktos pareigos, o ypač iš tos, kuri neišskiriamai jungia 
vyrą ir moterį. 

Šarlotė sėdėjo lyg ant karštų žarijų ir suprato, kad Tarpinin- 
kas nesuvokia, ką ir kur kalba. Dar nespėjo jo nutraukti, kai 
pamatė, kad Otilija pasikeitė ir išėjo iš kambario. 

— Gal praleiskite septintąjį įsakymą, — tarė Šarlotė priversti- 
nai šypsodama. 

— Taip pat ir visus kitus, - atsakė Tarpininkas, - jei tik išsau- 
gočiau tai, kuo jie remiasi. 

Su baisiu riksmu į kambarį įpuolė Nanė: 

— Ji miršta! Panelė miršta! Ateikite! Skubėkite! 

Kai Otilija svirduliuodama grįžo į savo kambarį, rytdienos 
papuošalai buvo išskleisti ant keleto kėdžių, o tarnaitė vaikšti- 


nėjo jais grožėdamasi ir galiausiai džiaugsmingai šūktelėjo: 

— Tik pažiūrėkite, mieloji panele, juk tai nuotakos drabužiai, 
visiškai jūsų verti! 

Išgirdusi tokius žodžius, Otilija susmuko ant sofos. Nanė 
mato, kad jos šeimininkė blykšta, stingsta, ji bėga pas Šarlotę, 
visi sulekia į kambarį. Atskuba namų gydytojas, jam atrodo, 
kad tai tik išsekimas. Liepia atnešti sultinio, bet Otilija su pasi- 
bjaurėjimu jį atstumia, kone prasideda traukuliai, kai jai priki- 
ša puodelį prie lūpų. Jis rimtai klausia, ką Otilija šiandien val- 
giusi. Tarnaitė sutrinka, pakartoja klausimą, ir mergaitė sako, 
kad Otilija šiandien nieko nevalgė. 

Nanė pasirodo jam labai išsigandusi. Jis nusitempia ją į gre- 
timą kambarį, Šarlotė seka iš paskos, mergaitė puola ant kelių 
ir prisipažįsta, kad Otilija jau seniai beveik nieko nevalgo. Oti- 
lijos verčiama ji valgiusi tai, kas buvę skirta panelei; tylėjusi 
todėl, kad šeimininkė gestais ją prašiusi ir grasinusi, be to, ne- 
kaltai pridūrė tarnaitė, jai būdavę labai skanu. 

Atėjo majoras ir Tarpininkas. Jie rado Šarlotę, padedančią 
gydytojui. Išblyškusi mergaitė, regis, jau atgavusi sąmonę, sė- 
dėjo sofos kampe. Ją prašo atsigulti, ji ginasi ir mostu rodo 
paduoti jai skrynutę. Susikelia ant skrynutės kojas, patogiai 
pusiau gulomis sėdi ant sofos. Atrodo, tarsi ji nori atsisveikinti, 
aplinkiniams judesiais rodo nuoširdžiausią prieraišumą, meilę, 
dėkingumą, prašymą atleisti ir širdingą sudie. 

Eduardas, nušokęs nuo arklio, išgirsta apie jos būklę, puola į 
kambarį, sėdasi šalia, nutveria jos ranką ir aplaisto ją ašaromis. 


Taip juodu ilgai lieka kartu. Pagaliau jis sušunka: 

— Ar aš daugiau nebeišgirsiu tavo balso? Ar negrįši į gyveni- 
mą, tardama man žodį? Gerai, gerai! Išeisiu kartu su tavimi, ten 
kalbėsime kitomis kalbomis! 

Ji spaudžia jam ranką, žvelgia į jį gyvai, su meile, giliai įkvė- 
pusi oro, sukrutina lūpas: 

— Pažadėk, kad gyvensi! - sušunka ji švelniai įrempusi pasku- 
tines jėgas, bet netrukus jos galva nusvyra. 

— Pažadu! — atsiliepia, bet jo balsas jos nebepasiekia, ji jau 
atsisveikino su šiuo pasauliu. 

Visą naktį verkusi, Šarlotė turėjo pasirūpinti, kaip palaidoti 
mylimus palaikus. Jai padėjo majoras ir Tarpininkas. Eduardo 
padėtis buvo apgailėtina. Vos kiek atsitokėjęs iš nevilties ir at- 
gavęs gebėjimą galvoti, ėmė reikalauti, kad Otilija neturi būti 
išnešta iš rūmų, kad ją reikia prižiūrėti, slaugyti, elgtis kaip su 
gyva, nes ji nemirusi, ji negalinti būti mirusi. Teko jam nusileis- 
ti, bent jau nedaryti to, ką jis draudė. Jos matyti jis nenorėjo. 

Atsitiko dar viena bėda, draugus prislėgė dar vienas rūpestis. 
Nanė, gydytojo smarkiai išbarta, grasinimais priversta prisipa- 
žinti, pabėgo iš rūmų. Po ilgų paieškų ją pagaliau rado, bet 
visiškai netekusią galvos. Ją pasiėmė tėvai. Jokie įkalbinėjimai 
nepadėjo, teko ją uždaryti, nes grasino vėl pabėgsianti. 

Pamažu pavyko Eduardą išplėšti iš didžiausios nevilties, bet 
tai buvo jam dar didesnė nelaimė, nes tik dabar aiškiai suvokė 
praradęs visą savo gyvenimo laimę. Pagaliau išdrįsta jam paaiš- 
kinti, kad Otilija, palaidota anoje koplyčioje, liks tarp gyvųjų ir 


gerai jausis tylioje, gražioje patalpoje. Sunku buvo jį perkalbėti, 

jis sutiko ir nusileido tik su tokia sąlyga, kad ji bus išnešta atvi- 
rame karste, o rūsyje ją uždengs stikliniu gaubtu ir šalia įžiebs 
nuolat degančią lempą. 

Ją aprengė drabužiais, kuriuos pati buvo pasisiuvusi, ant gal- 
vos uždėjo astrų vainiką, gėlės mirguliavo lyg liūdni žvaigždy- 
nai. Visi sodai neteko gražiausių gėlių, kai reikėjo išpuošti kata- 
falką, bažnytėlę ir koplyčią. Sodai atrodė ištuštėję, lyg ankstyva 
žiema būtų sunaikinusi visą vasaros džiaugsmą. Labai anksti 
rytą ją atvirame karste išnešė iš rūmų, tekanti saulė dar kartą 
nurausvino dangišką mergaitės veidą. Palyda būrėsi prie kars- 
to nešėjų, niekas nenorėjo eiti pirma, niekas nenorėjo atsilikti, 
visi stengėsi prieiti arčiau, paskutinį kartą pajusti jos buvimą. 
Berniukai, vyrai, moterys — visi susigraudinę. Labiausiai liūdė- 
jo mergaitės, jos labiausiai jautė netektį. 

Nanės niekur nebuvo matyti. Ją uždarė, nuo jos nuslėpė lai- 
dotuvių dieną ir valandą. Uždarė tėvų namuose, kambarėlyje, 
kurio langai ėjo į sodą. Išgirdusi skambant varpus, ji greitai 
suprato, kas vyksta; jos prižiūrėtoja iš smalsumo, norėdama pa- 
matyti eiseną, išėjo, Nanė pro langą pateko į galeriją, o paskui, 
radusi visas duris užrakintas, — į palėpę. 

Nušluotu, lapais pabarstytu keliu per kaimą slinko laidotu- 
vių eisena. Nanė pažvelgė žemyn į buvusią savo šeimininkę, 
aiškiai matė, kad ji gražesnė ir tobulesnė už visus eisenos da- 
lyvius. Nežemiška, tarsi debesų ar bangų nešama, ji tarytum 
mojo savo tarnaitei, o ši sumišusi susvirduliavo ir krito žemėn. 

Su baisiu riksmu minia pasklido į visas puses. Dėl kamšaties 


neštuvus teko pastatyti ant žemės. Mergaitė gulėjo visai netoli, 

atrodė, kad visi jos kaulai sulaužyti. Ją pakėlė ir tyčia ar dėl 
kokios kitos priežasties palaikė virš lavono, atrodė, kad ir ji pati 
iš paskutinių jėgų nori pasiekti mylimą šeimininkę. Bet vos jos 
kabalduojančios rankos palietė Otilijos drabužį, bejėgiai pirštai 
pasiekė sunertas Otilijos rankas, mergaitė pašoko, pirmiausia 
pakėlė į dangų rankas ir akis, tada puolė prie karsto ant kelių ir 
susižavėjusi, pamaldžiai pažvelgė į mirusiąją. 

Pagaliau ji pašoko ir su nepaprastu džiaugsmu sušuko: 

— Ji man atleido! Ko negalėjo atleisti nė vienas žmogus, ko 
negalėjau sau atleisti pati, Dievas man atleido dėl jos žvilgs- 
nio, jos mosto. Dabar ji vėl ilsisi taip tyliai ir švelniai, bet juk 
visi matėte, kaip ji pakilo ir išskleidusi rankas mane palaimino, 
kaip maloniai į mane pažvelgė! Visi girdėjote ir galite paliudyti, 
kaip ji man pasakė: „Tau atleista!“ Dabar aš nebe žudikė, ji man 
atleido, Dievas man atleido, niekas nebegali manęs kaltinti. 

Žmonės stovėjo nustebę, klausėsi, žvalgėsi, nežinodami, ką 
daryti toliau. 

— Neškite ją į poilsio vietą! — pasakė mergaitė. — Ji pada- 
rė, ką turėjo padaryti, ji prisikentėjo ir nebegali ilgiau tarp 
mūsų gyventi. 

Neštuvai pajudėjo, Nanė ėjo pirma, priėjo bažnytėlę 
ir koplyčią. 

Ten dabar stovėjo Otilijos karstas, galvūgalyje kūdikio kars- 
telis, o prie kojų skrynutė, įdėta į tvirtą ąžuolinę dėžę. Buvo 
paskirta moteris, bent iš pradžių turėjusi budėti prie lavono, 
gražiai gulinčio po stikliniu gaubtu. Bet Nanė niekam neno- 


rėjo užleisti šios pareigos, norėjo likti viena, be pagalbinin- 

kės, stropiai prižiūrėti pirmą kartą uždegtą lempą. Ir to rei- 
kalavo taip atkakliai, taip užsispyrusi, jog teko jai nusileisti, 
kad neįvyktų kokia nelaimė su jos sielos būsena, nes to buvo 
galima tikėtis. 

Bet neilgai ji buvo viena: vos ėmė temti, o plazdanti švie- 
sa ėmė darytis vis reikalingesnė ir vis labiau nušvietė patalpą, 
prasivėrė durys ir į koplyčią įėjo architektas. Jis pamatė, kad 
puošniai dekoruotos sienos švelnioje lempos šviesoje atrodo 
dar senoviškesnės, dar paslaptingesnės, negu jis kada būtų ga- 
lėjęs pamanyti. 

Nanė sėdėjo vienoje karsto pusėje. Ji iškart pažino ateivį ir 
tylomis parodė į amžinai užmigusią savo šeimininkę. Jis stovėjo 
kitapus, pilnas jaunatviškos jėgos ir grožio, vienas, sustingęs, 
susikaupęs, nuleidęs rankas, su skausmu jas sunėręs, žvilgsnį 
nukreipęs į velionę. 

Kartą jis taip jau žiūrėjo į Belisariją. Nejučiomis atsistojo 
tokia pat poza, kuri šį kartą atrodė tokia natūrali. Čia taip pat 
kažkas nepaprastai vertinga nustumta nuo savo aukštumos; ten 
buvo gailimasi negrąžinamai prarasto vyriško narsumo, išmin- 
ties, rango ir turto, kai buvo neįvertintos, priešingai, atstumtos 
ir paniekintos savybės, lemiamais momentais reikalingos tautai 
ir valdovui, tuo tarpu čia abejinga likimo ranka buvo sunaiki- 
nusi daug kitų tylių dorybių, neseniai iškilusių iš turtingų gam- 
tos gelmių: tai buvo retos, gražios, mielos dorybės, kurių ramų 
veikimą pasaulis visada priima su džiaugsmingu pasitenkinimu 


ir praranda su ilgesingu skausmu. 

Jaunuolis tylėjo, mergaitė kiek laiko irgi nepratarė nė žodžio. 
Bet matydama gausiai iš jo akių tekančias ašaras, matydama, 
kad jį apėmė begalinis skausmas, ji prašneko su tokia iškalba 
ir išmintimi, su tokiu palankumu ir tikrumu, kad jis, nuste- 
bintas jos išminties, susitvardė, o gražioji draugė pasirodė jam 
gyvenanti ir skrajojanti aukštesnėse sferose. Jo ašaros nudžiūvo, 
o skausmas atlėgo, atsiklaupęs atsisveikino su Otilija, nuošir- 
džiai paspaudė ranką Nanei ir tą pačią naktį išjojo daugiau su 
niekuo nesusitikęs. 

Gydytojas naktį, mergaitei nežinant, liko bažnytėlėje ir rytą 
rado ją linksmą ir kupiną paguodos. Jis tikėjosi iš jos visokių 
keistenybių, manė, kad ji ims pasakoti apie naktinius pokal- 
bius su Otilija ar kitus panašius dalykus, bet ji elgėsi natūraliai, 
ramiai, viską puikiai suvokė. Gerai ir tiksliai prisiminė praeities 
laikus, visas būsenas, jos kalbose nebuvo nieko, kas neatitiktų 
tiesos ir tikrovės, išskyrus įvykį laidotuvių dieną, apie kurį ne 
kartą su džiaugsmu pasakojo: kaip Otilija pakilusi iš karsto, ją 
palaiminusi, jai atleidusi ir taip ją nuraminusi. 

Gražiai atrodanti, greičiau kaip mieganti nei kaip mirusi, 
Otilija pritraukė ir daugiau žmonių. Miestelio ir apylinkių gy- 
ventojai norėjo ją dar kartą pamatyti, pasiklausyti Nanės pasa- 
kojimo apie neįtikėtinus dalykus; vieni iš to šaipėsi, dauguma 
abejojo, nedaugelis tikėjo jos žodžiais. 

Kiekvienas poreikis, kurio neįmanoma patenkinti, skatina 
tikėti. Minios akyse užsimušusi Nanė dorovingo kūno prisi- 
lietimo buvo išgydyta, kodėl tokia laimė negalėjo atsitikti ir 
kitiems? Mylinčios motinos pirmiausia slapta ėmė vesti nega- 


luojančius savo vaikus ir tarėsi pajutusios staigų pagerėjimą. Pa- 

sitikėjimas didėjo, pagaliau ir senas, ir ligotas ėmė šioje vietoje 
ieškoti atgaivos ir palengvėjimo. Ateidavo vis daugiau žmonių, 
teko uždaryti koplyčią, o ne pamaldų metu ir bažnytėlę. 

Eduardas nesiryžo aplankyti mirusiosios. Gyveno tik šia die- 
na, regis, nebeturėjo ašarų, nebegebėjo justi skausmo. Kasdien 
vis mažiau kalbėjo, vis mažiau valgė ir gėrė. Kartais gurkštelė- 
davo truputį vyno, bet tai jam mažai padėjo. Jis vis žiūrėdavo 
į taurėje išgraviruotas susipynusias raides, rimtas ir kartu skai- 
drus jo žvilgsnis sakyte sakė, kad ir dabar jis tikisi susijungti 
su mylimąja. Kaip laimingąjį kiekviena smulkmena daro dar 
laimingesnį, kiekvienas įvykis džiugina, taip nelaimingąjį to- 
kie maži dalykai žeidžia ir gali visiškai sužlugdyti. Vieną dieną, 
prisidėjęs mylimą taurę prie lūpų, tučtuojau su siaubu ją ati- 
traukia, nes taurė lyg ir ta pati, bet nebe ta, jis pasigedo mažos 
žymelės. Pradeda kamantinėti kamerdinerį, ir tas prisipažįsta: 
tikroji taurė neseniai sudužo, vieton jos paėmė kitą, taip pat iš 
Eduardo jaunystės laikų. Eduardas net nepajėgia pykti, įvykį 
nulėmė jo likimas, kaip jis gali nesuprasti tokio simbolio? Ta- 
čiau įvykis jį vis dėlto labai prislegia. Gėrimas dabar jam pasi- 
daro bjaurus, jis vengia maisto, nesileidžia į kalbas. 

Bet kartais jį pagauna nerimas. Paprašo valgyti, pasako vieną 
kitą žodį. 

— Ak! - tarė jis kartą majorui, kuris nuo jo beveik nesitrauk- 
davo. — Koks aš nelaimingas, kad visi mano siekiai buvo tik 
mėgdžiojimas, tik tuščios pastangos! Kas jai buvo palaima, 
man buvo kančia; ir vis dėlto dėl šios palaimos aš turiu prisiim- 


ti kančią. Turiu eiti paskui ją, jos keliu, bet mano prigimtis ir 

mano pažadas mane laiko. Baisus uždavinys pakartoti tai, kas 
nepakartojama. Jaučiu, mano drauge, kad viskam reikia įkvė- 
pimo, taip pat ir kankinystei. 

Ar verta pasakoti, kaip toje beviltiškoje padėtyje stengėsi 
žmona, draugai, gydytojai, kaip Eduardo artimieji ilgai blaškė- 
si šen ir ten? Galų gale rado jį mirusį. Pirmasis šį liūdną dalyką 
pamatė Tarpininkas. Jis pašaukė gydytoją ir, kaip paprastai su- 
sikaupęs, atidžiai stebėjo visas mirties aplinkybes. Atbėgo Šar- 
lotė. Jai pirmiausia kilo įtarimas, kad tai savižudybė. Ji kaltino 
save, kaltino kitus neatleistinu neatsargumu. Bet gydytojas ir 
Tarpininkas netruko ją įtikinti, jog tai netiesa, gydytojas rėmėsi 
natūraliomis priežastimis, Tarpininkas moralinėmis. Buvo vi- 
siškai aišku, kad mirtis Eduardą užklupo netikėtai. Jis ramią va- 
landėlę iš dėžutės, iš dėklo, buvo išskleidęs prieš akis tai, ką iki 
tol paprastai rūpestingai slėpdavo, tai, kas buvo likę iš Otilijos: 
jos garbaną, gėles, skintas laimingą valandėlę, visus raštelius, 
kuriuos ji jam buvo parašiusi, pradedant anuo pirmuoju, kurį 
jam netyčia, bet kažką nujausdama buvo padavusi žmona. Juk 
viso to jis negalėjo sąmoningai palikti, kad atrastų kiti. Taigi ir 
šita iki tolei be galo audrinta širdis rado netrukdomą ramybę; 
kadangi jis mirė su mintimis apie šventąją, tai, ko gero, ir jį ga- 
lima buvo laikyti pasiekusiu palaimą. Šarlotė palaidojo jį šalia 
Otilijos ir nurodė, kad daugiau niekas po tuo skliautu nebūtų 
laidojamas. Už tokią sąlygą ji paaukojo nemažai lėšų bažnyčiai 
ir mokyklai, dvasininkui ir mokyklos mokytojui. 

Taigi mylintieji ilsisi šalia vienas kito. Virš jų poilsio vietos 
viešpatauja ramybė, iš viršaus žvelgia linksmi į juodu panašūs 
angelų veidai. Kokia graži bus toji akimirka, kai juodu kada 


nors abu kartu nubus. 

PAAIŠKINIMAI 


! Tarpininkas - J. W. Goethe's sugalvotas personažas. Tik po 
romano pasirodymo paaiškėjo, kad kai kas šiame personaže at- 
pažino save. Apie tai savo prisiminimuose rašo J. W. Goethe's 
sekretorius J. P. Eckermannas. 

* Apeiti vietovę su kompasu - su kompasu pirmą kartą apžiū- 
rėti teritoriją, kurios žemėlapis vėliau bus braižomas. 

* Sarmatai — senovės klajoklių gentys į šiaurę nuo Juodosios 
jūros. Kalbėdamas apie minimą paprotį, J. W. Goethe turi 
galvoje lenkų aristokratų išdaigas. 

* Enako palikuonys - Senojo Testamento Skaičių knygoje 
(13, 23) minimi milžinai, neva gyvenę Pietų Kanaane. 

* Kartūzų vienuoliai — Benediktinų ordino vienuoliai, 
daug nuveikę sodininkystėje, XVIII a. turėję Paryžiuje gar- 
sius medelynus. 

“ Kilnusis graikas - turimas galvoje Homeras ir jo epų herojai. 

" Filemonas su savąja Baukide — senosios Graikijos mito- 
logijoje vyras ir žmona, iki žilos senatvės pasižymėję didele 


tarpusavio meile ir ištikimybe. 


3707 


* Artemisija — Halikarnaso karalienė, Mauzolo žmona, pasta- 
čiusi mirusiam vyrui paminklą (mauzoliejų), senovėje laikytą 
vienu iš septynių pasaulio stebuklų. 

* Efeso našlė — neištikimos našlės pavyzdys J. de Lafontaine'o 
pasakėčiose ir kituose literatūros kūriniuose. 

"0 Van Deiko „Belisarijas“ — Hamandų dailininko Antonio 
van Dycko (1599-1641) paveikslas, vaizduojantis VI a. Bizan- 
tijos generolą Belisariją, ištikimai tarnavusį imperatoriui Justi- 
nianui, tačiau neteisingai apkaltintą ir nubaustą. Vėliau paplito 
pasakojimas, neva Belisarijas buvęs imperatoriaus apakintas, 
nors tai neatitinka istorinės tiesos. 

"| Pyseno „Ahasveras ir Estera“ — prancūzų dailininko Nicolas 
Poussino (1594-1665) paveikslas vaizduoja apokrifinę Senojo 
Testamento istoriją, pasakojančią, kad persų karalius Ahasveras 
buvęs sukurstytas ir įsakęs išžudyti visus karalystėje gyvenan- 
čius žydus. Jo žmona žydė Estera bando teisinti savo tautiečius. 
Kadangi karalius iš pradžių jos nenori klausyti, ji nualpsta. 

+ Terborcho „Tėvo įspėjimas“ — žinomas olandų tapytojo Ge- 
rardo Ter Borcho (1617-1681) paveikslas. 

2 Vilės vario raižinys - Paryžiuje gyvenęs vokietis Johannas 
Georgas Wille (1715-1808) sukūrė daug vario raižinių pagal 
žinomus paveikslus. 

4 Tournez sil vous plait! (pranc.) - „Prašom atsigręžti!“ 

" Pasiklausyti Humbolto pasakojimų — turimas galvoje vokie- 
čių gamtininkas ir keliautojas Alexanderas von Humboldtas 
(1769-1859), palikęs daug mokslo darbų ir kelionių aprašy- 
mų, bendravęs su J. W. Goethe. 

16 Comėdie d tiroir (pranc.) — stalčių komedija, vaidinimas be 
turinio jungiamų veiksmų. 

!/ Tamsos kamera - vadinamoji camera obscura (lot.), su kuria 
galima projektuoti į popieriaus lapą ryškų vaizdą ir jį piešti. 

8 Penserosa (it. „il pensieroso“ — paskendęs mintyse) - mėgs- 
tamas senosios dailės motyvas. 


"IELŲ GIMINYSTĖ* 


SIELŲ GIMINYSTĖS MISTERIJA 


1809 m. dienos šviesą išvydo Johanno Wolfgango Goethes 
romanas „Sielų giminystė“ (Die Wablverwandtschaften). Dau- 
geliui skaitytojų, rašytojo draugų ir gerbėjų naujasis vokiečių 
literatūros klasiko kūrinys dėl netradiciškai pavaizduotos mei- 
lės ir santuokos problematikos pasirodė neįprastas, mįslingas, 
netgi nepriimtinas. Nors kai kurie amžininkai ir žavėjosi roma- 
nu, tačiau šis Goethes kūrinys deramai įvertintas tik moder- 
niaisiais laikais. Mūsų dienų literatūros tyrėjai kūriniui negaili 
skambiausių epitetų, „Sielų giminystę“ laiko meistriškiausiu ir 
giliaprasmiškiausiu rašytojo romanu'. Anot žinomo literatū- 
ros istoriko Benno von Wieses, iš visų kūrinių, kuriuos parašė 
Goethe, „Sielų giminystė“ yra pats paslaptingiausias*. Goethes 
kūrybos ir biografijos žinovas Carlas Otto Conrady pabrėžia 
1 Plg. Gero von Wilpert, Goethe-Lexikon. Stuttgart: Krėner, 1998, p. 1140. 
2 Zr. Georg Guntermann, Wiederkebrte Spiegelungen in Goethes „Wablver- 


wandtschaften“ I Goethe-Jahrbuch, Bd. 109. Weimar: Verlag Hermann B6h- 
laus Nachtolger, 1992, p. 75. 

daugiareikšmę romano struktūrą, simbolinį vaizdų bei įvy- 
kių pobūdį ir pagal sudėtingumą „Sielų giminystę“ lygina su 
šio rašytojo kūriniu „Pasaka“ (Das Mdrcben, 1795) ar antrąja 
„Fausto“ (Faust, 1832)? dalimi. „Sielų giminystėje“ galima ypač 
ryškiai pajusti Goethes kūrybos dvasią, estetinį jo savarankiš- 
kumą, drąsų, originalų požiūrį į gyvenimą, gyvenamąjį metą, 
socialines ir dorovines normas. Autorius išradingai gvildena su- 
dėringą keturių žmonių tarpusavio santykių istoriją, netikėtoje 
šviesoje parodo meilės ir aistros kolizijas. 

Šiek tiek paradoksalu, kad „Sielų giminystė“ nepriklauso 
prie populiariausių genialiojo vokiečių rašytojo — „Jaunojo Ver- 
terio kančių“ (Die Leiden des jungen Wertbers, 1774), „Girių 
karaliaus“ (Ey/kėnig, 1782), „Ihigenijos Tauridėje“ (Ipbigenie 
auf Tauris, 1787), „Fausto“ (Faust, 1808; 1832) ir daugybės 
kitų unikalių kūrinių autoriaus — tekstų. Galbūt ši aplinky- 
bė pateisintų faktą, kad romanas „Sielų giminystė“ lietuvių 
kalba pasirodo tik dabar, tai yra praėjus kone dviem amžiams 
nuo jo sukūrimo. 

„Sielų giminystėje“ papasakota istorija nesudėtinga tik iš 
pirmo žvilgsnio. Romanas išsiskiria itin meniška kompozi- 
cija, subtiliu psichologizmu, o meilės problematika įtraukta 
į gamtos mokslų diskursą. Pats autorius yra sakęs, kad „Sie- 


lų giminystę“ reikia perskaityti du kartus, nes tik tuomet 


3 Karl Otto Conrady, Goethe: Leben und Werk. Mūnchen-Zūrich: Artemis č< 
Winkler, 1994, p. 823. 

atsiskleidžianti vaizduojamų įvykių visuma ir prasmė. Taigi 
romanui reikia įdėmaus, intelektualaus, estetiškai išprususio 
skaitytojo. Thomas Mannas teigė, kad nors Goethes romano 
veikėjai gyvenimiški ir įtikinami, kartu jie iškyla kaip simboliai, 
tarsi taisyklingai sugrupuotos šachmatų figūros, dalyvaujančios 
aukštos intelektinės įtampos žaidime. Pasitelkdamas pakilius 
Goethe's amžininko ir artimo draugo, kompozitoriaus Carlo 
Friedricho Zelterio (1758-1832) žodžius, išsakytus apie šį ro- 
maną, Mannas rašo, kad galbūt tik muzikui buvo lemta supras- 
ti „Goethe's prozos tikslumą ir lankstumą, jos užburiantį ritmą, 


<...> skaidriausią eroso (Eros) ir logoso (Logos) jungtį ““. 


x**xX* 


Į vokiečių literatūrą ir dvasios istoriją (vok. Geistesgeschichte) 
Johannas Wolfgangas Goethe (1749-1832) įėjo kaip universali 
renesansiško tipo asmenybė, humanitarinės kultūros kūrėjas, 
mąstytojas, meno kritikas. Goethe's kūryboje įsispaudusios ryš- 
kios jo gyvenamosios epochos, aplinkos, taip pat legendinės 
jo biografijos žymės. Bet žemiškosios būties reiškiniai visąlaik 
vaizduojami per universalumo, amžinybės prizmę. Goethes 
pasaulėvaizdis iš esmės pozityvus, teigiantis būties prasmin- 
gumą, asmenybės saviraiškos būtinybę, pusiausvyros ir darnos 


siektinumą. Rašytojas rodo, kad viena svarbiausių žmogaus gy- 


4 Thomas Mann, Phantasie ūber Goethe (1948) / Ihomas Mann, Uber 
deutsche Literatur. Leipzig: Philipp Reclam jun., 1968, p. 65-66. 

venimo prasmių — pilnatvės pojūtis. Būsena, kai tarsi mistinės 
sintezės būdu susilieja aukštesnis žinojimas, aistra, kūrybišku- 
mas, dėkingumas likimui. Goethe's personažai (ypač vėlesnėje, 
klasikinio laikotarpio kūryboje) — taurūs, pasiryžę atsižadėti 
asmeninės laimės, jei to reikalauja aukštesni humaniškumo 
principai. Didžiausią išsipildymą žmogus pasiekia maksimaliai 
išskleisdamas intelektines ir etines savo galimybes ir aktyvia 
veikla duodamas naudos žmonių bendruomenei. „Tiktai kas 
tikra duos vaisių, — teigia poetas viename paskutinių savo eilė- 
raščių „Testamentas“ (Vėrmėchtnis, 1829)'. 

Ne mažiau įtaigiai Goethe atskleidė ir žmogaus prigimties 
dvilypumą, faustiškojo ir mefistofeliškojo pradų sąveiką, fata- 
liškų, iracionalių jėgų grėsmę žmogaus būčiai. Yra ir kita — niū- 
ri, pesimistinė — rašytojo pasaulėjautos pusė. Iš nihilizmo, tiesa, 
jaunatviško, iš „pasaulinio sielvarto“ (vok. We/tschmerz) gimė 
tuometinę Europą sukrėtęs romanas „Jaunojo Verterio kan- 
čios“, elegiškų tonų kupina ir vėlyvoji kūryba. Goethe dažnai 
kalba apie lemties galią, žmogaus galimybių ribas. Žmogųuje 
glūdi dieviškasis pradas (vok. das Gottlichbe), tačiau kartu jis turi 
išlaikyti saiką, tai yra neperžengti jam skirtų ribų, neatitrūkti 
nuo žemės, susitaikyti su būties ribotumu ir laikinumu“. 

Vienas iš savičiausių Goethes kūrybos ir pasaulėvaizdžio 


bruožų —- literatūrinės ir mokslinės minties sintezė. „Paskuti- 


5 Johanas Volfgangas Getė, Pvezija. Vilnius: Vaga, 1986, p. 238. Vertė Albi- 
nas Bernotas. 

6 Plg. filosofinį eilėraštį „Žmonijos ribos“ (Grenzen der Menschbeit, 
apie 1781). 

nis universalus genijus“ domėjosi daugybe gamtos mokslo sri- 
čių — archeologija, mineralogija, chemija, botanika (ypač auga- 
lų evoliucija ir sandara), zoologija, meteorologijos reiškiniais, 
parašė didelį teorinį traktatą apie spalvas (Zur Farbenlebre, 
1810)'. Goethes pasaulėvaizdžio ašis — organiškos ir dinamiš- 
kos gamtos raidos idėja, o svarbiausios sąvokos — poliariškumas 
(vok. Polaritūt) ir intensyvus kilimas (vok. Steigerung). Pradi- 
niai elementai pereina į kaskart vis aukštesnes, tobulesnes for- 
mas, o sąveikaujant priešybėms (tokios priešybių poros būtų, 
pavyzdžiui, šviesa ir tamsa, darna ir chaosas, moteris ir vyras, 
gamta ir menas ar kultūra ir pan.), atsiranda nauja kokybė ir 
harmonija. Kiekvienas reiškinys esąs savitas, unikalus, bet kartu 
atskleidžiantis organišką ryšį su visata. Goethe pasisako už natū- 
ralų gamtos, istorijos kilimą palaipsniui. Ir augalas, ir visuome- 
nė, ir Meno kūrinys turi užsimegzti, augti, skleistis, pražysti... 

Todėl Goethe nepritarė revoliucijų, staigių perversmų idė- 
jai. „Novelėje“ (Novelle, 1828), viename vėlyvųjų savo kūri- 
nių, rašytojas netiesiogiai polemizuoja su Didžiąja Prancūzijos 
revoliucija: laukiniai gaivalai (į laisvę išsiveržę plėšrūs žvėrys) 
sutramdomi panaudojant ne grubią jėgą, o išmintį ir muziką. 
Vaiko grojama Aeitos melodija simbolizuoja vienijančią meno 
galią. Ten, kur žmonių gyvybei grėsė didžiausias pavojus, įsiga- 
li taika ir ramybė. Goethe's „Novelėje“ vyrauja laukinės gam- 


tos ir civilizuoto pasaulio pusiausvyra. Žmogus priklauso nuo 
7 Sebastian Donac (ij Verbindung mit Hendrik Birus), Goethe — ein letztes 
Universalgenie? Gottingen: Wallstein Verlag, 1999. 

gamtos, bet pajėgia valdyti instinktus (tarp jų ir meilės aistrą), 
kurti protingus įstatymus ir visuotinę tvarką. „Novelėje“ išky- 
la utopinė idealios visuomenės vizija, antra vertus, parodoma, 
kad toks būvis gali būti labai trapus. Medžioklės motyvas rodo 
žmoguje slypint agresiją, polinkį naikinti ir žudyti. 

Nors Goethe neatsisako harmoningos būties idealo ir aukšti- 
na dieviškąsias, kūrybines žmonijos galias, kuriamas jo pasaulis 
nėra vien šviesos viešpatija. Ypatinga reikšmė tenka neaišku- 
mo, prieblandos, tamsos semantikai*. Tamsa nėra vien šviesos 
priešybė. Kaip teigia Jaanas Unduskas, prieblandos valandos 
Goethe's personažams — tai didieji akimirksniai, kuriais vyksta 
svarbūs, nors ir baisūs, atsivėrimai bei aukštesnės, nors ir pa- 
vojingos, įžvalgos. Tamsos ir prieblandos elementas Goethe's 
kūryboje susijęs su kūrybiškumu, vaisingumu". 


x *xxX* 


Plačiašakėje Goethe's kūryboje išskirtinę vietą užima romanai, 
tapę reprezentaciniais XVIII-XIX a. vokiečių literatūros kūri- 
niais, simboliniais epochos tekstais, įspraudę ryškią žymę Eu- 
ropos romano istorijoje. 

Pirmasis jo romanas — „Audros ir veržimosi“ (vok. Sturm 
und Drang) laikų kūrinys „Jaunojo Verterio kančios“ — liudijo 
8 Plg. vieną gražiausių vėlyvųjų Goethes eilėraščių „Leidžias prieblanda 
šilkinė“ (Džmmrung senkte sich von oben, 1827) / Johanas Voltgangas Getė, 
Poezija. Vilnius: Vaga, 1986, p. 144. Vertė Simas Račiūnas. 


9 Jaan Undusk, Die Welt als schwarze Magie. Zur Schaffenspbilosopbie Goethes 
/ Triangulum, Sonderheft Goethe, Sechste Folge. Tartu, 1999, p. 18. 

nerimastingą jauno, genialaus kūrėjo dvasią. „Audros ir verži- 
mosi“ pasaulėvaizdį stipriai veikė Johanno Gottfriedo Herde- 
rio (1744-1803) inspiruotas dėmesys liaudies poezijai, visam 
tam, kas išplaukia iš individo ar tautos gelmių. Jaunasis Goethe 
žavėjosi gotika, Williamu Shakespeare'u, senovinėmis anglų ir 
škotų baladėmis, Homeru, Jeano-Jacgueso Rousseau idealios 
visuomenės koncepcija, sentimentalizmo literatūra ir estetika. 
Tragišką meilę išgyvenantis ir kompromisų nepripažįstantis 
romano herojus tapo jausmingos ir melancholiškos XVIII a. 
pabaigos kartos simboliu. Didžiulį atgarsį sukėlusiame roma- 
ne autorius įprasmino audringus savo išgyvenimus (pirmiau- 
sia — Veclare patirtą meilę Charlotte'i Buft, 1753-1828), o kar- 
tu suteikė kūriniui tipiškų epochos bruožų. Verterio jausmas 
absoliutus, jis negeba ir nenori taikytis prie netobulo pasaulio, 
žmonių poelgius matuoja savo beribės aistros masteliu. He- 
rojaus savižudybė — ne tik nelaimingos meilės padarinys, bet 
ir dvasinio maksimalizmo išraiška. Pažymėtina, kad rašytojas 
vėliau atsiribojo nuo savo „audrininkiškos“ praeities, nors dau- 
gelio skaitytojų sąmonėje jis įsitvirtino būtent kaip su jauno 
genijaus užsidegimu parašytų „Audros ir veržimosi“ laikotarpio 
kūrinių autorius. 

1775 m. Goethe atvyksta į Veimarą, ir čia keičiasi jo veiklos 
bei kūrybos prioritetai. Jaunas, bet jau plačiai žinomas rašytojas 
eina atsakingas pareigas Veimaro-Saksonijos hercogystės vyriau- 


sybėje, kūrybos tonas tampa santūresnis. Ankstesnes audringas 

nuotaikas keičia filosofinis žvilgsnis į gyvenimą, gamtą, žmonių 
tarpusavio santykius. Draugystė su Charlotte von Stein (1742— 
1827) daro teigiamą poveikį ne tik jo asmenybei, bet ir kūry- 
bai. Meilės jausmas tampa sublimuotas, sudvasintas. Goethe 
mokosi suprasti, kad svarbiausios vertybės — vidinis taurumas, 
pasiaukojimas, susitvardymas. Laiškuose Charlotte'i, pirmojo 
Veimaro dešimtmečio lyrikoje dažnai skamba sielų giminystės 
motyvas. Eilėraštyje „Kodėl leidai mums taip giliai pažvelgti“ 
(Warum gabst du uns die tiefen Blicke), kurį Goethe 1776 m. ba- 
landžio 14 d. nusiuntė Charlotte'i, plėtojama (neo)platonistinė 
sielų persikūnijimo idėja. Poetas kreipiasi į likimą ir bando įmin- 
ti nepaprasto vidinio abiejų mylinčių žmonių artumo paslaptį. 
Tikėtina, kad ši intymi dvasinė patirtis vėliau peraugo į sumany- 
mą sielų giminystės reiškinį įprasminti stambesne epine forma. 
Matyt, neatsitiktinai vienai iš tragiškojo „Sielų giminystės“ ke- 
tverto dalyvių parinktas Charlottes (Šarlotės) vardas!?, 

Tiesa, 1788 m. Goethes santykiai su Charlotte von Stein 
nutrūksta — grįžęs iš Italijos, jis susipažįsta su jauna veimariete 
Christiane Vulpius (1765-1816), kuri netrukus apsigyvena jo 
namuose!!. Iki pat vėlyvos senatvės garsiausias vokiečių tautos 


poetas moterų meilėje ieškos argaivos sielai, kūnui ir kūrybai. 


10 Apie romano „Sielų giminystė“ vardų reikšmę ir simboliką bus kal- 
bama toliau. 

11 Oficiali jųdviejų santuoka buvo įforminta tik 1806 m., tai yra po 
aštuoniolikos bendro gyvenimo metų. 

Kai kurių vėliau sutiktų jaunų moterų (Wilhelmine (Minna) 
Herzlieb, 1789-1865; Silvie von Ziegesar, 1785-1855) bruo- 
žai perėjo į Otilijos, vienos iš keturių pagrindinių „Sielų gimi- 
nystės“ veikėjų, išorinį ir vidinį paveikslą“. 

1786 m. Goethe beveik slapčia palieka Veimarą. Jo kelionės 
tikslas — saulėtoji Italija. Ten išbūna iki 1788 m. ir pasisemia 
įspūdžių, svarbių ne tik jo gyvenimo, bet ir visos vokiečių lite- 
ratūros raidai. Gyvena ir lankosi Romoje, Neapolyje, Venecijo- 
je, Sicilijoje, susipažįsta su Renesanso architektūra, bendrauja 
su menininkais, mėgaujasi maloniu Viduržemio jūros klimatu. 
Čia jis susiduria ir su visai kitokiais žmonėmis — italai linksmi, 
temperamentingi, muzikalios prigimties. Naujas egzistencinis 
jausmas išsilieja „Romos elegijose“ (Rėmische Elegien, 1788— 
1790), kur jis šlovina Italiją ir čia patirtą svaiginamą erotinę 
meilę: „Džiugų šiandieną jaučiu įkvėpimą aš antikos žemėj, / 
Čia praeitis, dabartis ėmė bylot man aiškiau. / <...> O nak- 
timis prie kitoniško triūso Amūras pristato: / Mokslą dvilypį 
einu — dviguba laimė užtat. !* 

Kelionė į Italiją buvo reikšmingas rašytojo kūrybos ir pasau- 
lėžiūros lūžis. Goethe nutolsta nuo estetinių „Audros ir ver- 
žimosi pozicijų ir pradeda linkti į klasikinio meno idealus, į 
antikos kultūrą. Grįžęs į Veimarą, o 1794 m. pradėjęs bendrau- 
ti su Friedrichu Schilleriu (1755-1805), Goethe pagrindžia 


12 Plg. Astrid Seele, Prauon um Goethe. Reinbek bei Hamburg: Rowohlc Ta- 
schenbuch Verlag, 1997, p. 92; H. A. und E. Frenzel, Daten deutscher Dich- 
tung, Band 1. Mūnchen: Deutscher Taschenbuchverlag, 1993, p. 287. 

13 Johanas Volfgangas Getė, Poezija. Vilnius: Vaga, 1986, p. 64. Vertė Albi- 


nas Bernotas. 

„Veimaro klasikos“ estetiką. Pagrindinėmis vertybėmis tampa 
gėrio, grožio ir tiesos vienovė, aukštinamas individo humaniš- 
kumas, gebėjimas aukotis, kilnumas. 

Dar gyvendamas Romoje, Goethe pradeda rašyti roma- 
ną „Vilhelmo Meisterio mokymosi metai“ (Wi/belm Meisters 
Lebrjabre)“, kuris pasirodo 1796 m. 1829 m. pabaigia ir iš- 
leidžia romano tęsinį „Vilhelmo Meisterio klajonių metai, 
arba Atsižadantieji“ (Wi/belm Meisters Wanderjahre oder Die 
Entsagenden). Romanai apie Vilhelmo Meisterio gyvenimo ir 
ieškojimų kelią pagrindė klasikinį auklėjimo romano modelį 
vokiečių literatūroje. Vilhelmas Meisteris — tai egzaltuoto Ver- 
terio priešingybė. Atsisakęs biurgerio egzistencijos, jis pasineria 
į teatro gyvenimą, tai yra pasirenka menininko kelią. Tačiau 
įgijęs tam tikros patirties suvokia, kad teatras neatstoja gyveni- 
mo. Herojus atsiduoda auklėjimui, praktinei socialinei veiklai. 
Romane plėtojama mintis, kad moderni civilizacija, pramonės 
era reikalauja kitokio, tai yra ne individualistinio, požiūrio į 
pasaulį. Tarnavimas bendruomenės labui suvokiamas kaip tikra- 
sis žmogaus gyvenimo pašaukimas. 

Tarp abiejų „Vilhelmo Meisterio“ dalių įsiterpia „Sielų gi- 


minystė'!?. Beje, pagal pirminį sumanymą „Sielų giminys- 


14 Šio romano užuomazga — 1777 m. pradėtas rašyti (nebaigtas) „Vilhelmo 
Meisterio teatrinis pašaukimas“ (Wi/belm Meisters theatralische Sendung). 

15 Iki šiol romano pavadinimas į lietuvių kalbą buvo verčiamas kaip 
„Pasirinktinė giminystė“ (plg. Johann Peter Eckermann, Pokalbiai su Goethe. 
Vilnius: Aidai, 1999, p. 229). Visuotinėje lietuvių enciklopedijoje šis kūrinys 
pristatomas kaip „Atrankinė giminystė“ (Vilnius: Mokslo ir eciklopedijų lei- 
dybos institutas, 2004, t. 6, p. 785). 

tė“ — kaip atskira novelė — turėjo būti sudedamoji „Vilhelmo 
Meisterio“ romano tęsinio dalis ir paryškinti čia plėtojamą at- 
sižadėjimo (vok. Entsagung) motyvą. Bet, kaip vėliau prisipaži- 
no pats autorius, tokiai „itin reikšmingai temai“ novelės torma 
netiko, o kūrinio idėja buvo pernelyg giliai įsišaknijusi, kad 


“16 Uoliai brandinto 


taip „lengvai jos būtų galima atsikratyti 
sumanymo rezultatas - magiško poveikio romanas, talpiai ir iš- 
raiškingai įprasminantis vėlyvojo Goethe's pasaulėvaizdį, etiką, 
meninę stilistiką. 

Romano fabulą aprėpti nesunku. Baronas Eduardas su žmo- 
na Šarlote ramiai leidžia dienas savo dvare, rūpinasi teritorijos 
tvarkymu, naujais želdiniais, sodų, parkų, tvenkinių ir statinių 
priežiūra. Nors ir priklauso aristokratų luomui, abu sutuok- 
tiniai mėgaujasi ne tik privilegijomis — savo egzistenciją jie 
stengiasi pripildyti aktyvios veiklos, pertvarkyti, laukinę gam- 
tą prisijaukinti ir išradingai įtraukti į kultivuotą kraštovaizdį. 
Tiesa, jų dvaras — gana uždaras pasaulis, savotiškas šiltnamis. 
Atrodo, kad į šią aristokratišką užuovėją nelemta įsiveržti nei 
rūsčiai gyvenimo tikrovei, nei istorijos ar likimo negandoms. 
Iš priešistorės skaitytojas sužino, kad Eduardas ir Šarlotė vienas 
kitą mylėjo nuo pat ankstyvos jaunystės, tačiau dėl materiali- 


nės naudos tėvų buvo priversti gyvenimą susieti su nemylimais 


16 Cituojama pagal: Theo Elm, Johann Wolfgang Goethe: Die Wablverwandr- 
schaften. Grundlagen und Gedanken zum Verstandnis erzžhlender Literatur. 
Frankfurt am Main: Verlag Moritz Diesterweg, 1991, p. 33. 

partneriais. Likimas panoro, kad Eduardas ir Šarlotė, netekę 
savo sutuoktinių, galėtų susigrąžinti prarastą laimę. Jiedu mė- 
gaujasi šia vėlyva laime, nors pirmykštės aistros tarsi ir nebelikę. 

Netrukus ši statiška būsena išjudinama, ir įprastinį gyvenimo 
ritmą pakeičia atvykę artimi šeimai asmenys — kapitonas, senas 
ir ištikimas Eduardo draugas, bei jaunutė Otilija, Šarlotės duk- 
terėčia. Tai, kad rūmų šeimininkai į savo tarpą priima kapitoną 
ir Otiliją, rodo kilnų jų pasiryžimą padėti kitiems. Kapitonas 
prieš kiek laiko neteko tarnybos ir pragyvenimo šaltinio, o jau- 
noji Šarlotės giminaitė sunkiai pritampa prie pensiono režimo. 
Svečiai ne tik praskaidrina sutuoktiniams laiką — ilgainiui jie 
randa savo vietą ir rūmų gyvenime. Energingas, praktiškas ka- 
pitonas Eduardui sumaniai padeda tvarkyti dvaro reikalus, tai- 
ko modernius valdymo metodus. Otilija tampa nepamainoma 
Šarlotės pagalbininke. Švelni, taktiška, kupina natūralaus žave- 
sio ir nuolankumo, ji pelno visų simpatijas. Atrodo, kad gyve- 
nimas rūmuose įgijo naują kokybę, kad atsiradę artimi ryšiai 
užpildys tuštumą, kuri jau buvo bepradedanti grėsti sutuokti- 
nių santykiams. Juk dar veiksmo pradžioje, samanų trobelėje, 
jie tiesiog fiziškai pajunta savotišką vakuumą ir nusprendžia, 
kad trobelėje atsirastų vietos dar dviem asmenims. 

Taip surikiavęs figūras, romano autorius pradeda „laboratori- 
nį“ bandymą. Vienas iš savičiausių šio Goethe's kūrinio bruožų 
yra tas, kad žmonių santykiai modeliuojami pagal gamtos dės- 


nius. Kaip jau minėta, rašytojas domėjosi naujausiomis mokslo 

teorijomis, o XVIII a. pabaigoje populiari buvo švedų chemi- 
ko ir gamtos tyrėjo Torberno Oloto Bergmano (1735-1784) 
vadinamoji atrankinės giminystės teorija, išdėstyta veikale De 
attractionibus electivis (1775). 1792 m. šį lotynišką terminą 
Heinas Taboras į vokiečių kalbą ir išvertė kaip „atrankinę gi- 
minystę“ (vok. Wab/verwandtschaften). Taigi Goethe savo ro- 
mano pavadinimui sąvoką tiesiogiai perėmė iš to meto mokslo 
pasaulio. Tačiau tai nebuvo atsitiktinis dalykas. Kaip pažymi 
Theo Elmas, rašytojas gamtos mokslą sąmoningai susiejo su 
poezija — tai buvo atsakas į ankstyvojo švietimo materializmą. 
Goethe's epocha postulavo pasaulio vienovę, gamtos neprieši- 
no sąmonei, dvasiai (vok. Geist)". 

Cheminio eksperimento metu du junginiai (a, 6 ir c, 4), su- 
sidarius tam tikroms sąlygoms, gali iširti ir atskiri šių jungi- 
nių elementai pagal reaktingumą gali pasirinkti sau tinkamą, 
„giminingą“ medžiagą (ypač lengvai naujus junginius sudaro 
šarmai ir rūgštys), taip sudarydami naują mišinį. Būdvardis 
„atrankinė“, žinoma, yra vaizdingas, nes gamtoje elemen- 
tai neturi pasirinkimo teisės, veikia pagal būtinybės dėsnius. 
Kitaip yra žmonių pasaulyje: nors čia santykius taip pat for- 
muoja traukos ir atostūmio jėgos, žmogui visada palikta ga- 
limybė apsispręsti — pasiduoti traukos stichijai ar elgtis pagal 
moralės nuostatas. 

17 Theo Elm, Jobas Wolfgang Goethe: Die Wablverwandischaften. Grund- 


lagen und Gedanken zum Verstandnis erzžhlender Literatur. Frankfurt am 
Main: Verlag Moritz Diesterweg, 1991, p. 10. 

Goethe's romane personažai sugrupuojami pagal chemi- 
nės reakcijos formulę CaCO, + H,SO, — CASO, + (CO, 
+ H,O)“. Kitaip tariant, kiekvieną iš keturių veikėjų galima 
laikyti „medžiaga“, o abi veikėjų poras (Eduardas ir Šarlotė, 
kapitonas ir Otilija) — „medžiagų mišiniais“. Susitikus ar, tiks- 
liau sakant, susidūrus abiem poroms, įvyksta „sudedamųjų 
dalių“ kaita, ir atsiranda nauja sąjunga. Bet kūrinyje į pirmą 
planą iškeliama ne kūniškoji veikėjų substancija, o giluminiai 
sielos dalykai. 

Romano veikėjai pasirengę išbandymui. Jie atvirai disku- 
tuoja apie šį reiškinį, „atrankinės giminystės“ modelį pritaiko 
susiklosčiusiai situacijai, nagrinėja galimus tokio „cheminio 
ryšio“ padarinius. Iš pradžių jie net nenujaučia, kokią pražūtį 
gali sukelti „giminystė“, tai yra fatališkas aistros ir sielos ryšys. 
Goethe įtikinamai parodo, kad žmogus nėra vien bereikšmis 
A arba B, bet pirmiausia — moralinis individas, turintis būti 
atsakingas už savo veiksmus. Antra vertus, gamtos instinktai 
rodomi kaip demoniška jėga, diktuojanti savo įstatymus. Dar 
prieš pasirodant romanui, Goethe rašė, kad jam rūpėjo pavaiz- 
duoti, kaip jėgos, kurios reiškiasi gamtos pasaulyje ir atpažįsta- 
mos moksliniuose eksperimentuose, keičia žmonių gyvenimą. 
Juk gamta, anot rašytojo, yra „tik viena“, ir netgi per „gie- 


drios proto laisvės viešpatiją be paliovos driekiasi miglotos, 


18 Sebastian Donat (in Verbindung mit Hendrik Birus), Goethe — ein letztes 
Universalgenie? Gėottingen: Wallstein Verlag, 1999, p. 102-103. 

aistringos būtinybės pėdsakai. Juos ištrinti gebėtų nebent „aukš- 
tesnioji ranka“, tačiau galbūt visiškai to padaryti šiame gyvenime 
netgi neįmanoma!". 

Neilgai trukus veikėjų ansamblis persigrupuoja, išryškėja ais- 
trų trajektorijos. Užsimezga stiprus vidinis ryšys tarp Šarlotės 
ir kapitono, o Eduardas pajunta nenumaldomą trauką Otilijai. 
Pastarosios meilė baronui reiškiasi nuolankumu, prisitaikymu, 
susitapatinimu. Susidariusią „sielų giminystės“ problemą abi 
poros sprendžia skirtingai. Šarlotė ir kapitonas randa savyje 
vidinę atsparą užslopinti gimstantį jausmą, tuo tarpu Eduar- 
das trokšta meilės išsipildymo. Otilija myli Eduardą, bet geba 
laikytis stoiškai. 

Nors meilė yra pagrindinis romano įvykių variklis, vis dėl- 
to jos santykiai aikštėn kyla ne audringais kūniškų geismų 
proveržiais, o santūriais veiksmais, subtiliais gestais, paslap- 
tingais ženklais. Impulsyviausias yra Eduardas, bet jis taip pat 
priima žaidimo taisykles, toleruoja moralinę Otilijos nuostatą. 
Vienintelis epizodas, kuriame veikėjai atsiduoda kūniškai ais- 
trai, - Eduardo ir Šarlotės meilės naktis. Tas suartėjimas liudija 
ne galimą abiejų troškimą patvirtinti santuokos ryšį, o — atvirkš- 
čiai — visišką nutolimą ir susvetimėjimą. Eduardas mintyse įsi- 
vaizduoja mylįs Otiliją, Šarlotė - kapitoną. Paradoksalu, kad tiek 


Eduardas, tiek Sarlotė po tokios nakties jaučiasi taip, tarsi būtų 


19 Žr. Goethe. Wėrke in finf Binden, Vierter Band. Leipzig: VEB Bibliogra- 
phisches Institut, 1959, p. 833. 

sulaužę santuokinę ištikimybę. Nors šią naktį užmezgama nau- 
ja gyvybė, tačiau keista sutuoktinių sueitis yra būsimų tragiškų 
įvykių preliudija. 

Nepaisydama susiklosčiusių dramatiškų aplinkybių, Šarlotė 
pasiryžusi išsaugoti santuoką. Ji sąmoningai užkerta galimybę 
tolesnį savo gyvenimą susieti su kapitonu. Šarlotė tikisi, kad 
Eduardas taip pat atsisakys Otilijos, bet jos lūkestis nepasitvir- 
tina. Abu protagonistai vyrai palieka veiksmo areną. Kapitonas 
paklūsta Šarlotės valiai, o į visišką neviltį puolęs Eduardas trau- 
kia į karą, trokšta susinaikinti. Otilijos padėtis beviltiška. Taip 
baigiasi pirmoji romano dalis. 

Antroji kūrinio dalis daug niūresnė, vis akivaizdesni mirties 
ženklai. Abi moterys dalyvauja tvarkant kapines, restauruojant 
koplyčią. Pokalbiai su architektu, kiek vėliau — su Otilijos moky- 
toju lėtina veiksmo tempą, įsivyrauja laukimo situacija. Rūmų 
gyvenimo tempas kuriam laikui pasikeičia atvykus Lucianei, 
Šarlotės dukteriai iš pirmosios santuokos. Tačiau tai reiškia ne 
kažkokią džiaugsmingą permainą, o — priešingai — dar labiau 
padidina abiejų moterų, ypač Otilijos, dvasinę vienatvę. 

Pasaulį išvysta Eduardo ir Šarlotės sūnus. Keisčiausia, kad 
vaiko veido bruožai primena ne biologinius tėvus, o kapitoną 
ir Otiliją, kurie dvasiškai „dalyvavo“ lemtingame meilės akte. 
Kaip tik šis vienintelis bendras Eduardo ir Šarlotės vaikas tam- 
pa pirmąja sielų giminystės misterijos auka. Iš karo laimingai 
grįžęs Eduardas savo sūnaus panašumą į Otiliją palaiko lemtin- 
gu ženklu, prašo jos rankos. Otilija sutinka tekėti už Eduardo 


tik tuomet, jei Sarlotė savo noru nutrauktų santuoką. 

Toliau įvykiai klostosi pagal tragiškos būtinybės dėsnius. Po 
netikėto susitikimo su Eduardu Otilija susijaudina ir sutrinka, 
praranda tiek emocinę, tiek tiesioginę pusiausvyrą, neįstengia 
išgelbėti iš valties iškritusio, jos priežiūrai patikėto vaiko. Edu- 
ardo ir Šarlotės sūnelio mirtį ji palaiko lemtingu ženklu ir at- 
sisako bet kokių santykių su Eduardu. Nusprendžia pasirinkti 
kankinės dalią, atgailauti. Otilija badauja, atsisako kalbėti, pa- 
galiau ją apleidžia gyvybinės jėgos, ji miršta kaip šventoji. Ne- 
trukus miršta ir Eduardas, abu palaidojami rūmų koplyčioje, 
kuri jau anksčiau Otilijai atrodė tarsi „bendras kapas“. 

Tarp idiliškų romano pradžios scenų ir tragiškų pabaigos 
įvykių atsiranda didžiulis kontrastas. Rūpestingai puoselėjamą 
materialinės ir dvasinės tvarkos pasaulį negailestingai sudaužo 
absurdiško likimo jėgos. Absurdiška yra tai, kad būsimus įvy- 
kius surežisuoja patys personažai, pradžioje net nenujaučiantys 
tykančio pavojaus (subtiliomis užuominomis įvykiams į priekį 
užbėga tik pats pasakotojas). Goethes romano veiksmas plėto- 
jamas pagal tragedijos dėsnius — pražūtinga pabaiga neišvengia- 
ma. 1827 m. liepos 21 d. pokalbyje su Johannu Peteriu Ecker- 
mannu Goethe savo kūrinį susiejo su aristoteliškąja tragedijos 
teorija. Rašytojui buvo artima graikų mąstytojo nuomonė, kad 
tragedija turinti kelti siaubą (vok. die Furcbt). Tas principas, 
Goethe's požiūriu, taikytinas ne tik tragedijai, bet ir kitiems 
literatūros žanrams. Siaubas galįs reikštis dvejopai - baime arba 


nerimu (vok. die Bangigkeit). „Pastarasis jausmas mus apima 

matant, kaip prie veikiančiųjų asmenų prisėlina ir virš jų pa- 
kimba moralinis blogis.'*? Būtent toks nerimas, anot rašytojo, 
ir valdo romano „Sielų giminystė“ įvykių eigą. 

Kaip teigia literatūros istorikas Borchmeyeris, nenumaldo- 
mai artėjančios katastrofos priežastis Goethes romane — mįs- 
linga demoniškumo galia. Lygindamas „Sielų giminystę“ su 
„Jaunojo Verterio kančiomis“, tyrėjas sako, kad pastarajame 
romane tragiškas įtrūkis atsiveria tik paskirame žmoguje, tuo 
tarpu „Sielų giminystėje“ parodoma, kad tragizmo persmelktas 
visas žmonių pasaulis*!. 

Goethe's romanas, panašiai kaip ir klasikinė tragedija, išsi- 
skiria tiksliai subalansuota struktūra. Panašumas reiškiasi dė- 
mesiu kompozicijos, simetrijos dalykams, išorinės struktūros ir 
vidinio veiksmo atitikimu. „Sielų giminystėje“ išlaikyta epinė 
distancija vaizduojamų įvykių atžvilgiu, santūrus pasakojimo 
tonas. Romanas susideda iš dviejų dalių, kiekvienoje jų — po 
18 skyrių. Atitinkamuose abiejų dalių skyriuose dažnai iškyla 
kontrastingos situacijos. Pavyzdžiui, abiejuose pirmuose sky- 
riuose, kuriuose svarbiausia yra Šarlotės figūra, kalbama apie 
rūmų aplinkos tvarkymo darbus. Veiksmo pradžioje personažų 
pastangos nukreiptos į ateitį — skiepijami medžiai, sodinami 
nauji želdiniai, rūpinamasi landšafto grožiu ir jaukumu. Antra 
dalis prasideda veikėjų diskusija apie kapinių architektūrą ir 


laidojimo būdus. Šarlotė, prieš kurį laiką savaip pertvarkiusi 


20 Johann Peter Eckermann, Pokalbiai su Goetbe. Vilnius: Aidai, 
1999, p. 195. 

21 Dieter Borchmeyer, Wėimarer Klassik: Portrait einer Epoche. Neinheim: 
Belz Athenium, 1998, p. 533-534. 

senąsias kapines, sulaukia parapijiečių protesto, dvasininkas 
atsiunčia teisininką. Šarlotė, teisininkas, architektas ir Otilija 
svarsto, ar dera mirusįjį laidoti atskirame, paženklintame kape, 
kad artimieji galėtų jį lankyti, o kada nors ir šalia atgulti, ar 
teisingiau būtų mirusiuosius laidoti bendroje žemėje, kad ji, 
anot architekto, „visus slėgtų vienodai“, o paminklus sustatyti 
vienoje vietoje ir sugalvoti įvairias formas mirusiųjų atminimui 
įamžinti. Grįžkime į pirmąjį romano puslapį ir atkreipkime dė- 
mesį į vieną detalę. Eidamas pas Šarlotę, Eduardas šalinasi ka- 
pinių, nors pasirinkęs taką per jas savo tikslą pasiektų greičiau: 
„Jis pasuko ne tuo, per kapines gana tiesiai einančiu prie uolų 
sienos, o kitu, kairiuoju, kiek ilgesniu, pamažu kylančiu pro 
gražius krūmus aukštyn“ (p. 8). (Kartu šis veiksmas apibūdina 
patį Eduardą kaip vejantį nuo savęs bet kokias liūdnas mintis, 
besimėgaujantį gyvenimo malonumais.) Romano pradžioje tik 
probėgšmais paminėtas kapinių motyvas vėliau išauga į mirties 
diskursą, o pabaigoje išsamiai aprašoma Otilijos mirtis, laido- 
tuvės, jos atminimo įamžinimas, kiek vėliau — netikėta Edu- 
ardo mirtis, bendras mylinčiųjų kapas. Pirmos dalies motyvai 
ir įvykiai lyg veidrodyje atsispindi antrosios veiksme. Pirmos 
dalies penkioliktame skyriuje rūmų šventės metu ežere skęs- 
ta berniukas, kurį vėliau, laimei, pavyksta atgaivinti. Antros 
dalies tryliktame skyriuje taip pat skęsta vaikas, tačiau, prie- 
šingai nei ankstesnėje analogiškoje scenoje, Eduardo ir Šar- 


lotės kūdikis miršta. 

Goethe's romane tragizmas tai iškyla visa savo nenumaldo- 
ma esatimi, tai vėl atsiranda galimos teigiamos išeities iliuzija. 
Kitaip negu klasikinės tragedijos autorius, romanistas įvairio- 
mis epinėmis priemonėmis gali prislopinti ar atitolinti tragišką 
perspektyvą. Pati romano kaip nekanoninio žanro prigimtis 
teikia autoriui laisvesnių raiškos galimybių. „Sielų giminystės“ 
veiksmo eigą pristabdo ilgoki moralinio ar filosofinio pobū- 
džio dialogai, laiškai, dienoraščių įrašai, įterptiniai pasakoji- 
mai. Beje, įterpta novelė „Keisti kaimynų vaikai“ taip pat at- 
lieka „atvirkštinio vaizdo“ funkciją. Keistoje meilės istorijoje, 
kurią keliaujantis anglų lordas papasakoja Šarlotei ir Orilijai 
ir kurią neva savo jaunystėje iš tiesų buvo patyręs kapitonas, 
kalbama apie įvairias vienos meilės poros likimo peripetijas. 
Kaimynystėje gyvenančių šeimų vaikai, rodos, buvo nuo pat 
pradžių skirti vienas kitam. Bet pradinį polinkį, vaikišką prisi- 
rišimą netrukus keičia priešiškumas, kivirčai, išsiskyrimas. Jau- 
nuolis išvyksta studijuoti, padaro puikią karjerą, o mergina per 
tą laiką susižada su turtingu ir įtakingu vyriškiu. Tačiau kada 
kaimynas atvyksta aplankyti savo tėvų, mergina, tarsi pabudusi 
iš gilaus sapno, jį išvysta naujomis akimis. Jos sieloje pabunda 
didi aistra tam, kurio manė taip nekentusi vaikystėje. Mergina 
suvokia, kad anoji vaikiška neapykanta iš tikrųjų buvo tik kito 
vertės pripažinimas. Supratusi, kad dabar jiems gresia išsiskyri- 
mas visam laikui, ir trokšdama geriau mirti nei prarasti tikrąją 


savo meilę, ji ryžtasi drastiškam žingsniui —- mylimojo akivaiz- 

doje šoka iš laivo į upę, ją pasiglemžia vandens stichija. Vis 
dėlto ši istorija apie keistus kaimynų vaikus baigiasi laimingai. 
Merginos poelgis jaunuoliui atveria akis, aplinkybės susiklosto 
taip, kad netrukus abu, pasipuošę vestuviniais apdarais ir ap- 
svaigę iš laimės, prašo tėvų palaiminimo. 

Novelės veikėjų pasaulis dramatiškas, o kartu skaidrus, aiš- 
kus, nepaženklintas blogio. Mylinčių žmonių jausmai, aistra 
ar tariama neapykanta yra nuoširdūs, tikri, įtikinami. Paro- 
doma — stipri ir tauri meilė geba įveikti net mirtį. Jaunuoliai 
paklūsta savo širdies balsui, nors abu ir saisto pareigos šeimai 
bei visuomenei. O tokio ryžto, tikrumo kaip tik ir stokoja „tra- 
giškojo ketverto“ (Borchmeyerio apibūdinimas**) dalyviai. Jie 
nuolat ieško tinkamų būdų išspręsti keblioms situacijoms, ta- 
čiau daugiau svarsto negu imasi konkrečių veiksmų. Visą laiką 
stengiasi šalinti kylančias kliūtis, bet kaskart tik labiau kom- 
plikuoja savo padėtį. Siekia išsilaisvinti, bet visą laiką blaško- 
si savo pačių paspęstuose spąstuose. „Keisti kaimynų vaikai“ 
atkartoja tam tikrus „Sielų giminystės“ motyvus ir tarsi siūlo 
kitokią, laimingą alternatyvą. Atskirai paimtas novelės tekstas 
primintų pasaką, tačiau romano kontekste toks utopinis meilės 
variantas tik dar stipriau leidžia pajusti tragizmą, kuris vis rūs- 
čiau ir niūriau smelkiasi į veikėjų likimus. 

Goethe's romaną nelengva priskirti kuriai nors nusistovėjusiai 


žanrinei formai. Rašytojo gyvenamojoje epochoje buvo paplitę 


22 Ten pat, p. 529. 

įvairūs romano tipai — nuotykių, plėšikų, kelionių, papročių, 
meilės, moterų, šeimos ir t. t. Prozinis romanas, kitaip negu, 
tarkim, tragedija, nebuvo priskiriamas prie aukštųjų literatūros 
žanrų, romano formai iš esmės negaliojo jokios taisyklės. Lite- 
ratūros istorikai į romaną žiūrėjo netgi įtariai — jo vertę diskre- 
ditavo menko meninio lygio „masinė gamyba“, įvairūs neišran- 
kiam skaitytojui skirti didaktiniai ar bulvariniai pasakojimai. 
Svarbių impulsų romano žanrui atsinaujinti suteikė švietimo 
ir sentimentalizmo atstovai — anglų rašytojai Danielis Defoe, 
Samuelis Richardsonas, Oliveris Goldsmithas, Lawrence'as 
Sterne'as, prancūzų autoriai Jeanas-Jacgues as Rousseau, Denis 
Diderot?? ir kiti. Šių rašytojų kūriniai darė reikšmingą įtaką ir 
vokiečių literatūrai, taip pat ir Goethe'i. „Jaunojo Verterio kan- 
čiose“ autorius, panašiai kaip ir Richardsonas ar Rousseau, pa- 
sitelkia laiškų (epistolinę) formą, romano herojus ne tik maiš- 
tininkas, bet ir sentimentalus jaunuolis. Vokiečių literatūroje 
įsitvirtino vadinamojo auklėjimo (vystymosi, tapsmo) romano 
tipas, vaizduojantis herojaus dvasinio pasaulio ir charakterio 
raidą, atskleidžiantis jo tobulėjimo kelią, visavertės asmenybės 
tapsmo procesą. Kaip tik Goethes „Vilhelmo Meisterio“ ciklo 


romanai laikomi klasikiniu tapsmo romano (vok. der Bildungs- 


23 Goethe labai vertino Diderot, jautė jam vidinę giminystę, žavėjosi 
jo kūryba, iš rankraščio nuorašų į vokiečių kalbą išvertė satyrinį dialogą 
„Ramo sūnėnas“ (Le neveu de Rameau; vok. Rameaus Neffe). Vertimas buvo 
išspausdintas 1805 m., tuo tarpu prancūziškai išleistas tik 1821 m.' Goethe 
taip pat vertė, komentavo ir išleido kai kuriuos Diderot estetikos klausimams 


skirtus darbus (Diderots Versuchb iiber die Malerei, 1799). 

roman) pavyzdžiu. Nors Goethe — ypač „Vilhelmo Meisterio 
mokymosi metuose“ — orientuojasi į klasikinio epo formos 
principus, tačiau nesilaiko griežtesnės pasakojimo schemos, są- 
moningai ardo natūralią laiko eigą, įvykius sieja ne pagal chro- 
nologinę seką, o pagal jų reikšmingumą dvasiniam herojaus 
tapsmui, išskiria simbolinius momentus. Toks laisvas požiūris 
į literatūrinę formą ypač žavėjo romantikus. Ankstyvojo vo- 
kiečių romantizmo lyderis Friedrichas Schlegelis (1772-1829) 
parašė, tegul ir su kai kuriomis kritiškomis užuominomis, su- 
sižavėjimo kupiną recenziją „Apie Goethe's 'Meisterį“ (Uber 
Goetbes „Meister“, 1798). Veimaro klasiko kūrinį Schlegelis 
vertina iš menininko laisvę aukštinančios romantizmo este- 
tikos pozicijų, pažymi „disonansų harmonija“ grindžiamą 
Goethe's kūrinio kompoziciją, muzikinį jo prozos poveikį“. 
Nors pats Goethe romantizmo judėjimą vertino gana skeptiš- 
kai ir netgi priešiškai, laikė jį liguistumo apraiška ir priešino 
su „sveiku“ klasikiniu menu, romantikų eksperimentai — ypač 


romano žanre??? 


„— matyt, taip pat darė tam tikrą įtaką epinei jo 
raiškai. Juk Goethes tikslas — ne tiesiog papasakoti gyvenimiš- 
ką istoriją, o ją tam tikru būdu sukonstruoti, išryškinti įvykių 


paraleles, antitezes, pasikartojimus, sąlyčio taškus, mistiškus 


24 Friedrich Schlegel, Wėrke in zwei Binden, Erster Band. Berlin und Wei- 
mar: Aufbau- Verlag, 1988, p. 144. 

25 Kaip raiškiausius ankstyvojo romantizmo romano pavyzdžius galima 
paminėti to paties E Schlegelio „Liusindą“ (Lucinde, 1799) ir Clemenso 
Brentano auklėjimo romaną „Godvis, arba Akmeninė motinos statula“ 


(Godwi oder Das steinerne Bild der Mutter, 1801). 

sutapimus. Šiuo požiūriu Goethe's romanas yra modernus, jis 
demonstruoja, panaudojant žymaus XX a. kultūros filosofo ir 
estetiko Josė Ortegos y Gasseto frazę, „stiliaus valią“*“. Kita 
vertus, legendinė pabaigos įvykių traktuotė leidžia į Veimaro 
klasiką žiūrėti ne vien kaip į formos avangardistą, bet ir kaip 
į savo epochos atstovą, kuriam taip pat svarbios moralinės ir 
krikščioniškosios vertybės. Bet ir šioje srityje Goethe's požiū- 
ris į tokią pamatinę visuomenės vertybę kaip santuoka išlieka 
gana ambivalentiškas. 

„Sielų giminystę“ laikyti vien santuokos romanu (vok. der 
Eheroman) būtų pernelyg paprasta, turbūt vertėtų į jį pasigilin- 
ti ir šiuo požiūriu. Gausioje kritinėje literatūroje apie šį kūrinį 
neretai nurodoma, kad rašytojas savo romane siekęs apginti 
santuokos instituciją. Kaip argumentas pateikiamas jo biogra- 
fhijos faktas —- 1806 m., tai yra po 18 bendro gyvenimo metų, 
pagaliau įforminta Goethe's ir Christianes Vulpius santuoka. 
Šiuo žingsniu Goethe įgyvendino, kaip užsimenama 1806 m. 
spalio 17 d. laiške W. C. Gūntheriui, savo „seną ketinimą *". 
Paprasta, neišsilavinusi, su klaidomis rašanti, grubokų manie- 
rų, šokius ir vyną mėgstanti Christiane piktino ir erzino kil- 
mingą Veimaro visuomenę. Dvariškiams, kultūros elito atsto- 


vams garsiausio vokiečių rašytojo, Veimaro „olimpiečio“ pasi- 


26 Žr. Grožio kontūrai. Iš XX a. užsienio estetikos. Vilnius: Mintis, 
1980, p. 178. 
27 Gero von Wilpert, Goetbe-Lexikon. Stuttgart: Alfred Krėner, 
1998, p. 392. 

rinkimas buvo nesuprantamas. Tuo tarpu pats Goethe, turėjęs 
savarankišką požiūrį į visus gyvenimo klausimus, žinojo, kad 
Christiane - būtent toji moteris, kuri jo gyvenimui teikia stabi- 
lumo, užtikrina tvarką buityje ir namų ūkyje. Goethe brangino 
jos nuovokumą, praktišką prorą. Šias savybes jis įvertino ir itin 
sunkiu metu, kai Vokietija kentė prancūzų armijos okupaci- 
ją ir po lemtingo mūšio prie Jenos ir Aueršteto, kurį Vokie- 
tija pralaimėjo, prancūzai ėmė siaubti nukariautas teritorijas, 
tarp jų ir Veimarą. Tik ryžtinga Christianes laikysena lėmė, 
kad Goethe's namams nebuvo padaryta didesnės žalos**. Tiesa, 
tapusi Goethe's žmona, Christiane gerokai išpuiko, ėmė mė- 
gautis prabanga, lygiuotis į aukštuomenę. Rašytojas skaudžiai 
išgyveno žmonos mirtį (1816), nors jo gyvenimo ir kūrybos 
kelią toliau ženklino irgi aistringos meilės istorijos. 

Tvirtinti, kad „Sielų giminystės“ autorius vienareikšmiškai 
pasisako už santuoką kaip atsvarą gyvenimo chaosui, būtų ne 
visai teisinga. Romane požiūrį į santuoką daugiausia dėsto Tar- 
pininkas — gana keistas personažas, įsitikinęs, kad jo misija — 
ginti santuokos instituciją ir taikyti irstančias šeimas, tačiau 
dažniausiai tik užtraukiantis joms nelaimę. Tarpininko argu- 
mentai iš esmės teisingi, bet tikrovėje jie nesulaukia atgarsio, 
neduoda jokių konkrečių teigiamų rezultatų. Tai rodo ir vis di- 


desnį pagreitį įgaunanti Eduardo ir Sarlotės santuokos griūtis. 


28 Beje, pats Napoleonas priklausė prie Goethes gerbėjų. 1808 m. spalio 
2 d. Erfurte įvyko Prancūzijos imperatoriaus ir Veimaro „olimpiečio“ susiti- 
kimas. Napoleonas palankiai kalbėjo apie Goethes romaną „Jaunojo Verterio 
kančios“, kurį buvo įdėmiai perskaitęs. 

Nors XVIII-XIX a. įprasta laikyti epocha, tvirtai besilaikančia 


tradicinių moralės vertybių, šviečiamojoje, romantizmo, realiz- 
mo literatūroje dažniausiai ryškinamos tokios situacijos, kurio- 
se žmogui, siekiančiam laimės ir visavertės egzistencijos, visuo- 
menės normos tampa neįveikiama kliūtimi. „Sielų giminystės“ 
personažus taip pat saisto dorovės įstatymai, bet Eduardui ir 
Šarlotei skyrybos, kaip rodo aplinkybės, nebūtų pernelyg skaus- 
mingos — juolab kad tokia galimybė nuolat atvirai svarstoma. 
Tiesa, abu sutuoktiniai mąsto kaip aristokratai, kaip didžiu- 
lių turtų savininkai, kuriems turto dalybos materialiai nenau- 
dingos. Ir vis dėlto jų padėtis daug palankesnė negu, tarkim, 
nelaimingos meilės trikampio atveju, ypač susipynus skirtingų 
luomų atstovų aistroms ar interesams. Tokių modelių gausu ir 
minimos epochos vokiečių literatūroje — pradedant Schillerio 
drama „Klasta ir meilė“ (Kabale und Liebe, 1784) ir baigiant 
realisto "Theodoro Fontane's romanais „Klystkeliai, painiavos“ 
(Irrungen Wirrungen, 1888) ar „Etė Bryst“ (Effi Briest, 1895). 
Kadangi santuoka, nepaisant teigiamo socialinio jos vaidmens, 
nuolat patiria ir krizę, tad ir Goethes gyvenamojoje epochoje 
tradiciniams sutuoktinių ryšiams ieškota alternatyvų. Bene 
skandalingiausiai anuomet nuskambėjo nesantuokinę eroti- 
nę meilę poetizuojantis Schlegelio romanas „Liusinda“. Po- 
žiūrį į tradicinę santuoką ankstyvojo romantizmo teoretikas 
taip pat išdėstė savo „Fragmentuose“ (Fragmente, 1798). 34- 


asis fragmentas pradedamas tokiu teiginiu: „Beveik visos san- 

tuokos yra tik konkubinatai.“*? Santuoka, anot Schlegelio, 
paradoksali tuo, kad joje du asmenys turi tapti vienu ir taip 
apriboti savo asmeninę laisvę. Jis kritikuoja valstybės pastan- 
gas prievarta išlaikyti nenusisekusias santuokas ir mano, kad 
reikėtų leisti išbandyti kitokius partnerystės modelius ir taip iš- 
gelbėti pačią santuokos idėją. Kaip vieną iš priimtinų variantų 
Schlegelis siūlo „ketverto santuoką“ (eine Ebe d guatre)““. 
Goethe's kūryboje santuokos tema netradiciškai spren- 
džiama dramoje „Stela“ (Sze//a); ji savo problematika iš visų 
Goethes kūrinių, ko gero, artimiausiai susijusi su „Sielų gi- 
minyste“. Beje, šią pjesę palankiai vertino ankstyvieji vokiečių 
romantikai (Friedrichas Schlegelis, Ludwigas Tieckas), jie ža- 
vėjosi, kad erotikos tema čia susipina su nuotykių elementais. 
Drama rutulioja vyro (Fernandas), atsidūrusio tarp dviejų mo- 
terų — dorovingos, mylinčios, pareigingos žmonos (Cecilija) ir 
aistringos, egzaltuotos meilužės (Stela), — konfliktinę situaci- 
ją. Pažymėtina, kad yra dvi šio kūrinio redakcijos, itin daug 
pasakančios, kaip Goethe įvairiais savo gyvenimo ir kūrybos 
tarpsniais traktavo santuokos klausimą. Dramą Goethe sukūrė 
1775 m., tai yra dar savo „audrininkiškuoju“ laikotarpiu, prieš 
išvykdamas į Veimarą. 1776 m. „Stela“ pasirodė atskiru leidi- 
niu, tų pačių metų vasario 8 d. Hamburgo nacionaliniame tea- 


tre įvyko jos premjera. Pjesė sukėlė tikrą audrą. Negana to, kad 


20 Eriedrichi Schlegel, Werbe in zwei Būnden, Erster Band. Berlin und Wei- 
mar: Aufbau- Verlag, 1988, p. 193. 
30 Ten pat. 

„Jaunojo Verterio kančių“ autorius — padorios skaitytojų dalies 
nuomone - jau buvo neleistinai gana aiškiai pasisakęs už indi- 
vido teisę į savižudybę, - dabar išgarsėjusiam rašytojui dar imta 
priekaištauti, esą jo pjesė skatinanti dvipatystę (bigamiją). 

Goethe's drama iš dalies dar susijusi su patetišku, sentimen- 
taliu „Audros ir veržimosi“ stiliumi, tačiau autorius meistriškai 
kuria charakterius, išlaiko vietos ir laiko vienovę. „Stelos“ fabu- 
la nesudėtinga. Iš dialogų sužinome, kad Fernandas praeityje 
iš meilės vedė Ceciliją, kasdienybė ir šeimos gyvenimo rutina 
netrukus jį paskatino ieškoti naujų meilės nuotykių. Jis sutin- 
ka Stelą, kuri besąlygiškai jį pamilsta, dėl jo palieka artimus 
žmones ir sutinka kartu vykti į nežinomybę. Fernandas ir Stela 
apsigyvena dvare, kur jų niekas nepažįsta. Aplinkiniai juos lai- 
ko šeima. Fernandas yra toks vyro tipažas, kuris trokšta meilės 
ir yra moterų mylimas, bet, patekęs į problemišką, audringą 
situaciją, blaškosi, svyruoja, negeba apsispręsti, su kuria mote- 
rimi vis dėlto trokštų likti visam laikui. Ilgainiui jam pabosta 
ir Stela, jis ima ilgėtis šeimos, išvyksta, visur ieško savo žmonos 
ir dukters. Po nepavykusių mėginimų traukia į karą Italijoje. 
Karui pasibaigus jau pradeda ilgėtis Stelos. 

Goethe sumaniai mezga intrigą, nuo pat pirmųjų scenų kyla 
sąmyšis ir įtampa. Pjesės pradžioje matome, kaip Cecilija (ji 
pasivadina madam Zomer) kartu su jaunute dukterimi Liucija 
po kelionės trumpam apsigyvena pašto užeigoje. Cecilija keti- 


na atiduoti mergaitę baronienės Stelos globai. Stelai ji jaučia 

užuojautą ir solidarizuojasi su ja — juk jas abi paliko mylimi 
vyrai. Netrukus kyla didžiulė painiava. Cecilija sužino, kad vy- 
riškis, dėl kurio taip aistringai sielvartauja Stela, yra ne kas kitas 
kaip josios Fernandas. Šis apsistoja toje pačioje užeigoje kaip ir 
Cecilija. Visi susitinka Stelos rūmuose, iš pradžių Fernandas 
savo žmonos nepažįsta. Atpažinęs prisiekia meilę ir ištikimybę, 
siūlo kuo greičiau kartu išvykti. Tačiau Cecilija nepasiduoda 
pagundai, sielos gilumoje netiki Fernando priesakais ir jaudi- 
nasi, kad, jiems vėl susiėjus, Stela būtų pasmerkta ir nelaimin- 
ga. Išaiškėjus tiesai, visi trys ieško išeities iš padėties. Moterys 
elgiasi kilniai, nė viena iš jų nenori būti laiminga kitos sąskaita. 
Bet kaip pasidalyti vieną vyriškį? Staiga Cecilija ima pasakoti 
vieną neįprastą istoriją, tarsi atkartojančią susidariusią padėtį, 
ir siūlo sprendimą. Tai legendinis pasakojimas apie XIII a. gy- 
venusį Ernestą Trečiąjį, grafą von Gleicheną, 1228 m. kryžiaus 
Žygio metu patekusį į nelaisvę. Iš nelaisvės jį išvadavusi valdovo 
duktė, jauna turkė, lydėjusi grafą ir jo kelionėje į gimtinę. Par- 
grįžusį sutuoktinį džiaugsmingai pasitikusi žmona, tačiau ji, be 
pargabentų iš svečių šalių turtų, turėjusi priimti ir šydu užsi- 
dengusią svetimšalę, savo vyro gelbėtoją. Ši legendos forma pa- 
teikta istorija turi gana pikantišką pabaigą: abi moterys sutinka 
gyventi drauge su grafu, tai yra trise — dalytis „cais pačiais 
namais, viena lovair vienu kapu“ (išretinta originale)?!. 
Neilgai trukus susitaiko ir problemiškoji pjesės trijulė. Įtam- 


pai įkaitus iki kulminacinės ribos, Fernandas ir abi moterys 


31 osinės Drekiėbė Werke, Berliner Ausgabe, Band 5. Berlin und Weimar: 
Aufbau-Verlag, 1964, p. 307. 

apsikabina, veiksmas baigiasi Cecilijos fraze: „Mes — tavo!“ 
Skaitytojams ar žiūrovams visų trijų ateitį belieka susieti su 
XIII a. legenda. 

Goethes pjesė buvo dažnai parodijuojama — tam peno 
teikė, be abejo, ir melodramatiškos, žodingos, perdėtai jaus- 
mingos veikėjų, ypač moterų, tirados. Manoma, kad jau tada 
jaunajam autoriui santuokos institucija kėlė abejonių, o tiks- 
liau, kad jis pats — po aistringos, vos vedybomis nepasibaigu- 
sios meilės žaviajai Lili Sch6nemann (1758-1817) - jautė ne- 
galėsiąs suderinti santuokinių pareigų su kūrėjui būtina laisve. 
Daugumai Goethe's personažų vyrų (Verteriui, Klavigui, trage- 
dijos „Klavigas“ (C/avigo, 1774) herojui, ir kt.) santuoka iškyla 
kaip didžiulė problema bei (įsivaizduojamo) visaverčio gyveni- 
mo kliūtis. Pavyzdžiui, Verteris mano turįs daugiau teisių į Lotę 
negu jos oficialusis sužadėtinis, nes jie abu, Verteris ir Lotė, yra 
dvasiškai artimi, jų širdys plaka tuo pačiu ritmu, jo nuomone, 
visuomenės normos trukdo žmogui būti laimingam. 

Praėjus beveik trims dešimtmečiams (1803-1805), Goethe, 
dabar jau bendradarbiaudamas su Schilleriu, vėl grįžta prie 
„Stelos“ ir perkuria finalinę sceną. Nuo ankstesnės traktuotės 
ji iš esmės skiriasi: Stela išgeria nuodų, Fernandas irgi pakelia 
ranką prieš save. 1806 m. sausio 15 d. Veimaro rūmų teatre 
įvyko „Stelos“ premjera (pjesė išspausdinta 1816 m. šeštajame 
Goethes Raštų tome). Tragiškoji versija liudija pakitusį bran- 


daus rašytojo požiūrį į vyro ir moters sąjungą bei santuokinę 

ištikimybę, bet ir šioje tragedijoje kaip veiksmo dominantė 
išlieka „eksperimentinis žaidimas su kraštutinėmis jausmų si- 
tuacijomis ir veikėjų poelgiais“?*. Kaip tik šis bruožas ir sieja 
„Stelą“ su „Sielų giminyste“. Atkreipkime dėmesį į tai, kad tra- 
giškąjį „Stelos“ variantą Goethe parašė tą patį dešimtmetį, tik 
keleriais metais anksčiau už romaną. Atidžiau pažvelgus, galima 
teigti Fernando ir Eduardo charakterių panašumą (pavyzdžiui, 
abu yra savimylos, lemtingais gyvenimo momentais nesugeba 
rasti protingo sprendimo, bando pabėgti nuo nemalonių situ- 
acijų, abu kaip išeitį iš keblios padėties pasirenka dalyvavimą 
kare), o veikli ir tauri Cecilija būtų Šarlotės atitikmuo. Stela 
su Otilija gretintinos tik iš dalies, kadangi Stelos pabrėžiamas 
juslinis pradas, Otilijos — dvasinis, tačiau abi herojes suartintų 
jausmo absoliutumas. Skaitant „Stelą“ šiandien, gerokai trik- 
do besąlygiškas, tiesiog vergiškas moterų atsidavimas meilės 
objektui; belieka pritarti Conrady, kad šioje pjesėje Goethe jo- 
kiu būdu nepasirodo esąs geras moterų psichologijos žinovas??. 
Tokie trikdžiai atsirado tikriausiai dėl to, kad tai, kas „Audros 
ir veržimosi“ kontekste atrodė estetiškai įtikinama, po kelių 
dešimtmečių skambėjo jau pernelyg retoriškai, nors tragiškas 
pjesės finalas yra realistiškesnis už „šviesią“ dvipatystės viziją. 
Goethe's kūrybos praktika rodo, kad labiausiai pavykę tie kū- 


riniai, kuriuos jis parašė spontaniškai, vienu įkvėpimu. Juk ir 


32 Karl Ono Conrady, Goethe: Leben und Werk. Mūnchen-Ziūrich: Artemis 
čc. Winkler, 1994, p. 269. 
33 Ten pat. 

„Faustas“, kurio rašymas truko kone šešis dešimtmečius, me- 
niniu požiūriu nėra vientisas kūrinys, tarp abiejų dalių Žžioji 
didžiulė praraja. Tuo tarpu „Sielų giminystę“ rašytojas subran- 
dino palyginti greitai, dar prieš sėsdamas rašyti, savo vaizduo- 
tėje jis jau matė kūrinio visumą. Kaip teigia amžininkas, per 
vieną kelionę iš Jenos į Veimarą Goethe jam taip sklandžiai 
ir rišliai išdėstė būsimo romano siužetą, tarsi būtų skaitęs iš 
spausdinto egzemplioriaus““. 

Keisčiausia — bent šiandienos skaitytojams — yra tikriausiai 
tai, kad Goethe's pavaizduotoje šeimos ir meilės tragedijoje 
nėra nei atvirų pavydo ar keršto scenų, nei klastos, apgaulės, 
slapukavimo ar nesąžiningų poelgių. Iš tikrųjų nei Eduardui, 
nei Šarlotei bendras santuokinis gyvenimas nėra ypatinga kan- 
čia, pradžioje regime laimingą ir darnią porą. Tik sutikę kitus 
„elementus“, jie pajunta kur kas stipresnę meilės trauką. Visas 
ketvertas gyvena lyg kažkoks mistinis, slaptais ryšiais susijęs 
vienetas. Tai pabrėžia ir giminingi jų vardai. Dominuojanti, 
visų pagrindinių veikėjų varduose atsikartojanti forma yra Orto 
(keturios raidės!). Išaiškėja, kad Otto yra tikrasis tiek Eduar- 
do, tiek kapitono vardas. Šarlotės (vok. Cbarlozte) ir Otilijos 
(vok. Orrilie) vardai taip pat rodo šitą sąsają. Pagaliau Šarlotės 
ir Eduardo kūdikiui irgi duodamas Otto vardas. Dar daugiau: 
kadangi šis vardas yra palindromas (graikiškai palindromos 


reiškia „sugrįžtantis“), tai yra žodis, kuris, skaitomas iš galo, 


34 Žr. Goethe, Werke in inf Būnden, Dritter Band. Leipzig: VEB Bibliogra- 
phisches Institut, 1959, p. 178. 

reiškia tą patį, ką ir skaitomas iš pradžių, implikuojama gali- 
mybė partneriams sudaryti naują darinį ir vėl „sugrįžti“ atgal. 
Skaitydami romaną patiriame, kaip veikėjai palyginti nerūpes- 
tingai manipuliuoja pačia santuokos idėja. Ketverto dalyvių 
keliai buvo susikryžiavę jau ir anksčiau — Otilija būtų galėjusi 
atitekti Eduardui, dar prieš šiam vedant Šarlotę. Pradžioje Šar- 
lotė būgštrauja, kad Otilija ir kapitonas gyvens jų rūmuose, tai 
yra po vienu stogu, — ji prognozuoja pavojų kapitonui (o ne 
Eduardui). Beje, iš pradžių modeliuojamas kitoks personažų 
išsidėstymas. Eduardui atrodo, kad jį „pritrauks“ kapitonas, 
o Šarlotė, nenorėdama atsidurti neapibrėžtoje erdvėje, turinti 
sudaryti sąjungą su Otilija. Tačiau netrukus susiklosto kitokia 
padėtis, ir pats likimas tiesiog pasiūlo taikingai „apsikeisti“ 
partneriais ir sudaryti dvi naujas poras. Kadangi tokia sąlyga 
neįgyvendinama, dalyviai vėl priversti grįžti į įprastinį gyveni- 
mą. Tiesa, tai pasakytina tik apie moterų personažus. Šarlotė ir 
Otilija lieka toje pačioje erdvėje, protagonistai vyrai išvyksta. 
(Padėtis panaši kaip ir garsiajame „Audros ir veržimosi“ laikų 
Goethes eilėraštyje „Susitikimas ir išsiskyrimas“ (W7//Aom- 
men und Abschied): „Nujojau aš. Likai stovėti. / Tokia liūdna 
liūdna buvai.“*?) 

Antroje romano dalyje vėl svarstomas Eduardo ir Šarlotės 
skyrybų klausimas. Eduardas majorui (kapitonas per tą laiką 
užsitarnavo aukštesnį karinį laipsnį) siūlo mainus: „Žinau, kad 


35 Johanas Volfgangas Getė, Poezija. Vilnius: Vaga, 1986, p. 20. Vertė 


Simas Račiūnas. 

myli Šarlotę, ir ji to verta; žinau, kad esi jai neabejingas, kodėl 
gi ji neturėtų tavęs branginti! Imk ją iš mano rankų, o man at- 
vesk Otiliją! Ir būsime laimingiausi pasaulio žmonės!“ (p. 260) 
Otilija sutinka tekėti už Eduardo tik su sąlyga, jei skyryboms 
neprieštarautų Šarlotė. Kuomet laiminga baigtis - Eduardas jau 
tariasi beveik pašalinęs kliūtis, kad galėtų vesti Otiliją, — atro- 
do čia pat, įvyksta katastrofa. Kūdikio žūtis lemtingai pakeičia 
padėtį. Nors Eduardas dėl to nesielvartauja ir toliau geidžia savo 
mylimosios, Otilija apsisprendžia atgailauti, atsižada laimės, 
taip elgtis priverčia ir Eduardą. Apie kitos ketverto poros, gyvų 
likusių Šarlotės ir kapitono, tolesnius galimus santykius nieko 
nesužinome, pagaliau ši linija po tragiškos Otilijos ir Eduardo 
meilės baigties romano koncepcijai ir nebūtų svarbi. 

Įvykių painiavą, jausmų sąmyšį, keistus atsitiktinumus lemia 
ne tik tariamai aukštesnės likimo jėgos, bet ir patys persona- 
žai. Keturi pagrindiniai veikėjai — gana prieštaringi charakte- 
riai. Eduardas yra lengvabūdiškas aristokratas, kuriam gyveni- 
mas — iki fatališko susitikimo su Otilija — klojosi sėkmingai. 
Tai narcizinio tipo asmenybė, vengianti nepatogumų ir atsako- 
mybės. Likimas Eduardui tarsi keršija už jo nerūpestingumą: jį 
pasiglemžia beatodairiška aistra ir mistinė giminystė su Otilija, 
kuri, užuot teikusi jam begalinę palaimą, sunaikina ne tik my- 
limąją, bet ir jį patį. 

Šarlotė atstovauja Goethe's mėgstamam moters tipui, su- 


jungiančiam protą, valią, kilnumą, vidinę aistrą ir praktinę 

gyvenimo išmintį. „Sielų giminystės“ keturkampis iš tikrųjų 
skaudžiausiai paliečia Šarlotę - mylima dukterėčia ir augintinė 
Otilija visai nelauktai pasirodo esanti jos konkurentė, išardanti 
Šarlotės vertybių sistemą ir egzistencijos pagrindus. Kadangi 
savo aistrą Šarlotė geba valdyti, to reikalauja ir iš kirų. Vis dėlto 
ji, kad ir kaip protingai ir kilniai elgtųsi kritinėje ketverto situ- 
acijoje, iracionalios įvykių eigos sustabdyti nesugeba. 

Kapitonas (majoras) išsiskiria savo biurgeriška kilme, aris- 
tokratų visuomenėje jis turi kovoti už egzistenciją, įrodyti so- 
cialinį savo reikalingumą. Kapitono figūra — tai tarsi herme- 
tiško Eduardo ir Šarlotės rūmų pasaulio bei modernėjančios, 
pasauliui atviros biurgerinės visuomenės jungiamoji grandis. 
Jis įkūnija Goethes gyvenimo principą, kad žmogus turi save 
realizuoti praktinėje veikloje, suvokti bendruomenės poreikius, 
atsisakyti siaurų egoistinių interesų. 

Tačiau skaitant romaną vietomis susidaro įspūdis, kad šis 
personažas pernelyg racionalus, stengiasi išvengti likimo iššū- 
kių, paklūsta aplinkybėms. Kilus jausmų ir aistrų sumaiščiai, 
jis elgiasi oriai, garbingai, bando užkirsti kelią tragiškam fina- 
lui. Panašiai kaip ir Šarlotė, jis pasiryžęs pasitraukti, atsižadė- 
ti asmeninės laimės. Bet įvykių eiga rodo, jog net ir blaivus, 
praktiškas protas ir moralinė valia bejėgiai prieš demoniškąsias 
likimo jėgas. Estetiniu požiūriu kapitono paveikslas mažiau 
intriguojantis, mažiau kenčiantis, nors savo mąstymu, veiks- 
mais, požiūriu į gyvenimą jis iš visų romano veikėjų autoriui 


Goethe'i, ko gero, pats artimiausias. 

Ypatinga vieta romane tenka Otilijai. Ji — jaunutės, tyros, 
gležnos moters tipas, tiek išoriniu, tiek vidiniu grožiu lyg ma- 
gnetas traukianti aplinkinius. Otilija sunkiai pritampa prie tos 
visuomenės dalies, kuri vadovaujasi griežtomis, asmenybės 
savitumą varžančiomis taisyklėmis. Tai liudija jos ne visai sė- 
kmingi mokymosi pensione metai. Svetima ji jaučiasi ir tokioje 
aristokratiškoje draugijoje, kurioje svarbiausia yra išorinis bliz- 
gesys, tuščios konvencijos, nerūpestingos pramogos. Šiuo at- 
žvilgiu intravertiškoji Otilija yra visiška Lucianės priešingybė. 
Tačiau Otilija nėra vien femme fragile ar visuomenės autsaide- 
rė. Jai būdingas socialinis jautrumas, pedagoginis talentas, nors 
vadovaujasi ji ne oficialiomis nuostatomis, o veikiau vidiniu 
instinktu. Otilija tarsi sukurta užjausti, padėti, auklėti, skleis- 
ti gėrį. Iš viso veikėjų ketverto ji labiausiai susijusi su gamtos 
reiškinių pasauliu. Tai ypač išryškėja antros dalies vienuolik- 
to skyriaus epizode, kur anglų lordas su savo palydovu bando 
ištirti vieną rūmų teritorijos vietą, kur matyti akmens anglių 
pėdsakų. Tokios vietos būdavo nustatomos naudojant švy- 
tuoklę. Šarlotės rankose siūlas nė trupučio nesušvytuoja, tuo 
tarpu svambalą paėmus Otilijai, šis iš karto reaguoja į žemėje 
slypinčius turtus. Otilijos prigimtyje glūdi paslaptis, atsisklei- 
džia sunkiai paaiškinami „neorganinių ir organinių medžiagų 
tarpusavio ryšiai . Nors Goethes romane svarbi vieta tenka di- 
alogams, Otilija palyginti mažai juose dalyvauja. Iškalbingesnis 


jos tylėjimas — romano pabaigoje ji kaip atgailos ženklą duoda 

tylėjimo įžadą, pasitraukia į visišką vidinę egzistenciją. Kaip 
pažymi Ernstas Ribbatas, Otilija „savo aurą sukuria ne verbali- 
ne raiška, o gestais **. Tokios savybės ją apibūdina kaip gamtos 
būtybę, vadinasi, kartu ji yra ir pažeidžiamiausias „pasirinkti- 
nės giminystės“ elementas. 

Meilė Otiliją užgriūva lyg stichinis proveržis — šiuo atžvilgiu 
jos likimas panašus į Margaritos (Gretchen), Fausto mylimo- 
sios, dalią. Otilijos, kaip ir Margaritos, jausmas yra absoliutus. 
Abi protagonistės tokiai situacijai yra visiškai nepasiruošusios, 
net nenujaučia savyje slypinčio meilės gaivalo. Tiek „Fauste“, 
tiek „Sielų giminystėje“ jaunųjų moterų vaidmenis iš anksto 
„paskirsto“ kiti — Mefistofelis išradingai režisuoja Margaritos 
gundymą, o Otilijos buvimas Eduardo ir Šarlotės dvare taip 
pat planuojamas jai nežinant — kiti veikėjai gamtos elemen- 
tų giminystės klausimą aptaria dar iki jai atvykstant. Todėl 
Otilija net nesuvokia esanti „eksperimento“ dalyvė ar auka, 
visa širdimi atsiduoda jausmui ir tik gerokai vėliau nesėkmin- 
gai bando koreguoti aistringos „sielų giminystės“ padarinius. 
Otiliją galima lyginti ir su Minjona, keista, androginiška ro- 


mano „Vilhelmo Meisterio mokymosi metai“ personaže“. 


36 Ernst Ribbat, Sprecben, Schreiben, Lesen, Schweigen. Zu Goethes Roman 
„Die Wablverwandischbaften“ I Johann Wolfgang Goethe. Romane und theo- 

Paslaptinga jauna svetimšalė Minjona karštai myli Vilhelmą, 
bet jos meilei nelemta išsipildyti — Vilhelmas jai nepriklauso, 
kaip ir Eduardas - Otilijai. Visų šitų trijų kūrinių veikėjų mote- 
rų egzistenciją sieja besąlygiškos meilės, gilios vidinės kančios ir 
ankstyvos mirties motyvas. Tačiau jos visos prieš mirtį išgyvena 
sielos nuskaidrėjimą, patiria dieviškosios jėgos artumą — Mar- 
garitos siela išgelbstima, Minjona nevilties valandą regi Dievo 
Motiną, savo išvaizda panašėja į angelą, o Otilija tampa šven- 
tąja, gebančia daryti stebuklus. Visoms trims būdinga stipri 
vidinė intuicija, mistinė nuovoka arba pranašiškos savybės. Su- 
gretinus šias herojes, ryškėja psichologinė Goethe's strategija — 
stipriai mylinti moteris priversta kentėti, atsižadėti ir tik po 
mirties sulaukia dangaus atpildo. Kartu joms tenka savotiškas jų 
likimus sudaužiusių vyrų gelbėtojų ar išganytojų vaidmuo — 
toks momentas ypač ryškus „Fauste“. 

Tačiau ar Otilija yra vien tyra, nekalta būtybė, šviesos pa- 
saulio figūra? Jos asmenyje keistai susipynę nekaltumas ir kaltė. 
Ji taip atsidavusi Eduardui ir sugeba prisitaikyti, kad net my- 
limojo trūkumus (pavyzdžiui, nevykusį grojimą) paverčia pri- 
valumu, tobulai pamėgdžioja jo rašyseną (netgi Šarlotė Otilijos 
rašytą laiškelį priskiria Eduardui). Paslaptingą, fatališką ryšį 
pabrėžia net fiziniai, somatiniai požymiai. Užėjus galvos skaus- 
mams, Eduardui pradeda skaudėti dešinį, Otilijai — kairį smil- 
kinį, lyg abu kentėtų bendrą skausmą. Meilę Otilija pasitinka 


be jokio pasipriešinimo, neanalizuoja susiklosčiusios padėties, 

visus veiksmus atlieka taip, tarsi būtų nesąmoningos būsenos. 
Stiprėjantį jos jausmą ir perėjimą iš ankstyvos jaunystės į mo- 
teriškumo stadiją simbolizuoja scena, kurioje ji, paklusdama 
Eduardui, nusiima nuo krūtinės medalioną su tėvo atvaizdu, 
išsivaduoja iš tėvo įtakos (nors pats Eduardas pagal amžių ga- 
lėtų būti jos tėvas)*?. Vėliau atiduoda ir aukso grandinėlę, ant 
kurios kabėjo tėvo portretas, kad ši būtų įmūryta į pamatinį 
akmenį, —- toks gestas rodo absoliutų pasitikėjimą Eduardu ir 
įsitikinimą meilės amžinumu. 

Otilija vien savo buvimu šalia Eduardui teikia didžiausią, 
iki tol nepatirtą palaimą. Juo aštresnis tampa aistros ir mora- 
lės, laimės troškimo ir pareigos konfliktas. Laimingą buvimą 
mylintieji galėtų realizuoti nebent kartu atsidūrę toli nuo savo 
aplinkos, bet jiems, kitaip negu, pavyzdžiui, Tristanui ir Izol- 
dai, nepavyksta rasti savo /ocus amoenus. Dorovinės visuomenės 
normos vis negailestingiau riboja erdvę meilei (vienintelė scena, 
kurioje Eduardas ir Otilija atvirai atsiduoda jausmams, vyksta 
gamtos prieglobstyje), Tarpininkas Eduardui nuolat primena 
moralinę pareigą, Šarlotė nusprendžia gelbėti santuoką, nori iš- 
siųsti Otiliją svetur. Otilija suvokia, kad jos buvimas kelia vien 
sumaištį, kad ji tarsi pažymėta blogio ženklu ir — prieš savo 
valią — kitiems užtraukia vien nelaimę. Vėl atsigręžę į „Faus- 
tą“, palygindami galime konstatuoti, kad tai, ką Mefistofelis 


sugriauna blogiu, Otilija — gėriu ir tyyrumu. Originalios, gilia- 


38 Karl Otto Conrady, Goethe: Leben und Werk. Mūnchen-Zūrich: Artemis 
č. Winkler, 1994, p. 835. 

mintiškos esė apie Goethe's „Sielų giminystę“ autorius Walteris 
Benjaminas (1924) teigia, kad Otilijos nekaltybė, kaip ir skais- 
tumas apskritai, yra dviprasmė: „Būtent tai, kas suprantama 
kaip vidinio tyrumo ženklas, tampa didžiausiu geismo objektu. 
Bet taip pat dviprasmė ir nežinojimo nekaltybė, nes ji neti- 
kėtai pereina į geismą, suprantamą kaip nuodėmę.“*? Kritiko 
nuomone, Otilijos paveikslu Goethe parodė, kokia pavojinga 
yra „nekaltybės magija“. Pabrėžtina, jog kilus grėsmingai situ- 
acijai pati Otilija neieško realesnių sprendimų, lieka pasyvi ir — pa- 
našiai kaip ir Eduardas — ilgisi mirties. Todėl šį personažą galima 
traktuoti ir kaip „po grožio kauke slypinčios mirties inkarnaciją“““. 

Kad pasipriešintų demoniškumo galiai, Otilija atsižada 
laimės (nors ir toliau myli Eduardą), argailauja iki visiško iš- 
sekimo, kitaip tariant, ištrina ankstesnę savo asmenybę, kad 
jos vietoje gimtų nauja moralinė kokybė. Otilijos mirtis — at- 
sižadėjimo idėjos apogėjus. Tačiau, kaip rodo romano veiksmo 
pabaiga, tokia metamorfozė įmanoma ne konkrečioje visuo- 
menės aplinkoje, o tik metafizinėje, legendinėje plotmėje. Šitai 
galima laikyti autoriaus nuoroda į tai, jog išspręsti gamtos ir 
aukštesniųjų jėgų nulemtai tragiškai kolizijai vien eilinių žmo- 


giškų pastangų nepakanka. Žmogaus egzistencija dramatiška, 


39 Walter Benjamin, Goetbes Wahlverwandischaften | Johann Woltgang 
Goethe, „Die Wahlverwandtschaften“. Frankfurt am Main: Insel Verlag, 
1972, p. 306. 

40 Denise Blondeau, Goethes Naturbegriff in den „Wahlveruandischaf- 
ten“ | Goethe-Jahrbuch. Weimar: Hermann Bėhlaus Nachfolger, 1997, 
Bd. 114, p. 45. 

nes ji pažeidžiama, ribota ir baigtinė, tačiau lieka išganymo 
viltis. Ši idėja išplėtota ir „Fausto“ antrosios dalies finalinėje 
scenoje. Kartu galima sakyti, kad „Sielų giminystės“ pabaigoje 
juntama ir pasakotojo ironija. Goethe iki pat kūrinio pabaigos 
aiškiai neįvertina, kas iš tikrųjų yra moralu, teisinga ar nuodė- 
minga, jis rodo tik fatališkų sutapimų padarinius, bet nerodo 
realios alternatyvos, neformuoja galutinės nuomonės, o „kelia 
vien tik problemas“*!. 

Goethe taip konstruoja įvykius ir personažų santykius, kad 
nuolat kyla nesusipratimai ir dviprasmiškumai. Daugeliu atve- 
jų veikėjai vengia sakyti tiesą, atvirai išreikšti savo problemas, 
mintis ir ketinimus dangsto tuščiomis frazėmis, klaidingai su- 
pranta jiems siunčiamus įspėjamuosius ženklus. Nors romano 
pasaulis uždaras, kamerinis, o problematika - itin intymi, jame 
reflektuojamos ir visuomenės problemos. Vokietija XVIII- 
XIX a. sandūroje išgyvena ideologinį ir istorinį lūžį (prieštarin- 
ga reakcija į revoliucinius įvykius Prancūzijoje, Napoleono ar- 
mijos įsiveržimas, feodalinių struktūrų irimas, aukštuomenės ir 
biurgerijos vertybių konfliktas). Idiliškas, rūpestingai puoselė- 
jamas aristokratiškas Eduardo ir Šarlotės pasaulis byra nuo kie- 
kvieno prisilietimo iš šalies. Idilė apgaulinga — iš tiesų tai dirb- 
tinai sukurtas landšaftas, dažnai primenantis labirintą. Tai, kas 


teikia grožį, kartu simbolizuoja ir mirtį. Rūmų parke vyrauja 


41 Karl Otto Conrady, Goethe: Leben und Werk. Mūnchen-Ziūrich: Artemis 
č. Winkler, 1994, p. 833. 

platanai — kaip nustemba Eduardas, sužinojęs, kad šiuos me- 
džius jis sodino „lygiai tą dieną ir tais metais, kai gimė Otilija“ 
(p. ...). Platanas laikomas mirties simboliu, todėl romane jie 
kreipia į tragiškus, liūdesiu ir mirtimi pažymėtus Eduardo ir 
Otilijos santykius. Tie plačiai išsišakoję, saugų prieglobstį tei- 
kiantys medžiai siejami ir su Švč. Mergele Marija bei implikuo- 
ja Otilijos šventumą, dievišką melancholiją“*. Ryškus parko ak- 
centas yra ir tuopų giraitė, simbolizuojanti skausmą, aimanas, 
mirusiųjų dejones“*. Perkeltinė, užšifruota reikšmė tenka kone 
kiekvienam tikrovės daiktui ir reiškiniui, ar tai būtų vanduo, 
ar fejerverkas, ar smaragdas, ar Otilijos rūpestingai saugoma 
skrynutė su Eduardo dovanomis. Vėlyvasis Goethe ir kituose 
kūriniuose kuria subtilią simbolių kalbą ir savo estetiką lako- 
niškai apibendrina „Fausto“ finalinėje choro giesmėje: „Visa, 
ką laikas išdildo, — / Simbolis vien <...>.“* 

Sukūręs šį romaną, Goethe metė drąsų iššūkį savo meto tiek 
estetinėms, tiek dorovinėms nuostatoms. „Sielų giminystė“ 
trikdė netgi jo amžininkus rašytojus. Pavyzdžiui, žymus vokie- 
čių švietėjas, reikšmingų romanų autorius Christophas Marti- 
nas Wielandas (1733-1813) Goethe“ kūrinį laikė „keistai nuo- 
bodžiu ir patraukliu, sąmojingu ir banaliu, šlykščiu ir įdomiu, 
42 Eberhard Lippert-Adelberger, Die Platanen in Goethbes „Wablverwandt- 
schaften“. Versuch einer mariologischen Deutung I Goethe-Jahrbuch. Weimar: 
Hermann Bėhlaus Nachfolger, 1997, Bd. 114, p. 265-275. 

43 Udo Becker, Simbolių žodynas. Vilnius: Vaga, 1995, p. 285. 


44 Johann Wolfgang Goethe, Faustas. Vilnius: Baltos lankos, 1997, 
p. 451—452. Vertė Aleksys Churginas. 

puikiu ir bjauriu“*?. Artimas Goethes jaunystės draugas (vėliau 
jų santykiai atšalo), filosofas Friedrichas (Fritzas) Jacobi (1743— 
1819) romaną vertino vien moraliniu požiūriu ir jo idėją api- 
būdino kaip „pikto geismo žengimą į dangų (vok. Himmelfabrt 
der bosen Lust)“““. Dorovės sergėtojai rašytojui priekaištavo, 
kad jis nepakankamai aiškiai gina santuokos ir šeimos verty- 
bes, tuo tarpu „Jaunojo Verterio kančių“ šalininkams atrodė 
priešingai — jie apgailestavo, kad Goethe apie personažų meilės 
santykius kalba pernelyg santūriai, be „audrininkiškos“ aistros 
ir išduoda pačią meilės idėją. Rašytoja Bettina Brentano-von 
Arnim (1785-1859), būdama egzaltuota Goethes gerbėja, nu- 
sivylusi rašė: „Aš nesuprantu tos žiaurios mįslės, nesuvokiu, ko- 
dėl jie patys save daro nelaimingus. Argi meilė nėra laisva?“* 
Pats Goethe viename laiške pabrėžė, kad tikras rašytojas tarsi 
užsimaskavęs pamokslautojas rodo ne pačius žalingus veiksmus 
ar pavojingus polinkius, o jų padarinius. Anot autoriaus, roma- 
no „Sielų giminystė“ tekstas paprasčiausiai parafrazuoja Kris- 
taus žodžius: „Kiekvienas, kuris geidulingai žvelgia į moterį, 
jau svetimauja savo širdimi.“** Iš tikrųjų taip aiškindamas savo 


45 Cit. pagal: Ernst Ribbat, Sprechen, Schreiben, Lesen, Schweigen. Zu Goe- 
tbes Roman „Die Wablverwandrschaften“ I Johann Wolfgang Goethe. Romane 
und theoretische Schriften. Neue Wege der Forschung, hrsg. von Bernd Ha- 
macher und Rūdiger Nutt-Kofoth. Darmstadt: Wissenschaftliche Buchge- 
sellschaft, 2007, p. 68. 

46 Žr. Ernst Beutler, Nachwort / Johann Wolfgang Goethe, „Die Wahlver- 
wandtschaften“. Stuttgart: Philipp Reclam jun., 1993, p. 268. 

47 Ten pat. 

48 Goethe, Werke in fiinf Būnden, Vierter Band. Leipzig: VEB Bibliographi- 
sches Institut, 1959, p. 834. Lietuviškas citatos tekstas pagal: Naujasis Testa- 
mentas, Lietuvos vyskupų konferencijos leidinys, 1988, p. 39. 

kūrinio intenciją, Goethe galbūt norėjo tik nuraminti tuos 
skaitytojus ir kritikus, kuriems visa ta istorija buvo nepriimtina 
moraliniu ar religiniu požiūriu. Goethe, didelių dvasinių už- 
mojų kūrėjas ir žmogaus sielos gelmių tyrinėtojas, puikiai su- 
prato, jog šio romano negalima įsprausti į jokią schemą. Todėl 
ir šiandien „Sielų giminystė“ traukia savo paslaptingumu, itin 
savita pirmapradžių žmogaus būties fenomenų interpretacija. 
Nors Goethe's kūrinį galima laikyti tokių žymių, santuo- 
kos problematikai skirtų realizmo romanų kaip Gustave'o 
Flaubert'o „Ponia Bovari“, Theodoro Fontanes „Efė Bryst“ 
ar Levo Tolstojaus „Ana Karenina“ pirmtaku, Veimaro klasi- 
ko kūrinys nepanašus į jokį kitą giminiškos tematikos veikalą. 
Goethe's nuomone, literatūros kūrinys turi būti „atvira paslap- 
tis“ (vok. offenbares Gebeimnis) ir simboliškai pavaizduoti ga- 
lingesniųjų gamtos jėgų ar „pasaulio dvasios“ manifestacijas že- 
miškajame gyvenime“?. Tragiška „Sielų giminystės“ personažų 
lemtis rodo, kad žmogus nebūtinai turi tapti šitų aukštesniųjų 
galių įkaitu, tačiau jis privalo suvokti savo ribas. Bet juk, kaip 
romano pradžioje apibendrina Eduardas, „painiausi atvejai esti 


įdomiausi“ (p. 45). 

49 Caio Yok Wilpert, Goetbe-Lexikon. Stuttgart: Alfred Krėner Verlag, 

